
Letopiseţul Țării Moldovei de la Aaron Vodă încoace 

VORNICUL DE ŢARA DE GIOSU ÎN ORAȘU ÎN IAȘI, ÎN ANUL DE LA ZIDIREA LUMIEI 
7183, IARĂ DE LA NAȘTEREA MÂNTUITORULUI LUMII, LUI IISUS HRISTOS, 1675 
MESEŢA... DNI 


Istoricii, adecă scriitorii de cursul anilor acestor părţi, carii pomenescu 
de descălecatul cel dentâiu a ţărâi noastre și Ţărâi Muntenești: 


Bonfin, mare istoric, de Dachia, sau Daţia — latin. 
Dionu, la viaţa lui Traian-âmpăratul — latin. 
Topeltin, ungur; iară pre aceşti doi au urmat. 


Aceste au scris de Dachia, cum au descălecatu-oă Traiani, împăratul 
Râmului, în anii de la Hristos 1202, pre socoteala vremilor, cu râml&nii. 


Istoricii leșeşti carii au scris şi lucrurile domniilorii Moldovei: 


Crorner au scris latineşte, Dlugoş latineşte, Stricovschâi litfan, leșeşte, 
Piaseţschâi, vlădicul de Premislia, latineşte. 


Istoricii leșeşti pre carii au urmat răpăosatul Ureche vornicul: 
Bâlschâi, Martin Paşkovschâi. Aceşti doi au scris leșeşte. 
Și aceste încă dzică că moldovenii sint den râmlni. Iară de 


descălecatul celi dentăiă n-au ştiuti că leşii mai apoi den împărăţia lui 
Traian sintu veniţi în ceste părți. 


Predoslovie adecă voroava cătră cititoriul 


Fost-au gândul mieu, iubite cititoriule, să fac létopisețul ţărâi noastre 
Moldovei din descălecatul ei cel dintăi, carele au fostii de Traian-âmpăratul 
şi urdzisăm şi începătura létopisețului. Ce sosiră asupra noastră cumplite 
acestea vremi de acmu, de nu stăm de scrisori, ce de griji și suspinuri. Şi la 
acestui fel de scrisoare gândi slobod şi fără valuri trebuiește. Iară noi prăvim 
cumplite vremi și cumpănă mare pământului nostru și noaă. Deci priimâște, 
în ceasta dată, atâta din truda noastră, cât să nu să uite lucrurile și cursul 
țărâi, de unde au părăsit a scrie răpăosatul Urâche vornicul. 


Afla-vei de la Dragoş-vodă, din descălecatul ţărâi cel al doile, la 
létopisețul lui, pre rândul său scrise domniile țărâi, pănă la Aron-vodă. Iară 
de la Aronii-vodă încoace începe acesta l&topiseţ, carea ţi l-am scris noi, nu 
cum s-ari căde, de-amănuntul toate. Că letopiseţele câle streine lucrurile 
numai ce-s mai însămnate, cum sintii războaiele, schimbările, scriu a țărâlor 
megiiașe, iară céle ce să lucreadză în casa altuia de-amănuntul, adecă 
lucruri de casă, n-au scris. Și de loci l&topiseţă, de muldovanu scrisă, nu să 
află. Iară tot vei afla pre rându toate. 


Și priimâşte această dată această puţină trudă a noastră, care ami făcut, 
să nu să treacă cumva cu uitarea de unde este părăsit, cu această făgăduință 
că și letopiseţ întreg să aştepţi de la noi de om avea dzile și nu va hi pus 
preavecinicul sfat puternicului Dumnedzău țărâi aceştiia ţenchiu şi soroc de 
sfârşire. 


Stihuri de descălecatul ţării 


Neamul Țărâi Moldovei de unde să trăgănează? 
Din ţărâle Râmului, tot omul să creadză. 
Traian întâi, împăratul, supuindu pre dahi 
Dragoş apoi în moldoveni premenindu pre vlahi 
Martor este Troianul, șanțul în ţara noastră 
Și Turnul Săverinului, munteni, în ţara voastră. 


1. Dahii și dachii tot unii sint (n.a.). 

2. Moldovenii mainte de Dragoș-vodă să chema vlahi sau rumâni de la 
Râm (n.a.). 

3. Turnul Săverinul este în Țara Muntenească, unde au fost şi pod de 
piatră peste Dunăre, de Traian-âmpăratul făcut atunce când au 
descălecat aceste 2 ţări cu râmlenii (n.a.). 


Capul | 


Încep. 1. Pănă la cumplita domniia lui Aron-vodă (aşe-i dzice acei 
domnii răpăusatul Ureche vornicul), ieste scris letopisețul țărâi de Ureche 
vornicul, început de la Dragoș-vodă, carele au descălecată din Maramureș 
această ţară al doile rândù, după ce să pustiisă de tătari și fugisă toți 
lăcuitorii și a Ţărâi Moldovei și Ţărâi Muntenești în Ardeal. Iară întăiu 
descălecată de Traian, împăratul Râmului, căruia împărat numele trăieşte 
între noi păn astădzi cu șanțul cela ce să dzice Troianul. 


Iară de la Aron-vodă scris nu să află, nice de altul, nici de Ureche 
vornicul, ori că l-au împiedecat datoriia oamenească, moartea, care multe 
lucruri taie şi să să obârşască nu lasă, ori că izvoadele lui au răsăritii, ce va 
hi mai scris şi de la Aron-vodă încoace. Deci, de unde au părăsit elu, 
începem noi, cu agiutoriul lui Dumnedzău. 


Zac. 2. Domniei lui Aron-vodă cu cale i-au dzis că au fostă cumplită, 
că aşe au fostii, desfrânată domniia și nediriaptă foarte, cât de răul lui, ce 
era fruntea boierilor fugisă mai toţi în Ţara Leşască. 


Zac. 3. Să sfădiia şi pre acele vremi domnii de Ardeal cu Crăiia 
Leşască, care de care să cuprindză ţara, să fie suptii ascultarea sa. 
(Domnilor de Ardealŭ dzicem crai ungurești; eu să le dau acesti nume nu 
pociii, că ei crai nu sintu, ce direpți domni sau cnâdzi. Iară şi Ardealul tot de 
Crăiia Ungurească au fosti și tot o ţară, ce după ce au ruptii o parte 
Împărăţiia Turcului, cu Buda şi altă parte de crăiie au cuprinsă Neamţul cu 
Pojunul, unde sta și cununa Crăiei Ungurésti s-au osebit acestu unghii și s- 
au aşedzat suptii cnâdzi. Deci crai direptii Crăiei Ungurești ieste Neamţul, 
că la dânsâul ieste cununa Crăiei Ungureşti cu Pojunul.) 


Zac. 4. Ţine domniia pre atunce la Ardealu Bator Jigmontù şi aflându 
vreme pre voie a supunere ţara cătră sine, s-au agiunsil cu boierii lui Aron- 
vodă, carii era de casa lui, că li să urâsă și lor cu faptele lui Aron-vodă, 
anume Ștefan Radul vornicul și Răzvani hatmanul. Și cu ştirea lor au trimis 
oști Bator şi l-au luat pre Aron-vodă cu toată casa lui şi l-au dus la sine la 


Belgrad, unde și s-au fârşit şi viiaţa. Iară în locul lui pusesă pre Ştefan 
Radul vornicul domni în Suceavă. 


Zac. 5. La l6și crăiia Jigmontii pre atunce, ficiorul craiului șvedzăsci, 
iară hatman mare era Zamoyschii. Vădzindu leşii c-au pus Bator de la sine 
domnu în Muldova şi o scriia pe atunci leşii Muldova că ieste Crăiei Leșeşti 
soțiie, după niște legături ce făcusă l6șii cu Ștefan-vodă cel Bun la Colomiia 
şi mai pre urmă cu Bogdan-vodă, după ce să împăcasă cu dânsul, n-au 
suferit pre Ştefan Radul-vodă, ce îndată au trimis oști cu boierii carii era 
ieșiți în Țara Leșască, unii de răutăţile lui Aron-vodă, iară Movileștii, 
precumil scrie Ureche vornicul, încă cu Pătru-vodă Șchiopul ieşisă în Ţara 
Léşască, asupra lui Ştefan Radului-vodă şi l-au scos din ţară. Și au pus 
domnii din partea sa pre leremiia Movila-vodă cu alesul boierilor de ţară, 
puindu deodată și pen toate cetăţile țărâi slujitori de ai săi leşii. Fost-au 
ac6stea în anul 7104 <1595>. 


Zac. 6. Împărăţiia Turcului luptă pre acâle vremi pentru Crăiia 
Ungurească cu nemții, pentru Buda, pentru Ostrogonul și Enicul. lar 
vădzindi că cuprindu leşii Ţara Moldovei, au orânduit pre Caazi Cherei- 
soltan, hanul Crâmului, și trimițându-i şi 2.000 de iniceri; cătră 70.000 de 
oaste ce avea tătărască. (Vestit era acél han de războaie, care au avutii 
război şi cu persii cu izbândă în câteva rânduri.) Îi trimisăsă împărăţiia şi 
steagul cu tuiuri de Muldova, să așeadză pre cine va socoti el la domnie, să 
fie din partea împărăției. 


Zac. 7. Prindzindu veste leşii de clătirea lui Caazi Cherei-soltan la 
Muldova, cu rușine a fi socotindi să lasă pre domnu la sminteală, pus de 
dânşii, și era pe atunce şi Crăiia Lşască în virtute, au orânduit și ei pre 
Zamuyschii hatmanul, cum spune Hronica leşască, mai multă de 7.000 de 
călări și 3.000 de pedestri n-au avut (de nu-i laudă), fără slugile lor, ce au ei 
pururea, peste céia ce sintii slujitori în catastije. 


Zac. 8. Octovrie 9 dzile, v leato 7104 <1595>, au sosit Zamoyschii la 
Tutora cu ostile lui și a doa dzi după sositul lui Zamoyschii, octovrie 10 s- 
au vădzut și străjile tătărăști, octovrie 11 au sosit şi singur hanul cu toată 
oastea. 


Zac. 9. N-au putut răbda léşii fără şanţuri, cât au vădzut atâta putere, ce 
ş-au întărit tabăra cu şanţuri pinpregiur şi au făcut cu socoteala lui 
Zamoyschii hatmanul și denafară de șanțuri băști de pământu, de la şanţul 
taberii aş& departe, cât agiunge glonţul pușcei. Și într-acele băști au scos și 
Zamoyschii oastea leşască împrotiva grosimei cei tătărăști. Năvăliia tătarâi 
cu toată oastea asupra l6şilor, ce leşii sta neclătiți și din băşti da tunurile. 
Dosul iarăş să le ia, nu putea tătarâi de tabără şi aşea au stătut războiul într- 
acea dzi, toată dziua. 


Zac. 10. A doa dzi, socotind hanul cu meșterşug să depărtâdză pre leşi 
de la şanţuri, au orânduit o samă de oști, să dea năvală la leşi şi să facă a 
fugi. Ce l6şii, pricepândii meșşterşugul, sta între băști neclătiți şi așea au 
stătut pănă la vremea de chindie. Atunce, şi deprindzindu amu pre tătari şi 
vădzindi că să temi și de foc tătarâi, i-au luat leşii în goană pănă la oastea 
cea supusă şi cu ac6ia dacă s-au tumpinat, în loc au stătut și au ţinut 
războiul, cât s-au mirat şi hanul, mai puţină oaste fiindu leşii. Și de acolo, 
iară încet, sprijenindu-să de năvala tătarâlor, au venit iară la loc între băşti, 
că trimisesă Zamoyschii totdeauna trâmbiţele să dzică de întorsi. 


Zac. 11. Nu dormie leremiia-vodă, ce, de ave și în leşi nedejde, iară 
dindată au agiunsi la hanul şi de atuncea cele 7 sate de ţară, ce să dzicu 
hănești, li-au dat leremia-vodă hanului şi au legat și miere, să dea hanilor în 
toți ani câte... <mii> cântare şi alte daruri. Şi aşea, cu nevoinţa lui leremiia- 
vodă, au stătut între hanul și între Zamoyschii tractate, adecă legături de 
pace, dândi și hanul zălog la l6și şi l6șii la hanul, păn să va închide 
tocmala. 


Zac. 12. Capetele de pace au fostii aceste: leremie-vodă să fie domnu 
în ţară, birnic împărăţii din an în an, după obiceai, iară hanului să dea din an 
în an daruri şi câte... <mii> cântare de miere și 7 sate să fie de câșlele 
hanului în Bugeag. Oştile leșești să nu mai între în Ţara Muldovei. Sol de la 
leşi să margă la Împărăţia Turcului pentru întăritura păcii. Iară despre partea 
hanului era aceste ponturi: Steagul și tuiurile să le dea pe mâna lui leremii- 
vodă și de la Împărăţiia Turcului să scoată dirés de domnie neschimbată în 
dzilele lui, ce-i dzic ei pe limba lor barat. Și să iasă din pământul Muldovei 
hanul pănă în patru dzile cu oștile lui. Și așea obârșindu-să pace, hanul 
întăi au purces cătră Crâm şi Zamoyschii cătră ţara sa, lăsindu pe lângă 


leremia-vodă pre Albertu Hanschii și pre Ian Potoţchii cu 3.000 de oameni, 
că să teme leremia-vodă de unguri. Și așea au purces şi leremia-vodă şi s-au 
aşădzat la Suceavă. Războiul acesta la Ţuţora este mai întăiii de acela, 
cândi au perit Jolcovschii hatmanul leşesci. Vei afla şi acela la rândul său. 


Zac. 13. Bine n-au ieșit Zamoyschii din Muldova, iară Bator Jigmontu 
alege pre Răzvan domnu în Muldova și orânduiește 12.000 de oaste 
ungurească, să margă asupra leremii-vodă, dândi vina lui Ștefan Radul- 
vodă că au lăsat scaunul să cuprindză leşii cu blăstămăţiia lui. 


Zac. 14. Luândi veste leremia-vodă de pogorâtul ungurilor, precum au 
putut, au strâns oastea ţărâi şi s-au gătit a stare cu războiii împrotiva lui 
Răzvan. Într-o dumenecă era, cândă au apropiiat oștile ungurești de 
Suceavă. Şi-au tocmit oștile leremia-vodă asupra târgului, la sat la Aréni. 
Iară oastea leşască ce ave cu sine, o au tocmit mai la câmpi, despre Șcheia, 
pe suptii un mal, ce ieste alăturea cu drumul Băiei. Singur leremia-vodă 
fiindu în beserecă la sfânta leturghie, i-au dat ştire, cum oștile lui Răzvan 
amu să văd şi să apropiie de oștile țărâi. Ce n-au vrut să iasă din beserecă 
păn nu s-au săvârşit sfânta slujbă. Și să agiungea amu hărăţii lui Răzvan cu 
oștile țărâi, cându au ieșit leremia-vodă la oști den beserecă. S-au tâmpinat 
oștile de îmbe părţile şi după câtăva luptă între oști, au lovit leşii pe oastea 
ungurească din aripa despre Şchéia. Îndată îmbărbătându-să şi fruntea 
oştilor, unde era leremia-vodă, au înfrânti pe unguri. 


Zac. 15. Supt Răzvani-vodă au cădzut calul atuncea în războiu, ce 
încălecândi pre altii calu, îndată au silit să oprească oastea ungurească și au 
opritu-oă şi pusesă războiul iară la loci. Ce îndemnându-să iară oștile lui 
leremii-vodă și amu și léşii în frunte, au început a fugi oastea lui Răzvan- 
vodă, la care fugă l-au prinsi oștile lui leremii-vodă și pre Răzvan și l-au 
adus la leremie-vodă. Stă movila şi acmu pe drumul Băiei de la Suceavă, 
care să pomenești Movila lui Răzvan pănă astădzi. 


Zac. 16. Cât l-au adus pre Răzvan la leremie-vodă, după câtăva 
mustrare, i-au tăiat îndată capul și l-au pus într-un parii împrotiva cetăţii. 
Iară pre unguri i-au gonit oștile pănă la munţi, cu mare vărsare de sânge. 
Fost-au acesta războiii în anul 7104 <1595>, dechevrie 5 dzile. Așea s-au 
plătit și lui Răzvan răul ce făcusă şi el lui Aron-vodă. 


Zac. 17. După acesta războiu şi perirea lui Răzvan-vodă, s-au aședzat 
domnie lui leremiei-vodă, fără grije. Nici Bator Jigmonti, domnul 
Ardealului, nu s-au mai ispitit să mai trimaţe oști în Muldova, ce avându 
bănat pre leşi de paguba oamenilor săi cu Răzvan, au trimis soli cu jalobă la 
Rodolfi împăratul nemţescu, cumnatu-său și la papa de Râm, jeluindu de 
mare pagubă ce i-au făcut l6şii în oastea lui, luptândi el să dezbată ţara de 
suptii mâna turcului, să cuprindză Ţara Muldovei, să-i împreune și pre 
moldoveni cu sine împrotiva turcilor, iar l6şii au împiedicat acesti lucru, 
spre scăderea creștinătăţiei, ce-au aşedzat Moldova suptu birul turcilor, de 
suptu care bir amu era ieșită ţara, cu nevoinţa lui. 


Zac. 18. Aceste înţelegându papa și împăratul n&mţăscii, mare ponosul 
au trimis léşilor şi osebire de besereca lorii craiului leşăsciă, ca unui 
împiedecătoriu de binele creştinescu. 


Zac. 19. Au trimis şi craiul leşescu sol la papa, făcându-i ştire că are el 
de grije Muldovei, să nu hie cu turci și mai denainte vreme fiindă supti 
grija sa, cum și de curundu acmu pre Cazi Cherei-soltan l-au scos cu 
puterea sa din Ţara Moldovei. Iară domnul de Ardeal, neavândiă putere să să 
apere pre sine, nu poate să apere Moldova de turci şi de tătari, mai avându 
prilej de oști hiie cându Crăia Leșască. 


Zac. 20. Aceste pricini ave ei în de sine pentru Moldova, iară leremie- 
vodă domniia cu pace şi cu lucruri aşedzate pre acele vremi a ţărâi, că ţinea 
oști streine și pădzia şi datoriia sa ce ave spre împărăție. 


Capul alu doilea 


Încep. 1. Tara Muntenească într-acesta ani, vara, la mare răutăţi era 
de turci, că din doao părți avându oști Împărăţia Turcului asupra Crăiei 
Ungureşti, o samă de oști despre Buda, iară altă oaste asupra Ardealului 
ave, că și împăratul nemţescii oștile lui într-acolea împrotiva turcilor era 
orânduite. Iară aicea despre Ardeal Bator Jigmonti fiindă cumnat 
împăratului nemţăscii, alte oști avea împrotiva turcilor şi luasă de la turci 
câteva orașe de Crăie Ungurească, iară cătră Ardealu. 


Zac. 2. Era despre aceasta aripă Sinan-pașea, vezirul de Silistra. Şi 
pentru să-i hie mai lesne a supune Ardealul, luasă toată Tara Muntenească și 
oraşele toate, Bucureștii, Târgovişte şi alte orașe aşedzase cu turci. 


Zac. 3. Domnu era atunce la munteni de curundu Mihai-vodă, acel 
vestit între domni, încă bine neaședzat după moartea Mihnei-vodă. 
Vădzindi ţara cuprinsă de turci, singur au năzuitii la Bator, domnul 
Ardealului si au trimis soli şi la împăratul nemțăscu, dându-i ştire că, 
cuprindzindă Sinan-pașea Ţara Muntenească, prea lesne va putea să supuie 
şi Ardealul. 


Zac. 4. Dat-au Bator îndată oști într-agiutor lui Mihai-vodă, vădzindu 
că să apropie de dânsul focul. Și durându-i inima și pre munteni pentru 
moşiile sale, în puţine vreme s-au strânsu si întăii au împinsi ostile lui 
Sinan-paşea di pen oraşe și apoi la Giurgiui au stătut si la războiu de față 
Mihai-vodă cu Sinan-pașea. Și au fostii războiul cu mare vărsare de sânge și 
după câtăva luptă, au înfrântă Mihai-vodă oastea lui Sinan-pașea, cât si el 
singur pașea, să nu fie aflat îndemână o luntre mică, cu care au scăpat peste 
Dunăre, ar hi cădzut la prinsoare. Și aşe s-au curăţit Ţara Muntenească de 
turci într-acâia dată cu osârdia lui Mihai-vodă, însă avea şi oaste nemţască 
cu sine de la Batori Jigmontil. 


Zac. 5. După acesta război multe pagube au făcut Mihai-vodă turcilor 
peste Dunăre, ardzindiă şi prădândui satele, orașele, pănă aproape de 
Pravadiia. Fost-au acestea toate într-acela anu, v leato 7104 <1595> şi apoi 
în anul 7105 <1596>. Iară precum izbândele dintâi a mulţi au fostă mai 


pre urmă spre scădere, aşea şi acestui domnu, lui Mihai-vodă, precum vei 
vedea povestea mai gios, la rândul său. Neştiutoare firea omenească de 
lucruri ce vor să fie pre urmă. Ce pentru un lucru sau doaă pre voie ce i să 
prilejescu, bietul om purcede desfrânati şi începe lucruri peste puterea sa şi 
apoi acolo găsește perirea. 


Zac. 6. Al treilea anù după acestea, vădzându-să Bator Jigmonti, 
domnul Ardealului, sosit la bătrâneţe și fără cuconi și vădzându că turcii din 
an în ani să întărescii şi cască asupra Ardealului să-l cuprindze, şi el amu 
îmbătrânit şi obosită de virtute, alegându-și viaţa bătrâneţelor cu odihnă, au 
socotit că si fraţii lui, nice unul nu va putea să ţie de răul turcilor Ardealul, 
au făcut cu cumnatu-său, împăratul nemţăscui, tocmala, să hie pre sama 
împărăției Nemţești Ardealul, iară lui i-au dat împăratul, cumnatu-său, doaă 
olate, anume Ratibor și Opulia, la Țara Silezii, căriia ţări îi dzic l6şii 
Slionsca, să hotărăşte cu dânșii aceia ţară. 


Zac. 7. Peste voia ardelenilor era această tocmală, temându-să apoi de 
supunerea a neamțului. Ce îndată după purcesul lui Bator Jigmonti, s-au 
strânsii toți boierii Ardealului şi au ales să le hie cneadzi, adecă domnu, pre 
Andreieşii Bator, carele era pre aceia vreme în Țara Belghii, cu acela gândi 
sa sa călugărească. Ce, chemat de boierii și de căpeteniile Ardealului, cu 
glasurile tuturora, au lăsat călugăria și au vinit la domnia Ardealului de 
moşiie. 


Zac. 8. Împrotiva era acestă lucru tocmâlei ce făcusă împăratul 
n6mţescii cu Jigmontii pentru Ardeal, pecum s-au pomenit mai sus. Ce nu 
lăsindi în voia căpeteniilor de Ardeal împăratul nemţăscii, au socotit si cu 
sabiia să-i supuie, avându tocmală cu Bator. Şi au orânduit cu ostile pre un 
gheneral al său, adecă hatman, anume Başte Giurgi şi au trimis și la Mihai- 
vodă un vlădic al său, îndemnân-du-l asupra lui Bator Andreieș, pentru 
supunerea mai lesne Ardealului din doaă părţi, că avea Mihai-vodă și mai 
înainte pururea cu împărăția Neamţului răspunsuri. 


Zac. 9. Prea lesne au priimit Mihai-vodă acestă lucru, ca un om de oști 
pururea poftitoriu și fără zăbavă au strânsii oastea Ţărâi Muntenești, ca 
30.000 şi au intrat în Ardeal, pănă la Sibiiu și acolea s-au pus tabăra, 
aşteptândù pe Baste Giurgiu cu oștile nemţeşti. 


Zac. 10. Trimisesă Bator Andreieş la împăratul nemțăscu solie cu 
rugăminte să nu-i facă această asupreală, să-l scoate din domnia ce-i era de 
moșiie de atâtè vacuri a Batorâştilor, ce acele oşti gătite asupra lui mai bine 
depreună cu dânsul să să orânduiască împrotiva turcilor. Ce vădzându că nu 
poate face nimica cu rugămintea, au socotit să lovască pre Mihai-Vodă 
mainte de ce să va împreuna cu Baştè Giurgiu. 


Zac. 11. Avea Mihai-vodă oști amu deprinse la izbânde, alesii o samă 
de slujitori, ce să chema pre numele căpitanilor săi, anume Budzeştii, alții 
Răţțăştii, foarte stătătoare oaste. Iară ardelenii și îndoiţi unii și bine nestrânși 
încă la Bator Andreieş cu toţii, ce cu câtă oaste au putut strânge au dat 
război lui Mihai-vodă la Sibiiu. Iară foarte au ţinut puţină vreme războiul, 
îndată au înfrântu oastea lui Mihai-vodă pre unguri. Singur Bator Andrâieşii 
la fugă, părăsit de toţi ardelenii, numai cu puţinei leşi neştiutori rândul 
locurilor şi rătăcit Într-o pădure, au cădzut pre mâna oștenilor lui Mihai- 
vodă. Și dacă l-au adus la Mihai-vodă, au pus de i-au tăiatii capul. 
Neştiutoare fire oamenească și de primejdiile sale, că apoi peste nu 
îndelungată vreme aşea au păţit şi Mihai-vodă de Baște Giurgiu, cum au 
făcut el lui Bator Andreieş. Bine dzice sfânta Evanghelie: „Cu ce măsură 
măsuri, măsura-ţi-să-va”. 


Zac. 12. Vesăl şi tare Mihai-vodă după izbândă, pre lesne cuprinde 
oraşele pre sama sa şi să închina și cetățile, dându-i nume de domnul lor, 
priimindi pen cetăţi şi oșteni de a lui. (De pe acele vrémi are nume de-i 
dzic Mihai-crai.) Şi au făcutii și episcopie la scaunul domnilor de Ardeal, la 
Belgrad. Iară capul lui Bator Andreieș l-au trimis pre solii săi la împăratul 
n6mţască, pentru care slujbă au trimis împăratul n&mţască daruri lui Mihai- 
vodă şi l-au făcut prinţipe, adecă din domnii împărăției unul. Iară nu 
îndelungă au ţinut Mihai-vodă domniia ţărâi aceea, cum nice împăratul 
nemțăscii au putut a aşedza Ardealul în partea sa nici într-un chip, numai ce 
au fostii pricina de multe vărsări de sânge între creştini şi au făcut turcilor 
îndemână să poată a cuprinde locurile cele mai bune de Ardeal. Fost-au 
aceste în anul 7107 <1599>. 


Capulu al treilea 


Încep. 1. Stândă Mihai-vodă după aşedzarea Ardealului, iară de aice 
din ţară, leremia-vodă, îndemnatu de turci, au strânsii oaste şi câtă oaste ave 
şi streină, au purces asupra Ţărâi Munteneşti. Și neavândi cu nime nici un 
război nicăiure în Ţara Muntenească, au mărsii la București si au aședzat 
domnu pe frate-său, pre Simioni-vodă. Lăsându-i oaste de a sa pe lângă 
dânsul, singurii s-au întorsii la Suceavă. 


Zac. 2. N-au fostii îndelungată domniia aceia a lui Simion-vodă, că 
înțelegândă Mihai-vodă de cuprinsul Ţărâi Munteneşti de leremia-vodă, 
îndată au purces asupra lui Simion-vodă, lăsândi pin cetăţile Ardealului 
slujitori din oștile sale. 


Zac. 3. N-au stătut Simion-vodă împrotiva lui Mihai-vodă dendată, ce 
s-au dat spre marginea țărâi, spre Focşeani, pentru agiutoriul de la frate-său, 
leremie-vodă, de la care vinisă slujitori de Țara de Gios la Simion-vodă. Și 
dacă s-au strânsă câtăva samă de oști şi la Simion-vodă, au stătut și au 
aşteptatii pre Mihai-vodă cu războiul la o vale ce se chiamă Milcovulu cel 
Mare în Țara Muntenească. (Are și altă nume grozav acel pârâu şi spun că 
de atunci). Și au stătut războiul câteva ceasuri și apoi au pierdut Simion- 
vodă războiul. 


Zac. 4. După războiu, oastea, care încotro i-au fostii calea mai 
îndemână, s-au răsipit, iară Simion-vodă au năzuit la Suceavă, la frate-său, 
leremiia-vodă. Ce nu s-au destulit Mihai-vodă cu atâta, ce îndată, fără 
nimica zăbavă au tras oștile sale asupra lui leremii-vodă, spre Suceavă, cu 
mare sirguială. 


Zac. 5. La grabă ca aceie, neavândi nimica pas, nice vreme de gătire 
leremiia-vodă, numai ce i-au cătatii a lăsa Suceava şi a năzui spre Hotin. 
Aşe-i pripise Mihai-vodă de aproape pe leremie-vodă, cât niște haiduci 
pedestri, cu câteva cară, pre urma lui leremiei-vodă, i-au agiunsu fruntea 
oșştii a lui Mihai-vodă şi au stătut haiducii la războiu, apărân-du-se câteva 
ceasuri. Ce dacă s-au mai înglotitii oaste de-a lui Mihai-vodă, i-au spartă pe 
haiduci, pre Jijie, la un sat anume Verbie, unde stă o movilă mare peste 


trupuri, apoi de leremiia-vodă făcută. Și era așea de groaznic Mihai-vodă şi 
vestit de războaie în toate aceste părţi, cât îndată ce au sosit la Suceavă, i s- 
au închinat şi cetatea Sucevei şi a Neamţului, la cetăţi puindiă oșteni de ai 
sei pedestrași. Singurii nici cu atâta n-au vrut să hie, ce de la Suceavă au 
purces gonindu pre leremie-vodă și pre Simion-vodă păn la Hotin. 


Zac. 6. Cetatea Hotinului grijisă bine leremie-vodă cu slujitori de ai săi 
nemți ce avea, iară el singur au trecut la leşi pentru agiutoriul. Pusesă 
Mihai-vodă şi un domnişorii, anume Marcul-vodă, căruia numele nu să nice 
povesteşte, pentru scurtă vreme ce au avut acel domnișor și nu să află 
numele aceştii domnii la létopisățe streine. 


Zac. 7. Era leşii pe acéia vreme strânși toţi la săimu, la Varşav, 
sfătuindiă oaste împotriva $fedului, că craiul leşesciu Jigmontii fiindu dreptu 
moșan aceii Crăiei, ce încă viu tată-său, loan-crai, l-au ales l6şii pre 
Jigmontu la crăiea lor. Și după moartea tătâne-său, neavându altii fecior, făr 
Jigmontu, cu-prinsesă Crăiea $fedzască uni frate craiului șfedzăscuă, unchiu 
lui Jigmontă, anume Gustav. Deci fiindă mai aproape Jigmonti, ficiorul 
craiului svedzăscu, de aceia crăie, decât fratele tătâne-său, Gustav, siliia pre 
leşi, numai să pozvolească la acela săimu, să să facă oști împrotiva lui 
Gustav. 


Zac. 8. Iară socotindu l6şii că nici într-un chip acéle doaî crăie să să 
facă una nu vor putea, fiindù una dincoace, alta dincolo de mare, care mare 
să chiamă Marea Balticum, o coadă din Ochean, și nici din lege sintù una și 
prilejindu-să această tâm-plare cu Mihai-vodă lui Ieremie-vodă, au dat 
craiului nedejde de oşti asupra șvedzilor pe altă dată, ară-tându-i mare 
treabă aceasta și cu grije Crăiei Leşeşti, să lasă cuprinsă ţărâle aceste de 
Mihai-vodă, Ardealul, Moldova, Țara Muntenească. Ce au stătut săi mul 
după această treabă, să să facă oști împrotiva lui Mihaiă-vodă, avându 
leremiia-vodă câţva domni la l6şi, tot oameni mare, gineri. 


Zac. 9. Mihai-vodă cu toată osirdiia băte cetatea Hotinului, glonţurile 
lui să cunoște în zidiurile cetăţii până la suruparea cetăţii, avându nedejdea 
că dacă va lua și aceia cetate, va putea stăpâni prea lesne și Țara Moldovei. 


Zac. 10. Scrie Hronograful, leșescii că așe era de vestit Mihai-vodă și 
la leşi, cât Ţara Podolii fiindu de lege de supt ascultarea patriiarhului de 


Țarigrad, ca și noi, pe acéle vremi avându mare zarvă şi price cu papiştașii 
pentru lege, aștepta cu bucurie pre Mihai-vodă să vie, știindu-l de o lege cu 
dânșii, să i se închine toți podolenii. 


Zac. 11. După ruptul săimului a l€şilor, îndată au purces hatmanul și 
canțelarul Zamoyschii la tabără și apoi fără zăbavă s-au pornit cu oștile 
împrotiva lui Mihai-vodă. Vestit era aceia hatman la leşi, cărui€ faptele nici 
Coneţpolschii hatmanul, amu din vacul nostru, n-au agiunsu. 


Zac. 12. Prindzindi veste Mihai-vodă că au purces oștile leşeşti asupra 
lui, au lăsat Hotinul și au purces spre Suceavă. leremie-vodă cu Zamoyschii 
încă, dacă au oblicit de purcesul lui Mihai-vodă, au lăsat drumul Hotinului 
şi au trecut Nistrul la un sati Colodrubca, la ţinutul Cemăuţilor şi apoi 
Prutul la târgii la Cernăuți și au mărsu pe la Codrii Cozminului, la Suceavă, 
unde Mihai-vodă întărise cetatea cu oamenii săi. Iară singur au tras spre ţara 
sa, pentru să-și mai înglotească oaste și să mai obosască și pre leşi. 


Zac. 13. Aflândă Zamoyschii cu leremiia-vodă cetatea Sucevei grijită 
bine de oamenii lui Mihai-vodă, au ales cu sfatul să nu facă zăbavă cu 
cetatea, ce să margă întinsă după Mihai-vodă. Şi așea au făcut, fără nemică 
zăbavă, au purces spre Ţara Muntenească. 


Zac. 14. Împărăţiia Turcului avându treabă tot cu nemţii pentru Crăiia 
Ungurească, bucuroasă era că să sfădește leremia-vodă cu Mihai-vodă. 
Aşea s-au tras cuvântul pănă astădzi, cum să fie trimis cu taină 40.000 de 
galbeni de aur la leremie-vodă, să facă oşti asupra lui Mihai-vodă şi diresă, 
ce-i dzicil ei atșirif, de domniie vecinică lui şi seminţii lui. 


Zac. 15. Simţindă Mihai-vodă că-i tot vinu asupra l6şii cu leremie- 
vodă, ş-au mai înglotit oastea și ș-au ales locul de a dare războiu leşilor, pe 
apa 'Ieleajinului. Ave la acela războii Mihai-vodă 60.000 de oameni, 
unguri, munteni, sirbi; nemți încă avè puţini. Și au tocmit oastea pre malul 
dincolo, călăreţii au pus de îmbe părţile la arepi, iară pedestrimea cu pușcile 
au tocmitu-o tocma asupra vadului, unde era vadul. Și aşea au așteptat pre 
leşi, puind apa ca o piedecă între oști, pănă or deprinde oștenii lui acel fel 
de oaste şi să vadză pănă încâtu sinti de sămeţi l6şii la războaie. 


Zac. 16. Oastea lui Zamoyschii era la număr ales 30.000 de leşi și 
10.000 la leremie-vodă de oaste de ţară. însă oastea leşască tot aleasă în 
leafă, că și lefecii cei vechi, ce le dzic ei leşii cvarciana, era toţi cu 
Zamoyschii şi lefecii noi, cari-i făcuse craiul, să-i fie împrotiva şvedzilor, 
tot era cu Zamoyschii, fără oameni de pe la domni, ginerii lui leremie-vodă. 
De toată oastea cu Zamoyschii şi cu leremie-vodă 40.000 era, între carii era 
4.000 de husari. Acel fel de oaste este tot în hierii, temeinică, oaste foarte și 
neînfrântă, ales de oştile cum sintù ale noastre și munteneşti. 


Zac. 17. Dacă au sosit la Telejin și leşii, precum era oștile lui Mihaiu- 
vodă tocmite, aşea au tocmit şi Zamoyschii. Aripile ţine oastea călare, din- 
na-direapta Petru Lașei, dintr-acolo era şi husarii, din-na-stânga leremie- 
vodă cu oastea sa și cu samă de leşi. Iară Zamoyschii singur cu pedestrimea 
şi cu armata, adecă cu puşcile au ţinut mijlocul și dereptii împrotiva 
pedestrimei lui Mihaii-vodă au stătut cu oastea. 


Zac. 18. Cu atâta era mai meșter Zamoyschii decât Mihai-vodă, că 
Zamoyschii cât au sosit, îndată au făcut cu pedestrimea sa băști de pământ 
înalte şi acolè au suit îndată pușcile. Toată dzua acéie au stătutii războiul 
numai din tunuri unii la alalți și din sineță, peste apă. 


Zac. 19. A doaă dzi, mai sămățu Zamoyschii decât Mihai-vodă, au 
trimis de au cercatii mai sus pre apă despre munte și au aflat vadŭ. Şi îndată 
toată aripa câie ce sta din-na-direapta, stoluri după stoluri au pornitii la vad; 
singur au stătuti mai tare cu focul asupra vadului, decât în dzua dintâiu. 


Zac. 20. Mihai-vodă vădzându că trece oastea călăreaţă a leşilor pe altu 
vad, au mai întărit pedestrimea şi el cu șanțuri, iar el singur cu toată oastea 
călare au mărsi împrotiva oştii cei leșeşti. Vădzândi şi Zamoyschii că 
lipsește toată oastea călăreaţă a lui Mihai-vodă, toată oastea au pornit și el a 
sa și husarii într-acole cu Patru Laşei. 


Zac. 21. S-au mirat Mihai-vodă de semeţiia leşilor, cu ce sârguială au 
apucat vadul şi au stătut un războiii mare acolè pentru vad. Singur Mihai- 
vodă ca un leu în fruntea războiului şi au fostii războiul câteva ceasuri, pănă 
au sosit husarii. 


Zac. 22. Nedeprinsă oastea lui Mihai-vodă cu acest fél de oaste, ce s- 
au pomeniti, husarii. Acél fel de oaste, precum s-au dzis, este tot în hieru, 
numai ochii şi vergile gurii să văd. Mulţi pun şi arepi tocmite de pene de 
hultur sau de alte pasări mare și cei mai de a hirea cu pardosi peste platoșe. 
Iară slugile, care n-are pardos, pun scoarță de acestea turcești, iară în 
fruntea cailor punii câte o tablă de hieri și mulţi și la piepturile cailor pentru 
fereală de glonţuri. Nice hiece cală încalecă husarii, ce tot cai mare groși, să 
poată birui a purta tarul şi tot friji de cei nemţăşti sau cai turceşti cei mai de 
a hirea. La războaie, niceodată nu aleargă mai multii din treapădul calului, 
sau numai cândi sar asupra pedestrimei ori tabării, că asupra oștii sprinţare, 
cum ieste tătarul, niceodată nu-i slobod, ca să rășchira tătarâi şi nu făcu cu 
sulița nice o treabă. Sulițele lori sintii câte de opt coţi de lungi, cu prapore 
pănă în pământ. Ca unu zidiu stau la războaie. 


Zac. 23. Dacă au sositi toată oastea l6șilor peste vad şi husarii s-au 
stolit și au purces asupra oştii lui Mihai-vodă și de la celalaltii vad au 
biruiti focul lui Zamoyschii pe pedestrimea lui Mihai-vodă. Și cum au 
împinsii pe pedestrimea lui Mihai-vodă de la mali din șanțurile lor, au și 
cuprins-o călăreții ce mai era cu Zamoyschii și au vinit toată pedestrimea a 
lui Mihai-vodă cu toată armata pre mânule lui Zamoyschii. 


Zac. 24. I-au dat ştire lui Mihai-vodă de pedestrimea lui că s-au spartă 
de la vad, și acolea iarăș nu era putinţe să să înfrângă oastea leșască numai 
ce au căutatii a da dos oștilor lui Mihai-vodă. Insă nu de tot răsipa, ce cu 
tocmală, întorcându-se singur Mihai-vodă cu capul său unde era greul. Și 
tot aşea au mărsui apărându-să pănă la un oraş ce să dzice Târgșor. Zac. 25. 
Știindu Zamoyschii de Mihaiui-vodă cine este la războaie, să nu să mai 
depărtedză oastea lui cea călăreață, temându-să cumva în goană de 
sminteală, au trimis trimbițaşi de au dzis de întorsi oştii și porunca la 
capete, numai să să întoarcă. Și s-au întorsii oastea leșască. Cădzut-au la 
acela războiu 1.000 de trupuri de îmbe părţile, iară vii prinși din oastea lui 
Mihai-vodă mulți. Fost-au acestă războiii în anul 7108 <1600>. 


Capul al patrulea 


Încep. 1. Să urâse muntenilor cu domniia lui Mihai-vodă, toti cu oști 
şi războaie. Ce, după fuga lui Mihai-vodă, trei dzile după războiu, au 
şedzutu domnii, leremiia-vodă si Simion-vodă, cu Zamoyschii pre loc, pănă 
au început a veni toți boierii Ţărâi Munteneşti și slujitorii, priimindiă pre 
Simion-vodă domni cu giurământu. Şi au mărsii şi leremie-vodă pănă în 
Bucureşti şi au aședzat la scaun pre Simion-vodă, frate-său, lăsindu-i şi 
Zamoyschii 3.000 de oaste leșască cu lanu Potoţchii, starostele de 
Cameniţă. Singur leremie-vodă şi cu Zamoyschii s-au întorsi la Suceavă. 


Zac. 2. lară Mihai-vodă, după războiul ce-i pierduse la Teleajen, 
strângea iară oaste pen munţi, de ai sei și din Ţara Ungurească cunoscuţi și 
amu făcuse aproape de, 7.000 de oameni, cum scrie Hronograful, și pornise 
pre Udrea cu 4.000 de oameni, să fie de straje. Iară singur tot să gătiia în 
munţi, să iasă odată cu pusei şi gătit mai bine. Ce l-au grăbitii Simion-vodă, 
de n-au avut vreme să să mai întărească, că, de sirgii strângându oaste de loc 
şi cu l6şii, pre sfatul iarăş boierilor celor de loc, au purces din București și 
au mărsu dzua şi noaptea pin locuri ascunse, păn la orașulu Argişuluil, pe 
numele apei Argeșului, într-acela târgşor era Udrea cu oastea lui Mihai- 
vodă acea de straje. Dez-dimeneaţă Într-o dzi, au agiunsă oastea a lui 
Simion-vodă supt acela târgşor şi amu prinsese şi Udrea de veste şi i-au 
căutat a scoate şi lui oastea la câmpul, că loc de fugă nu era, că să apropiiase 
oștile lui Simion-vodă. Ce, pănă în de trei de ori au datu războiu l6șilor, 
întorcându-se, iară a patra oară au purces în răsipă oastea Udreei. 


Zac. 3. Mihai-vodă nu era departe, mai în munţi de acolea, viindiă să să 
adune cu ceialaltă oaste. Ce, dacă au dat știre Udrea de răsipa sa, au început 
şi c6ielalți a-l părăsi cu toții. Și numai ce i-au căutată a lăsa Țara 
Muntenească şi a trece munţii la Ardealu. 


Zac. 4. Udrea după acâie curundi au venit si el și s-au închinatu la 
Simion-vodă. Și aşea Mihai-vodă, vrându să dobândească Ardealului, au 
pierdută și Țara Muntenească. 


Zac. 5. În Ardeal, după ce au sosit Mihai-vodă şi au aflati oaminii săi, 
cari-i pusese pen cetăţi, scoși de Baste Giurgiu și puşi oşteni de a 
împăratului nemţăscu, ce vădzindi că n-are loc nice în Ardeal, s-au sculatii 
cu toată casa lui şi cu câţva căpetenii, ales căpitanii lui cei credzuţi, Mârze, 
Ghiețè şi Race și au mărsii în Bâciu, la împăratul nemţăscu, în nedejdea 
slujbei ce au făcut împrotiva Batorâştilor. Şi l-au priimitu împăratul bine, 
iară Ardealul că n-au fostă pentru dânsul, ce pentru sine aședzatii, atunce s- 
au arătat. 


Zac. 6. Nu peste multă vreme, vădzindi Jigmontui Bator pierirea 
frăţine-său, lui Andréiaş Bator, coborâtă de cumnatu-său, împăratul 
nemțăscii, şi Ardealul nice într-un chip nu vrea să supuie supt nemți, s-au 
căit de tocmala ce făcuse cu cumnatu-său Rodolfi-âmpărat, cum s-au 
pomenit mai sus, şi lăsându olatele care-i didese cumnatu-său, au trecuti în 
Ţara Leşască, că-i era Zamoyschii ginere, fiindă doamna lui Zamoyschii 
fata lui Andréiaş Bator. Și apoi din Ţara Leșască au veniti în Ardeal și 
îndată cuprindzindu Ţara Ardealului iară cătră sine, au început a strânge oști 
împrotiva lui Baste Giurgiu, ghenărariului împăratului nemţesci. 


Zac. 7. Vădzându împăratul neamţăscu sculat Ardealul și rocoșit iară 
împrotiva sa, de al doile rândi, au gătitu pre Mihai-vodă și l-au pornită iară 
să margă să strângă oști şi depreună cu Baste Giurgiu să stè împrotiva 
Batoreştilor, lui Jigmontiă, cumnatu-său, şi lui Batoriui Iştioan, fratele lui 
Jigmontu. Aceşti doi mai rămăsesă din Batorești. 


Zac. 8. Au purces Mihai-vodă din Bâciu asupra Ardealului, dăruit bine 
de împăratul, strângându iară oști și de ai săi, munteni carii se aşedzasă în 
Ardeali şi sirbi, unguri și s-au împreunat cu Baste Giurgiu la Cliujvar. 


Zac. 9. Batoreștii încă au strânsu oaste și mai sămeţi fiindu pre locurile 
sale, au dat războiu lui Baste Giurgi și lui Mihai-vodă aproape de Cliujvar, 
la un satii anume Mojina. Și au fostă războiul câteva ceasuri, ce stându 
nemţii în frunte tare cu focul și Mihai-vodă lovindi din dos pe oastea 
Batoreştilor, au înfrântii pre Batorești, cât de-biia au scăpatu ei cu capete. 
Iară din oștile loră, parte mai mare ce au fostii pedestri cu armata, adecă cu 
tunuri, cu tabăra, au cădzut toată pre mâna lui Baste Giurgiu. 


Zac. 10. Era veste de biruinţă acelui războiu mai mare a lui Mihai- 
vodă, decât a lui Baste Giurgiu, care zavistiie au făcut și perirea lui Mihai- 
vodă. 


Zac, 11. Spuni oameni bătrâni de pre acele vremi, cum să fie agiunsui 
în câteva rânduri cu dare leremie-vodă la Baste Giurgiu, pentru moartea lui 
Mihai-vodă, care lucru poate să hie (că ce nu lucreadză în lume avuţiia). 
Banii răscolescii împărăţiile și mare cetăţi le surupă, cum să dzice cu un 
cuvântii leşescii: „Sula de aurii zidiul pătrunde”. 


Zac. 12. V leato 7109 <1601> avgustu, 8 dzile dez-de-noapte, într- 
așternut încă Mihai-vodă, au venit doi căpitani némți cu oamenii lor, trimiși 
de Baste Giurgiu să omoară pre Mihai-vodă. Şi cum au sositii la tabăra lui, 
că era deosebi, au loviti la cortii unde odihniia și acolo în loci i-au tăiat 
capul și l-au dus la Baste Giurgiu, iară trupul păn a triia dzi au stătut la 
vederea tuturora, neîngropat. Oştile lui, ce avea, nu era cu dânsul în tabără; 
pre toți îi slobodzise în pradă; pănă în copiii lui au fostii mărsi și ei în 
pradă. Și aşea s-au plătită lui Mihai-vodă slujbele ce-au făcutii nemților. 


Capulu al cincilea 


Încep. 1. După perirea lui Mihaiii-vodă, n-au mai avut Ieremiia-vodă 
nice o dodeială de nime. Ce, plinindiu ai cu pace domnii sale 12 ani, cu ţara 
aşedzată în tot bivşugul, au plătită şi el datoriia omenească. Au murit 
leremiia-vodă in anul 7116 <1608>. Rămasu-i-au pomană în ţară 
mănăstirea anume Suceaviţa, de dânsul făcută. Iară la domniia ţărâi au 
stătut, după moartea lui, frate-său, Simion-vodă, nefiindi feciorii lui 
leremiei-vodă încă la vârstă deplină. Era Simion-vodă amu mator de dzile, 
sosit la bătrâneţă. Iară moartea lui, precum au rămas den om în om în ţară 
poveste, au murit otrăvit de cumnată-sa, de doamna lui leremiei-vodă, 
trăgându domniia mai curundi la feciorii săi, temându-se că să vor întemeia 
ficiorii lui Simion-vodă la domniia țărâi, care fapte acâi doamne apoi mai 
pre urmă au arătat Dumnedzău cu patimile ei. 


Zac. 2. Stătu-au la mare amestecături și zarve scaunul țţărâi după 
moartea lui Simion-vodă, că era feciori de-a lui leremiei-vodă trei: 
Costantin-vodă, Alexandru-vodă și Bogdan-vodă, iară a lui Simion-vodă era 
cinci feciori: Mihalaş-vodă, Gavril-vodă, Pătraşco-vodă, Moysei-vodă, Ion- 
vodă. Deci să împărecheasă boierii și cu dânșii și ţara, în două părţi, o parte 
ține cu casa lui leremie-vodă, iară altă parte ţinea cu casa lui Simion-vodă. 
Și dintâiu era mai tare partea lui Mihailaș-vodă, feciorului lui Simion-vodă 
cel mai mare, cât au căutatu lui Costantin-vodă, feciorului celui mai mare a 
leremiei-vodă şi cu boierii din partea lui a ieși cu fuga din Iași. După care, 
trimițându Mihailaș-vodă în goană, au agiunsii carăle boierilor și câțva 
boieri de a lui Costantin-vodă la Mălăieşti şi i-au jecuit. 


Zac. 3. Marginile 'Ţărâi Leşeşti mai toate era tot de oamenii lui 
Costantin-vodă, cumnațţi, domni mărgineni, cum era 
Potoţceştii, Vişnoveceştii, Coreţchii, toți cu cuscriia legaţi, că au avutu 
leremiia-vodă trei fete măritate în Tara Leşască, tot după oameni mari. Ce, 
îndată ce au înţeles că au scos feciorii lui Simion-vodă pre feciorii lui 
leremiei-vodă din scaunul ţărâi, au purcesii singur Vişnoveţchii și cu câţva 
den Potocești cu oşti asupra lui Mihailaș-vodă. Ave și Mihailaş-vodă, pe 
lângă oastea de ţară, puţinei tătari şi turci. Ce, turcii la războii n-au vruti să 
margă, ce au prăvitii de departe. Fost-au acesta războiii între verii, pentru 


domnia țărâi, la Ștefănești și au înfrânti partea lui Costantin-vodă pre 
partea lui Mihailaș-vodă. Şi numai ce le-au căutat a părăsi țara feciorilor lui 
Simion-vodă si unii în Țara Ungurească, alţii la turci au mărsi. Unul dentru 
dânșii, Pătrașco-vodă, au agiunsi de au fostii mitropolit la Chiovu, cu 
vestită mitropoliia și arhimandriia de mănăstirea mare, ce ieste anume pre 
limba rusască Pecerschii, unde stau trupuri, moștii a mulţi sfinţi întregi pen 
peșteri şi pănă astădzi, cu multe minuni. 


Zac. 4, Și aşea s-au aședzat Costantin-vodă, feciorul lui leremiei-vodă 
cel mai mare, la domniie, cu bucuriia ţărâi, avându ţara nedejdea că va urma 
pre tată-său. Ce departe au fosti Costantin-vodă de acâie fericiie. Ce 
precum dzice Isus-Sirah: „Vai de acâie cetate, unde este domnul tânări”. 
Luându-să și Costantin-vodă după socoteala tinereţilor, n-au păzit datoriia 
sa deplin spre împărăţiiel şi precum scrie Letopiseţul cel leşesciă, dintâiaș 
dată birul a anului celui dintăii nu l-au plinit. Şi așea, scârbindu-se 
împărăţiia, l-au mazilit pre Costantin-vodă și au dat domniia lui Ștefan-vodă 
Tomşii. Nu i-au folosit lui Costantin-vodă uricile ce avea de la împărăție, 
date tătâne-său, de domniie vecinică, lui și feciorilor lui şi nepoților lui, că 
Turcul cu vreme dă, cu vreme ia, precum este vremea, aşea lasă, blându 
cândi ieste vreme de blândeţe, sămeții şi ageri, când este vreme de 
sămețiie. Creştinului niceodată cuvântul nu-l ţine, nice este a-l amăgi 
rușine, toate precum ieste vremea face. 


Capul alu şaselea 


Încep. 1. Pre Ștefan-vodă Tomşea nu l-au ştiut Letopiseţul cel leşescii 
ce neam de om au fostu. Iară au fostii direptù moldovan, din satu den Otâşti, 
de pre râul ce se chiamă Răcătăul, în ţinutul Putnei. Era pre acele vremi 
Tomşea-vodă la Poartă pre trâbile țărâi, pre lângă capichihăi şi vădzându-l 
omili de ţară, cunoscut amu la căpeteniile Porții, i-au scos domniia și i-au 
orânduit împărăţiia și pre Cantemir-beiui, cu ordile lui, care pre acele vremi 
lăcuia în Bugeacii, să-l ducă pre Ștefan-vodă în scaun. 


Zac. 2. Apropiindu-se Ștefan-vodă Tomşea de ţară, Costantin-vodă cu 
îmă-sa şi cu fraţii săi au purces la leşi şi cu câţva și din boieri, între carii era 
şi Nistor Ureche, tatăl lui Grigorie Ureche vomicul, carele au scris 
Letopiseţul țărâi pănă la Aron-vodă. 


Zac. 3. L6șii avea atunci mare amestecături cu Moscul și nu era 
vremea să facă oşti și în Muldova. Ce, Ștefan Potoţchii, cumnatul lui 
Costantin-vodă, carele ţinea pre doamna Mariia, fata lui leremie-vodă, cu 
puterea sa, peste voie și porunca craiului (că-i trimisesă singur craiului unu 
copil din casa sa, să nu cumva să să ispitească să între în Muldova, 
întărâtându pre turci), au strânsii oaste di prin cetăţi şi de pre la rudeniile 
sale, ca vro 6.000 de oameni strânsură, lăsându pre soacra-sa, doamna lui 
leremiei-vodă, în [ara Leşască. Iară singur cu Costantin-vodă și cu 
Alexandru-vodă, frate-său, au purces asupra lui Ştefan-vodă. 


Zac. 4. Au prinsi veste Ştefan-vodă îndată de léşi că vin şi au strânsu 
şi elŭ oastea țărâi toată. Și să prilejise atunce sosiți şi nişte slujitori de a lui 
Mihai-vodă, căpitanii lui cei vestiți, neputândi a lăcui, după moartea lui 
Mihai-vodă, în Țara Ungurească, chemaţi pre cărți de Ştefan-vodă, anume 
Mârze şi Ghieţe şi Racè cu câtva oameni. Și au pusă Ștefan-vodă tabăra 
deasupra satului Popricanilor, dându ştire și la Cantimir, la carele, pre acele 
vremi era mulțime de nohai tătari. Și au venit si Cantimiri, cu oștile într- 
agiutor lui Ştefan-vodă. 


Zac. 5. Veniia Potoţchii sămăţu cu izbândele ce făcuse fraţii lui aicea 
într-aceste țări împrotiva lui Răzvan-vodă şi apoi împrotiva lui Mihai-vodă, 


ce, cum dzice muldovanul, nu sintii în toate dzile Pastile. Mergea fără nice o 
tocmală, fără străji, a puterea hi fără limbi, să ştie ce felii sau ce samă de 
nepriietini are unde merge şi avându şi oaste strânsură. Nu i-au dodeitù 
nimica Cantimirii, nice muldovenii, pănă au sosit l6şii cu tabăra lor la un 
loc, ce să dzice Cornul lui Sas. Atunce au vădzut Potoţchii unde au venit. 


Zac. 6. Acela loc, Cornulu lui Sas, este cotit Prutul, însă cotulu este din 
partea despre răsăritii, iară din partea aceastalaltă, unde era tabăra leşască, 
este ieșită apa Prutului piepti la câmpu. într-aceia loc au făcut oștile lui 
Ștefan-vodă și tătarâi la leşi năvală. Și n-au ținută războiul léşii nimica, cât 
în cela războiii, aşe de sirgi, s-au spăi-matu si s-au amestecati l6şii, cât nice 
tunurile o dată n-au apucat să sloboadză. Singur Potoţchii, pentru să i să 
tăinuiască numele, au dată între carăle haiducilor, ce apoi l-au văditu 
haiducii. Pre Alexandru-vodă încă l-au prinsi moldovenii. Iară Costantin- 
vodă au cădzut pre mâna unui tătar, carele înţelegându cine este, vrându să- 
şi facă cinste la hanul, ferindu-se de Cantemir, depreună cu niște cetaşi ce 
avea tătarul, au fugitii cu Costantin-vodă şi cu un comis a lui, anume 
Mihăilescul. Și cândi au sosit la Daşău, ferindu-se iarăși şi acolo de turci să 
nu-l ia pre Costantin-vodă, au găsit o luntre mică și s-au băgatu să treacă 
singuri tătarâi. 'Trecândui apa Niprului, s-au scornitii vânti şi s-au împlutu 
luntrea de apă și acole s-au înecatii Costantin-vodă în Nipru. Iară pre 
Potoţchii şi pre Alexandru-vodă i-au dus oșteni de ţară la Ştefan-vodă și pre 
amândoi i-au trimis la împărăţiie. Potoţchii apoi au ieşit cu răscumpărare 
pren soli. lar Alexandru-vodă au cădzut la legea turcească, în care au şi 
murit.1 Spunu să hie sosit la turci și la boierie, anume... la împărăţiie. 


Zac. 7. Ceialaltă oaste leşască toată au cădzutu în robie la tătari și s-au 
înecată mai mulți în Prut, cât de-biia de au scăpatii cineva de poveste, că 
câţi au și înotat Prutul, pline erau luncile de țărani și coşurile tătarâlor era 
peste Pruti, tot i-au prinsi şi i-au adusi la Tomșea-vodă, pre mai mulţi i-au 
şi ucis țăranii. 


Zac. 8. Perit-au şi boierii toți, câţi s-au prilejit de venise cu oastea, tot 
oameni de casa lui leremiei-vodă: Vasilie Stroici logofătul, Balica 
hatmanul, Chiriţa postelnicul, Miron stolnicul. Numai Nistor Ureche n-au 
vrut să vie din Cameniţă şi aşea-i sfătuia şi pre dânșii, să nu margă, 
dzicându-le să lase să să mai vechiască domniia lui Ștefan-vodă, că acmu 


fiindă domnia noaă, moldovenii sintă den hire purure la domniea noaă 
lacomi. Ce nu s-au ascultati sfatul lui Ureche vornicul, cum mai multe în 
lume sfaturi bune la domni nu să ascultă, ce apoi vinu la primejdii și ei si 
casele lor. Iară pre Vasilie Stroici îl iertase Ștefan-vodă, numai învățase pre 
Nicoriţă armașul să-l ducă să vadză perirea celoralalţi, să-i hie grije mai pre 
urmă de moarte, că era om tânar Stroici si din casă mai vechii și cinsteş 
decât toate casele în ţară. Ce dzilele lui cele fârşite, cum să dzice cuvântul, 
vădzindu că merge la perire şi nu-i spusesă armașulu povestea, s-au apucat 
de sabiea unui dărăbani să moară cu răscumpărare, că era om din hirea lui 
inimos. Ce l-au împresurat îndată darabanii şi n-au apucatii să scoată sabiia. 
Care lucru dac-au spus armașul lui Ștefan-vodă, îndată au pus de l-au 
omorât si pre dânsul, răcnindi: „Ai, cânele, au vrutii să moară cu soţii”. Şi 
pre câţi-și aducea, pre toți li omorâea, pănă si în slugi şi prostime. Acela 
vărsătoriil de sânge s-au arătată dintâiaş dată Tomşea-vodă. 


Zac. 9. Pentru unu diiac care era foarte de treabă de scrisoare, s-au 
rugatu boierii să-l ierte, că ieste cărturarii bun. Au răspunsu: „Ha, ha, ha. 
Mai cărturari decât dracul nu este altul." Și totuş l-au omorât și pre acela. 


Zac. 10. Şi aşea au fostii stingerea casei lui leremie-vodă. Fost-au 
acesta războiii la Cornul lui Sas, v leato 7120 <1611>. Tătarii după acâia, 
îndată au mărsii în pradă în Ţara Leşască și lovindu fără veste şi de sirgù, 
multă pleanii au luată şi mare, robiie au făcut în oameni. 


Zac. 11. Domniia lui Ştefan-vodă Tomşea, cum s-au început în vărseri 
de sânge, tot aşe au trăit. Avè un ţigan calò, ce să dzice pierdzătoriii de oa- 
meni, țigan gros și mare de trup. Acela striga de multe ori înaintea lui, 
arătândi pre boieri: „S-au îngrăşat, doamne, berbecii, buni sintii de 
giunghiat". Ştefan-vodă râde la ceste cuvinte și dăruia bani ţiganului. 


Zac. 12. Ce cum a tuturor tiranilor, adecă vărsătorilor de singe, la toate 
țărâle în lume urâtă este stăpâniia, așea și a lui Tomșea-vodă. Îlŭ urâse și 
boierii, carii, măcar că era mai toţi de casa lui, anume Beldiman logofătul, 
Bărboiu vornicul, Sturdzea hatmanul, Boul visternicul, iară nice ei fără 
grijea morţii nu era, ce îmbla în tot ceas, cum să dzice, cu dzilele amână. Și 
hiecândi unde este frica, nu încape dragoste. Pentru acâia, întrebândi un 
împărat pre un dascăl: cum ar fi împăratii să hie drag tuturora? Au răspunsul: 
„De nu vei hi, împărate, groznic nemăruie”. Fericiţi sinti acâia domni, 


cărora ţărâle lor slujescii din dragoste, nu din frică, că frica face urâciune și 
urâciunea, câtù de târdzâu tot izbucnește. 


Zac. 13. Aşè s-au prilejit și la Tomşea-vodă, in toate dzile petrecându 
boierii supt grije, s-au vorovitii cu toţii şi au tras slujitorii toți în partea sa și 
pre mârzeşti şi într-o noapte au ieșit cu toţii la satu, la Cucuteni și de acolea 
au poruncitu lui Ștefan-vodă, cu bine să iasă din scauni, că nu poate nime a 
suferi domniia lui cu atâte vărseri de sânge. 


Zac. 14. Sa spăriiesă 'Tomşea-vodă de o turburare ca acâie, ce 
îmbărbătându-l cine era pre lângă dânsul, au strânsă darabanii, carii tot pe 
un cuvântu era cu csialalți slujitori. Ce, dacă au vădzutu banii vărsindu-le 
Ștefan-vodă, au stătut ei cu domniia. Și au strigatii şi târgul în leafă. Şi s-au 
strânsu din târgoveţi şi den slugile neguţitorilor și oameni nemernici, câtăva 
gloată și la Ștefan-vodă. Și s-au prilejit de veniia atuncea si din ţinuturi din 
gios nişte steaguri de călărași la căutare şi era descălecaţi la Tomâşti. Au 
răpedzitu Ştefan-vodă şi la ceia cu lefe și i-au tras în partea sa. 


Zac. 15. Slujitorii ce era cu boierii audzindi că strigă Ștefan-vodă în 
leafă, măcar că giurasă boierilor, ce, pre obiceaiul neamului nostru, au în- 
ceputu mulți de cei mai necunoscuţi a să rumpe de la boieri și a veni la 
Ștefan-vodă şi în loc au înce-putu a slăbi partea boierilor. 


Zac. 16. Dacă au vădzut boierii că nu va să iasă Ștefan-vodă de 
bunăvoie din scaun, au vinit cu războiu, cărora au ieşit Ștefan-vodă cu 
gloatele sale de laturea târgului, deasupra Fântânii lui Păcurarii și scoasesă 
şi târgului tot Ștefan-vodă, cu arme, cine cu ce avè. Și despre vii au 
orânduitii de au lovit călărimea ce ave din dos pe gloata boierilor. 


Zac. 17. Fără zăbavă au început a să răsipi gloata boierilor, deci şi 
boierii, care încotro au putut, au plecat fuga, din carii în loc au prinsă pre 
Bărboi vornicul şi apoi și pre fecioruă-său. Deci pre Bărboiu cel bătrân 
îndată l-au înţepati de laturea târgului, iară pre feciorul lui au trimis de l-au 
spândzuratii în poarta casei tătâne-său. Iară Beldimanu și. Sturdzea și Boul 
scăpasă în Ţara Muntenească, ce și aceia tot n-au hălăduiti, precum vei 
vedè povestea la rânduli său. 


Zac. 18. Pre câțişi aducea prinși, pre toţi îi omorâia, cu mustrarea ce 
avea elù obiciaiu: „Să nu te ierte Dumnedzău, cu cel cap mare al tău". 
Tuturora această mustrare făce. 


Zac. 19. Aceste neaședzări a lui Ștefan-vodă audzindă doamna lui 
leremie-vodă, avându încă rămas un fecior copil mic, anume Bogdan-vodă, 
au îndemnatii pre ginerii săi, pre Vișnoveţchii și pre cneadzul Coreţchii, din 
Ţara Leşască, şi atuncea amu era și cu sfatul lui Nistor Ureche. Au veniti 
singură doamna cu ginerii săi, cu oști asupra lui Ştefan-vodă și le-au ieşit şi 
Ștefan-vodă cu oşti înainte la satu la Tătăreni. Ce au ţinutu foarte puțină 
vreme războiul, îndată au plecati fuga călăreţii, iar bieţii darabani, părăsiți 
de călăreţi, să buldzisă la o râpă deasupra Tăuteştilor şi să apăra. Ce au 
venit leşii de le-au făgăduitii viață, numai să-și dea armele. Și au credzutii 
darabanii și au dată armele de la sine. Și dacă le-au luatii armele l6şii, au 
întratii cu săbiile într-ânşii şi au peritii toţi acolea. Le stau movilele și pănă 
astădzi deasupra satului Tăuteştilor. 


Zac. 20. Era la Ștefan-vodă darabanii foarte îmbrăcaţi bine, după 
credinţa ceia ce făcuse, de stătusă cu dânsul la rădicarea boierilor, cum n-au 
fosti nice la o domniie grijită bine pedestrimea cu haine tot de feleandrăș, 
cu nasturi și cu ceprage de argintii, în pilda haiducilor de Ţara Leşască, cu 
pene de argintu la cumănace şi cu table de argintu la șoldure pe lădunce. 
Fost-au acesti război a lui Ştefan-vodă cu l6șii la 'Tătăreni, în anul 7123 


Zac. 21. După cea răzsipă a oştii lui Ștefan-vodă, au ieşit Ștefan-vodă 
în Țara Muntenească şi măr-gândi aproape spre Focşeani, l-au tumpinatii 
ceauşii împărăteşti cu Beldiman logofătul şi cu Sturdzea hatmanul şi cu 
Boul visternicul în obedzi, că-i pornise Radul-vodă, domnul muntânesci 
pre atunci, de mersesă cu pâră la Poartă asupra Tomşei-vodă, că-i era 
Radul-vodă lui Ștefan-vodă mare nepriiatin. Ce, cine era veziri la 
împărăţiie, era priiatin lui Ștefan-vodă și au dzis veziriul, pricepândi lucrul: 
„Ce să acolisâşte Radul-vodă de cel săracii”. Și îndată au trimis ceauși de au 
tâmpinatii pre boieri, carii sintii mai sus pomeniţi și i-au pus în obedzi și i- 
au dus la Ștefan-vodă. Deci, câtă i-au adus ceaușii, îndată le-au tăiatù 
capetele şi le-au arun-catii trupurile în Sirgtiu. 


Zac. 22. Şedea Ștefan-vodă în Ţara Muntenească în bejenii, la Radul- 
vodă şi loviia oamenii lui pănă i la Bârladi, pănă la Vasluiii, ce totu-i 


împenge l6șii. lară doamna lui leremiei-vodă în laşi cu fecioru-său, cu 
Bogdan-vodă, însă toate divanurile era pre Nistor Ureche, și au trăgănat 
acea domnie acei domniei, mai pănă la anul. 


Zac. 23. Să urâsă turcilor aceste dodeiale despre leşi asupra Ţărâi 
Moldovei şi mai vârtos că tot atunce luasă cazacii Trapezondul, cetate 
turcească, dincolo de Marea Neagră şi pre mare multe corăbii turcești cu 
negoaţă și pre un 'Ţical-paşea cu câteva corăbii de oaste l-au luat viu și ţinea 
toată Marea Neagră închisă. Deci au orânduiti pre Schinderă-pașea de 
Silistria cu oști asupra l6şilor, ce era în Moldova cu doamna lui leremiei- 
vodă. Și vădzindi şi pre Ștefan-vodă în turburări totdeauna și despre ai săi 
şi despre; streini, l-au mazilit, luându-lu în obedzi din Țara Muntenească, 
iară domniia, în locul lui, au datii Radului-vodă, carile are nume în ţară, de-i 
dzicii Radul-vodă cel Mare. Și cu adevărată cade-i-să acestă nume în veci 
să aibă, precum vei afla hirea acestui domni la rândul său scrise. Este 
aceştii Radul-vodă feciori Mihnei-vodă, domnului muntenâscii, carele 
Mihnea-vodă au domnitii pre o vreme cu Pătru-vodă Șchiopul la noi în ţară. 


Capulu alu șeaptele 


Încep. 1. Au purces Schindiră-pașea și cu Radul-vodă asupra l&şilor, 
ce era în lași cu doamna lui leremiei-vodă. Vișnioveţchii, unul din ginerii 
lui leremiei-vodă, murise în Iași, deci şi oamenii lui, carii au fostu a lui, să 
dusesă în ţara lor şi din oastea lui Coreţchii. Scrisesă Jolcovschii hatmanul 
cărţi la slujitori, care nu va ieşi din Moldova, loc în oastea lor să n-aibă, că 
întrasă ei fără voia craiului în Moldova. Deci numai cu 600 de oameni 
rămăsesă Coreţchii. 


Zac. 2. Luasă veste doamna și boierii că le vine Schinderu-pașea 
asupra și le porunciia și Radul-vodă, ca un creştin, să fugă devreme. Ce 
Leahul simăţii și fără crieri n-au vrut să purceagă mai devreme, ce amu dacă 
să apropiiesă oștile. Bine le dzicii de aceasta cazacii l6șilor: „După pagubă, 
leahul înţeleptii”. 


Zac. 3. Îndată ce au înțăles Schinder-pașea de purcesul l&şiloră din 
laşi, au răpedzit o samă de oaste sprintenă si i-au agiunsii la Drăgşani, în 
ținutul Hârlăului. Apăratu-s-au oarece leşii dintâiu, iară dacă s-au mai 
înglotit oastea, s-au răsipitu cine încotro au putut. Singur Coreţchii au 
cădzutu pre mâna lui Schinder-paşea și biiata doamna cu coconul, Bogdan- 
vodăl şi o samă de boieri. Pre boieri i-au scos Radul-vodă pre toţi de la 
Schinderuă-paşea, câți era prinși. Iară doamna la mare ocară au sositii, de 
care singură au mărturisit cătră boieri. Trecândù cu carul, au vădzut pre 
boieri și lăcră-mândi au dzis: „Boieri, m-au rușinat păgânul”. La această 
ocară au sositii casa lui leremiei-vodă si poate hi pentru răutăţile ei, că era o 
fămeie răpitoare, precum spunu și de vreme ce au otrăvit pe cumnatu-său, 
pre Simion-vodă (de va hi aşea) şi de frica lui Dumnedzău depărtată. 


Zac. 4. Nu era în ceia hire singur leremie-vodă, ce era om întreg la 
toate, nerăpitor, nemândru, ne-vărsătoriii de sânge, blândă, dumnădzăresci, 
pe cum mărturiseşte războiul lui cu Răzvanu-vodă, cum n-au vrut să iasă 
din beserică, pănă n-au săvârşit sfânta leturghie, măcarŭ că-i spune ca să 
agiungu oștile. In dzilele lui mare bivşiuguri și plină ţara de toate. Ce de 
ieste vro osândă stingerea casei lui, din faptele doamnei sale ieste. 


Zac. 5. Pre doamna şi pre Coreţchii i-au trimis Schinder-paşea la 
împărăţiie. Coreţchii cneadzul apoi pre urmă au ieşită den chisoare cu multă 
cheltuială, iară doamna au fostii după unui agă turci,pănă la moartea sa. 
Bogdanui-vodă copilul iară în turciie s-au săvârșit. Agiunsesă de au fostu la 
împărăție capigi-baş. Fost-au acestea v leato 7124 <1616>. 


Zac. 6. Trimis-au Schinderii-paşea după răsipa lui Coreţchii, din 
porunca împărăției unu ceauşii la craiul leșescii să oprească cazacii de pe 
mare, carii atunceşi nişte cetăţi, ce făcuse turcii pre Nipru, anume Aslan 
Horod şi altă cetate luasă și omorâsi şi oștenii câţi erau turci şi într-acâle 
cetăți (şi aceste toate apoi au făcut de au venit soltan Osman la Hotinu) și să 
părăsască a călca Muldova cu ostil lori. 


Zac. 7. Au trimis şi craiul leşescui un sol, anume pre Cohanschii, la 
împărăție, dândi pricina toată pre tătari, carii dodeindi casele cazacilor, ei 
încăşi întorci din pagubile ce le fac tătarâi. Este şi aceasta laudă în 
Letopiseţul lor, cum acela Cohanschii cu soliia lui au mazilit pre Ştefan- 
vodă 'Tomşea, ce nu ştiu cum s-ari prinde acestil lucru, că amu era domnu 
Radul-vodă în locul 'Tomşei-vodă, cându au trecut Cohanschii la împărăţiie. 
Iară pâră, adevăratii c-au avut Ștefan-vodă Tomşea totdeauna despre leşi la 
împărăţiie. 


Zac. 8. La anul, Schinder-pașea, din porunca împărăției, au strânsu 
câtă oaste au avutul din păşiia lui si cu Radul-vodă, domnul de Moldova, şi 
cu oștile muntenești și ungurești de la Betlean Gabor, domnul Ardealului, că 
era Betlean Gabor mare nepriiatin l6șilor, şi cu tătarâi, au purces asupra 
Ţărâi Căzăceşti, să le strice pălăncile şi să-i prade. 


Zac. 9. Oblicise şi l6şii gândul lui Schinder-pașea și i-au ieşit hatmanul 
Jolcovschii cu oștile leşești la margine, la un loc anume Buşa, mai sus de 
Soroca pe Nistru, din ceia parte de Nistru ieste acela loci. 


Zac. 10. Începuse Schinder-paşea a bate Raşcovul, ce, dacă au sâmțită 
aproape de ostile leşeşti, au lăsati Rașcovul şi au purces pe dencoace de 
Nistru, pin ţară, împrotiva locului unde era Jolcovschii, însă-i despărție 
Nistrul. Mai puţină oaste era la Jolcovschii, decât la Schinder-pașea, iară 
mai aleasă, tot lefecii și să strângea și cazacii din toate pălăncile la dânsul. 
Numai fiindu craiul leșăscii la Mosci cu oștile, s-au feritu a întărâta puterea 


turcească. Avându treabă într-altă parte Crăiia Leşască, au stătut cu 
Schindeni-paşea la tocmală, la legături de pace, nedejdiuindu că vor ţinea 
turcii pacea. 


Zac. 11. Capetele de pace era, despre leşi, să oprească pre cazaci, să nu 
îmbie pre mare și în Moldova să nu mai îmbie oștile lor. Iară despre 
Schinder-paşea era să oprească pre tătari, să nu îmbie stricândă în Ţara 
Leşască şi în Muldova domni streini să nu hie, fără cine va hi fecior de 
domni. Ce, toate aceste în vântù au fosti, că bine n-au sfâr-șitii pacea și au 
purces oștile şi aceste și acelea îndireptii, iară tătarii pre de altă parte au şi 
lovită în Podoliia, în Ţara Leşască și au făcut câteva robii. Și apoi, la anul, 
fără veste, mulțime de tătari au j lovit Volinia, o ţară mai sus de Podoliia şi 
păn-a strânge oștile Jolcovschii, au ieşit tătarâi cu mare plean den [ara 
Leşască, fără nice o sminteală. 


Zac. 12. Mare bănat pentru aceste toate au avutii Jolcovschii de la crai 
şi de la toată Crăiia Leșască, pentru moale lucrurile lui. Ce, la creştini nu 
sintil certări pentru unele ca aceste ca la turci. 


Zac. 13. Radul-vodă spre aceste al treilea ani domnii sale cele dintâiu, 
s-au războlit de ochi şi poate hi, vădzându că nu va putea trece, să nu sa 
îngroaşe între turci şi între leşi lucruri de sfadă,singur s-au poftitu la 
împărăţiie să-i vie maziliia să poată a merge la Ţarigradu pentru leacul 
ochilor. Deci, i-au făcut pre voie împărăţiia, pre dânsul l-au chemat la 
Poartă, iară domniia au datu lui Gaşpar-vodă aicea în ţară, în locul lui 
Radul-vodă celui Mare. 


Capulu alu optulu 


Încep. 1. Gaşpar-vodă era omii de neamul său italianii, cum dzicemii 
la noi în ţară, frâncă, omu neştiutoriii rândul şi a obiceaiurilor țărâi, fără 
limbă de ţară, care lucru mai greu nu poate hi, cândi nu știe domnul limba 
țărâi unde stăpânește. 


Zac. 2. O! Muldova, di ar hi domnii tăi, carii stăpânesci în tine, toți 
înţelepţi, încă n-ai peri așe lesne. Ce, domniile neştiutoare rândul tău și 
lacome sintù pricine perirei tale. Că nu caută să agonesască șie nume bun 
ceva la ţară, ce caută desfrânaţi numai în avuţie să strângă, care apoi totuş 
să răsipeşte și încă si cu primejdii caselor lor, că blăstămul săracilor, cum să 
dzice, nu cade pre copaci, câtu de tărdzâu. 


Zac. 3. Era acesti Gaşpar-vodă multă vreme tergimanu la împărăție, 
adecă tâlmaci tuturor solielor creștinești ce vinu la împărăţiie. Și fiindu și la 
mijlocul păcii ce făcusă între Împărăţiia Neamţului și între împărăţiia 
Turcului, pentru slujba aceia i-au dati aicea în Moldova domniia în locul 
Radului-vodă. Iară cât s-au aşedzat la domniie, măcară că era de mare 
credință la împărăţiie, îndată s-au așădzatii cu gândul spre părţi creştineşti. 


Zac. 4. De laudă este hie la care domnu să hie spre partea creştinească, 
că aceasta ţară, căci trăieşte aşea în statul său pănă acmu, pentru ţări 
creştine stă pănă astădzi în rândurile sale, însă cu înțelepciune, nu fără 
socoteală şi fără temeiu, în loc de folosul țărâi să-i aducă perire, cum s-au 
prilejiti amu și în vremile noastre în câteva rânduri, de adusâsă a mulţi 
nesocoteala și nebunia, mare cumpănă acestui pământii. Dumnedzău mai 
bine ştie, că de nu s-ar hi prilejit o samă de capete să cerce mijloace şi să nu 
alerge la împărăţiie, ar hi fostii de perire de istov ţara aceasta în câteva 
rânduri. Așea adusesă la mare primejdie ţara și domniia lui Gaşpar-vodă. 


Zac. 5. Să rădicasă în dzilele aceștii domnii și j un domnișor de la 
Orhei, ce îndată Gaşpar-vodă au trimis oaste și au ieșit şi singur împrotiva 
lui și l-au prinsi și pre dânsul viu, pre domnişor şi câteva capete de la 
Orheii, pre carii i-au și omorâtu j îndată. Știia limba sârbească Gaşșpar-vodă 
şi cândi i-au mustratii pre căpitanii cei prinşi orheieni, li-au dzis sârbește: 


„Ha uMaere cpaire uucro Kb Locnomapro”. Le tâlmăciia apoi aceste cuvinte 
pre rumâniie Bucioc vornicul de Țara de Gios, adecă: „Să aveţi inimă curată 
spre Domnu". 


Zac. 6. Stăpâniia atuncea Ardealul, căruia dzicem noi Ţara 
Ungurească, Betleanu-Gabor, după stângerea Batoreştilor și avè mare 
războaie împrotiva nemților pentru Crăiia Ungurească și îndemna și pre 
turci asupra l6şilor că dedâsă leşii agiutoriu i împăratului nemțăsciu 
împrotiva lui Gabor și atun-ceş de curundu îi bătuse leșii o oaste foarte rău 
la Caşa. Deci îndemna într-acâia pizmă pre turci asupra lșilor, făgăduindu- 
le că de or merge asupra l6șilor, să nu poată a da Leahul agiutori nemților, 
va putea fără zăbavă a lua Beciul de la némți. Și cu acelea îndemnări și cu 
făgăduință, cu mare daruri Scrisesă și la hanul la Crâm, care cărți au 
cădzutii pre mânule lui Gaşpar-vodă și îndată le-au trimis Gaşpar-vodă la 
craiul leşescil. Dacă le-au vădzut craiul cărţile, singur n-au vrutù să pono- 
sluească lui Betlean, ce avându Betlean Gabor oameni a săi între svetnicii 
leşești cu cuscrii, au pus craiul pe oameni de ai lui să-i poruncească, căci nu 
se părăseşte de aceste fapte, cu vrăjmășia împrotiva creștinilor. Și i-au 
trimis şi izvoadele scoasă din cărţile lui și au mărsii solul de la boierii 
leşești cu multă mustrare și bănatu, arătându-i și izvoadele cărților lui, ce au 
scris la hanul. Dacă le-au vădzut Betlean Gabor cuvintele sale de față, au 
dzis cătră soli: „Muri-va Gaşpar pentru acele cărți”. Şi îndată, de toate 
îmbletele lui Gașpar-vodă au dat ştire la împărăţiie. 


Zac. 7. Curundu au simţit Gaşpar-vodă că ş-au pierdutii la turci 
credinţa, deci s-au așădzatii cu gândul și mai tare cu l6șii, îndemnându-i 
asupra turcilor. Și în cetatea Hotinului îndată au băgatu oșteni leşăști, 
dându-să aievea supti apărarea lor cu ţara. Nu putea de tot slobod să hie în 
gândul său de boieri, carii socotindi cea de apoi, să nu vie vreo perire țărâi, 
nu-i pristăniia boierii, din carii era mai capi atunce Bucioc vornicul mare 
de "Ţara de Gios; Vasilie-vodă era vistiernic mare la aceea domniie. Ce, în 
multe chipuri să ispitiia să omoară o samă de boieri, să fie el slobod în 
faptele sale, ce aşea aievea nu să cutedza să-i omoară pentru ţară, că era 
Bucioc la ţară ales de toți. Iară pre Vasilie-vodă, dându-i pricină că nu dă 
samă de o sumă de bani a visteriei, măcaru că-i era hinù de cununie, l-au 
pus în temniţă si l-au pus și la muncă. Iară pre Bucioc pusesă gândi să-l 
otrăvască şi într-o dzi oprindu-l la masă și-au scornitii voie bună, 


închinândă la Bucioc cu veselie şi au pus de i-au datii otrava. În loc s-au 
simţiti Bucioc otrăvit și s-au și sculat de la masă şi s-au dus la gazdă, 
avându ierbi împrotiva otravei, date de la un doftor priiatin, că aştepta elù 
una ca aceia de la Gaşpar-vodă. îndată au luatii ierbi şi au început a vărsa 
otrava, cu mare cumpănă de viață. A doa dzi s-au făcută războlit și Gașpar- 
vodă, dându vina stolnicilor că au fostii bucatele cotlite. 


Zac. 8. Văzându grije de viiața Bucioc vornic, numai ce i-au căutat a 
prestăni cătră sfatul lui Gașpar-vodă, ce avea amu aședzatii cu l6şii. Şi era 
aievea şi la împărăţiie îmbletele lui, deci trimisăsă la Schinder-pașea 
poruncă împărăţiia să nevoiască doară îl va prinde. Ce oblicise Gaşparŭ- 
vodă şi de toate da știre la leşi. Deci vădzândi împărăţiia că nu-l pot prinde 
cu meşterşșug, au trimis unu agă pre obiceai, Schimni-ceauş, să cuprindză 
scaunul și să-l mazilească pe Gaşpar-vodă. Iară cât au prinsi de veste 
Gaşpar-vodă că vine Schimni-aga, au scornitu că-i vin leşii asupră-i și au 
ieșit den Iași și au pus tabăra la Capul Stâncii, împrotiva 'Țuţorâi. 


Zac. 9. Cum au sosită Schimni-ceauş după obiceai, amu era gătit 
lucrul; îndată au pus slujitorii de au abătut în turci și câţi au fostii cu aga și 
pre singur Schimni-aga i-au omorâtu. Și îndată au răpedzit și în târgi, de au 
turburati şi târgul şi cu slujitori amestecați, pre unde, pe care au apucat 
vremea, acolea i-au omorât. Mulţi den turci să închidea pen pivnițe cu arme, 
de să apăra. Gaşpar-vodă, după aceasta faptă, îndată au purces în 
tâmpinarea lui Jolcovschii hatmanul leşescu, carele era amu aproape, la 
margine, cu oști. 


Zac. 10. Era gata Schinderi-pașa şi mai înainte de aceste fapte a lui 
Gaşpar-vodă, să margă cu oşti asupra leşilor den porunca împărăției şi era 
orân-duitu și hanul și Cantimiru-beiu, vestit războinic pe acâle vremi și 
oștile muntenești și o samă de oști Ungur6sti de la Betlean Gabor, de toată 
oastea aproape de 60.000 şi 1.000 de iniceri, din odăile ini-cereşti orânduite 
şi cu aceste oști au întratil în ţară Schinder-pașea. 


Zac. 11. Leşii încă să nu lase înșelatui pre Gaşpar-vodă cu priietinșugul 
lor și să-şi tocmească Jolcovschii smentâlele cele dinţii, au purces şi el cu 
oastea și au trecut Nistrul la Hotin în 22 de dzile a lui av-gustu. 


Zac. 12. Oaste Jolcovschii hatmanul ave 1.600 de husari tot înheraţi, 
4.000 de călări deosebi de husari, ce le dzic steaguri îndzăoate, 200 de 
raitari nemți călări, 400 de cazaci lisovţi, 2.000 de pedestri nemți. Această 
oaste era lefecii; era şi a domnilor deosebi vro 2.000 de oameni și de aceia 
câtva carii mărgii de bunăvoie, în dobândă, carii apoi au mân-catii capul lui 
Jolcovschii. Venisă şi un copil den casa craiului, de la crai, numai să între 
Jolcovschii cu oști în Moldova într-agiutoriu lui Gaşpar-vodă. Al doilea 
hatman, cum dzicii la dânşii, de câmpi, era pre acâia vreme Coneţpolschii. 


Zac. 13. Dac-au trecut Jolcovschii hatmanul cu oștile leșăşti Nistrul la 
Hotin, au făcutii l6şii sfati şi sfătuiia Coneţpolschii să aştepte oștile acolea 
la Hotin pre Schinder-paşea, să nu să depărtedză aşea în câmpi, împrotiva 
mulțimei de oști tătărăști şi turceşti şi el să meargă pe Nistru de pe câia 
parte, să strângă cazaci de pen pălănci, să lovască în urma oștilor pe la 
Tighinea. Ce acesta sfat n-au priimitu Jolcovschii hatmanul, ce să hie dzis, 
mai bine să vadză veştile cum sintii, decât să le audze de la alţii. 


Zac. 14. În 23 dzile a lui avgustă au venit şi Gaşpar-vodă în tabăra 
leşască, sprintin, numai cu 600 de oameni, la adunarea cu Jolcovschii și 
după sfatii ce au avut cu capetele leșăști, au purces cu toată oastea leșască 
pe Prut în gios, de la Hotin la Ţuţora şi acolo la Țuţora au pus tabăra l6şii. 
Scrie Leto-pisăţul leşăscuă că au avut şi Gașpar-vodă 12.000 de oaste de ţară. 
Sosit-au Jolcovschii la "Ţuţora, septemvrie 2. 


Zac. 15. Nu știe Jolcovschii de Schinder-pașea, la ce loc este şi cu câtă 
samă de oaste, lăsându-se de toate în nedejdea lui Gaşpar-vodă. Ce, Gaşpar- 
vodă, deşi Știia din iscoadele sale de mulțimea oștilor turceşti, iară nu 
spunea toate l&șilor, să nu le strice inimile. 


Zac. 16. La 7 dzile a lui septemvirie, în 5 dzile după sosirea leşilor la 
Ţuţora, au sosit şi străjile tătărăşti, deodată cu 300 oameni, cu carii 
hărăţindu-să cazacii, ce le dzice lisovţii pre acele vrémi, i-au înfrântu 
lisovţii pre tătari, iară vii n-au putut prinde nice pre unul. Numai capete 
câteva de tătari au adus la Jolcovschii, ce n-au putut şti nice atunce l6şii de 
puterea lui Schinder-paşea. Iară tătarâi prindea în toate dzile de la leşi 
limbă, din holota lor ce îmbla pentru hrana, și Ştiia Schinder-paşea de toate 
de la l&şi și cum este oastea leșască puţină. 


Zac. 17. în 8 dzile a lui septemvrie, întâiu Can-temir-beii, apoi şi 
singur Schinder-paşea, au sosit la Ţuţora şi ş-au întinsu corturile Schinder- 
paşea direptii deasupra taberii leșăști, mai din gios. Leşii era în șanțuri, cele 
încă de Zamoyschii făcute. N-au vrut să scoată oastea Jolcovschii într-aceia 
dzi, mai multu de nişte steaguri sprintene cu lisovţii amestecate, mai multù 
doară ari putea prinde vreo limbă, să știe de oaste, atâta este cât sosisă, au 
mai este pre urmă. Ce toată dzua hărățindu-să cu turcii și cu tătarâi, ieşindu 
şi de ai noştri muldoveni la harţi și nice atuncea au putut lua limbă, că mai 
multă de un stegarŭ turcu n-au prinsi și pănă a-l aduce la Jolcovschii, au 
muritu de rane. 


Zac. 18. Atâta oaste de toată, câtă sosisă descălecată, socotindu 
Jolcovschii şi neştiindi că în ceiaş noapte au sositu şi oardele a hanului, cu 
galga-sol-tani, fratele hanului, că hanul sângur rămăsesă în Bugeagi, iară 
ostile toate le pornisă cu galga-sol-tanu, a doa dzi dez-dimeneaţă, au scos 
Jolcovschii toată oastea leşască, pre pilda lui Zamoyschii, cându cu Cazi 
Cherei-soltan, și-au tocmit oastea, cât agiungea glonţul pușcei, făcândi și 
doao băști de pământii, una la un corni! de oaste, alta la altă cornň, câte cu 
patru pusei şi câte 300 de pedestrași cu focu. Iară Schinder-pașea tocmisă 
oastea sa turcească și pre unguri și pre munteni la aripa din gios, iar aripa 
din sus au dat-o lui Cantemir cu oardele lui, iară celelalte oarde ce era cu 
galga-soltani nu s-au ară-tatii de după deali, pănă nu s-au început războiul. 
Zac. 19. Dacă s-au apropiiat oștile de sine, au dati leşii întâi și cu 
muldovenii războii şi în loc împengându pre ordele lui Cantemir și turcii 
înce-pusă a să da înapoi. leșiţi leşii la câmpu mai multă decât le era porunca 
cu șireagul cél din frunte, au izbucnită și ordele cu galga-soltani și au dat 
cu toate oştile năvală la rândul cel din frunte leșăsci și l-au înfrântă. Ai 
noştri, moldovenii, pre obiceai, îndată au plecată fuga și holota l6şilor, ce 
era în goană, așijdere. Iară tătarâi, neîncăpândi toți în frunte, au loviti si 
din dos pe leşi. Şi aşea cu mare vărsare de sânge, au înfrântă rândul cel 
dentâi, păn au agiunsu la al doilea rândiă, ce era tocmai iară frunte, unde era 
şi hatmanii singuri. Și era toate și acele rânduri mai încungiurate de tătari, 
de cătră tabăra lor. Ce au mărsi tot buluc l6şii, apărându-să de tătari, pănă 
supt șanțuri. 


Zac. 20. Schinder-pașea tot cu acéia năvală au lovit başta cea din gios 
şi fără zăbavă au întrati ienicerii în baștă. Sărit-au léşii, amu de lângă 


şanţuri, și au apucatu de au scos o samă de pedestrași ce era în baştă, iară 
mai mulți au perit și patru pusei au luat turcii. După aceia au stătut oastea în 
tocmală neclătită, numai cât să apară leşii de năvala tătarâlor şi bașta cea 
din sus au rămas întreagă. 


Zac. 21. Aproape de apusul soarelui, Schinderui-pașea au descălecatu 
oastea toată la odihnă, iară leşii au cădzutii la mare spaimă şi turburare, şi 
lăsindi şi ei străji, iară oastea câialaltă au intrată în şanţuri, pe la otace. Şi 
îndată au mărsii toate capetele la cortul lui Jolcovschii, la sfat, mâhniţi toţi, 
vădzin-du-să închişi de atâtea mulțime de oști, depărtați de ţară şi cetăţile 
sale, fără nice o nedejde de agiutoriu. Ţinea hatmanii amândoi inime tari, 
răspun-dzându tuturora, cum a doa dzi vor să-și tocmească lucrul cu războii 
şi apoi, dacă n-or putea a înfrânge puterea nepriiatinilor, să lege tabăra şi să 
margă cu tabără legată spre ţara lor, spre Nistru. Au pătrunsi tuturora 
inimile acesti sfatii, dacă au au-dzitu cu tabăra legată marșul, fiindù amu 
den loc închiși de pășunea de cai şi de hrană de oameni. Și după aceia s-au 
rășchirat sfatul îndată. Uni domni anume Strus și Calinovschii staroste de 
Cameniţă și Samoil Coreţchi s-au gătitu de fugă noaptea cu oamenii săi și 
au purces năzuindi îndată să treacă Prutul noaptea şi acolea, la trecătoarea 
Prutului, dându în Prut ca oile spăimaţi, s-au înecată Calinovschii starostele 
de Cameniţă şi mulţi din l6și. Unii, rătăcindi noaptea, au cădzutu a doa dzi 
în mânule tătarâlor, pe alţii i-au dus cursul apei, de i-au abătutu iar înapoi la 
mal, de li-au căutată a întră iară în tabără. Iară Hmeleţchii și Cazanovschii, 
capetele cazacilor, au lovit întâi alăturea cu Prutul, apoi au luat câmpii și 
au mersu, fără nici o dodeială, întregi. Ceielaltă oaste de lefecii să turbu- 
rasă cu toţii şi ei de fugă, scornindu-să cuvânti pen tabără c-au fugit 
hatmanii, cât şi céia ce era la straje, părăsise străjile. Ce înțelegându 
Jolcovschii spaimă ca aceia oştii, au îmbiat pe la otace cu făclii de vânti, 
arătându-se oștenilor, cum este de faţă şi are grije de oaste și au mai întăritù 
şi străjile. Şi aşea de-biia au aşedzat oastea de spaimă. Și în céiaşi noapte au 
scris şi cărți, dândi ştire la craiul, cu pâră pe acâia ce au fugit din tabără. 


Zac. 22. Gaşpari-vodă vădzândi mare turburare și fugă în oastea 
leşască, părăsit şi de oştenii săi, au purcesu şi elii noaptea şi au trecută 
Prutul bine. Numai, amu la braniște fiindu cu puţinei de ai săi și den boieri, 
Șeptelicii hatmanul şi Goia postelnicul, pe lângă dânsul, l-au omorât ceia 
ce era cu dânsul. Scâmavă şi groadznică fapta şi neaudzită în toate ţări 


creştine. Domnul, ori bun, ori rău, la toate primejdiile ferită trebuieşte, că 
oricum este, de la Dumnedzău este. Precum dzice svinta Scriptura: „Hs ecT 
HH eAUHa KJaCT TEKOMOIIIT Gora”, adecă: „Nu-i nice o putere, fără de la 
Dumnedzău dată”. 


Zac. 23. Plătit-au apoi cu capetele sale această faptă şi Şépteliciùŭ si 
Goia, de la Alexandru-vodă, pe l6ge direaptă de le-au taietu capetele și 
trupurile le-au aruncată în ieşitoare. Și cu cale le-au făcut, că după scârnave 
fapte, scârnave morți vinu. Iară bietul Bucioc vornicul, în branişte amu, au 
năzuiti la un hin al său, anume Toader brănișteriul, unde-ş lăcuia acel 
Toader, singur nemerit din răssipă, fără slugi pe lângă sine, precum vremea 
acâia în răssipă oștii aşea aduce. Și cu multă rugămente și giu-ruită cătră 
hinul său, s-au oploşit în vicleană făgăduinţa lui. Apoi, a doa dzi, l-au legati 
hinul și legat l-au dus la Schinder-pașea. (O, să nu-l ierte Dumnedzău hin ca 
acela!) Şi dacă l-au dus la Schinder-paşea au pus îndată de l-au înțăpatii pre 
Bucioc, săracul, acela carile pururea sfătui& pre Gașpar-vodă spre bine şi de 
mare nevoie i-au căutată a pristăni la sfatul lui Gaşpar-vodă. Acestă domni, 
Gaşpar-vodă, niceodată post n-au avut, ce pre ascunsă în tote posturile 
mâncă carne. 


Zac. 24. Iară hatmanii leşești, vădzându-se închiși și părăsiți şi de 
tovărășiia moldovenilor și în ţară streină, încungiurați de atâtea oști, au 
scos, a doa dzi, toată oastea, câtă le rămăsesă, stoluri, însă aproape de 
şanţuri, cât să să apere de năvala turcilor și a tătarâlor. Și toată dzua aceia au 
stătutii călări în tocmală; nice Schinder-pașea și tătarâi aşè nu li-au stătut 
asupra, alegându cu sfatul să-i ţie așea închişi pănă ce i-ari strânge foamea 
şi hrana de cai, să să închine de bunăvoie. Léşii încă să facă războii nu era 
putere, că și oastea li să împuţinasă cu domnii cei fugiţi şi răniți mulți din 
războiul cél dintâiu, între carii era răniţi feciorul lui Jolcovschii şi nepotul 
lui de frate. Ce şi a triia dzi după războiul cel dinţii, iară aşea au scosi 
oastea cu tocmală aproape de șanțuri. Și într-acele dzi s-au apro-piiet şi 
galga-soltan cu puţinei tătari pe lângă sine şi au poftit pre singur Jolcovschii 
la voroava. Scoasesă Schinder-pașea într-aceie dzi toate oștile sale și pusesă 
rându înainte ochilor leşilor, să vadză mulțimea şi așea au făcutu în trei 
dzile, pentru spaima l6șilor, să să închine, vădzândi oastea mulțime. Iară la 
voroava cu galga-soltani Jolcovschii n-au vrut să iasă, ce au trimis pre 
cneadzul Coreţchii, fratele celui Coreţchii ce fugise. Deci şi galga încă au 


trimis pre Veli Şah-mârza şi au cerşut o sumă mare de ban să le dea lâşii și 
să margă cu pace. Iară Coreţchii arătândi alte legături de pace, s-au apucat 
mârzaculu de sabiie şi au dzis să aştepte léșii toţi sabiie. 


Zac. 25. Vădzându-să l€şii că cu altii mijloc de acolea n-au cum să 
iasă, de unde erau cădzuțţi, au ales sfat să iasă cu tabăra legată pre mijlocul 
oștilor și aşé au făcut, 19 dzile a lui septemvrie îndesară. Amu era de trei 
dzile tocmită tabăra la rânduri și au făcut porţi în șanțuri, cineși la rândi și 
au purces din loc cu tabăra legată de cară, și orânduite oşti pi den toate 
părţile și pedestrași și călări. Gândiia turcii și tătarâi dintâi că vin să dea 
războii, apoi au vădzutii purcesul. Și în céia dzi, pănă în sară și toată 
noaptea au mărsi l€şii cu puţină dodiială, numai de tătari. 


Zac. 26. A doa dzi, septemvrie 20, au sosit şi Schinder-paşea cu toate 
oștile asupra taberii leşăști, ce l6şii, cât s-au făcut dzuă, stătusă, unde i-au 
apucat dzua. Și într-acâia dzi au fostă războiu foarte tare și mare, pănă la 
vremea de chindiie și descălecându turcii cu corturi de mas, leşii mai 
îndesară iară au purces cu tabăra și iară toată noaptea au mărsu, numai cu 
dodiială de tătari. 


Zac. 27. A triia dzi, septemvrie 21, iară au stătut tabăra leşască la un 
pârâu, care nu-l pomeneşte Letopiseţul leşesci anume ce vale a hi fostii, 
iară adevărat pe la Scumpiia au lovit, ce ori la o vale ce să dzice Răchita, ori 
la vreun ciuluc. încă nu trecusă toată tabăra leşșască valea, cândi au sositii 
Schinder-pașea și acolea au ruptu turcii o bucată mare de tabără și au luată 
şi câteva steaguri de la leşi şi pusei. Și s-au închis l6șii iară acolea, la ceia 
vale, de s-au apărat toată dzua aceia. 


Zac. 28. A patra dzi, septemvrie 22, au socotit Schinder-pașşea să le ţie 
din frunte calea şi au purces înainte şi aproape de Răutii, desupra Răutului, 
au tocmit toată oastea frunte. L6şii încă ce-au avut oaste mai aleasă, o au 
tras de pen arepi în frunte şi la o vréme ca acéie la care și de nevoie numai 
caută a hi toți viteji, că nu era altă cale de viiaţa, au mărsi cu toată tabăra 
direptii asupra temeiului oșştii turceşti și stândii tare și cu focul, au căutat 
turcilor a le da cale. Și într-acâia războiu au luat leşii de la turci doă steaguri 
şi tătari prinși vii câţva. Şi după ce s-au așădzat tabăra la Răutu, au mai ieşit 
steagurile leșăști de au mai lovit pe o drâmbă de tătari, carii trecusă Răutul. 


Zac. 29. După acâia petrecanie, să îmbărbătasă l6şii și pierduse toată 
grijea. Iară ce ieste să nu treacă și orânduiala lui Dumnedzău nu poate să să 
amistuiască. Amu, fără nice o grije, tare şi sămeţi leşii şi cădzusă la valea 
Coboltei, unde era de o parte pârâul, de altă parte oastea, loc deschis, fără 
trecători. Şi pierduse şi Schinder-paşea nedejde de a-i dobândire și trimisesă 
la Jolcovschii Schindernui-pașea, poftindiă să-i trimaţă un om, să ştie turcește. 
Au trimis Jolcovschii, ce apoi nu l-au mai slobodzitu Schinderi-pașea pre 
tălmaciul acela. Cândi au fostă amu aproape de Nistru, ca o milă de loc de 
la Movilău, la un satu anume Slobodziea Saucăi, la ţinutul Sorocii, acolo 
descălecasă oastea leșască, conacul cel de apoi. Holota ce era strânsură, 
temându-să de hatmani pentru dobândă, că jecuise multe case în ţară, să 
apuce ei trecătoarea la Nistru noaptea, au dat spaima și toată oastea aşea 
greu s-au turburat, cât care cum au putut, au apucat cal, sluga stăpânu-său și 
pedestrași şi călăreţi toți amestecați, unii de lalți fugindu, s-au șpărcuit toată 
tabăra, hatmanii rămași singuri, unul într-o parte, altul într-altă. 


Zac. 30. Dzicu unii să să hie făcut acâie spaimă din slugile oştenilor, 
carii mersesă la o arie cu fân, departe de tabără și să-i hie lovită tătarâi. Ce, 
oricum au fostii, spaima ca aceia au fostii, în care nu s-au mai putut îndrepta 
oastea, să să aşedza. Poate hi si de grijea trecătoarei Nistrului, care de care 
să apuce mai curundii să treacă. 


Zac. 31. Au priceputi tătarâi încă de cu noapte răssipă oştii leșăști și 
încălecase toți. A doa dzi dez-dimeneaţă, au cădzut mai toate capetele 
leşăști, părăsiți unii şi de slugile sale, alţii rătăciți, pre mână tătarâlor. Pre 
feciorul lui Jolcovschii si un nepot a lui i-au găsit între cară, răniţi încă de la 
Tutora, pre Coneţpolschii cu puţinei oameni buluc, așteptând dzua, doară 
ari putea aduna ceva oaste și să ştie şi de Jolcovschii, ce s-au făcut, l-au 
încungiurat tătarâi şi au cădzutii viu pre mâna tătarâlor. Iară pre Jolcovschii, 
numai cu o slugă a lui rătă-citii, pedestru, l-au găsitii o drâmbă de tătari şi 
pănă a înţelege cine este, vădzându-l om bătrân, l-au tăiată. Și apoi din 
sluga lui înțălegându că este Jolcovschii, i-au dus capul la Schinder-paşea și 
au stătut toată dzua într-o suliță înainte corturilor lui Schinder-paşea capul 
lui Jolcovschii. Și într-acela loc stă stâlp de piatră, făcut apoi de oamenii lui 
Jolcovschii şi pănă astădzi, în ţinutul Sorocii, în câia parte de satu, anume 
Slobodzia Saucăi, locii ca de giumătate de milă de la Movilău. 


Zac. 32. Schinder-paşea după aceasta izbândă, capetele leșăști ce au 
fostu și pre Coneţpolschii, i-au trimis la împărăţiie, iară singur s-au întorsi 
la Cetatea Albă şi acolea peste puţine dzile ș-au fârşitii viiața. Dzicu să fie 
murit otrăvit de veziriul ce era atuncea la împărăţiie, temându-și veziriia de 
dân-sulii. Iară tătarâi au lovitii toată Podoliia și Rusiial fără nice o 
sminteală de nime, cu plianii multi s-au întorsii în părţile sale. Fost-au aceia 
răssipă a oştilor leșăşti şi perirea lui Gașpar-vodă, v leato 7129 <1621>. 


Capulu alu noaălea 


Âncep. 1. După domniia lui Gaşpar-vodă, au venit la domniie 
Alexandru-vodă, feciorul lui Iliiașă-vodă, iară acelui Iliiaș-vodă au fosti 
ficiorul lui Pătru-vodă Rareş şi după moartea tătâne-său, lui Pătru-vodă, 
cădzuse la domniie, ce de bunăvoia sa au lăsat domniia, precum scrie 
Ureche vornicul și au mărsii la soltan Suliman și s-au turciti, la care 
întunecarea mențţii au venitii din desfrânate fapte a curviei. 


Zac. 2. Apoi Iliiaș-vodă au cădzutu la Rodos, la opreală și acolea, la 
Rodos, au născutu acestii Alexandru-vodă. Spun de dânsul că la moartea sa 
au mărturisitu legea creştinească. 


Zac. 3. La începutul domniei sale, oblicindă de moartea lui Gaşpar- 
vodă că au fosti pricina Șep-telici hatmanul şi Goia postelnicul, i-au 
omorâtul și trupurile lor le-au aruncat în ieşitoare, precum s-au pomenit mai 
sus. Și cu lége direaptă le-au făcut aceie pedeapsă, numai munca ce au făcut 
fămeilor lor și îmmei a lui Șeptelici pentru avuţiie, au fostii peste pravilă, că 
pre legea direaptă nice fecior pentru fapta tătâne-său, nice părintele pentru 
fapta fecioru-i de vârstă nu-i platnicu. 


Zac. 4. Domniia era aceasta foarte slabă și cu purtatul trebilor peste 
obiceiurile ţărâi. Și în dzilele lui au venit și împărăţiia Turcului, singur cu 
sine sultan Osman la Hotin, asupra l6șilor. Că înțelegândui împărăţiia de 
perirea oştii leşăşti de Schinderni-paşea, avea nădejdea că pre lesne va putea 
să cuprindze den Crăiia Leşască o parte, soco-tindi că ce au fostii fruntea 
oștilor leșăşti și slujitori vechi au perit în Moldova, nu or avea l6şii nice o 
putere să stea împrotiva. Și măcar că Venisă veşti că perşii să gătiadză 
asupra Vavilonului, să-l ia de la turci, tot au lăsată grijea Vavilonului și au 
stătut după gătirea asupra léşilor peste toată iarna, trimiţându şi ceauși la 
craiul leşescii, dându-i știre să ştie că-i vine asupra Crăiei lui, cu toată 
puterea. 


Zac. 5. Au acesti obicei împărații, de dau știre unul altuia, cândi vorù 
să facă războaie unul asupra altuia. De care lucru s-au cutremurat l6șii, de 
vremile acâle, vadzându-și răssipă oştilor cu amândoi hatmanii și a vederea 


venire asupra sa puterii ca aceia. Ce au trimis şi craiul un sol de la sine la 
turci, mai multu să vadză și cu ochii, este adevă-ratii gătirea turcilor să vie, 
au numai sintù cuvente. Ce, pe solul la împărăţiie nice cu veziriul nu l-au 
adunat, ce numai i-au răspunsu cu scârbă şi l-au porniti înapoi. 


Zac. 6. Iară și craiul leşăscii n-au șădzutu fără gătire, ce, îndată, iarna, 
au strânsu săimu şi den ceputulu săimului au trimis soli pe la toate ţări 
creştine, dându-le știre de vinirea asupra sa împăratului turcesci, cu toată 
puterea împărăției lor. Și au stătut la sfat să facă oști de a stare împrotiva 
puterei turceşti şi au ales la săimi să facă 30.000 lefecii, în carii să fie 
14.000 de husari şi 8.000 de pedestrime, altă oaste mai sprintenă şi la 
15.000 de cazaci să trimaţă lefe și singur craiul cu toată pospolita să 
încalece și au stătut și ei toată iarna de gătire. Iară de la Crăiei streine n-au 
avut de la nime nice unii agiutoriii, mai multă de la holendezi câteva corăbii 
cu platoşe si cu săneţe și alte măiestrii de oaste. Iară de la celelalte craii 
creştinești fără nice o nedejde de agiutorii s-au întorsil solii lor şi încă de la 
n6mţi oprise şi marginile țărâi sale, nice pre banii săi leşii să nu facă lefecii, 
avându împărăţiia Neamţului pre acâle vremi mare zarve și amestecături cu 
Crăiia Bohemului, care crăie, cu altă nume, să dzice Cehul. Așe lăsasă toți 
pre leşi, numai singuri să raspundze împărăției Turceşti. Husari încă atâtea 
n-au putut a face l6şii, că acel fél de oaste să face cu greu și cu mare 
cheltuială. 


Zac. 7. Câtu s-au dezvărat, sultan Osmani au purces cu mare gătire cu 
oşti strânsă de pen toate unghiurile ţărâlori sale. Așe scrie Hronograful 
leşăsci, că şi din limbi, apoi şi din iscoade ce avea l6şii la turci, cum au 
avut sultan Osmanu 300.000 de călări, 12.000 de iniceri, 80.000 de tătari cu 
Zaimbu Chierei-sultan, hanul Crâmului, fără de oștile munteneşti ce era cu 
Radul-vodă, domnul muntenescii. Amu aproape de Dunăre fiindu sultanu 
Osmanii, au venitu' veste, cum au luat perșii Vavilonul, ce toti au păzitii 
calea asupra leşilori. 


Zac. 8. La leşi lipsiia hatmanii amândoi, că Jolcovschii hatmanul cel 
mare perise, iară Coneţpolschii al doilea hatman era la închisoare la 
Țarigrad şi era zarva între leşi pentru hătmăniie. Ce craiul Jigmonti, 
ferindu-să să nu cadze la mai mare împărăchiere între capete lucrul, au 
răspunsii că aşteaptă pre Coneţpolschii să iasă din robie și este pravila lor 


aşea, ales la capetele oștilor, să margă pre rândi din stăpâni mai mică la mai 
mare. Deci oștile toate au dati pre mâna lui Hotchevici hatmanului de Litfa, 
om vestitii din tinerețăle sale la războaie şi atunce de vârstă sa, ca de 80 de 
ani. 


Zac. 9. Cu 14.000 de oaste au purces deodată Hotchevici hatmanul și 
înainte sa au trimis cu 4.000 de oameni pre Liubomirschii, să treacă îndată 
Nistrul la Hotin, fiindă cetatea Hotinului din dzilele lui Gaşpar-vodă pre 
sama l6șilor. Deci întrându Liubomirschii în ţară, păn a să apropiia oștile 
turceşti, au prădată ţara pănă în lași, ieşindi și lăsindu şi Alexandru-vodă 
leşii cu fuga la Romani. Și au arsi l6şii şi leşii și din prada ţării au strânsu 
hrană, care apoi au ţinut pre leşi toată vremea, cât au fostu la Hotin, în urma 
lui Liubomirschii au sosită și Hotchevici hatmanul la Hotinu și apoi, după 
Hotchevici, şi feciorul craiului leşăsci, Vladis-lav, cu 16.000 de oaste. Nu 
ştiu ce vină or hi dat bieţilor târgoveţi de Hotin, a o samă ce au fosti mai 
fruntea, de i-au înpensi din cetate de pe zid, făr de nici o milă l6şii. 


Zac. 10. Amu era împărăţiia la Ţuţora, iară cazacii tot nu sosisă la 
Hotin, cu mare mâhniciune l6şilor şi amu agiungea tătarâi pănă în tabăra 
leşască, cât pierduse l6şii de cazaci nedejde. 


Zac. 11. în 20 dzile a lui avgust au lovită un soltan cu oștile sale și cu 
mulţi și din oastea turcească, la tabăra leşască supt Hotin, cât s-au gânditù 
Hotchevici hatmanuli şi alte capete leșăști că amu și împărăţiia singură este 
sosită şi scoasesă şi leşii toată oastea la câmpil. Ce, tătarâi, după puţină 
năvală, s-au dat îndărăptii. Și atunceși, în ceiaşi dzi, au sositu şi 1.000 de 
cazaci înaintea hatmanului lor, anume Sahaidacinii, dându-i ştire că soseşte 
şi oastea căzăcească cu tabăra legată, de trei dzile tot cu războiii prin tătari, 
că trecusă cazacii pe la Soroca şi zăbăvindu-să cu prada, pe hirea lor, îi 
apucase tătarâi pe cale. A doa dzi, 21 a lui avgust, au sosit si Sahaidacinii cu 
20.000 de cazaci şi într-aceiași dzi, orânduindi Hotchevici șanțurile pe 
lângă tabără şi făcându căutare cazacilor, au dat ştire străjile, cum soseşte şi 
împărăţiia cu toate oşti în tocmală, cum dzic la turci, alai. Ce, au lăsatu si 
Hotchevici căutarea cazacilor şi au scos şi el toată oastea la câmpu, cu 
tocmală puindu oaste şi pen văi și pin ceretei supuse. Singur au stătut cu 
partea mai aleasă a oştii frunte, gândindiu că vor da turcii îndată război. Ce, 
oastea turcească n-au stătut de războiu, ce, cum au sosit, au început a 


descăleca şi a întinde corturile. Cantemir-paşea numai cu oștile sale au făcut 
năvală o dată la aripa leşilor, ce vădzindi oaste leşască supusă pin toate 
văile, au purces si el spre descălecatul oştii sale. Iară turcii scoasesă o samă 
de pusei și da în oastea leşască şi au fosti harțuri între oști pănă sară. 


Zac. 12. Avgust 22, dez-dimeniaţă, au cuprinsi turcii tot locul acela cu 
corturi, unde stătusă léşii în dzua dintâiu. Leşii încă au scos oastea 
împregiurul taberei aproape si într-acâia dzi toată năvala turcilor au fostii 
asupra cazacilor, vădzându-i încă fără șanțuri şi osebiţi de tabăra leşască. 


Zac. 13. Avgustu 23 dzile, dez-dimeneaţă, gătiți turcii de războiu, 
cazacii era descălecaţi cu tabăra lor, mai gios pe Nistru, deosebi de tabăra 
l6șilor, încă fără șanțuri, numai încheiată cu căruțele. Acolă, la cazaci, au 
făcut mare năvală cu toate oștile turcii cu tătarii, cât să vedea luată amu 
tabăra căzăcească. Ce, au stătut cazacii foarte tare şi cu nevoinţa a 
hatmanului lor, care era om, oştean direptii, si le-au datii și Hotchevici 
hatmanul agiu-toriii cu trei roate de nemți și cu o mie de haiduci cu bardişe 
(ieste un feli de arme, topoară cu coade lungi). Deci, cum au vădzut cazacii 
agiutoriul, au sărit dreptii asupra inicerilor, bătându-se de la o vreme de ţiişi 
cu sânețăle, cât le-au căutatii a să da înapoi inicerilor. Și aşea gonindu 
cazacii şi haiducii pre iniceri, s-au întărâtatu și oștile călă-reţă şi s-au făcut 
o glogozală mare între oști, adao-gându-să și din oști turcești cu tătarâi și 
den bulucuri a l6şilor la acâia aripă, unde era sfada, cu mare vărsare de 
singe. Și într-acâia dată, la acela război, au peritii capete câteva den iniceri 
şi paşea de Silistra, vestitii războinic. Din partea leşilor, din capete au peritu 
Zavisa şi Endriiovschii, amândoi rohmistri. Și din capetele tătarâlor de Litfa 
au perit Bogdan-mârza şi 'Țarovici, iară mârzac. Lucru mare, cumu-i laudă 
Hronica leşască, cum au stătutu de bine atuncea împrotiva turcilor, macara 
că sintu şi ei turci de lege. în ceia dzi, spunu să hie chemată soltani 
Osmani pre iniceri şi le-au dzis că nu va mâncă, pănă nu or lua tabăra 
căzăcească. 


Zac. 14. 24 a lui avgust, leşii la câmpi n-au ieșit, ce au stătut toată 
oastea la întăritura şanţurilor, ca pănă atuncea pe mai multe locuri era tabăra 
leșască numai cu cară îngrădită. Iară turcii într-acâiași dzi, vădzându că l6șii 
nu stau la războiu, ce de lucrul șanţurilor, şi călării de-a valoma cu inicerii 
pedestri întâi au datii năvală unde era fruntea șanţurilor și acolea dându-le 


tare nemţii răspunsu, s-au mutat mai sus, cercându loci mai slabi, ce şi 
acolo, la năvală au cădzutii mulţi din turci. Apoi și la al treile loc, au luati 
mai despre Zvancea, ce şi acolea s-au apărat l6şii tare si pănă amiadzedzi au 
dodeit pe leşi. Iară de la amiadzedzi, iară cu toată năvala au lovitu la tabăra 
căzăcească, care amu era grijite peste noapte, cu doă rânduri de șanțuri, un 
şanții tocma pe lângă cară, iară altii rându de șanțuri mai departe de tabără și 
amu lipiţi de șanțurile l6șilor. Multă oaste turcească au perită de cazaci într- 
acéia năvală şi au gonitu l6şii pre turci înfrânți de focul cazacilor, pănă în 
corturi. 


Zac. 15. Avgust în 25, nimica n-au gânditi turcii de paguba oștii sale, 
ce au avutu, ce, a doa dzi, au scos pușcile câle mari si s-au apropiiatii de 
șanțurile cazacilor şi au dat nepărăsită în cazaci câteva ceasuri. În loc de 
minune scrie Hronograful leșescii că dândi aşea desii și mai multă de un 
cazacu, anume Vasilie sotnicul, n-au perit, iară cai au omorât mulţi în 
tabără. După patru ceasuri ce începuse a bate pușcile în cazaci, au ieşit 
cazacii ș-au făcutu năvală la pusei, de unde bătea. Şi din aripa despre leşi au 
lovit un stol de leşi, iară într-acolea si au împensi pre toată oastea aceia de 
pe lângă pusei și au apucat toate pușşcile cele apropiiate. Şi au mărsii într- 
acâia dzi pănă în corturi turceşti cazacii, cu mare spaimă în toată oastea 
turcească și amestecătură. Ce, cum şi-i hirea cazacilor, la dobândă lacomi, 
au dat îndată de jacuri şi cu aceia zăbavă, avându vreme turcii, au împensu 
iară pre cazaci şi de la corturi și de la pusei. Pușcilor apucase cazacii de le 
stricase roatele şi straturile. 


Zac. 16. Dintr-aceia dzi amu au mai răsuflaţii cazacii și s-au acolesitu 
turcii despre parte leşilor cu năvala, că să deprinsesă l6șii, de sta gata, 
bulucuri călări şi cât îi împengea cazacii den foc pre turci, iară l6şii loviia 
din aripa. Deci, den 26 a lui avgust au cădzut greul asupra l€șilor, că în 27 a 
lui avgust mare năvală au făcut turcii la oastea leşască, care era scoasă 
dinafară de şanţuri şi au în-frântu pe leşi și doaă bulucuri de n&mțţi a doi 
polcovnici au perită cu totulu. Mare bucuriie în turci și semețiie de atâtè 
capete de nemți, de carii sta o grămadă înainte corturilor împărăteşti. Și să 
nu hie întorsii pre turci îndărăptu niște steaguri de husari, la grije era şi toată 
tabăra leşască, aşea să ameste-casă de rău l6șii. Au luată într-acâia dzi turcii 
steagul lui Hotchevici, rumpându-și zăbala calul stegariului, care purta 
steagul de husari la Hotchevici, l-au băgatù pe stegariul fără voie lui în 


desimea turcilor. La aceia grije scrie Hronograful, că singur moșneagul 
Hotchevici au ieşit din şanţuri afară şi pin toate celelalte porți ieşiia 
orânduită oastea și aşea s-au dezbăratii de oarbă năvală turcilor, într-aceia 
dzi. Iară oaste au perită multă într-acâia dzi din leşi şi steagul lui Hotchevici 
cu stegariul. 


Zac. 77. In 28 a lui avgust și 29 și 30, turcii au ședzut pre odihnă, iară 
Hotchevici hatmanul mâh-nită pentru steagul său, care lucru la oștenii 
acestor părţi şi în locii de necinste şi în locù de piedzi răi să socotește. 


Zac. 18. În dzi | a lui septevrie au pus gândiă léșşii să lovască cu toată 
oastea sa noaptea pre turci, numai să lasă pedestrimea la şanţuri și aşea au 
făcut. Toată oastea scosesă denafară, ce au împiedecatii lucrul şi gândul lor 
ploaia. A doa dzi au oblicit turcii gândul l6șilor den haiduci unguri, care 
fugiia totdeauna de la leşi la turci şi de la turci rusii totdeauna. Iară cazacii 
tot nu s-au răbdatii şi pe ploaie, la o aripă de corturi au îndrăznit de i-au 
lovit, tot într-acâia noapte. 


Zac. 19. A treia dzi a lui septevrie au venit în tabăra leşască de la 
Radul-vodă, domnul muntenâscu, Batiste Veveli, om de neamul sau 
criteanui, dzici să hie fostii cu ştirea veziriului, îndemnându pre leşi să 
trimaţă sol de pace la turci. Și nu s-au apărată l6şii, ce au trimis foarte om 
cu ispravă de la sine, anume Zelenschii, să întrebe, putea-vor să să 
priimască soliile la împărăţiie, au ba. Și de atuncea îmbla și soliile, iară şi 
singele bieților oșteni mai multi să vărsa din îmbe părțile între dânșii, în 
toate dzile şi în tot ceasul. 


Zac. 20. În 5 dzile a lui septevrie, au obârşită turcii şi podul peste 
Nistru și au trecut şi în câia parte de Nistru oastea. Avea hrană pănă atuncea 
slobodă de cai leşii peste Nistru, iară den ceiaşi dzi i-au închisi şi den ceia 
parte. Și tot într-acâia dzi au venit şi Caracaş-pașea de Buda, carele 
temându-se de împărăţiie, scârbită de dânsul pentru zăbava, trimisesă 
răspunsil veziriului că nu va merge la adunare, pănă nu va hi întâi în tabăra 
leşască. 


Zac. 21. Toată oastea turcească iară să pomise după Cărăcaşii-paşea și 
din toate părţile au stătut năvală asupra leşilor, iară mai mare cu multi unde 
era singur Caracaş-pașea. Era acel loc despre Zvancea, unde era mai slabă 


tabăra leșască. Îl dusésă pre Caracaş-pașea anume la acel loc nişte unguri ce 
fugise de la leşi la turci şi aceia năvală au făcuţii la șanțurile leşăşti, cât să 
nu hie apucat a ieşi un buluci de nemți cu un căpitan anume Veier, neamţu 
si s-au prilejită vro 2.000 de cazaci, carii păștea caii, țiindu-i amână prin 
ceretei, luasă Caracaş-paşea șanțul leșilor. Ce n&mţii ca din dos să prilejise a 
oștii cei turceşti şi alții di pe şanţuri au vărsatu focul în turci, cum dau 
nemţii, odată. Și dintr-acela focù au nemerit glonţul den sineții pe Caracaș- 
paşea direptii pren capi. Deci, cât au vădzut turcii c-au cădzutii Caracaş- 
paşea, s-au dat îndărăptil. leșit-au și leşii călări din șanțuri, iară n-au gonit 
pre turci, stândi după sprejeneală de alte locuri, pe unde mai năvăliia turcii. 


Zac. 22. Slăbise léşii de hrană si de desimea mare de trupuri să 
scornise mare putoare în tabăra lor, că nu mai biruia a căra trupurile în 
Nistru. Deci să scornise boale între osteni și mai vârtos muriia caii de o 
boală ce era în cai. Feciorul craiului, Vladislav, dzăcea bolnav şi Hotchevici 
hatmanul iară așea, din care boală au şi murit acolea la Hotin Hotchevici, 
septevrie 14, omi între l6şi vestitii de lucrurile războaielor. Spuni de 
dânsul, păn au fostii viu, cândui au venitii pomenire de pace de la Radul- 
vodă, să hie dzis: „Lasă, lasă, să vie Simedriul, să va căi soltanui Osmani c- 
au venit asupra léşilor". 


Zac. 23. Trei dzile după perirea lui Caracaş-pașea, turcii au şădzutu 
fără războiu, iară tătarâi ardea şi prăda Tara Leșască pre lângă Cameniţă și 
mai sus de Cameniţă și să fuma Ţara Leşască la vederea ochilor a leşilor şi 
ei închiși de toată hrana. Mai multi ce răzbiia cazacii pen păduri, pe la 
cetăți de pe aproape şi aducea câte oarece hrană, ce iară nu de agiunsi. Şi 
au ales şi leşii într-un rândă, noaptea, cu vreo mie de haiduci, niște cară, de 
au adus den Cameniţă puţină hrană și iarbă de sinéță, că împuţinasă l6şii și 
iarba şi plumbul. Și boale să scornise multe în nemți și în leşi şi mai ales 
boală de ventre, învăţaţi cu berea, cu horilcă şi acolo numai apa Nistrului 
era băutura, care este foarte grea la băuti. 


Zac. 24. Svătuia unii din leşi să lase pedestrimea să apere șanțurile, 
iară ei să iasă călări, alţii sfătuia să pornească pre feciorul craiului, să margă 
el să sirguiască pe craiul, pe tată-său, să vie mai curundu cu agiutoriu şi să 
burzuluisă şi oastea Litfei, numai să o plece din tabără. Ce, apoi toate 


acestea sfaturi le-au aşădzat Liubomirschii, pre carele l-au și ales oastea și 
în locul lui Hotchevici și l-au pus feciorul craiului hatman. 


Zac. 25. În 15 a lui septevrie să întorsesă și solul lor Zelenschii, trimis 
la veziriul şi tot într-a-aceiaşi dzi au lovit turcii iară tabăra leşască la poarta 
Litfei. Ce făcusă leşii în cele trei dzile o tabie,adecă o baștă denafară de 
şanţuri, de care nu luasă turcii aminte, ce şi de la şanţuri și den tabie dându 
tare l6şii foc, au căutată turcilor a să da înapoiii.A doa dzi, septemvrii 16, au 
trecut pușcele turcii în ceia parte de Nistru și au bătut toată dzua în tabăra 
leşască. Şi toată dzua acâia numai uni neamţi au ucis, la corturile 
feciorului craiului. Si tot într-acea dzi au trecut Nistrul şi sultanii Osmanu 
singuri şi au mărsii de au vădzutu Cameniţă. Pusesă să bată o cetăţuie 
anume Panăvţii, lângă Cameniţă, ce era niște haiduci, puşi acolea de pază. 
Ce au perit câțva turci de haiduci și au lăsatu-o cetățuia aceia nedobândită. 
lară pre lângă Zvancea, numai căci au trecut pe lângă cetate. Scrie 
Letopiseţul leşăsci să hie dzis soltanu Osmanů pentru Cameniţă: 
„Dumnedzău au făcut-o această cetate şi Dumnedzău va lua-oă". Iară în 
dzilele noastre au luatu-o sultanii Mahmeti, împăratul turcesci, în 9 dzile în 
anul 7180 <1672>, în 16 dzile a lui avgust, pentru păcatele l6șilor și 
netocmala între dânşii. 


Zac. 26. Făgăduită era plata tătarâlor la Hotin de soltan Osmani, care 
va aduce cap de cazac, să ia câte 50 ughi de auriu, deci alerga tătarâi, 
lovindi pin Țara Leşască țărănimea și le aducea capetele şi lua bani. Ce, 
cărasă nişte grămădză de capete de țărani înaintea corturilor împărătești, cu 
numele de cazaci. Iară oastea turcească neputândi strica leşilor den frunte, 
au trecut Nistrul puşcile cele mare şi bătea foarte tare den câia parte pre 
cazaci şi o parte de tabăra leşască. Numai ce au căutatu a să muta de la mal 
şi cazacilor si leşilor, de pe unde agiungea pușcile. Şi în 16 a lui septevrie 
acela războiu şi năvală să făcusă, cât amu didâsă tătarâi înot să treacă apa, 
să între în tabăra. Care grije vădzindi Liubomirschii, carele era în locul lui 
Hotchevici celui mortii, au coborât nemți pedestri cu foc şi s-au îmbărhătatu 
şi cazacii si au începutii a da foarte desi focul, câtă au căutatu turcilor a 
părăsi deodată pușcile şi a să mai depărta de la mali. 


Zac. 27. Acestea lucrându-să la Hotin, craiul l6șăsci Jigmontu veniia 
încet, cum să dzice, leşește, într-agiutor fecioru-său. Și amu împuţinase de 


tot tabăra leşască iarba de sinețù și de hrană era foarte strânşi, care nevoie 
nice de la turci nu lipsiia, că flămândzisă foarte rău si turcii şi în toate dzile 
veniia vești de mare prădzi ce făcea cazacii pre Marea Neagră. Deci vinisă 
iară Batiste Veveli de la Radul-vodă, domnul muntenesciă, cu făgăduință 
tare, că or hi priimite soliile, numai de zăloage poftise léşii de la turci, au 
adus răspunsi că ieste cu rușine împărăției să dea zăloage. Deci și leşii au 
ales pre Iacob Sobeţchii, tatăl craiului de acmu şi pe Joravinschii caștelanul 
de Bâlza și au mărsu solii leşăşti în tabăra turcească. 


Zac. 28. Schimbasă împărăţiia pre veziriul în scârbă că n-au fosti 
harnic de a lua tabăra căzăcească și pusesă alti veziriu, carele să-și arate 
lucrurile mai tare, au dzis solilor leşăști să lege birui pre an la împărăţiie. 
Care lucrul nici într-un chip nepriimindi solii leşăşti, pre dânșii i-au opriti, 
iară oastea toată cu mare gătire si cu toate puşcile şi măistriile au pornit cu 
sine asupra taberii leşeşti și o parte au pus dencoace de Nistru să bată, iară 
altă samă cu sine au trecut Nistrul și au bătut în céia dzi, toată dzua, 
septevrie 24 şi septevrie 25. Ce, făcuse pre malu și l6şii șanțuri dincoace, 
iară tot îi strica din pusei turcii şi mai rău din ceialaltă parte de Nistru. Şi 
aşea să lupta în toate dzilele acâstea pănă în 27 a lui septevrie. 


Zac. 29. Au acestui obiceiu cazacii, daca li să dodiiește răul și pieri de 
pusei, iesii de dau năvală, tocma acole, de unde batii pușcile, care hirea lor, 
hie cine va hi vădzut la Suceavă, cândi închisesă Ștefan-vodă Ghiorghie pre 
feciorul lui Hmilă. Așea au făcut și la Hotin, cându părea turcilor că sintù 
pătrunşi de morţi ce făcea puşcile într-ânşii, că-i bătea atuncea în cele 5—6 
dzile 60 de pusei, cum scrie Hronograful leșăsciă, tot de cele mari, ce le 
dzicii balemezuri, şi-i socotiia spăimaţi, atuncea, în 27 a lui septevrie, au 
făcută cu hatmanul său, cu Sahaidacinii, sfat și s-au orânduit în doao 
bulucuri, o parte în ceia parte de Nistru și altă parte din ceasta parte. Şi așea 
au făcut, noaptea au purcesii și au trecut Nistrul pe pod la Zvancea, că avea 
şi leşii pod peste Nistru, mai sus, împrotiva Zvancei si au lovitii tocma 
şanțurile veziriului din céia parte, cât i-au căutatui și veziriului în ceia 
noapte a nu mânea supt cort. Iară dincoace, acâia spaimă și glogozală 
făcuse în oastea turcească, cât în giumătate de oaste fugisă de supt corturi la 
altă parte de tabără, părăsisă și puşcile și să făcuse o amestecătură mare. S- 
au împlut cazacii de boarfe, de săbii, de rafturi, de corturi, iară mai multe au 
tăiat şi le-au răsturnat și cu mare dobândă s-au întorsii în tabăra sa. 


Zac. 30. De miratù era la împărăţiie şi la toate capetele împărăţiiei 
neînfrântă și neînspăimată hirea căzăcească, la ce strânsoare amu era. 


Zac. 31. Amu aducea tătarâi şi limbi, carii spunea de singur craiul 
leşăscil sositii la Liov. Ce, a doa dzi după acâia petrecanie din cea noapte, 
au chemat împărăţiia pre vezirul la sine, iară pușcile den câia parte totuşi au 
bătut păn îndesară, iară singur veziriul au stătut cu solii leşșăşti la legături de 
pace, avându veste şi de sosirea craiului la Liov. 


Zac. 32. Multi au stătut turcii să priimască l6șii cevași biri, ce l6șii 
nice să pomenească acesti lucru n-au priimit. Deci, după multă 
frământătură, au stătut şi s-au ales pace, septevrie 29 dzile, pre calendariul 
nostru, iar pre a papistașilor octovrie 91. Zac. 33. Legăturile despre 
împărăţiie au fosti acestea: Pace vecinică de la turci să aibă Crăiia Leşască, 
niceodată asupra ei oști să facă (iară, ia, cum ţin)2, pre tătari să-i oprească 
să nu îmbie, stricându în Ţărâle Leşeşti, la Moldova pași sa nu puie (iară şi 
de céia, măcar de n-ar hi aproape) şi alte mănânțușuri, pentru semnele 
hotarălor la câmpii Oziei și despre Tighinea. 


Zac. 34. Iară de la leşi era aceste legături: în Moldova cu oști să nu mai 
îmbie, pre cazaci de la mare să-i oprească, cetatea Hotinului să dea pre 
mâna domnului de Moldova, solii mare cu daruri şi cu întăritura legăturilor 
de pace să trimaţă la împărăţiia. Și numai ce le-au căutatii leşilor mai apoi, 
mai în silă, a priimi şi a lega și 30.000 de cojoace, din ani în an să dea 
tătarălor. Şi aşea acestea istovindu-să, în loc într-âmbe taberile, și turcească 
şi acea leşască, au strigatii strigătorii pace şi în loc au părăsitii şi armele de 
îmbe părţile. 


Zac. 35. In 30 dzile a lui septevrie s-au făcut târgu între leşi și între 
turci; au cumpărată leşii mulţi cai turceşti ieftini, corturi şi turcii de la leşi 
postav, pistoale. Și iarăși în dzi întâiu a lui octovrie şi a doa dzi, iară au 
făcut târgi oștile între sine. 


Zac. 36. A treia dzi după pacea legată, au pur-cesii împărăţiia în giosù 
de la Hotin. leşisă toată oastea leșască în tocmală la câmpi și petrecându 
bulucurile turceşti, își lua dzua bună cu clătirea şi capului de la leşi. Apoi, a 
patra dzi, și leşii, după purcesul împărăţii, octovrie 6, au ieşitu și ei din 
şanţurile sale cu cazacii, lăsândui cetatea Hotinului pre sama Radului-vodă, 


domnului muntenescii, că domnul țărâi noastre, Alexandru-vodă, precum s- 
au pomenit mai sus, viindù la Hotin împărăţiia, n-au aflaţii nemică grijit, 
nice poduri, nice conace și ţara aflându-se fugită și stricată de leşi, s-au 
scârbitu pre Alexandru-vodă aşea de rău, cât numai era să-l omoară. Ce, l- 
au scos de la moarte veziriul, iară de urgie n-au hălăduit, că pănă la Hotin, 
tot au fostii legati la pusei în obedzi și toată vremea acâia, cât au fostul 
împărăţiia la Hotin, tot au fostă la închisoare, pănă la întorsul împărăției 
spre Țarigrad. 


Zac. 37. Pre cale mergândui împărăţiia, mare scădere au avuti în 
oameni, hămnesită oastea şi caii, că lovisă nişte răceale și ploi cu ninsori. Şi 
de atuncea sintu luate Renii cu câteva sate de soltan Osmani, sat de ţară pe 
Dunăre, ascultătoriu cătră ocolul Galaţilor şi sintii date de împărăţiie cătră 
Smil, de atuncea, căruia olată venitul ieste închinati la mormântul lui 
Mahmet, ce ieste în Țara Arăpască, aproape de Marea Roşie. 


Zac. 38. Iară craiul leşescii Jigmontii, înțelegând de pacea făcută între 
turci cu ficioru-său, s-au făcut mânios deodată, ce era zugrăvită acâia 
mâniie, că pospolita veniia foarte încetii, velcopoleanii atunce trecea Visla, 
iară Litvei veniia asupra craiul șvedzăscii Gustav, la Riga, care cetate vestită 
foarte între cetăţile lumii, atunceași au luat-o Şfedul. 


Zac. 39. Şi aşea au fosti lucrurile împărăției cei dintăi, cu vinirea lui 
sultan Osmanu la Hotin, în anul de la zidirea lumii 7130 <1621>. 


Capulu alu dzecilea 


Ancep. 1. După grea de scârbă împărătească mazilie a lui Alexandru- 
vodă, feciorul lui Iliiaş-vodă, încă de pe drum mergându împărăţiia la 
Hotin, au trimis iară la Ştefan-vodă Tomşea și iară i-au dată domniia ţărâi. 


Zac. 2. Amu mai blândă Ștefan-vodă, la a doa domniia sa, precum au 
pututu întâi, îmblândi singur pre la bejenii, strângându conace împărăției şi 
aflându-se la slujbă. Și cât s-au mântuitii de împărăţiie, s-au apucat cu toată 
osirdiia de obârşirea mănăstirei Soleai, care urdzise la domniia dintăi, ce nu 
o fârşise. Este mănăstirea Solea obârşită de dânsul și sfârşită în anul 
7131<1622>, după âmpărăţiie. 


Zac. 3. în loci, peste voia l€şilor era domniia lui, că era în mare vrajbă 
cu dânșii şi pre Radul-vodă ave iară mare nepriietin. însă siliia Ștefan-vodă 
să nu dea ceva pricină l6şilor, fiindă atuncea de curundi legaţi cu 
priietenșugii nou împărăției. Și după împărăţiie, într-acelaș ani, vara, a 
solului care veniia de la leşi la împărăţiie, cu întăritura păcii ce făcuse la 
Hotini, mare cinste și vâlhvă au siliti să-i facă, iară tot pre leşi priietini a 
face n-au pututi. 


Zac. 4. Era solul de la craiul leșescii un om mare, anume cneadzul de 
Zbaraj, din Vișnoveceşti, cu mulțime de oameni şi cu desfrânate de tot 
podoabe, cât de-biia de să află în vro istoriie pre aceste vacuri soliie ca 
acâia la vreo împărăţiie prilejită, cu 300 de oameni călări, fără pedestrași pe 
lângă carate ce avea și păn în vezetei îmbrăcaţi cu ursinice. Ciubărâle cu 
carile adapă caii, de argintii, și cofe, barilce, la hamuri ţintele și la haiduci 
cepragi de arginti. întrându în Țarigrad, au pus potcoave de arginti, numai 
câte un cu.iii bătute la cai, anume să cadă pre uliţe. 


Zac. 5. leşindu-i Ştefan-vodă o milă de loc înainte cu câteva gloate, în 
carată cu sine solul nu l-au poftit, nice au primit să hie la masa lui Ştefan- 
vodă, la ospăţii. Iară Ștefan-vodă și la purcesul lui din Iaşi spre Țarigrad, 
iară l-au petrecut cu cinste, pănă la locul unde au făcutii apoi Barnovschii- 
vodă un hălășteu, ce să chiamă Iazul lui Barnovschii pănă astădzi. 


Zac. 6. Acolea l-au tâmpinatu călărașii de la "Țarigrad, cu veste că s-au 
schimbat veziriia şi au stătut vezirii unul ce-i era lui Ștefan-vodă priietin. 
Cum au înțăles din călărași de veziriia aceluia veziri veste, îndată au dzis 
gloatelor să să întoarcă și tnloc s-au întorsil și singur, poftorinduă cu glasul: 
„Lase, câine lese, că te voi purta eu". Și neluându-și nice dzua bună de la 
sol, s-au întorsii la scaun și au trimis și înaintea solului, pen ţară, pe la toate 
conacele, de i-au tăiat obroacele. 


Zac. 7. Sosindu solul acâia la Țarigrad, au aflată împărăţiia lui soltan 
Osman la mare turburare și închis Ţarigradul din rădicatul inicerilor asupra 
împărăției. Și au ţinutii acea turburare 9 dzile, închiși toţi, cineși la casele 
sale, cu mare grije și spaimă. Și oameniloru celor streini şi solilor ieşise 
poruncă de la caimacamul, cine era suptii aceia vreme, nime denafară de 
casa lui să nu iasă. Deci și solului leşăscu au ieșit răspunsu să stea denafară 
de Țarigrad şi au ședzut solul toate dzilele acâle la un sătcel denafară, 
anume Halcali, păn la așă-dzarea împărăției lui soltan Mustafa, în locul lui 
soltan Osman. 


Zac. 8. Iară pricina rădicării a inicerilor asupra lui sultan Osman au 
fostii aceasta: întorcându-se sultan Osman fără izbândă de la Hotin, da toată 
vina inicerilor, că n-au vrut să stea la războiu, cum s-ari cădea slujitorilor 
celor buni, mustrându-i pururea că sintù buni numai de beţiie, să hie Cjăl- 
cători legii lui Mahmet. Ce, aședzase gândul pe toţi să-i stingă și să facă 
slujitori arapi, carii stătuse la Hotin mai tare la războaie și aşa în toate nopţi 
îi sugruma pre iniceri. Iară neputândi aș€ plini pre voie gândul în Țarigrad, 
ş-au ales cale la Anadol, spre mormântul prorocului său, la închinăciune și 
pusesă amu de au strigat pre obicei și strigătorii, dândi ştire de gătirea 
purcesului împărătesei!. 


Zac. 9. Vădzândi inicerii gândul împăratului aședzat spre stângerea 
lor, întâi la veziriul și la muftiu], în gloată strânși, au mărsu şi au strigat să 
grăiască împărăției să să lasă împăratul de acéia cale, fiindă de curundù 
descălecaţi den oaste, lipsiţi de toate. Ce, dacă n-au putut face nimica cu 
graiul veziriului şi a muftiului, să întoarcă pre împăratul din cale, a doa dzi 
s-au strânsii cu toţii, plecândii spre sine şi pre spahii şi au mărsi la curtea 
împărătească și au strigat să să lasă împăratul de cale, însă Venisă în ceia 
dzi fără arme. Ce răspundzindu-le sultan Osmanii că aşea va să facă, aşea va 


face, a triia dzi au venit cu arme la curte cu mulțime din toate unghiurile 
Țarigradului, mulţi carii nici iniceri nu era şi au lovit casele împărăteşti şi 
îndată hadâmbii, ce era fruntea pe lângă sultan Osmani, i-au făcut fărâme. 
Singur sultan Osmanu scăpase deodată la grajdiuri, ce l-au găsitu inicerii. 


Zac. 10. Era între casele cele din grădini sultan Mustafa, un unchiu a 
lui sultan Osman, ascunsi, care fusesă întâi împărati, puţină vreme, ce 
fiindu la hire foarte prostatecii, îl scosesă den împărăţiie și-i ţinea ascunsi 
între grădini. Acolea oblicindu-l1 inicerii, au năvălitii și l-au apucatii de 
acolea în-spăimat de moarte și l-au pus în scaun, străgândi cu toţii: „Acesta 
ni-i împărat”. 


Zac. 11. Dacă stătu sultan Mustafa la împărăţiie, cu învăţătura lui au 
luat inicerii pre sultan Osman şi l-au pus pre un cal prostii, acoperit pre 
capi, să nu-l cunoască nimea şi întâi la Edi Culal îl duce, apoi, temându-se 
sultan Mustafa să nu iasă cumva iară la împărăţiie, au trimis poruncă să-l 
omoară şi omorându-l inicerii pre cale la Edi Cula, l-au în-gropatiu la un 
mecetii împărătescu, iară fără nice o cinste. 


Zac. 12. Deci solul leşăscii ş-au datii soliia la soltan Mustafa, întrându 
în Tarigradi cu acâia podoabă şi vâlhvă, cât este în voroava ţarigrădânilor 
soliia aceia pănă astădzi. Potcoave de argintii pusesă la o samă de cai, 
numai câte cu un cui prinse, anume să cadză pre ulițe, şi alte zburdate 
cheltuiale, care toate acele apoi l-au adus și pre solul acâia la mare nevoie şi 
cheltuială şi pre leşi la mare căință, cât este legati cu săimi, oameni mare 
ca acâia de atunci să nu mai trimaţă la turci. Şi să nu hie fosti nevoinţa 
Radului-vodă, domnului muntensci şi după ce slobodzisă turcii pre sol, s- 
au prilejit de au lovit niște cazaci pre Marea Neagră, deci răpedzise 
împărăţiia de olacă ceauș, să-l întoarcă pre solul, ce Radul-vodă, mainte 
oblicindi povestea, i-au dati de sârgii cale pren Ţara Ungurească. 


Zac. 13. Spunù de solul aceia, dacă l-au dus la împărăţiie, după 
adunare, n-au vrut nimica, căutândi pe după sine vreun scaun să şadză și 
şedzândi, să-și dea soliia. Şi aşteptândi câţva, vădzind că nu-i dau scaun, 
cabaniţa ce era pe dânsul, învălin-du-oă, au pus și au ședzut în locii de 
scaun. Și după soliie n-au vrut să mai priimască haina, răs-pundzându să hie 
prețul ei la visteriia împărătească de un scaun, să hie de solii leşăști. Și 


aceasta poveste au rămas de acéia soliie şi alte cheltuiale desfrânate peste 
măsură. 


Zac. 14. Nemică aşea însemnatii în ceilalți ani ai domniei aceştiia a lui 
Ștefan-vodă 'Tomşăi nu s-au prilejitii, ce era ţara în pace şi în tot bivșugul, 
cât părea hiecui că nu ieste domniia acelui domnii dentâi, tot în zarve. Și 
pănă jla domniia lui aceasta, la toate biruri să ţinea în samă la visteriia 
împărătească câte 5.000 ughi, léfele darabanilor. 


Zac. 15. Numai, nice într-un chip nu-l lăsa în pace Radul-vodă, 
domnul muntenscii, ce săpându-l totdeauna și astădzi și mine, i-au venitul 
lui Ştefan-vodă maziliea iară, în care i s-au prilejită și moartea în Țarigrad. 
Şi avuţiia ce au avut, toată au luatu-oă împărăţiia. 


Zac. 16. Domnu Ștefanii-vodă Tomșea, mare vărsătoriu de singe, gros 
la hire şi prostatec, câtu îi părea că ieste așea bine, cum domniia întâi. Iară 
la a doa domniia, cu multi schimbati într-altă chipă, după patime ce-i 
venise și lui la capi. Şi el au făcut și biserica domnească pe poarta curțiil și 
cu domniie fericită ţărâi. In locul lui au stătut domnu în ţară Radul-vodă cel 
Mare cu a doa domniie. 


Capulu alu unsprădzecilea 


Ancep. 1. Domniia Radului-vodă celui Mare împărăției, nu domniei 
sămănătoare şi pentru lucrurile și tocmelele casei lui i-au dzis Radul-vodă 
cel Mare. 


Zac. 2. Scrie Pliutarhi, vestită istoricu, la Viiaţa lui Alexandru 
Machidon care au scris Alexandriia cea adevărată, nu basne, cum scrie o 
Alexandrie den grecie ori dintr-altă limbă scoasă pre limba țărâi noastre, 
plină de basne şi scornituri, el dzice că hărniciia împăraţilor şi domnilor mai 
multă să înţelege din cuventele lor și sfaturi grăite de dânșii, care cum și 
păn încât au fosti, decât den războaie făcute de dânșii, că războaiele, avuţiia 
şi prilejul vremii face mai de multe ori. Iară cuvântul şi sfat înțelept den 
singură hirea izvorâşte, pănă în cât ieste, precum dzice și înțelepciunea lui 
Solomon: „Her oycT; mpakemuariii HCXOAMATE pa3yM". „Den rostul 
direptului izbucnește înțelepciunea." 


Zac. 3. Fost-au acestii domnii, Radul-vodă, deplin la toate si întreg la 
hire. Cuvântul ce-i grăiia ca o pravilă era tuturora, giudețele cu mare 
dreptate şi socoteală, fără făţărie, cu cinste, iară nemăruia cu voie veghiată. 
Avea acestii cuvântu: „Domnul hiecare, cândiă giudecă pre un boierinu cu 
un curtean, ochii domnului să fie pre boierin, iară giudeţul pre calea sa să 
margă. Şi aşea, cândi să pârăște un curteanu c-un ţăran, mai de cinste să fie 
curteanul şi la cuvântii şi la căutătura domnului, iară nu abătându-să 
giudeţul din calea sa cea direaptă." Și la multe divanuri, cătră vornicii cei de 
gloată dzicea: „Vormice, dzi celui om mâine să mai iasă la divan", ferindù să 
nu hie greşit cumva giudeţul. Și de să prilejiia cumva negăcitu giudeţul la 
un divan, să îndrepta la altul. Dzicea de multe ori: „Nemică nu ocăreşte 
pre domnulii aşea ca cuvântul nestătător”. Pentru boieri dzice: „De mare 
folos şi cinste este domniei și ţărâi boierinul înțeleptu și avut, că dacă are 
domnului cinci-șase boieri avuţi, nici de o nevoie a ţărâi nu să teme”. Cu 
boieriul ca c-un boierii, cu slujitoriul ca c-un slujitori, cu ţăranul ca c-un 
țăran făcea voroave şi tot cu blândâţe şi cu mare înțelepciune, că deși era 
răpit la vremea sa, iară nu îndelungii. 


Zac. 4. Boierii la mare cinste ave şi dzicea: „Pre un om, dacă-l 
boiereşte domnul, nu încape să-l suduiască. De nu se poartă cumsăcade unui 
boierin, să-l scoată şi să puie altul în loci, iară a-l sudui, sau să nu i se 
treacă cuvântul grăit cu cale, nu să cade." 


Zac. 5. Avea o slugă Radul-vodă, încă din copi-lăriia sa, căruia 
socotindu că nu este hirea de boierie, îl socotiia de amână, iară boierie nu-i 
da. Ce, văzându-se denafară din rândul altora, pre hirea omenească, ce ieste 
pururea silitoare în viață să fie între cei de frunte, s-au rugat mitropolitului 
şi boierilor să-i grăiască Radului-vodă pentru dânsul, să nu fie uitată, fiindu 
slugă de atâta vreme, şi aşteptândi în nărocul stăpânu-său, să hie și el între 
oameni. I-au grăit boierii cu toţii pentru dânsul, să nu hie uitat, ca o slugă 
veche ce ieste şi slugile cu nedejdea cinstei stăpânilor, să agiungă și ei a hi 
între oameni, mai multi slujescu. Au răspunsii Radul-vodă boierilor: „Mie, 
sa nu vi să treacă cuvântul vostru, nu mi să cade, iară eu știu hirea omului, 
că de boierie nu este, iară, ia, că 1-oi boieri pentru voia dumilor-voastre". Și 
a doa dzi l-au chemati și i-au dat vătăjiia de aprodzi, care era la cinste îa 
Radul-vodă, si aprodzii cei de divanu nici la o domnie mai de cinste n-au 
fosti, cu urşinice mulţi și cu cabaniță cu jder și cu hulpi îmbrăcaţi aprodzii. 
Și ori la cine şi la ce boieriii mergea cu carte, în picioare sta boieriul, pănă 
să citiia cartea. 


Zac. 6. N-au trecut săptămâna și veni jalobă din târgu la divani de 
niște fămei pre acel vătav nou, de sila ce le făcuse şi le bătuse în târgul. Au 
căutații Radul-vodă la boieri și li-au dzis: „Nu v-am spus că acesta om de 
boierie nu este ?" Iară cătră dânsul : „Eu, măre, încă pe boierie nu am 
apucat să-ţi dzicii”. Şi au dzis armaşului de i-au luat gârbaciul şi au pus de i- 
au dat 300 de toiege. 


Zac. 7. Numai, cum nimé în lume fără vină, aşea și Radul-vodă cu 
mare pustiietate ţărâi, care nu să va uita den pomenirea oamenilor în vâci. 
Și de mirat este, cum au încăputii într-o înțelepciune ca acéia o vină ca 
aceasta. Așea era de greu țărâi, cât să pustiisă curtea și ţara. Ce pricină ar hi 
fosti, nu ştiu, fără de tot zburdată podoaba curții. Nimé den boieri, pănă în 
cei a treia, cu haine cevaşi proaste să nu hie, că era de scârbă. Postelnicii, 
copii den case cu mari podoabe şi cu fotaze la cai. Mare întunecare aicea 


înţelepciunii acestui domni, că este domnul să să poarte cumi biruieşte 
venitul țărâi. 


Zac. 8. Birul țărâi era legatu la Tighinea pre acele vremi şi la Cetatea 
Alba, ce veniia inicerii la birŭ și păn cu hamgiare săriia la boieri. Acéia 
vădzândui Radul-vodă, au mutat birul, să să ducă la Țarigrad, la împărăţiie, 
că credinţa aceia avea Radul-vodă la împărăţiie, care n-au avuti nice mainte 
de dânsul, nici mai pre urmă, nici un domni, câţi au fostu în ţară. Și crăiile 
creştinești, ales l6șii, ungurii și alte țări creştine, mare folos avea de dânsul, 
că-i feriia de multe primejdii, ca un creştin. Păzindu-și slujba direaptă cătră 
împărăţiie și datoriia creştinească o păziia, precum s-au arătaţii și la Hotin, 
cu mijloacele lui la pacea ce s-au făcut între turci si între leşi și apoi cu 
solul cél leșăsciă, cneadzul de Zbaraj, căruia i-au dat cale prin Țara 
Ungurească, gătit aceia sol de opreală la împărăţiie. Deci, și la turci credință 
si la creştini laudă avea, că toate era cu înțelepciune legate. 


Zac. 9. Radul-vodă domniia aicea în ţară la noi, iară feciorul său 
Alexandru-vodă în Ţara Muntenească și la aceasta domniie au făcut si nunta 
la Tecuci fecioru-său cu fata lui Seărâet, vestit om între ţarigrădeni, la care 
veselie era adunate doă ţări, ţara noastră și Ţara Muntenească. Scaunele 
boierilor, din-a-cliriapta domnilor boierii de Muldova, iară den-a-stânga 
boierii muntenești ţinea dvorba și așea și căpeteniile de slujitori. Divanuri, 
case, cerdacuri, anume de această treabă făcute, cu lucrători de îmbe părţile 
a ţărâlor, la satu la Movilâni, în malul Siretiului, dincoace. Unde şi soli 
streini cu daruri era veniți de la unguri și de la câţva domni den Țara 
Leșască. Și au trăgănatui aceia nuntă pănă a doa săptămână cu mare 
petrecanii şi bivșuguri. 


Zac. 10. Pacea era întemeiată pre acele vremi den toate părţile, fără 
numai dodiia tătarâi Cânte-mireştilor cu trecătorile sale în Țara Leşască, că 
să dezbătuse Cantemireştii de suptň ascultarea banelor şi ședea cu ordele 
sale dencoace de Nistru, în câmpii Cetăţii Albe și a Chilii, ce să dzice Bu- 
geacul și-i dedesă împărăţiia paşii lui Cantemir, de să scriia paşă. Şi în toți 
ani loviia Țara Leşască, precum și atunce, în dzilele Radului-vodă. Nu așea 
cu multi după pacea legată între împărăţiia Turcului şi între Crăiia Leșască, 
au lovită ordele lui pe la Sneatin, toată Pocutiia, fără veste şi au făcut mare 
robiie şi plean. Și după aceia pradă a l6şilor, curundiă au lovit si in Ţara 


Muntenească, pănă în Buzău, de au făcut câtăva pradă la munteni. Ce, au 
săritii fălciienii si covurluienii şi tecucânii, cu porunca lui Radul-vodă, de 
au lovit pre tătari la întorsil şi le-au loatii toată dobândă și robii. Şi au făcut 
Radul-vodă şi jalobă mare la împărăţiie, den care să apropiiasă scârbă de la 
împărăţiie mare lui Cantemir şi n-au scăpată mai pre urmă de dânsa, pentru 
aceste fapte. 


Zac. 11. Curândi după acâia au arsi curţile la Iaşi, cele domneşti și s- 
au mutatii Radul-vodă la Hârlău cu șederea. Și aşea îndrăgise locul la 
Hârlău, cât în toate veri, la Hârlău ședea cu toată curtea, că tocmise şi 
curțile cele domneşti și beserici câteva făcute acolo în Hârlău de dânsul. 


Zac. 12. Omu boleac fiindă Radul-vodă şi de mâni și de picioare, care 
boală podagra și hirarga să dzice, n-au trăgănatii multi viiaţa şi acolea la 
Hârlău s-au sfârşit viaţa, în anul 7134 în dzile... 


Zac. 13. De mare primejdii s-au prilejit de au scutit țara atuncea 
moartea Radului-vodă, că să suisă tătarâi, cu singur galga-soltan den Crâmu 
şi cu Cantemir-paşea de aicea, den Bugeagu, cu 40.000 de tătari, cu prada în 
Ţara Leşască, pentru oprite cojoacele lor de leşi, legate la Hotin. Și le-au 
ținut calea ostile leșăști cu Coneţpolschii hatmanul leșăscu, de curundu ieșit 
den Edi Cula, den chisoare, din Țarigrad, iarăşi cu nevoinţa lui Radul-vodă. 
Şi așea de rău i-au bătut pre tătari, cât și soltanul și Cantemir cu fuga au 
hălăduit. Ce vrea să-și astupe ruşinea, veri, neveri, să prade ţara, dândi vina 
Radului-vodă, cum să hie dati el ştire leșilor, să să găteadză asupra lor. Ce, 
dac-au înțăles de moartea lui Radul-vodă și de domniia lui Barnovschii- 
vodă în locul Radului-vodă, n-au stricat în ţară nimica, fără ce au fostă de 
hrana cailor, că era Cantemir fârtatu lui Barnovschii hatmanul și satele lui, 
la boierie, niceodată nu fugiia den calea lor, cându trecea pe la Cernăuţi 
ordele în Ţara Leşască, ce petrecea Cantemirii la Toporăuți cu dzilele în 
casele lui Bamovschii hatmanul. 


Zac. 14. Oasele Radului-vodă cu cinste mare s-au pornitii de la Hârlău 
în Ţara Muntenească, la mănăstirea făcută de dânsul în București, cu Hrizea 
visternicul şi cu Trufanda postelnicul și cu Costin postelnicul al doil& pe 
acâle vrémi. Iară în scaunul ţărâi domnu au stătut Barnovschii hatmanul. 


Capulu alu doisprădzece 


Âncep. 1. După moartea Radului-vodă celui Mare, boierii şi ţara 
vădzândi pre Barnovschii hatmanul, omu de ţară și fără cuconi și cunoscut 
împărăției cu slujbele ce făcusă la Hotin, la sultan Osman și ştiut și 
căpeteniilor tătărăşti, ales lui Cantemir, cu carile legasă priietenşug încă den 
mârzeciia lui, la Toporăuți, la o trecătoare a lui în Ţara Leșască, au ales cu 
glasurile tuturora pre Barnovschii hatmanul de domniie și au mărsu o samă 
de boieri la împărăţiie, de i-au adus steag de domniie. 


Zac. 2. îndată ce au stătut Barnovschii-vodă la domniie, întâii au stătut 
după grijea ţărâi ce-i vinisă asupra de tătari și au trimis la galga-soltan 
daruri şi la Cantemir-paşea şi au întorsii vrăjmășiia tătarâlor, ce gătisă ei 
asupra ţărâi şi apoi au stătut și după aşedzarea ţărâi, care să stricasă foarte 
rău la Radul-vodă. 


Zac. 3. Iară războiul atuncea a tătarâlor cu l€şii au fostă aşea: neţiindu- 
sa leşii de cuvântu ce-i legasă la Hotin, să dea Crâmului den anu în an 
30.000 de cojoace, s-au sculat singur galga-soltani, fratele hanului, și 
Cantemir-paşea cu 40.000 de tătari și au lovit Țara Leşască în trei părți. Pe 
o parte sângur galga-sultan, pe altă parte Salmaşâ-mârza, pe a triia parte 
Cantemir-paşea şi au prădat pănă la Socal şi pănă mai sus de Liov. Ce, i-au 
loviti leşii şi întâiu pre singur galga-soltanii Coneţpolschii hatmanul şi cu 
Hmileţchii și au pieritii acolea mulțime de tătari și feciorul lui Cantemir și 
au cădzut la robiie și un frate a hanului, mai mieu de galga-soltani, robi la 
leşi, carile apoi au ieşit și cădzusă han la Crâmu, de îmbla cu Hmil în Ţara 
Leşască. Iară partea lui Salmașâ-mârza și a lui Cantemiră-pașea nu era de 
tot răsipite, că măcar că lovisă și pe Cantemir-paşea iară l6şii cu 
Liubomirschii, iară de tot răsipă acestor orde a face n-au putut. Ce, 
strmgându-se iară ordele la Nistru, la carii scăpasă și galga-soltan, numai ce 
era să prade ţara, dându vina Radului-vodă, că au datu ştire leşilor de dânșii. 
Şi să nu să hie prilejitii moartea Radului-vodă şi nevoinţa lui Barnovschii- 
vodă, n-ar hi hălăduit ţara atuncea de mare primejdiie. 


Zac. 4. Ce, cum floarea și pomeţii și toată verdeaţa pământului stau 
ovilite de brumă cădzută peste vreme şi apoi, după lină căldura soarelui, 


vinii iară la hirea şi la frâmseţele sale cele împiedecate de răceala brumei, 
aşea şi ţara, după greutăţile ce era la Radul-vodă (care vacurilor de mirat 
au rămas, cum au putut încăpea întru înţelepciunea acelui domni aceia 
nemilă de ţară), au veniti! fără zăbavă ţara la hirea sa şi pănă la anul s-au 
împlutui de tot bivşugul și s-au împlut de oameni. 


Zac. 5. Milele domnilor pot aședza țărâle, nemila și lăcomia fac răsipă 
țărălor. Făcusă Barnovschii-vodă mare volniciie curții să dea numai la biru, 
o dată într-un an. Şi oricine den curteni de nevoie au răsăritii de la ocina sa, 
ori la satu boierescu, ori la sat domnesci, pre toţi i-au adus la breslele sale 
şi la locul său. Și siliştilor, pe unde să pustiisă, au dat slobodzii, chemându 
oameni din "Ţara Leşască și aşea s-au împlutii ţara, în puţină vreme, de 
oameni. 


Zac. 6. La al doilea anù domniei sale, i-au venit porunca de la 
împărățiie să margă cu oștile ţărâi la Daseu, pentru întăritura Dașevului, că 
măcaru că legasă pacea aceasta la Hotin între turci şi între leşi, să nu îmbie 
tătarâi la leşi stricându şi cazacii pre mare la turci, iară nu-i putea opri îmbe 
părțile pe aceste neamuri, nice pre tătari turcii, nice pre cazaci l6şii. Ce, 
loviia totdeauna și cazacii pre Marea Neagră locurile turceşti şi mai multă 
Daşovul păţiia nevoie în toată vremea de dânșii. Deci, au mărsi şi 
Bamovschii-vodă într-acela ani, toată vara, de au lucrată penpregiurul 
cetății, tocmindu zidiurile şi șanțurile şi cu muntenii şi cu niște paşi 
orânduiţi de la împărăţiie pe acâia treabă. 


Zac. 7. După slujba ce au făcut Barnovschii-vodă împărăției la Dașău, 
domniia cu mare fericiie ţărâi, stându tot după grijile ţărâi și după lucruri 
dumne-dzăiereșşti. Și au fârşitu mănăstirea mare în dricul orașului leșilor 
întâi, ce să dzice Sfânta Mariia și apoi mănăstirea anume Hangul, în munţi, 
den pajiște și Dragomirna au fârşit iară el, urdzită de Crimca mitropolitul, 
aproape de orașul Sucevei, aşijdere și Bârnova, lângă laşi, care apoi au 
fârşit-oă Dabije-vodă, fără besereci în multe locuri și beserică lui Sfetii 
loani, iară aicea în orasii, de îmrnă-sa făcută. El au lăsat moșiia sa, 
Toporăuţii, sat la Cernăuți şi Șipotele, la Hârlău, cu afurisănie a patru 
patriarşi mănăstirii sale Sfintei Măriei den târgu den leşi, întâi cu ţara să nu 
hie la alte dări, fără numai la biră. Ce, binele pururea este gingaș și pentru 
păcatele oamenilor, nu în multă vreme stătătoriu. Pentru 40 de pungi ce-i 


cerea veziriul de la Barnovschii-vodă, ferindiă ţara de obicei, i-au venitul 
mazilie, neîmplândui bine patru ani la domniie. Și mulţi, cari-i era priietini, 
îl sfătuia să nu să puie împrotiva veziriului, să-i dea acei bani, să nu-i vie 
vreo primejdie. N-au vrutu nice într-un chip să priimască, pentru obiceii să 
nu să facă asupra ţărâi, urmându pe Pătru-vodă, carele au făcut Galata de 
Sus, care avându dodeiale totdeauna de la turci cu dările, au strânsu boierii 
şi ţara, și le-au dzis că nu mai poate să sature pântecele turcilor fără fundi. 
Și luându-și dzua bună de la toţi, au lăsatii domniia și s-au dus pen Ţara 
Leşască la Veneţiea, unde-și s-au săvârșit și viaţa sa, cu vecinică pomenire 
în ţară. Să cunoaşte că acești domni matce direpte au fostii aceştii țări, nu 
maștihă, cândi, pentru obiceiu să nu să facă în dzilele lor cu greul ţări, 
domniile s-au lăsatii şi asuprelele ţărâi n-au priimit să hie de la dânșii. 


Zac. 8. Așea au făcut şi Barnovschii-vodă, macara că cu foarte prostu 
sfat, căce după maziliia n-au mărsu la împărăţiie, ce-și cumpărasă un târgu 
în Ţara Leşască, anume Ustiia, cu câteva ocine, nu departe de Nistru, și 
după mazilie ce i-au veniti, au mărsň cu casa lui în Ţara Leşască, la Ustiia. 
Iară domni în locul lui au venit Alexandru-vodă, feciorul Radului-vodă 
celui Mare. 


Capulu alu treisprădzece 


Încep. 1. Aceste trei domnii, a lui Alexandru-vodă, feciorul Radului- 
vodă, şi a lui Moysei-vodă, domniia întâiul, și a lui Alexandru-vodă Iliiași, 
suptii un cap închidem, căci că toate aceste domnii și scurte, câte giumătate 
de an unile, altele peste un an oarece cu puţin, trăitoare au fosti şi nice 
lucruri așea însămnate în anii lor prilejite nu s-au tâmplatil. 


Zac. 2. Mai cu greu mi-au fosti, iubite cititoriule, a scrie de aceste 
domnii, decât de cele mai de multii trecute, că de aceste domnii, ce mai sus 
scriem, necăiuri, nice într-un létopisețù streinii, pomenit nu să află, ori căce 
au fosti scurte, ori căci nemică așea ales nu s-au prilejită în dzilele lor. Ce, 
cât am putută a înțelege den boieri bătrâni den dzilele lor, pre rândul său 
mergândi cursul anilor, îţi însăm-nămu. 


Zac. 3. Deci, după ieşitul lui Barnovschii-vodă în Țara Leşască, au 
venit domnii în ţară Alexandru-vodă, feciorul Radului-vodă celui Mare. în 
vestea tătâne-său, ce avea la împărăţiie, i să dideasă domniia, ce, cu cât 
ceriul de la pământi, cu atâta de hirea tătâne-său departe, om și de trup și de 
hire slabi şi boliacii. Care lucru înţelegândi și împărăţiia că nu este de 
domniia țărâi de margine ca aceasta, neîmplândi bine giumătate de anu, i- 
au venit maziliia. 


Zac. 4. Să ispitisă Barnovschii-vodă oarece la margine cu trimisul lui 
Necoriţă hatmanul la Toporăuți, în dzilele ceştii domnii a lui Alexandru- 
vodă, ce i-au ieșit cu oşti Vasilie Lupul vornicul și Grama stolnicul și l-au 
împensu pre Nicoriţă de la marginile ţărâi. 


Zac. 5. După maziliia lui Alexandru-vodă, feciorul Radului-vodă, au 
venit cu domniia Moysei Moghila-vodă, feciorul lui Simion-vodă, om 
blândă, un mielù la hire, nelacom, nemăruia rău. Multe case de gios, lipsite, 
au scos în fruntea lăcuitorilor ţărâi, ales pre Ciogolâşti. Pace din toate 
părţile, numai de datornicii turci mare strânsori și sile şi aşea să împinsă 
țara și de oameni răi, cât, a vedere cu bulucuri îmbla, de prăda și jecuiia 
oamenii FÂ pre lingă orașă. 


Zac. 6. Iară cum toate domniile nu sintu fără nepriietini și mai ales 
domnii mai mulți nepriietini au, cum copacii cei mai înalți mai multe 
vivoară şi mai mare vânturi sprejenescii, așea și Moysei-vodă, avându 
nepriietini la împărăţiie, îi scornisă cum va să fugă în [ara Leşască pre 
urma lui Barnovscliii-vodă. Care lucru înțelegându împărăţiia, în taină au 
trimis poruncă la Cantemir-paşea, să margă să-l pornească den scaun spre 
împărăţiie, să vie, iară ari vrea spre altă parte, să-l prindză şi să-l trimaţă la 
Poartă. 


Zac. 7. Şi așea, neştiindui nemică Moysei-vodă, stătu Cantemir-pașea la 
Tutora, sprinten cu o samă de oșteni ai săi și au trimis lui Moysei-vodă pren 
ceauș cărți de maziliie. Deci numai ce i-au căutatù a purcede spre Țarigrad 
şi în locul lui s-au dată domniia lui Alexandru-vodă Iliiaş, a doa domniie. 


Zac. 8. Cum au venit ştire de domniia lui Alexandru-vodă la boieri, 
mare mâhniciune şi voie rea în toată curtea, mai ales în boieri, ştiindă cu 
toţii hirea acelui domnii. Ce, au făcut sfat cu toţii şi îndată au purces fruntea 
toată de boieri la Țarigrad, cu jalobă la împărăţiie pentru greul ce petrecea 
ţara de domnii neştiutori rândul ei. Lupul Vasilie vornicul, ce au cădzutù 
apoi domni, Cehan vornicul, Savin hatmanul, Costin postelnicu, Ureche 
spătariul, Buhuş visternicul, Furtuna comisul, Bașotă logofătul și alți boieri 
cu numărul pănă la 50 de capete numai de boieri, fără alte capete de ţară și 
au purces cu toţii la Țarigrad. Ghenghea logofătul și cu Enachie postelnicul 
rămăsesă caimacami la scaun. 


Zac. 9. Nepurcesii den Țarigrad au apucatu boierii pre Alexandru-vodă 
cu domniia, că oblicise el de boieri că vinu cu pâră, cum nice într-un chip 
nu-l priimește ţara. Și au trimis înainte boierilor Alexandru-vodă pre Batiste 
Veveli și cu ceauși, Batiste să le grăiască cu bine și ceaușii să tragă pre 
boieri ca să să sparie. Carii fără știrea veziriului fiindu si vădzindi atâtea 
capete, nu s-au cutedzatii ceauşii a le face silă și încă pe Batiste l-au suduit 
foarte tare, ales Cehan vornicul. 


Zac. 10. Iară la curţile împăraţilor multe răutăţi pot să să facă peste 
ştirea celor mai mari. Așea s-au prilejit şi boierilor celora ce mersesă, 
tuturora. Pănă agiunge ei la veziriul, au venit într-o noapte, poate hi cu voia 
chihaiei veziriului, carii multe pot fără ştire, și au legatii pre câțva boieri, 
câţi au fostii mai capete şi i-au ţinut pen ieșitori închiși, peste ştirea 


veziriului. Ce, le-au căutată boierilor numai a face tocmală cu Alexandru- 
vodă şi legături. Să mai ispitisă boierii, după ce au ieşit din opreală, să 
margă la veziriul și era gata lucrul aceia. Ce, s-au prilejit perirea veziriului, 
pe ulite mărgându de la curţile împărăteşti la săraiul său, de iniceri, l-au ucis 
cu pietri inicerii. Deci, numai ce au căutată boierilor a priimi pre 
Alexandru-vodă şi au mărsi la patrierşie şi au făcut giurământuri boierii lui 
Alexandru-vodă şi el boierilor iarăși. Și aşea au purces din Țarigrad spre 
țară. 


Zac. 11. Dacă s-au aşedzat Alexandru-vodă la scaun (lupul părul 
schimbă, iară nu hirea), tot pre aceia cale, ca şi la domniia dentâiu au purces 
lucrurile. Ce, cârpiia boierii cum putea trâbile țărâi, iară domniia mai multi 
îşi petrecea cu Batiste Veveli. 


Zac. 12. În Țara Muntenească pre atuncea să rădicasă muntenii pre 
domnul lor, Lion-vodă pentru mare desfrânăciuni și nespuse ce era într- 
acela domni. Și dentre toate căpeteniile Ţărâi Muntenești era Matei-aga și 
de atunceși au cădzut domni fericit 'Ţărâi Muntenești. Supt vremea acelor 
amestecături scosesă Alexandru-vodă de la împărăţiie domniia fecioru-său, 
Radului-vodă, a Ţărâi Muntenești și tot în anul dintâiu domnii sale. După ce 
au venit steagul de la împărăţiie fecioru-său de domniie, l-au pornită și cu 
câtăva gloată de aicea den ţară. Ce, le-au ieşit Mătei-vodă domnul mun- 
tenescii înainte şi de-abiia au scăpat și singur Radul-vodă cu sprejeneală 
unora ce s-au ales pe lângă dânsul den moldoveni. 


Zac. 13. Nici într-un chip nu putea să amistuiască Alexandru-vodă 
fapta boierilor, ce făcusă cu venirea împrotiva lui la Țarigrad şi nice 
boierilor nici într-un chip lucrurile ce era foarte proaste la toate trebile a lui 
Alexandru-vodă nu le plăcea. Și dentr-acestea adăogându-să necredinţa şi 
prepusul den dzi în dzi, aşedzasă gândul său Alexandru-vodă numai să 
omoară pre o samă de boieri, ales pre Vasilie Lupul vornicul şi pre Cehan 
vornicul și pre Savin hatmanul, pre Buhuș visternicul, pre Ureche spătarul. 
Costin postelnicul era mazil la ţară, ce, ori să-l tragă în partea sa Alexandru- 
vodă, ori alti gându avându, îl chemasă la curte și-i da hătmaniia. Ce, 
vădzindu Costin lucrurile amu îngroșate între domniie și între sfatii, gânduri 
spurcate și rele, s-au luat dzua bună pre câteva dzile şi au şedzut la ţară. 


Zac. 14. Iară celoralalți boieri toate gândurile a lui Alexandru-vodă au 
descoperită Costantin Aseni, om de casa lui Alexandru-vodă, cum în dzua 
de Paşti era să-i omoară, cu sfatul lui Batiste. Deci şi boierii îmbla toţi cu 
paza vieţii. 


Zac. 15. Şi vădzândi de adevărat urclzită perirea sa de Alexandru- 
vodă, ca céia ce să îneacă să apucă de sabie cu mâna goală, s-au voroviti cu 
toții și au datu ştire ţărâi, care hierbându în greutăţi și în netocmele, pre 
lesne s-au pornitii și nu numai curtea, ce şi țărănimea. Și atâta mulțime s-au 
strânsu den toate părțile, cât nu încăpea în târgù, ce împlusă locul pe supt 
Miroslava, petutinderea, străgându pen toate ulițele pre greci. 


Zac. 16. Vasilie Lupul vornicul era cap tuturor lucrurilor acestora. 
Dacă au năbușit ţara, au mărsii de au spus domniei aieve, cum s-au rădicat 
ţara și strigă pre greci. Au raspunsii Alexandru-vodă: „Dacă să rădică pre 
greci, pre mine să rădică". Și vădzându atâta mulțime, nu s-au apucat de 
nemică, numai de grijea să hălăduiască cu casa sa de gloate. 


Zac. 17. Au mărsu boierii cu toţii la curte şi la purcesul domnii, să nu 
hie pus cu toţii să oprească desfrânată prostimea, pozna mare și de-abiia 
prilejită în vro tară s-ar hi tâmplati. Ce, tot pe lângă domniie au rnărsù 
boierii, oprindu și domolindu țărănimea. Iară mai nu era în puterea boierilor 
a-i opri, pornită grosimea. Ce şi pre Vasilie vomicul, anume că ieste și el 
den greci, au zvârlit unul cu un os și l-au lovit în cap, den care lovitură au 
fostii Vasilie vornicul multă vreme rănitu. 


Zac. 18. O! nestătătoare şi niceodată încredințate lucrurile a lumii, cum 
vârsteadză toate şi turbură și face lucruri împrotiva! Cându cu cale să fie 
frică celori mai mici de cei mai mari, iară cursul lumii aduce de este de 
multe ori celui mai mare de cei mici grije. 


Zac. 19. Fericiţi sântu împărații, craii, domnii, carii domnescii aşea, să 
nu le hie de cei mai mici niciodată siială. 


Zac. 20. Un craiii de Englitera, de câte ori să îmbrăca dimeneţile, de 
atâtea ori dzicea singur sie: „Adu-ţi aminte că a multe gloate de oameni ești 
stăpâni". Domnii cei buni și direpţi fără grije şi desfătaţi stăpânesci, iară 
cei răi tot cu siială. 


Zac. 21. Dacă au agiunsu în șesul Bahluiului domniia, aproape de 
mănăstirea Balicăi locul era tot plin de oameni, nu să vedea șesul deșertu 
ne-căiuri. Striga: „Dă-ne, doamne, pre greci". Unii hăicăia, alții suduia şi 
jecuiia. Şi acolo au strigată pre Batiste, să le dea, carele era tot aproape de 
Alexandru-vodă, vădzându strigarea pre sine. Ce, nu sta domniia de grijea 
lui, ce de grijea sa și numai ce i-au dzis să să depărtâdză de la dânsul. Şi 
aşea l-au apucat și l-au dat pre mâna ţăranilor. Nespusă vrăjmășiia a 
prostimei! Și aşea, fără de nice o milă, de viu, cu topoară l-au făcut fărâme. 
Și pănă într-atâta s-au amestecat unii, anume Bosie Lăpuşneanul, cât nici 
ermulucul den spinarea lui Alexandru-vodă, că bura a ploaie, atunce n-au 
hălăduitu. 


Zac. 22. De grijea ţărănimei ce era pen tot locul, să nu între Alexandru- 
vodă îndată la pădure şi boierii încă aşea socotisă, să să mai depărtedză de 
gloate, la loc deschis, fără pădure, l-au pomită pe drumul braniștei, pe 
dencoace de Bahluii, por-nindu și săimeni cu sineţele gata pe lângă dânsul. 
Apoi, dacă s-au întorsii boierii, au stătut la grije, să nu ia Alexandru-vodă 
calea den branişte spre Cantemir-pașea la Bugeagi. Ce, îndată au ales o 
samă de boieri, cu Buhuș vistericul și l-au trimis la braniște, după 
Alexandru-vodă, să-i îndireptedză calea pe la Huși, pre Bârlad în gios. 


Zac. 23. Era mai mare spaimă decât dentâiu, dacă vădzu Alexandru- 
vodă gloate iară după sine și la braniște și-i lăsasă şi siimenii toţi și copiei 
den casă. Şi dacă s-au apropiiatii boierii, le-au dzis Alexandru-vodă cu 
lacrămi: „Mă rog pentru fiiul mieu, Radul-vodă, să-l lăsaţi viu!" Au dzis 
Buhuş visternicul să n-aibă nice o grije, nice să să gândească măriia-sa c-au 
vinitu cu vreun rău, numai pofteşte ţara pre măriia-sa să margă pre Bârladi 
spre Galaţi, să nu aducă vreun rău asupra ţărâi cu tătari şi i-au giurat să n- 
aibă nici o grije. Și așea au priimit și Alexandru-vodă, pe unde va hi voia 
țărâi, pe acolo să margă. Şi au purcesii spre drumul Bârladului şi au aședzat 
boierii iară pre siimeni pe lângă dânsul și copii cei den casă, carii îl părăsisă 
dându-i şi den boieri petrecători pănă în Galaţi. 


Zac. 24. La Tecuci au ieşit și Costin postelnicul înainte, de la Putna, şi 
l-au petrecut cu cinste şi cu conace, pănă la Galaţi, plecându-l să vie la 
împăcăciune cu boierii şi să-și hie iară în scaun, luându Costin postelnicul 


asupra sa acâia grije. Ce, n-au vrut să priimască nice într-un chip. Deci, au 
trecut Dunărea la Galaţi, spre împărăţiie. 


Capul alu patrusprădzece 


Încep. 1. Și aşea m intuiţi boierii și ţara de domniia lui Alexandru- 
vodă Iliiaş, au stătut cu toţii după alesul domnului nou. Striga cu toţii să fie 
Lupul vornicul, însă îi da şi legături, ce va lua den ţară, ce s-ari lega pentru 
dări, atuncea la acel ales, mai multi să nu ia din ţară. Ce, acâle legături 
vădzândi Lupul vornicul, ori că vedea pre câțva den capete că trag spre 
Barnovschii-vodă, n-au priimitu într-acâia dată domniia, ce au stătutii şi el 
la sfatul acela, să să trimaţă în [ara Leşască la Barnovschii-vodă să vie iară 
la scaunul țărâi. 


Zac. 2. Ce nu era să treacă pre Barnovschii-vodă și fârşitulu dzilelor 
trage cu de-a sila pre om. Cât au sosit boierii la Ustiia, unde ședea în Ţara 
Leşască, cu veste că ţara iară-l pofteşte să vie la domniie, cu mare bucuriie 
au priimitui aceia veste. Neştiutor gândul omenescui, singur de sine la ce 
merge și la ce tâmplări apoi soseşte, îndată ştire au dat și craiului și 
domnilor în Ţara Leşască, poftindi voie să margă la scaunul țărâi cei de 
moşie. Și îndată s-au gătit den Ustie şi au purcesii spre ţâră și la margine 
amu îl aştepta boierii și slujitorii cu mare bucurie. 


Zac. 3. Mainte de purcesul lui Barnovschii-vodă den Ustiia, un leah 
megiiaş de a lui, totdeauna îl sfătuiia să nu margă, să nu-și dea viaţa fără 
grije pe viaţă cu grije şi cu cumpănă, arătându-i lunicoasă lucrurile domniei 
de Moldova supt împărăție păgână. Şi ce i-ari lipsi, fiindu ca şi un domni în 
țara lor, fără grije, cu târguri, cu sate? Iar Barnovschii-vodă să hie răspunsu 
leahului la acele cuvente a lui: „Dulce este domnia de Muldova !" Iară 
leahul cătră dânsul: „Iară şi obedzăle turcești încă sintu grele!" Și apoi așea 
au ieşitu cuventele leahului, cum au dzis. 


Zac. 4. Cum au sosit Barnovschii-vodă în lași den Țara Leșască cu 
bucuriia tuturora, au stătut după'gătire de calea 'Ţarigradului, că nu era alţii 
mijloc, numai să margă la împărăție, să ia de acole domniia după sărutatul 
poalei împărătești. Svătuia mulţi în multe chipuri și s-au cercati şi la 
Abăza-paşea, care era paşă la Silistriia pe atuncea, ce nu era altii mijloc, 
numai de mărsii la împărăţiie. Și atuncea s-au prilejitii de chiemasă 
împărăţiia şi pre Mătei-vodă den Ţara Muntenească la sărutatul poalei 


împărăției și după câteva fapte şi a lui Matei-vodă împrotiva împărăției, cu 
scosul lui Lion-vodă și apoi a lui Radului-vodă, feciorul lui Alexandru- 
vodă. Iară tot era mai iușoare lucrurile lui Matei-vodă, că n-au ieşitu într- 
altă ţară, cum ieşisă Barnovschii-vodă, suptă ascultarea altui stăpân, 
craiului leșescu. 


Zac. 5. Deci să aducă turcii mai pre lesne pre Bamovschii-vodă la 
mâna sa, pre Matei-vodă l-au porniti fără zăbavă cu steag de domniie în 
Ţara Muntenească, iară Bamovschii-vodă n-au pututii hălădui de perire, 
precum vei afla la rândul său. 


Zac. 6. Purces6să cu Barmovschii-vodă mulţime de boieri şi fruntea 
curţii, preoţi, călugări, cu un gându și glasuri cu toții, să să roage împărăției 
să li se dea domnii Barnovschii-vodă, între carii era şi Lupul vornicul. Ce, 
vădzândui că mulți sfătuia pre Barnovschii-vodă să omoară pre Lupul, 
ştiindă amestecăturile lui și mergându Barovschii-vodă pe la Matei-vodă, 
pen Bucureşti, au stătutu Lupul Vasilie vornicul, vădzindu că-i a merge pe 
la Matei-vodă, carele ştiia den Țarigrad toate îmbletele lui, au nevoită cu 
toate mijloacele să să întoarcă îna-poiil în ţară, dzicându cătră Barnovschii- 
vodă că l-or gâlcevi grecii pentru scosul lui Alexandru-vodă şi pentru 
morţii ce să făcuse în greci la scosul lui Alexandru-vodă. Deci, ca un creştin 
Barnovschii-vodă ce era la hire, l-au slobodzitu. lară dacă s-au adunat cu 
Matei-vodă și au oblicit Matei-vodă că s-au întorsi Lupul vornicul, îndată 
au răpedzit după dânsul, să-l întoarcă. Ce, să păzisă bine Lupul Vasilie 
vornicul cu marșul şi nu l-au apucat în cale. Nice era în puterea lui 
Barnovschii-vodă să trimaţă aice în ţară, să-i facă vreunui rău Lupului 
vornicului, nefiindu încă cu domniia dată și stândi după grijea lucrurilor 
sale. 


Zac. 7. De la Matei-vodă au mărsii Bamovschii-vodă pe la Abăza- 
paşea, pen Silistria. Cit au putut 


Matei-vodă, au luptată pentru dânsul şi la Abăza-pașea, și la Poartă şi 
să arăta Abăza-pașea foarte blândă şi cu cuvente mângăioasă. Ce turcii cu 
săgeți de bumbacu ucig pre oameni și lor pot să slujască acele cuvente a 
sfintei Scripturi: „OyMakuxruie cHokeca maye Hx maye H TACK CTPb/IbIbI" 
<,Muiatu-s-au cuventele lor mai mult decât untii-de-lemn si acele sint 
săgeți" >. 


Zac. 8. Dacă au sosit la Țarigrad, vădzindi veziriul atâte gloate de ţară 
cu Barnovschii-vodă, i-au învățată să nu strige pentru Barnovschii-vodă, ce 
să tacă, să să lasă pre mila împărăției, că i-or face perire. Ce, gândindu-să 
boierii că este agiunsu veziriul de la cineva cu daruri, totdeauna striga și da 
răvașe la veziriul, cum nu priimăscu pre altul și să punea cu gloatele la 
locuri ca acele, să să vadză şi de singur împăratul. Și aceia apoi au mâncatù 
capul lui Barnovschii-vodă, că pâră de la nepriietini nu lipsiia, mai ales de 
la Lupul Vasilie vornicul, pe la priietinii lui den ţară, cu cărți, cum, de 1-or 
slobodzi viu pre Bamovschii-vodă, Țara Moldovei va hi cu leşii totuna și 
este ca o iscoadă a léşilor. O, îndrăcite a voitoriului de rău veninuri, ce nu 
scomește limba amară a nepriietinului! 


Zac. 9. Acelea adoogându-se la împărăţiie asupra lui Barnovschii- 
vodă, după fapta ce i să prilejise, de ieşisă den ţară, den domniia dentâi în 
Ţara Leşască şi Abăza-pașea încă-i era pârâş şi mai ales dzilele lui cele 
fârşite, loviră supt aceia vreme cazacii pre Marea Neagră, numai ce s-au 
ales cu sfatului împărăției să piiaie Barnovschii-vodă. 


Zac. 10. Stătusă voia împărăției, pe toți câţi Venisă cu dânsul, ori să-i 
puie supt sabie, ori să-i dea pe la cătărgi. Ce cine era muftiul, capul legii 
turcești, n-au pozvolită, ce au dzis: „Ce-i vinovată gloata? Capul să să 
piiardză, să vor potoli gloatele." 


Zac. 11. Au priceputi Bamovschii-vodă cu câteva dzile perirea sa şi 
amu din chisoare (că-i închisesă cu câteva dzile mainte veziriul cu porunca 
împărăției), Scrisesă o carte aicea în ţară la îmma-sa, care carte pre 
cuventele lui s-au cunoscută că era asupra morţii aceia scrisoare. Şi aşea, 
într-o dzi l-au luati de la împărăţiie și, la vederea divanului, prăvindi şi 
singur împăratul pe fereastră perirea lui, i-au tăiat capul. Iară boierii, o samă 
den capete, era închiși şi aştepta şi ei din ceas în ceas perirea, iară câialalți 
boieri mai de gios şi gloatele, ce era toți spăimaţi de grijea morţii, pen toate 
unghiurile ascunși, au petrecut câteva dzile cu mare grije. 


Zac. 12. Nu putem să trecem cu pomenirea nişte tâmplări ce s-au 
prilejită în Țarigrad, după perirea cestui domni, care, nu numai în ţară 
aicea, ce plin este Ţarigradul pănă astădzi. De un cal a lui Barnovschii- 
vodă, ducându-l la grajdiuri împărăteşti, după perirea lui, în câieş dzi s-au 
trântitu calul gios și au muritu în locil. Și a doa dzi noaptea au arsi și 


Țarigradul pănă <câteva> mii de case. Acestea că s-au tâmplatii, ori că s-au 
tâmplatii atuncea ce se poate prileji şi altă dată, ori s-au mai prilejit, ori că 
au arătat Dumnedzău singe nevinovat, că era Bamovschii om 
dumnădzăierescu și mare rugătoriu spre Dumnedzău. De care măr-turisiia 
Toma vornicul, fiindă postelnic al doilea la dânsul, că în multe nopţi l-au 
zărită pe la miiadză-noapte îngenunchiatii înaintea icoanei la rugă, cu mare 
osârdiie. 


Zac. 13. Era la hirea sa Barnovschii-vodă foarte trufaș și la portul 
hainelor mândru, iară la inimă foarte direptu şi nelacom și blândă. Mănăstiri 
şi beserici câte au făcutii, așea în scurtă vreme, nice unu domni n-au făcutu. 
Făcut-au alți domni și mai multe, iară cu mai îndelungate vremi, în 40 de ai 
unii, alții în 20 de ani, iară elŭ în trei ani. Mănăstirea în oraş aicea, ce să 
dzice Svinta Mariia, şi Hangul la munte, şi Dragormirna lângă Suceavă au 
fârşit şi au urdzit şi Bârnova pre numele său, supt dealul <Pietrăria> lângă 
Iaşi şi au istovită şi beserică acea mare în Liov în târgă, unde este și chipul 
lui scris. Cu toate bunătăţi era spre ţară, iară de sine, cu purtatul trebilor 
împărăției, pre mărturia a mulţi boieri bătrâni, foarte slabă. Să pomeneşte 
den dzilele lui şi o iarnă ce cădzuse în luna lui martă, care iarnă dzic iama 
lui Barmovschii-vodă, pănă astădzi. Fost-au perirea lui în anul 7141 
<1633>, iuni 16 dzile. 


Zac. 14. Trupul după perire au stătutii înaintea curții împărătești pănă 
îndesară. Apoi, au învăţat veziriul să sloboadză un boier in, care va hi fosti 
chihaia lui, care slujbă să prinde la turci, cum este postelniciia cea mare la 
noi în ţară. Deci, au slo-bodzit pre Costin postelnicul, care era postelnic 
mare la Bamovschii-vodă. Au mărsu și au luat oasele dinaintea curţii și le- 
au dus la patrierşiel și acolea pre scurti, pre cât au lăsat vremea de atuncea, 
l-au astrucat în patrierşie, în ceiași noapte. Şi de acolo apoi Vasilie-vodă 
spunu să hie adus oasele aicea în ţară. 


Zac. 15. La slobodzitul lui Costin postelnicul din chisoare, au întrebatu 
ceauşii, cu pază 1-or slobodzi, au fără pază? Au dzis chihaia veziriului: 
„Unde să fugă, săracul?" Ce, de atuncea ceialalţi boieri, ce mai era închişi și 
cei ascunși au apucatii mai la sufletii cu nădejde de viaţă, dacă au vădzut pre 
Costin că l-au lăsatii fără pază, să astruce oasele. Apoi, a doa dzi, dacă au 
vădzutu chihaia veziriului pre Costin postelnicul că au venitii dez- 


dimeneaţă iară înaintea lui, au dzis: „Săracul, el au venit ca o oaie singur 
iară la închisoare. Pasă la ceielalţi, vei ieşi şi tu şi ei în puţină vreme." 
închiși den boieri era Ghenghea logofătul, Başotă hatmanul, Cehan 
vornicul, Roşea visternicul, Costin postelnicul. 


Zac. 16. A treia dzi după astrucarea lui Barnovschii-vodă într-o noapte 
trecuse împăratul pre acele vremi soltan Murat, în céia parte, la Scuder. 
peste Bohazi, la primblare şi au întrebat pre veziriul: „Aședzat-au domnu la 
Muldova, în locul ghiaurului ce au perit?" Au răspunsu viziriul că nu s-au 
pus încă domnu, ce pre cine ar hi voia împărăției să să puie, să nu stea acâia 
ţară fără domnu. I-au răspuns împăratul: „Chiamă pre ghiaurii, ce-s boieri 
acei ţări si pre cine ori vrea ei să-şi aleagă domnu, să le hie dată". Deci, 
îndată, tot într-aceiaş noapte, au trimis veziriul cu caicul la boieri, unde era 
închiși şi au luat iară pre Costin postelnicul, înspăimatuă că-i ducii noaptea 
să-l înece, ori să-l muncească pentru avuţiia lui Barmovschii-vodă. Dacă l- 
au dus înaintea viziriului, i-au dzis: „lată că împăratului vă iartă capetele şi 
sunteți de acmu slobodzi și să mergeţi să vă alegeți domnu, pre cine veţi 
pofti”. 


Zac. 17. Întorsii Costin postelnicul den spaimă cu bucurie de la viziriul 
la ceialalţi boieri ce era închiși, le-au spus vestea. Și au slobodzit şi pre 
c6ielalți boieri, de ş-au mărsii cu toţii la un loci și îndată au stătut la sfatui 
cu toţii și au ales pre Moysei-vodă în locul lui Bamovschii-vodă, cu a doa 
domniie. 


Capul alu cinsprădzece 


Âncep. 1. Au mărsă a doa dzi toți boierii şi gloatele la gazda lui 
Moyseii-vodă și de acolo la curţile viziriului, de au luată căftani de 
domniie și fără zăbavă au purces spre ţară, iară cu câteva datorii, făcute de 
cheltuiele ce s-au făcut den asupreală turciloriă. 


Zac. 2. Nu ieşiia suspinul dentre toți pentru moartea lui Barnovschii- 
vodă, ce toți jăluia pre Lupul vornicul, căruia toate pârăle să oblicise. Deci, 
încă den cale au ales Moysei-vodă pre Cehan vornicul, și pre Roşea 
visternicul, și pre Banul, să vie înainte, să prindze pre Lupul vornicul. Ce, 
precum era paza cestora ce mergea să-lu prindze, cu multă mai mare pază 
avea Lupul şi mai meşter, și mai cu pază. Avându ştire de toate, câte i să 
gătisă, au fugitii den Iași și în câteva dzile au fosti tupilat aicea în ţară pen 
păduri. Apoi pen Ţara Muntenească au trecut în chipul neguţitoresci la 
Țarigrad. Iară casei lui și îmmei sale și surori ce au avut, dacă au veniti 
Moyseiii-vodă în scaun, nice o asupreală n-au făcut, ce încă socotinţă avea 
giupâneasa lui și cuconii de Moysăi-vodă, pre care lucru să poate cunoaște 
hirea creştină a lui Moysei-vodă, măcar că Știia că îndată ce au mărsu 
Lupul vornicul în Țarigrad, îmbla după domniie. 


Zac. 3. În cale fiindă Moysei-vodă, iară lui Abăza-paşea amu venisă 
porunca de la împărăţiie să să gateadză asupra léşilor, carii așea supusesă 
pre moscali, cât craiul leșăscii Vladislav nu mai ieşiia den 'Ţărâle Moscului 
cu oști. Și amu pierduse toată puterea a stare împrotiva leşilor moscalii şi 
pănă în stolița Moscului ţinea cetăţile l6şii și mulţi din capetele Moscului 
priimie să fie craiul leşăscu şi la dânşii împăratil. 


Zac. 4. Deci trimisesă moscalii sol la turci, giuruindu-le Cazanul şi 
Azderhanul, doă ţări tătărăşti care ţinu și acum supt mâna sa moscalii, 
numai să le dea agiutoriu împrotiva l6șilor. Și le-au dat agiutoriu atunceşi, 
orânduindi pre Abăza-pașea de pe Volga să fi fost oferite turcilor, care n- 
aveau cum să ajungă acolo cu graniţele lor. cu toate oștile turceşti, câte 
sântii de la Buda pănă la Nistru şi țărâle amândoaă, Ţara Muntenească și 
țara noastră și pre tătari. Şi au lovit întâiu ordele lui Cantemir cu trecătoarea 
Nistrului la Hrinciuc, mai gios de Hotin, Țara Leşască şi robise Podoliia şi 


cu câţva plean întorcându-să, i-au gonitii Coneţpolschii hatmanul, carele era 
lăsat aicea la margine de crai, pentru paza despre aceste părți. Și i-au 
agiunsii pre tătari aicea în ţară, pe Prutu, în preajma Cornul lui Sasi şi i-au 
lovit, de au scos toţi robii, câți luasă şi au perit câţva den tătari. 


Zac. 5. În luna lui avgust, v leato 7141 <1633>, au sositu Moysei-vodă 
în scaun şi bine încă nea-ședzatii, au intrat și Abăza-paşea cu oști în ţară, la 
octovrie 7, v leato 7142 <1634> (şi dentr-acesta anu sintii începute și dzilele 
vieţii mele), cu care depreună și Moysăi-vodă cu ostile țărâi au purces spre 
Ţara Leşască şi au pus tabăra Abăza-pașea pre Nistru, unde cade apa 
Smotriciului, care apă vine pre la Cameniţă, în Nistru. 


Zac. 6. Puterea toată a léşilor era cu craiul asupra Moscului, ce, cât au 
pututu a strânge Coneţpolschii hatmanul oaste și leşască, și căzăcească, ca 
pre 12.000 de oameni, au pus tabăra sa și el supt Cameniţă, despre capiştea 
armenească. lară Abăza-paşea, lăsindu tabăra pe Nistru dincoace, precum s- 
au pomenitii, singur cu toate oștile de războiu, au trecut Nistrul și au mersă 
direptii asupra taberii leşeşti, avându cu sine de toate oști, cu tătari, cu îmbe 
țărâle, Țara Muntenească, cu domnul lor, Matei-vodă și ţara noastră, ca 
30.000 de oameni de războiu. 


Zac. 7. Lâşii grijise șanțurile bine cu pusei şi cu pedestrime şi au ieșit 
şi ei cu călărimea denafară de șanțuri. Au dat năvală turcii cu mijlocul oştii 
foarte tare și aripa den-a-direapta a tătarilor, pănă s-au amestecat cu 
călărimea leșilor. Iară aripa den-a-stânga, a domnilor, ori nedeprinse hirea 
țărâlor acestora la foc, ori nu-i trăgea inima pre munteni și pre ai noştri să 
margă creştin asupra creștinului, au stătut mai slabi. Iară și turcii cu tătarâi 
n-au zăbăvitii multi, apropiaţi de șanțurile léşilor, pentru focul care da 
foarte desii, cu moarte în turci şi în tătari, ce s-au datu și ei înapoi. Şi s-au 
mutatii Abaza-paşea cu toată oastea despre o vale, care este aproape de 
Cameniţă, anume Mucșa și iară au tocmitu oastea. Și amu cu săbiile zmulte 
asupra moldovenilor şi a muntenilor turcii, să margă de frica lor la năvală. 
Și au dat Abaza-paşea al doilea rându cu toate oştile năvală asupra l6şilor și 
înfrânsesă o roată de leşi, ce le-au ieşiti alte roate în sprejeneală și n-au 
făcută nemică, nice cu a doa năvală, să poată răzbi tabăra leşască. 


Zac. 8. Stătut-au războiul peste vreme de chindie și se mira domnii, cu 
ce mijloc ari spăriia pre Abaza-paşea de la Cameniţă, că să ia tabăra leşască, 


pusă la un loci ca aceia și supt o cetate ca acâia, nu era putință. Ce, au făcut 
veste pen niște călărași, cum au datu călărașii de nişte oști Căzăceșşti cu 
tabăra legată despre Nădăboru, vinitoare într-agiu-torii l6șilor. Și den 
cuvântù în cuvântu, au sosită pănă la Abaza-paşea vestea aceia, care vrându 
să știe Abaza-pașşea de adevărații și întrebându pe Moysăi-vodă, au adus 
călărașii înaintea lui, învăţaţi să adeverească lucrul, cum aşea este și cum au 
vădzutii cu ochii lor peste pădurea Nădăborului oastea. Au stătut în gânduri 
îndată Abaza-paşa, de purces spre tabăra sa, spre Nistru, vădzândi că n-are 
ce face şi oștii leșeşti și socotindu și răceala acestor doă ţări la bătaie şi au 
purces într-ac6iaşi dzi cu noaptea îndărăpti. 


Zac. 9. Leşii încă bucuroşi că s-au mântuitu de nepriieteni, n-au gonitu 
ce au stătut pre loc, păzân-du-și tabăra lor. Iară Abaza-pașea, să nu să 
întoarcă de tot fără veste, înțelegându de unu orașu leșesci pe Nistru, în 
gios de Cameniţă, anume Studeniţa, au purces asupra celui târgşori la care 
puţinei haiduci era de paza cetăţii. Ceielaltă gloată, tot țărănime, strânşi de 
pen pregiuru, au fostu bejenari. S-au apărat doă dzile târgul, iară spre a triia 
dzi haiducii au fugiti cu noaptea spre Cameniţă. lar țărănimea toată, câtă 
era strânsă acolea, au cădzut'ân robiie la turci şi la tătari. Acolea, la năvală, 
au căutatù și alor noştri a merge, iară totuş s-au datù știre haiducilori să 
fugă, să nu piaie. 


Zac. 10. Mare veste siliia Abaza-paşea să scoată Studeniţii si ce-au 
fostii fruntea de oameni au ales şi i-au trimis la împărăţiie, scornindu-le 
nume de oameni mari în Ţara Leşască. Și o fată ce să prilejise între roabe, 
foarte iscusită de trup, au trimisu-ocă la împărăţiie, puindu-i nume că este 
fata hatmanului leşăsciu. 


Zac. 11. S-au întorsii după acâia izbândă Abaza-pașea spre Dunăre, cu 
gândi foarte rău și pre domni, și pre boieri, pentru însălătura care s-au 
aflată apoi, c-acâia cu cazacii la Nădăbor, ce s-au fostii scornitu, n-au fostii 
nemică. Şi dacă au sositii aicea la lași, au stătut cu corturi în şes despre 
mănăstirea Balicăi şi a doa dzi era aședzatii gândul lui să prindze pre toţi 
boierii, să-i puie în obedzi, să-i ia cu sine, să să plătească la împărăție de 
ponoslu, că i-au fosti țărâle acestea de sminteală. Ce, un turci orbi de un 
ochii, priietin lui Costin hatmanul, au descoperită gândul lui Abăza-paşea 


şi au fugiti boierii, în c6iaşi noapte den Iaşi, de-au îgiunsii pănă în dzuoă la 
Pobrata mănăstirea. 


Zac. 12. A dooa dzi, strângândi pre Moysei-vodă pentru boieri Abaza- 
paşea, au dati seamă că s-au dus pentru graba birului întârdziiat fiindă 
birul. Iară alţii şoptiia lui Abăza-paşea că s-au dus boierii la leşi, să-i 
pornească pe leşi pe urma lui. Și aşea s-au fârşită venirea lui Abăza-pașea 
asupra leşilor. In anul 7142 <1633> toamna la noievrie, au trecută Dunărea 
înapoi, spre scaunul său. 


Zac. 13. Şi cât s-au aşedzată, nepărăsit pârâia pre domni, ales pre 
Moysei-vodă. Iară Matei-vodă fiindu-i cirac, ş-au tocmită prea lesne 
lucrurile la dânsul. Iară Moysei-vodă n-au putută trăi multă în domniie de 
pârâle lui, ales fiindă acolea şi Lupul vornicul, cunoscută mai deinte lui 
Abăza-paşea. Ce au domnită Moysei-vodă, după Abaza-pașea, numai peste 
iarnă. Deci, la primăvară i-au venită maziliia şi s-au dat domniia lui Lupu 
Vasilie vornicul de sultan Murat. 


Zac. 14. lară Moysăi-vodă, după maziliia sa den domniie, sătul de 
binele turcilor, au mărsă în Ţara Leșască, petrecut de boieri câţva pănă la 
margine, undeşi apoi, după câţva ani petrecuţi în odihnă, cu ocine în Ţara 
Leşască și cinste de la leşi, ş-au fârşit şi viaţa pre vremea domniei lui 
Dabije-vodă. 


Capulu alu șesesprădzece 


Încep. Fericită domniia lui Vasilie-vodă, în care, de au fostă cândva 
această ţară în tot binele, și bivșug, şi plină de avuţiie, cu mare fericiie şi 
trăgănată pănă la 19 ani, în dzilele aceştii domnii au fostă, în anii dentâiu cu 
prepusuri de nepace iară între leşi și între turci, iară apoi, după trei-patru ai, 
deșchidzându-și calea împărăţiia Turcului asupra Persului cu soltan Murat 
pentru Vavilonul, aicea aceste părți la mare păci și linişti şi mare fericii era. 


Zac. 2. Domniia cum s-au prilejit, de-au luat Vasilie-vodă, s-au 
pomenit la domniia lui Moysei-vodă, în capul al cincisprădzecile, cum 
fugise Vasilie-vodă de frica lui Moyseiă-vodă, de aicea den ţară în Țarigrad. 
Și acolea, cunoscut la câţva den capete și mai vârtos lui Abaza-paşea, care 
era pârâş lui Moysei-vodă şi mai multă cu nevoinţa lui, i-au dat soltan 
Murată domniia, vădzându-l omu harnici de aceia treabă. 


Zac. 3. Dacă au luat domniia, nevrându să hie nemulțemitoriă lui 
Moysei-vodă, pentru binele lui, ce făcuse casei lui, neamestecându-se nice 
cu un rău asupra casei lui, au scris carte la Moyseiă-vodă, cu mare 
mulțemită pentru oamenii săi, căci n-au avut nice o nevoie și lăsindu-i în 
voie, unde ari vrea să margă, ori spre ce parte volnic, fără nici o grije să fie, 
şi sfătuindu-l sa nu vie la Țarigrad, pentru multe datorii ce avea Moysei- 
vodă în Țarigrad. Şi să nu bănuiască că ce s-au prilejit aşea, fiindă aceste 
lucruri, ales a domnielor, supt orânduiala lui Dumnedzău, fără care nu iesă 
domnii. 


Zac. 4. După aceasta ţărămonie, au purces Vasilie-vodă de la Țarigrad 
cu domniia în ţară, în anul 7142 <1634>. Iară Moysei-vodă, strânsu cu casa 
lui și cu Costin hatmanulă den boieri, au trecut în Ţara Leşască. 


Zac. 5. Abaza-paşea iară să gătiia cu mare putere asupra léşilor, să-și 
mai tocmască lucrurile a războiului celui dentâi care făcusă asupra lui 
Coneţpolschii la Cameniţă, pănă n-ari oblici împărăţiia că cu rândul dentâi 
n-au lucrată atâta, cit da samă înaintea împărăției. Deci îndemna pre 
împărăţiia iară asupra leşilor şi sta de faţă și solii moschicești la Țarigrad, 
nevoitori, cu mare făgăduinţă împărăției de Cazanul și de Azderhanul, să fie 


a turcilor. Şi numai, ce aştepta şi Vasilie-vodă, neaşedzat bine la domnie, să- 
i vie porunca de gătire de oaste, iară ca şi lui Moysei-vodă. 


Zac. 6. Era şi solul leşască, den Ţara Moschicească pornit de craiul la 
împărăţiie, anume  Tră-binschii, pre carele (dândă știre craiului 
Coneţpolschii hatmanul, cândă veniia asupra lui Abaza-paşea cu oști 
turceşti) îi trimisesă la împărăţiie craiul, între-bândă de turci, ce pricină ar 
hi stricăciunei de pace cei legate la Hotin cu sultan Osmană. Și au trecut 
solul aceia pen ţară, curundă în urma lui Abaza-paşea, în dzilele lui Moysei- 
vodă. Ce, oblicindu-l Abaza-paşea, au trimis de l-au oprită la Pravadiia, 
silindu-l să-şi dea soliia la dânsul, temându-se să nu se obliceasca prin soliia 
lui, aceia cale a lui, cum au fostă. Ce, nevrândă solul să-i dea soliia şi 
răspundzindă că este trimis la singură împărăţiia, nu la unul den pași, l-au 
oprit câtăva vreme. Ce Leahul au silită cu mijloace de au dată știre de sine 
la Poartă că este oprită şi au venită poruneă la Abaza-pașşea să-l sloboadză. 
Și numai ce i-au căutată a-l slobodzi. Iară așe-i stricasă solului lucrurile la 
împărăţiie, cât nici o cinste n-au avut, care să cade solilor şi l-au porniti cu 
răspunsu de scârbă înapoi, fără zăbavă și anume să hie gata Crăiia Leşască 
iară de sfadă. 


Zac. 7. Acela răspunsi a turcilor dacă au agiunsă la craiul în Ţara 
Moschicească; că era tot în Țara Moscului cu oști şi dândă-i știre şi de la 
margine iară de gătirea turcilor, deci numai ce i-au căutată a sta la tocmală 
cu Moscul. Și îndată, lăsindă toate într-o parte, au legată cu moscalii pace, 
cu câteva orașe luate de la Moscă în partea l6şilor. S-au întorsă la Varşav 
craiul şi îndată au stătutù la săimă de gătire împrotiva turcilor. 


Zac. 8. Înţelegândi turcii că l&şii au făcut pace cu Moscul şi mai 
adevărat den solii moschiceşti, și era şi solul turcilor la Mosci, întărindu-i 
împrotiva l6șilor, şi de aicea den ţară, de la Vasilie-vodă, avândă știre, au 
pornită pre solii moschicești cu scârbă pentru nestătoriia lor la cuvântă şi au 
trimis şi la craiul leșască solu de înnoitura păcii, anume pre Șahin-aga, unul 
den agii divanului, avândiă amu și cu cazilbașă amestecătură începute pentru 
Băgdatul, adecă Vavilonul, împărăţiia Turcului. 


Zac. 9. Pornite oști leșăști amu au aflată Șahin-aga spre Cameniţă și 
pre singur craiul aproape de Varşeav în tabără, răspundzindă lui Şahin-aga, 
solului turcescă, craiul cu scârbă, pentru stricarea şi căl-cătura păcii, care cu 


atâtea giurământuri s-au făcut la Hotin cu soltană Osmană și între dânsul. 
Câteva conace au mărsă cu oști spre Cameniţă și cu acesta răspunsă au 
pornită pre turcul, carile da toată vina pre Abaza-paşea şi cum este gata de 
perire pentru aceia faptă. 


Zac. 10. Fost-au aceasta clătire a l€şilor în anul 7143 <1634>, care oști 
mai mare si mai bine grijite nu să pomenescu în toată Hronica leșască. Ţin 
minte oamenii bătrâni, carii spun că agiungea tabăra de supt târgul 
Cameniţii pănă la un copaci la câmpu, mai multă de o milă de loc, că oști 
avea gata cele ce era asupra Moscului și plină Țara Leşască de mulțime de 
oameni pre acele vremi. 


Zac. 11. Iară pănă a sosi craiul leșăscu la Cameniţă, Coneţpolschii 
hatmanul amu era cu o samă de oști supt Cameniţă și viniia și cărţi pren 
Vasilie-vodă de la veziriul Murtaza-pașea pentru pace, adeverindi lui 
Coneţpolschii că aceia călcătură a păcii, carea au făcut Abaza-pașea fără 
ştirea împărăției, va plăti cu capul, ca un călcătoriu de pace. 


Zac. 12. Şi aşea omorândi împărăţiia pre Abaza-paşea sugrumatii, s-au 
rășchirat și gătirea léşilor în vântu, fiindu supăraţi şi slujitorii lor de atâta 
vreme cu oşteniia la Moscil. Au stătut pace iară între leşi și între turci cu 
înnoitura legăturilor de la soltan Osmanii, adăogândi şi aceasta legătură 
între sine pentru tătari, să nu lăcuiască în Bugeagi. Omi Abaza-pașea 
vestitii cu războaiele asupra Persului şi oștean direptu. 


Zac. 13. La anul după aceasta au purces soltanu Murat cu mare gătire 
asupra Persului și într-acelaș an au luat de la perși cetatea anume Răvanul, 
care apoi, cât s-au întorsu soltan Murat înapoi la Țarigrad, iară au luat-oă 
cazilbaşii pre sama sa. lară Vasilie-vodă domniia cu mare linişte și pace, 
fără grije ţara, din toate părţile sta toți de neguţi-torii și de agonesită. însă 
lăcomiia nice pre atunce nu lipsiia, cu dări grele, ce avându lăcuitorii ţărâi 
vremi de agonesită, biruia toate acâle greutăți a domniei. 


Zac. 14. În Ţara Ungurească era mari amestecături între Racoți şi între 
Betlean Isteoan, feciorul lui Betlean Gabor, pentru domniia Ardealului. Ce, 
au căutată a da locul domniei acéiia Betlean Isteoan lui Racoți, neputându 
avea agiutoriu de la împărăţiia Turcului, pentru gătirea lui soltan Murat iară 
asupra Persului. 


Zac. 15. În anul 7145 <1637>, să rădicasă cazacii cu Pavliuc hatmanul 
asupra leşilor, pentru opreală sa pre Marea Neagră, pre carii Potoţchii 
hatmanul leşăscii polnii l-au lovită și, închidzându-le tabăra, au dată cazacii 
viu pre hatmanul său, pre Pavliuc. Și în cesta anu au făcut l6şii şi o cetate 
anume Godacul pre Nipru, la pragul cel dentâiu a Niprului, oprindù pre 
cazaci să nu îmbie pre Marea Neagră, stricândiă pacea cu turcii, care opreală 
lor au răsuflatii spre mare pustiitate Crăiei Leșeşti, cu Hmil hatmanul 
căzăcesci. 


Zac. 16. Tot într-acâiaşi anu, Cantemir-paşea cu ordele sale, peste voia 
hanului, au ieșitii den Crâm şi s-au aședzat iară în Bugeag, care lucru 
nesuferindi hanul şi mărgândi dodeială și de la leşi, carii legasă cu a doa 
legătură pren Coneţpolschii cu Murtaza-pașea veziriul, sa nu hie slobodzi 
tătarâi a lăcui în Bugeagi, făcândi dodeială Crăiei lor, au ieşit porunca la 
hanul și lui Vasilie-vodă, domnului ţărâi noastre și lui Matei-vodă, 
domnului muntenesci, să margă cu hanul asupra lui Cantemirii. Deci au 
veniti hanul cu oști şi au purces și domnii cu îmbe țărâle asupra lui 
Cantemir, care temându-să de hanul, au fugit în Țarigrad, iară ordele lui le- 
au luată hanul cu sine la Crâm. Si de pâră hanului la împărăţiie, au perit și 
Cantemir zugrumat în Țarigrad. 


Zac. 17. După ce au pormitu pre tătari, hanul, den Bugeag, au lăsatu pre 
doi soltani, fraţii săi, să vie cu dânşii, iară el singuri au purcesi spre Crâm 
înainte. Deci cândi au fostii la trecătoarea Niprului, s-au burzuluită nohaii 
şi au lovit fără nădejde pre soltani şi i-au omorâtii pre amândoi. Și după 
această faptă, au purces cu coșurile sale spre Tara Leşască, poftindiă de la 
leși loc, să să aşedze supt ascultarea lor. îmbla pe la târguri, pen sate, tot 
câte cu o cruce de lemni făcută la piept, semniu de închinăciune. Ce, l6şii 
loc așea deșertii, fără oameni, mai înluntru ţărâi sale neavândi, le-au dati 
câmpii pe Nipru, între Crilov şi între Godac, şi era aproape do 20.000 de 
nohai orda acâia. 


Zac. 18. Care lucru vădzindă împărăţiia Turcului, iară, cu a doa 
orânduiala au porniti câţva pași în prejma lor, la anul după scosul lui 
Cantemir din Bugeag. Și iară au venit porunca și la Vasilie-vodă și la Matei- 
vodă, să margă să să împreune cu paşii asupra tătarâlor. Deci, de iznoavă au 
purces Vasilie-vodă cu oști, al doilea rândi, la Cetatea Albă, la adunarea 


paşilor. Iară Matei-vodă au venit pănă la marginea ţărâi sale şi de acolea au 
pornită un serdar cu oști de la sine, iară el singur s-au făcut bolnav și s-au 
întorsii înapoi. Iară şi Vasilie-vodă şi pașii fără zăbavă s-au întors de la 
Cetatea Albă înapoi, că pre tătari îi trăsesă amu hanul cu blândeţă și cu 
făgăduinţă de iertare pentru moartea soltanilor şi-i trecusă Niprul, pre unii 
în Crâmu, iară pre alţii i-au aședzată pre câmpii Donului. Iară moartea 
soltanilor mai pre urmă tot n-au lăsatii hanul nerăscumpărată. 


Zac. 19. Ce, câţi era din singele lui Cantemirii mai capete, într-una de 
dzile, cu meşterşug i-au împărțită, pre unii la o samă de agii curţii sale, la 
ospăţii, văz, doamne, pe alţii la alți agi şi la masa sa oprindu pre unii. Și la 
acâia ospăţii i-au omorâtii pre toți, câţi era Canteniireşti mai aproape. Și de 
atunce s-au stinsă ac6ia răgulă la dânşii, care era mai frunte decât toate 
ordele, precum pre aceste vremi sintii Șirăneştii. Unul den Canteniirești 
atuncea, anume Azametii-mârza, pre carile 1-am apucat și ieu, dvorean la 
craiul leşăscii Vladislav, neprilejindu-se la aceia ospăţă ce le făcusă hanul, 
au scăpat den Crâm în Ţara Leşască și slujiia la craiul leşescii între dvoreani 
şi avea de la craiul leafă. 


Zac. 20. într-acesta anu, au luati cazacii Donului Azacul, cetate 
turcească pre apa Donului, care apoi au dat-o de bunăvoie Moscul turcilor 
înapoi. Isaru au îmblatu la acesta mijlocii pentru aceia cetate la Moscu, omi 
aicea în ţară pe acéle vremi yestitu cu neguţitoriia în Ţara Moschicească. 


Zac. 21. Iară întorsul lui Matei-vodă de la margine, mergându al doilea 
rându la Cetatea Albă, n-au fostii fără pricină, ce avându mare neprieten-șug 
Matei-vodă cu Vasilie-vodă, dendată ce au stătut Vasilie-vodă la domniie, 
făcuse multe amestecături la pașea pe acâia vreme de Silistria. Deci, s-au 
temutu a merge Matei-vodă, de acâle amestecături, ce-i amestecasă Vasilie- 
vodă la pașa și la Poartă, ce, precum s-au pomenit mai sus, au trimis oaste, 
iar el singur s-au întorsil la scaunul său. 


Zac. 22. Era la împărăţiia lui soltan Murat pre acele vremi toate trebile 
şi lucrurile împărăției pre doi oameni, carii era musaipi la sultan Murat, 
unul silihtar, ce era înluntru, care slujbă este de împărăţiie foarte aproape, 
adecă spătar, ce poartă spata or buzduganul după împăratul, al doilea, 
câzlari-aga, care este pre toată casa împărătească și pre fete mai mare. 


Aceşti doi purta toată împărăţiia, veziriia înaintea lor era foarte slabă. 
Cândi să aduna veziriul cu unul de acâia, spun că le săruta poala hainelor. 


Zac. 23. Deci, pre unul de acele capete la împărăţiie, pe silihtar-pașea, 
îl cuprinsesă Matei-vodă cu dările, iară pre câzlar-aga Vasilie-vodă şi ieşiia 
isprăvi si lui Vasilie-vodă de la împărăţiie şi lui Matei-vodă, pren chipuri 
mai sus pomenite. Covâr-şiia cu atâta Matei-vodă pre Vasilie-vodă, că avea 
Matei-vodă și cu megieșii mare priietinşug, ales cu ungurii. lar Vasilie-vodă 
nici cu un megiieș, precum am apucati și noi aceia domnie, viaţa bună n-au 
avut, den nebăgare samă pre nime den megiieși. 


Zac. 24. O, nesăţioasă hirea domnilor spre lăţire și avuţie oarbă! Pre 
cât să mai adaoge, pre atâta râhnâște. Poftile a domnilor şi a împăraţilor n- 
au hotar! Avându multi, cum n-ari avea nemică le pare. Pre câtu îi dă 
Dumnedzău, nu să satură. Avându domnie, cinste și mai mari, şi mai late 
țări poftescu. Avându ţară, și ţara altuia a cuprinde cască și aşea lăcomindu 
la altuia, sosescii de pierdu și al său. Multe împărăţii în lume, vrându să ia 
alte ţări, s-au stânsu pre sine. Așşea s-au stânsii împărăţiia lui Darie- 
âmpărati de Alexandru Machidon, vrându să supuie 'Ţărâle Grecești și toată 
Machido-niia, Darie au stânsii împărăţiia sa, de au cădzutii pre mânule lui 
Alexandru Machidon. Așea împărăţiia Cartaghinii vrândă să supuie Râmul, 
au cădzutii la robiia râmlânilor. Așea Piri-âmpăratu vrândi să ia Italiia, au 
pierdut ţărâle sale. Aşea și Mihai-vodă, vrându să hie crai la unguri, au 
pierduti şi domniia Ţărâi Munteneșşti. 


Zac. 25. Așea şi Vasilie-vodă, avându fericite vremi de domniie în pace 
den toate părţile, că şi ţara nu era nici cu o datorie îngreuiată, fără nice o 
dodeială despre turci, carii avea începută sfadă cu perșii şi într-acele părți 
sta cu valuri, au înce-putu svadă cu Matei-vodă, domnul muntenâscii pentru 
domniia acei țări, ori că nu-l încăpea Muldova, ca pre un omu cu hire înaltă 
şi împărătească, mai multii decât domnească, ori că siliia să vadză pre 
fecioru-său, lonă-vodă, la domnie, care hire au părinţii spre feciorii săi, să-i 
vadză în viaţa lor ieşiţi la cinste. Domnii la domnii pre feciorii săi poftescù 
să-i vadză ieşiţi, boierii la boierii, sluji-toriul să bucură să-și vadză de 
slujitorie pre feciorul său harnic, pementeanul de hrana pământului pre 
feciorul său destoinicii pofteşte să-l vadză. Ori că l-au îndemnatui pre 
Vasilie-vodă mare netocmala şi nepriietenșug ce avea mai de demultu, încă 


den boieriia sa, scoasesă domniia Ţărâi Munteneşti de la împărăţiie, pre 
mijlocul lui câzlar-aga și pașii de Silistria, feciorului său, lui lon-vodă. 


Zac. 26. Prostatec îl ţinea Vasilie-vodă pre Matei-vodă. Deci, avându şi 
pre veziriul în partea sa, au făcut oşti de ţarăl şi au purces în [ara 
Muntenească asupra lui Matei-vodă, lăsinduă în scaun pre fecioru-său, pre 
Ion-vodă. Iară singur au intrat cu oşti în Ţara Muntenească, cu știrea 
veziriului şi a paşii de Silistria. Oşti avea câteva, iară tot de ţară și lefecii şi 
c6ialaltă oaste, fără puţinei sârbi, ce avea în leafă, călări. 


Zac. 27. îară şi Matei-vodă, domnul 'Ţărâi Munteneșşti, nu dormiia, ce 
apărându al său, avea oști şi streine, şi de ţara sa, ales pedestrime, hie cându 
avea pănă la o mie în leafă, fără dărăbanţii de ţară și călări de ai noștri 
moldoveni, acolo mersi în leafă, cărora numele era livinţii, şi leși călări 
ținea pururea câte 200 şi deosebi unguri călări. Și dideasă știre şi la arcalele 
sale, ce avea la împărăţiie, de silă ce-i făcea Vasilie-vodă. Deci, cu mijlocele 
lui silihtar-pașea, bine n-au intrat Vasilie-vodă în ŢaraMuntenească, la o 
vale care să chiamă Râbna, l-au tâmpinată un ceauşii de la împărăție cu 
poruncă numai să să întoarcă Vasilie-vodă îndărăptil. Și în urma ceaușului 
au sositil şi o samă de oști a lui Matei-vodă. Zac. 28. Numai ce au căutat lui 
Vasilie-vodă a să întoarce înapoi, vădzândi cartea împărătească și cine era 
soltanii Murat-âmparatul, nu era de-a şuguire cu dânsul. Deci purcegândi 
îndărăptii Vasilie-vodă, să simețlsă muntenii și în chipul goanei, să gonească 
pre oştile lui Vasilie-vodă, lovisă la coada oșştii. Ce, s-au întorsii apoi oștile 
de ţară şi singur Vasilie-vodă și au înfrânti pe munteni si au prinsi câţva vii 
şi au şi peritii den munteni câţva. Vasilie-vodă apoi, după aceia au ieşitu 
îndată den Ţara Muntenească, plinindă porunca împărăției şi ședzindi 
câteva dzile la Ploscuţeni, la Putna, de acolo au poirriitii pre ceaușul cel 
împărătescu, iară singur s-au întorsil și au venit în scaunu. 


Zac. 29. Era pre acele vremi veziriul Tabani Buiuc, carile ţinea cu 
Vasilie-vodă și paşea de Silistria, iară aşea și numai să scoată pre Matei- 
vodă să pusesă cu toată voia. Şi fără ştirea împărătească ieşiia de la veziriul 
isprăvi de domnia Ţărâi Muntenești lui lonă-vodă, feciorului lui Vasilie- 
vodă. Cum şi atuncea, dacă au vădzut veziriul împiedecate isprăvile dentâi 
de silihtariul, au făcut altele, la singur pașa de Silistria, să ducă el singur pre 
feciorul lui Vasilie-vodă în scaunul "Ţărâi Munteneşti, care lucruri apoi au 


mâncatii capul veziriului, obli-cindă împărăţiia pen silihtariul războaiele şi 
vărsările de singe între domni, de unde să pogoară. Nice te mira, cum de au 
pututu domnii a îmbla în zarve, fără ştirea împărăției și ales la un împărat 
leu ca acâia.' Deci, să ştii că țărâle pre atunce acestea nu era așea supuse, ce 
într-altă voie veghiată și să temea turcii să nu se dea Țara Moldovei în 
partea l€şilor, carii era pre acele vremi foarte tare, cât să siia împărăţiia de 
sfada léşilor şi ales avându amu începute războaie cu perșii, precum ţi s-au 
pomenit. Ce era bucuroși că să sfădescii aceste ţări între sine şi poţi pricepe 
şi pre domniile acâstea așea de îndelungate, 19 ani Vasilie-vodă domni, iară 
Matei-vodă pănă la moarte, aproape de 30 de ai la domniie. Alte vacuri să 
socoteşti ţărâlori acestora pre atunci. 


Zac. 30. Cu al doilea isprăvi de domniia Ţărâi Munteneşti au socotiti 
Vasilie-vodă cu altă cale. Avându acâia și de la veziriul știre, au pornit pre 
Ion-vodă la paşea de Silistria cu câţva boieri, să-l ducă paşea în scaun. Şi 
trimisesă înainte la pașea pre Enachie Catargiul vel-postelnic, să mai 
întărească -lucrurile, păn a veni lon-vodă. Ce, ședzândi acolea la paşea 
Catargiul, aşteptându sosirea lui lon-vodă, au simţit lucrurile într-alti chip, 
că-i agiunsésă pre paşea iară alte porunci împărătești pren silihtariul şi-i 
unsesă osiia și paşii Matei-vodă. Deci, vădzindu Catargiul lucrurile într-alti 
chip și amirosindi că, cât ari sosi lonii-vodă la paşea, va să-l oprească şi să- 
| trimită la împărăţiie, au dat Catargiul ştire la boieri, ce era pe lângă Ion- 
vodă, amu aproape de Dristor, la un satu și îndată s-au întorsii lon-vodă can 
cu fuga de grijea paşii şi au ieşit şi a doa ispită pentru domniia Ţărâi 
Muntenești. 


Zac. 31. Iară nici cu atâta nu s-au lăsat Vasilie-vodă, ce îndemnati și 
de veziriul și ca o nemică socotindu a călca pre Matei-vodă, iară au strânsu 
oști şi cu mai bună gătire, cu pedestrime, cu pusei şi iară au purces în Țara 
Muntenească asupra lui Matei-vodă și cu aceia nebăgare în samă de Matei- 
vodă, cât aicea în locul său pusesă domnu pre fecioru-său, lon-vodă, în 
scaunul ţărâi, cu boieri, cu ispravnici, cu domniie deplină, tiindu ca-n palmă 
domniia Ţărâi Munteneşti. Iară lunecoasă sintu lucrurile războaielor și în 
puterea lui Dumnedzău mai multă stau. Nice unu nepriietin, cât de slabi 
hie, cum să nu-l ţiie nimea, nece-l ţinu oștenii cei direpţi. Şi bine au dzis 
unul: „Bella momentis constant", adecă „Războaiele în clipala ochiului 
stau". Că atâta era numai să ie aceia războiu Vasilie-vodă si să să aședze în 


domniia Țărâi Muntenești. Iară roata lumii nu așea cum gândește omul, ce 
în cursul său să întoarce. 


Zac. 32. De care silă n-au pututii nice silihtariul a-i trimite alte isprăvi 
lui Matei-vodă, să nu să de tot descopere cu îmbletele împrotiva veziriului, 
să-i răsaie ceva împărăției cu scârbă în partea sa, că, ales la turci, foarte cu 
siială sintii toate şi cu mare meșterșug și taină strică unul altuia, cândù va 
unul pre altul să-l surupe. Că să pârască a vedere, sie strică, cine începe 
pâră. De multe ori cu laudă pre nepriietinul său mai curundu coboară și ales 
supt împărăţiia lui soltan Murat cu mare siială era toţi. Iară totdeauna 
trimite silihtariul pre taină la Matei-vodă, îmbărbătându-l să stea împrotiva 
lui Vasilie-vodă, să-l bată, iară despre scârbă împărătească să nu poarte 
grije, că ieste grija lui. Deci, şi Matei-vodă ș-au strâns oastea toată și 
vădzindu că Vasilie-vodă trage cu ostile sale spre Bucureşti, nu spre 
Târgovişte, au coborâtu şi elŭ spre Bucureşti cu oști. 


Zac. 33. Vasilie-vodă, daca au sositii la Praova, la sat anume Ojogenii, 
ştiindu din limbi de gătirea lui Matei-vodă împrotiva sa şi cu oști câteva şi 
streine şi de ţară, au făcută sfat acolea la Ojogeni, socotindu şi trecătorile 
apelor și locuri închise de păduri de pen toate părţile şi de bâhnișuri, 
înțelegândi pre Matei-vodă că anume locuri ca acelea pofteşte să dea 
războiu, fiindù oştile mai tare hiecare la locul său şi la strâmtori, împrotiva 
oștilor celor streine hie cândi cei de loc sintii mai tari, au ales cu sfatul să 
nu treacă Praova, ce să stea acolea la câmpi, să tragă pre Matei-vodă, să 
iasă cu oștile sale la câmpi. Și alegIndu-se sfatul, au purces toate ostile lui 
Vasilie-vodă în jacuri în podgorii, pe supt munţi, încotro să bejenise toată 
Ţara Muntenească, de pen toate acele olate, pănă în Praova. 


Zac. 34. Şi aşea cu acela sfat — ce svetnici or hi fostii aşea de buni de 
războaie pre atunci — răşchirată oastea pe la jacuri, în loc au priceput 
Matei-vodă lucrul și îndată au purces spre Praova. Și di-reptii în prejma 
Ojogenilor, unde era Vasilie-vodă cu corturi, au stătut la trecătoare, dândi 
ştire den câteva pusei ce avea cu sine și îndată au început a trece oastea în 
vad. Tot călăreţul au trecut câte un pedestraș după sine și au stătut în 
tocmală cu oștile, dencoace de Praova, tocmindu oastea pedeastră cu focul 
şi cu pușcile între oastea căļăreță și au purces cu toată oastea stolită asupra 
taberii lui Vasilie-vodă. 


Zac. 35. Nu avea de ce să apuca Vasilie-vodă cu oastea rășchirată în 
toate părţile si aşea venire asupra degrabă a lui Matei-vodă şi întemeiată. Că 
oştenii lui Vasilie-vodă, unii veniia cu plean îngreuiaţi, neștiindu lucrul ce 
este, alții spăimaţi de sosirea oștilor așea degrabă, mai multă de gătire la 
fuga îndată au stătut, nu de război. Și aşea șpârcuită oastea și fără nice o 
tocmală, au plecat şi Vasilie-vodă fuga și toată oastea, câtă nu era dusă în 
pradă lăsându și corturile, și pușcile, și pedestrimea toată pre mâna lui 
Matei-vodă. Și de grijea gonașilor, Vasilie-vodă au lăsat drumul pe care 
Venisă, ce de-a direptul au năzuit la Brăila. 


Zac. 36. La Brăila zăbăvindu Vasilie-vodă câteva dzile și Matei-vodă 
dedesă ştire de olac la paşea îndată de izbândă sa asupra lui Vasilie-vodă. 
Aşea de sârgu lucrul, ori cu ştirea paşii, ori dentru sine agii de Brăila şi de 
Mecinu sfătuiia să prindze pre Vasilie-vodă, să-l trimită la pașea. Și să nu 
hie dat ştire Stamatie, ce au cădzutii apoi stolnic la Vasilie-vodă şi la alte 
domnii pre urmă și postelnic mare, ar hi încăput Vasilie-vodă la prinsoare. 
Ce ședzândi sară la masă, i-au dat ştire şi de la bucate s-au sculatii, pentr-o 
grădină, peste un gardŭ, suindu de pe spinarea unuia din slujitori şi acolo i- 
au scos calul şi au ieşitu cu fuga din Brăila, la Galaţi, lăsindù toate în 
Brăila, câte nu rămăsesă la Ojogeni. 


Zac. 37. Inţelegândi lon-vodă, feciorul lui Vasilie-vodă, poticala 
tătâne-său în Ţara Muntenească, au strânsu boierii ce era puși la boierii pe 
lângă sine şi le-au dzis, cum el, nefiindi de domnie, pentru slabă sănătate ce 
avea (că era lon-vodă omu slabi şi deznodată și de mâni și de picioare, cum 
n-ar hi fostii feciorul lui Vasilie-vodă, care era ca un leu și la hire, şi la 
trup), iară tătâne-său lasă scaunul domniei. Și au venit Vasilie-vodă iară în 
scaun. 


Zac. 38. Iară Matei-vodă jeluindu-se și la împărăţiie de pradă ce făcuse 
oștile lui Vasilie-vodă şi la megieși, să-și întoarcă călcătura ce făcuse 
Vasilie-vodă Ţărâi Muntenești, legasă cu Racoţii cneadzul Ardealului, tatăl 
lui Gheorghie Racoți, lucrul, fiindă şi Racoţii rănit cu nebăgarea în samă 
megieșii lui de Vasilie-vodă, au pornit neşte oști asupra lui Vasilie-vodă, cu 
lonii-vodă Moghila, feciorul lui Simion-vodă, carele era la Ardeal aședzat, 
după războiul de la Ștefănești, care era între feciorii lui Simion-vodă și între 
feciorii lui leremie-vodă pentru domniia țărâi. Și amu pănă în Trotuș 


coborâţi ungurii și oștile munteneşti păn la Milcov sosiți, au schimbati 
Racoți sfatul cu Matei-vodă. Ori temându-să de împărăţiie, înțelegându 
patima veziriului, ori alta socoteală le-au venit, au întorsă şi pre lon-vodă 
cu oștile îndărăptii și s-au întorsii și muntenii. leşisă casa lui Vasilie-vodă 
spre Huși de spaima acâia. Și pre vremea cobo-râtului acestor oști asupra lui 
Vasilie-vodă, au pe-ritii şi Gorgan, și Sămăchișă căpitanul şi Cârste 
visternicul, den prepus de la domnie pentru vicleșug. 


Zac. 39. Deci după aceste zarve, numai ce i-au căutat a sta lui Vasilie- 
vodă la pace, vădzându şi primejdia veziriului, curundă după aceia, să nu să 
mai ațițe lucrurile asupra sa. Cum n-ar hi fostu fără primejdiie Vasilie-vodă 
atunceşi, de n-ar hi stătut împărăţiia după lucrurile împrotiva perșilor, care 
curundi după aceia au purces cu toată puterea asupra Vavilonului. Ori de la 
cei doi megiieşi n-ar hi fostii fără răscoală, de nu s-ar hi spăimat Racoți și 
Matei-vodă cu moartea veziriului. Și sta în cumpănă soltan Murat, asupra 
Azacului va merge, că încă nu-l didesă moscalii, au asupra Vavilonului. Ce, 
viindu cu aceia veste Isaru. că or da Azacul moscalii, au purces asupra 
Vavilonului. Iară pănă a să înţelege purcesul, aceste ţări era supt grije că va 
veni împărăţiia spre aceste părți cu oști. Fost-au aceste zarve între Vasilie- 
vodă și între Matei-vodă în anul 7144 și în anul 7145 <1636—1637 >. 


Zac, 40. Iară primejdia veziriului Tabani Buiuc, anume cum au venit, 
de au perit de soltan Murat, aşea au fostă: după răszipa de la Ojogeni oștilor 
lui Vasilie-vodă, face Matei-vodă ardzehal, adecă răvaş de jalobă, la singur 
împăratul și aflândă omu de aceia treabă, să dea acâia jalobă la singur 
împăratul, au purces omul acéia cu cărțile și, ştiind rândul, au păzit cândi 
au ieșit împăratul la primblare cu vânătoare la câmpi. S-au făcut omul a 
merge de olac pe denaintea împăratului, anume să-l vadze. Și aşea 
vădzându-l împăratul mărgândi tare, au trimis de l-au oprit și au pus de l-au 
întrebatii de unde vine. El au răspunsu că vine den Țara Muntenească cu 
cărți la împărăţiie, să știe împărăţiia de mare vărsare de singe si pradă ce s- 
au făcut în Țara Muntenească de Vasilie;vodă, care au venitii cu oști asupra 
lui Matei-vodă. înloc au trimis împăratul de i-au luat cărţile şi au cetit 
ardzahalul cel cu jalobă asupra lui Vasilie-vodă, pomenindu că să laudă 
Vasilie-vodă că are isprăvi de la veziriul, să hie domnu și în [ara 
Muntenească, și în Ţara Moldovei. Atunci au avut vreme silihtariul asupra 
veziriului, căindi țărâle, cum să strică ele în desine și să pradă. De care 


jalobă focù s-au făcutii împăratul, soltan Murat pre viziriul, înţelegându că 
de la veziriul să coboară acéle amestecături. Ce, dentăi au trimis pre omul 
cu toate acâle scrisori, să vadză și veziriul. Ce, au dzis silihtariul cătră 
împăratul ca omul îndată va peri de veziriul. Deci, i-au dat hasăchii şi i-au 
învăţat singur împăratul: „Pre acesti omi iară să-l aduceţi la mine". Și așea 
au fostii: l-au dus hasăchi la veziriul și dacă au înţeles veziriul, au vădzutu 
că este rău de dânsul. Au vrut să oprească pre om, ce hasăchii i-au spus 
porunca care au de la singur împăratul, să-l ducă pre omul iară la împăratul. 


Zac. 41. Scosesă veziriul daruri hasechiilor, să lasă pre omul la dânsul, 
ce nu s-au cutedzat hasechii de silihtariul a face peste poruncă. Iară să nu 
hie fostii omul de fate, putea să tocmască veziriul lucrurile sale, dzicându că 
au fosti un marghiol de cei de Țarigrad şi au spus menciuni, că de aieste să 
fac multe la turci sau s-ar hi uitată la împărăție, care de lucrurile a toata 
lumea gânclindă, cele mai mănunte le trece cu gândul. Ce, păziia acestui 
lucru silihtariul, să nu scape vreme ca acâia asupra veziriului. Şi înnoindu 
scârbă împărăției silihtariul, au chemat pre veziriul împăratul şi după 
mustrare că strica țărâle fără ştirea lui, l-au omorât. Și aşea au ieşit 
veziriului aceluia zarvele între domni. Aceste am înțăles de la boieri bătrâni 
de sfatui pre acele vremi. 


Zac. 42. Curundu după aceste svade cu Matei-vodă, să potoale Vasilie- 
vodă sunate zarvele, pre fecioru-său, pre lon-vodă, l-au tremis la Țarigrad, 
undeși s-au săvârșit şi viața nu pestiți ani. Și s-au săvârşit într-aceşti ai 
dzilele și doamna dentâi a lui Vasilie-vodă, fata lui Bucioc. Şi după moartea 
doamnei, au trimis Vasilie-vodă pre Catargiul în Ţara Cerchijască și de 
acolea i-au adus doamnă, fata unui mârzac de ai lor, cu care au trăit apoi 
pănă la săvârşitul său. 


Zac. 43. în anul 7143 < 1635 >, au luat sultan Murat Vavilonul cu mare 
vărsare de singe de la perşi, după patru luni den ce dzi începuse a bate 
orașul. Spune istoriia să hie fostă 30.000 de oșteni în Vavilon. Ce, acâie 
gătire făcusă şi sultan Murat asupra perșilor, cât singur Vavilonul. Iară tot 
Mi-siriul1 și paşii ce sintù peste arapi i-au pornit despre Marea Roşie, de au 
loviti şi dintr-acolea Țara Persului şi le-au luat turcii și dentr-altă parte o 
scală foarte mare. Și aşea îndoitii Persul, n-au putut da nici un agiutor 
Vavilonului. 


Zac. 44. Sultan Murat într-acolea zăbăvindu-se cu oștile, iară aicea, în 
ceste părţi, sta fericite vacuri şi linişte şi pace întemeiată den toate părţile, 
fiindu în pace amu Vasilie-vodă şi cu megiiașii. Și în-tr-acești ani au zidit 
Vasilie-vodă și lăudate mănăstiri, şi aice în orașul l6șilor, întâi supt numele 
a trei sfinţi învăţători a besericii, ce să dzice Trieh Svetitelei, mai pe urmă 
mănăstirea, a doa mănăstire, a Golăi, cu făptură, cum să vede, peste toate 
mănăstirile aici în tară mai iscusită. Golă€ îi dzic pre numele unui boier iu, 
anume Golăi, carele într-acela loc au avutu făcută o besericuce de piatră. Și 
în ceşti ai au adus Vasilie-vodă și moaştiile a sfintei prepodobnei Paras- 
chevei, în anul 7148 <1640>, căriia svinte viaţa şi de pe ce locuri au fostu, 
să citeşte viaţa ei petrecută cu mare dumnedzăire în Minei, în luna lui 
octovrie, în 14 dzile. 


Zac. 45. Aceștii domnii au făcut ca de iznoavă și curţile cele domnești 
în lași, casele câle cu cinii, grădini, grajdiuri de piatră, tot de dânsul sintii 
făcute. Și multe locuri au așădzat, care au stătutii multe vremi stătătoare. Că 
de a fostii cândva vremi fericite acestor părți de lume, atuncea au fostul. 
Plină Țara Leşască, oi dzice, de aur, la care pre acâle vremi curea Moldova 
cu boi de negoţ, cu cai, cu miiere şi aducea dintr-acia ţară auriu și arginti. 
Oi putea dzice că săracă nu să afla pre acele vremi, doară care nu-și vrea să 
aibă. Țara Leșască la aceia scară de fericire să suisă, precum și singuri l6şii 
dzic şi scrisorile lor, care nici o crăie pre acele vremi nu era deopotrivă; în 
bine şi în dezmierdaciune pre atuncea l6şii, și așea şi ţara noastră. 


Zac. 46. Iară di pe acele vremi să cunoaşte paharul lui Dumnedzău 
aproape de schimbare și curundi spre alte mai cumplite vremi. Că era la 
mare zbur-dăciune țărâle aceste. Si care țări să suie pre la mare bivşuguri, 
zburdeadză hirea omenească peste măsură, și zburdăciunea naște păcatul şi 
pre păcatul urmadză mânia lui Dumnedzău. Aşea Tara Lâșască era la mare 
zburdăciune, aşea şi aicea ţara și singur dom-nulu Vasilie-vodă, cu silă a 
câteva case de boieri, luându-le fetele peste voia părinţilor la ţietorie. Iară 
oamenii de casa lui, nepoţii lui Vasilie-vodă, ca mai mare sile făcea, luândi 
băieții oamenilor în silă la curvie, care toate fapte mai pe urmă s-au arătat 
cu mare osindă asupra casei lui Vasilie-vodă. 


Zac. 47. În ceşti ani, după ce au aşădzat sultan Murat Vavilonul spre 
împărăţiia 'Turcească, s-au întorsu în Țarigrad şi să gata tare asupra leşilor, 


să răscumpere rușinea lui soltan Osmană, deșchi-dzându-şi calea pen 
Ardeal, să lovască peste munţi de-adireptul spre Liov. Ce, i-au tăiat 
atuncea curund puternica mâna lui Dumnedzău dzilele. Și după moartea lui 
sultan Murat, au stătut în locul lui sultan Ibraim, frate-său, omu dat cu toată 
hirea spre zburdăciuni. Și cu împărăţiia lui, iară au hălăduit ţărâle acestea de 
răscoale. 


Zac. 48. Începuse în cești ani Racoți cel bătrân svadă cu n&mţii, căruia 
era orânduită oaste şi de aice, de la noi den ţară şi den Ţara Muntenească. 
Ce, n-au ţinut multi aceia sfada, curundi au venit la tocmală cu împăratul 
nemțăscii. Iară prădasă câţva loc cu ai noştri în Ungurimea de Sus. Apostol 
de Orheiii au fosti serdaru într-acâia oaste cu Racoţii. 


Zac. 49. În anul 7153<1645> au făcută şi nunta fiicăi sale Vasilie- 
vodă, cei mai mari, doamnei Măriei, după cneadzul Ragivil, om de casă 
mare, den cnedzii Litfei. Numai, cu ce inimă și sfatui au făcut aceia casă 
după omu de lége calvinească, care este scomită de un mitropolit de 
Fiandral, de supt ascultarea papei de Râmi, peste legăturile săboarelor cu 
multe dumnedzăireşti minuni legate. Iară calvinul numai pre singure 
pohtele sale trupești, osebite de sfânta săbornică beserecă au scornitii acâia 
lege, la care, ca la o lege slobodă, în puţină vréme au cursă toată Fiandra şi 
Englitera. De mirat au rămas vacurilor această casă, cum au putut suferi 
inima lui Vasilie-vodă să să facă. Și multă vreme s-au frămân-tatu acestui 
lucru în sfat şi câţva boieri pre atunci apăra acest lucru, să nu hie, ales Toma 
vornicul și lordachie visternicul, care capete de-abea de au avut cindva 
această ţară, sau de va mai avea. Ei dzice lui Vasilie-vodă și pentru legea 
rătăcită şi un lucru nu fără grije despre împărăţiia Turcului. Iară Tode-raşco 
logofătul și Ureche vornicul sta asupra aceștii minte să să facă. 


Zac. 50. Avea Vasilie-vodă pozvolenie de la turci, ce era aceia voie din 
bani, nu din inima turcilor. Și aşea s-au făcut nunta aicea în lași, la care 
câtva domni den Țara Leșască, singuri cu chipurile sale au fosti, cu curţile 
lor și Pătraşco Moghila, feciorul lui Simionuă-vodă, mitropolitul de Chievi. 
Iară soli trimiși era de la Racoți cneadzul Ardealului, Chimini lanăș, cu 
daruri și de la Matei-vodă domnul munten6scu, singur Ștefan mitropolitul 
Ţărâi Muntenești și Radul logofătul și Diicul spătariul că să împăcase amu 
domnii între sine. 


Zac. 51. N-au lipsită nemică den toate podoabe, câte trebuia la veselie 
ca acâia, cu atâțe domni și oameni mari den ţări streine. Meşteri de bucate, 
aduşi dintr-alte ţări, dzicături, giocuri și de ţară, și streine. Curtea podobită 
toată și strânşi boierii şi căpeteniile ţărâi, feciori de boieri, oameni tineri la 
alaiuri, pe cai turcești cu podoabe și cu peţiene la șlice. Și aşea cu petrecanii 
trăgânându-se veseliia câteva săptămâni, au purces cneadzul Ragivil cu 
doamna sa în Ţara Leșască, cu dzestre foarte bogate. 


Zac. 52. La anul, simțindu-se Crăiia Leșască în virtute, îndemnat de 
papa de Rimă şi de veneţiiani, carii avea dodiială de la turci la ostrovul 
Critului, au făcut sfat cu senatorii craiul Vladislav, numai să înceapă sfadă 
cu turcii, adecă cu împărăţiia lor, de care gătirea lui și la ce au ieșit apoi 
acâia sfat, ceti-vei povestea mai gios la rândul său. Iară soli trimițindu la 
toţi craii creştineşti craiul leşescu, aice la Vasilie vodă, pre cneadzul Ragivil 
au lăsat soliia cu această treabă, fiindă viitor Ragivil, la anul după nuntă, la 
socru-său, aicea în ţară. Care soliia au credzut Vasilie-vodă îndată şi au 
priimit să fie una cu léșii, cât și birul amu oprise a anului celuia şi pornisă 
pre aga birului fără bir, răspundzindu-i că nu s-au pututii strânge birul 
pentru sărăcia oamenilor. Ce, dacă au stătut la voroava cu boierii pentru 
opritul birului și într-un rânclu și într-altul, spun să hie dzis Petri-ceico 
vornicul de Țara de Sus pre carele îl ţinea ei mai prostatec dentr-alţii în 
sfatu: „Eu aşi dzice să nu oprim noi birul, păn nu om vedea că trec l6şii 
Dunărea". Și aceia cuvânti au intrat îndată în gândul lui Vasilie-vodă şi au 
răpedzită după aga şi l-au oprit la Galaţi, pănă au gătitii birul şi l-au încărcat 
şi l-au pornitii. Aşea feresci pre domni şi ţărâle voroava cu svatul de 
primejdii. Că pentru acâia au dat Dumnedzău sa aibă împărații, craii, 
domnii, cârmui-torii ţărilor, să aibă svetnici pre lângă sine, cu carii 
vorovindi o treabă, să frământe cu voroava lucrul unul una, altul alta 
răspundzindi, să lămureşte lucrul care este mai spre îndemână. Iară ce fac 
domnii singuri den gândurile sale sau den şoapte, rar lucru iesă la folos, că 
încă în lume omu n-au născută pănă acmu ca acâia, să nu-i trebuiască 
voroava cu svat, că deşi gâceste cârmuitorul câte o treabă, încă tot să nu să 
încreadză c-au gâciti, pănă nu să întăreşte părerea lui cu voroava si altor 
păreri. Deci, ce ai gânditu că este bine, dacă să mai tocmescii cu gândul tău, 
ce ai gânditii că este cu cale, încă a doi sau a trei socoteala, fără greş pre 
acâia lucru să stai, că nu te va înșela. Iară ce-ţi pare numai a singur că este 
bine și alţii toți dzic că este într-altu chip, să nu credzi aceia socoteală, că te 


amăgește. Multe lucruri ne păru că sintii gâcite, iară apoi, dacă mai lași 
vremea socotelii, afli departe, mai pre urmă, într-alti chip. La mulţi domni 
mare smentele am vădzutii den şoapte sau nesfătuit, amu în vacul nostru. 
Fără sfatù au făcut Vasilie-vodă lovitul tătarâlor la Brătuleni pe Prut și apoi 
prada a toată ţara, nespuse de agiunsii cu câtă robie și plean, dentr-acâia 
faptă au venit asupralțărâi. Și așea și Duca-vodă sfătuindă numai cu unul 
pentru cartea la hanul și-au stricat domniia, den care maziliie mare răsipă şi 
greutăți asupra ţărâi au venit, care era foarte în stat bun pre atunce și gata 
lucrurile să rădice numai cu o orânduiala datoriile țărâi toate. Iară den câia 
maziliia a domniei dentâi a Ducăi-vodă, s-au prilejit trii înnoituri de 
domnie; una la Belgrad, a Dabijei-vodă, după care, neplinind anul, a murit 
Dabijea-vodă, altă domnie tot într-acâiașşi anu, domniia dentâi a Ducăi- 
vodă, a treia a lui Iliiaş-vodă, cu mare răssipă. Deci trei domnii cate 500— 
600 de pungi de bani la înnoituri, tot într-un ani, cum au putut hi bine? 
Aşea cu șoaptele, numai cu unii nu cu sfat, au făcutii și Petreceico-vodăl, 
de au lepădatu, fără de nice o nevoie domniia ţărâi şi s-au dus în Ţara 
Leşască, den care faptă să stinge Ţara Moldovei astădzi. 


Zac. 53. Cneadzul Ragivil, după zăbava sa peste câteva săptamâni în 
Suceavă, la socru-său, la Vasilie-vodă, pre doamnă sa au porniti pe la 
Sneatin spre ţara sa, iară el singur au lovitii pen Ardeal, pe la Racoţii, 
cneadzul de Ardeal, tot cu acele trebi, pentru rădicarea lor asupra împărăției 
Turcului. 


Zac. 54. Înţeles-am din boieri bătrâni, cum să hie vrându Vasilie-vodă 
la Suceavă să-și despartă fata de domnu-său, Ragivil, ce n-au priimit ea, 
doamna Mărie, fata sa, dzicându tătâne-său să fie socotit întâi lucrul, nu mai 
pre urmă. 


Zac. 55. Şi cu vremile pănă aice istovim o parte de domnie a lui 
Vasilie-vodă, că pănă aice, pre cât au fostii fericită domniia aceasta, cu atâta 
mai cumplite vremi s-au început de atunce, den care au purces den scădere 
în scădere această ţară pănă astădzi. 


Capulu alu șeptesprădzâce 


Încep. 1. De vr&me ce scriitorii cei streini pe lângă poveştile sale n-au 
trecut cu pomenirea şi de lucrurile țărâi noastre Moldovei și cât știm de 
lucruri trecute în ţara noastră, mai multi dintru dânșii știmu, cu cale este şi 
noaă a pomeni de vremile lor, ales povestea lui Hmil, hatmanului 
căzăcescu, de la care vremi (ahu) s-au început si râul nostru, în care pănă 
astădzi ne aflăm cu acestii pământu la cumplite vremi și Dumnedzău ştie de 
nu şi peste vacul nostru trăitoare. 


Zac. 2. Izvorul a tuturor răutăţilor şi pustiităţii acestor părţi, începutul 
căderii și împuţinării Crăiei Leșeşti, răssipă şi pustiitatea și cazacilor, 
stângerea şi țărâi noastre. 


Zac. 3. Iară mainte de ce om începe a scrie rădicarea cazacilor cu Hmil 
hatmanul lor asupra l6șilor, stăpânilor săi, a pomeni de cazaci, ce neam 
sintu şi de când sintii supt acestii nume cozac, cu cale că va hi am socotiti, 
audzând pre mulţi întrebândiă de acestii nume a lor, de unde şi de cândi ar 
hi. Deci mulți au dzis că numele lor cozac ar hi de la unu neam ce este peste 
apa Volghăi, anume cassac, ce acâle deşerte povești sinti. 


Zac. 4. Sint cazacii de neamul său ruşi, rămășițele de oşteni a cnedzilor 
rusești, pre carii cu îndelungate vremi, supuind craii leșești şi cădzând şi 
Chio-vul, scaunul Rusii, pre sama leșiloriă, ei pe Nipru în gios și pe de ceia 
şi pe de iasta parte, trăiia supt ascultarea crailor leșești, slobodzi de 
vecinătate, în chipul oștenilor, cu hrana sloboadă pe Nipru, ori cu vânătoriia 
la câmpi, ori cu pascăriia pănă la pragurile Niprului, unde are Niprul în trei 
locuri praguri, așea den hirea locului făcute, de cade apa de pe stinci, ce 
sântu în fundul apei, la loc mai gios. Care locuri nici un fél de vasii a trece 
nu poate, iară vasele lor și acele a lor încă cu mare grije trecu şi de multe ori 
pe uscatii trag vasele, pănă trecu acele locuri. Și aşé trăiia pănă în dzilele lui 
Avgustu-crai. 


Zac. 5. Acela crai leșăscii vădzându-i oameni cu viață direaptă de 
oșteni, i-au tras şi la lefe şi le-au făcut şi căpetenii cu tocmală și în rândul 
său să fie volnici a să buluci şi a să oști împrotiva tătarilor, ca o pază să fie 


Crăiei Leşăşti, că dodiia tătarâi marginile țărâi lor şi pre atunce. Şi de pe 
sprinteniia lor, fiindă oameni sprinteni și sălbateci, li-au dzis cozacii, adecă 
capră sălbatecă, sau că îmblândi ei la câmpi după capre sălbatece si în 
luncile Niprului, le-au venit acestui nume de atuncea, de le-au dzis cozacu, 
adecă căpraș. Care nume şi la leşi, la o samă de oaste, ales steagurilor ce 
sintii mai sprintene, le dzic steagurile Căzăcești și pănă astădzi. 


Zac. 6. Apoi Ștefan Bator craiul leşăscii şi mai mare aşedzare le-au 
făcut cazacilor, dându-le şi hatman să aibă, cu steag, cu doabe, cu trâmbiţă 
şi după voia lor să-și aleagă hatmani. Și le-au pozvolit şi i-au întărit să facă 
şi vase de Marea Neagră și să facă cazaci răiestrovi, adică de catastiv, pănă 
40.000 de oameni și loc să aibă scaunul său, un ostrov la Nipru, în care este 
o mănăstire mare, cu câteva alte mai mănunte bescrici, anume Trăhtămirov. 
Şi aceasta este începătura oștilor lor, după ce cădzuse cnedziile ruseşti, de o 
sută şi 50 de ai încoace. 


Zac. 7. De pre acele vremi, multă nevoie făcea cazacii Crâmului și 
Ţărâlor Turceşti, pănă și Anadolul nu hălăduiia. Sinopul, Tropezonul, cetăţi 
mare le-au luat în câteva rânduri și alte orașe mai mici și den-colo de Marea 
Neagră și dencoace, Vama, Misăvriia, Ahilo, pănă la Aitos si la Pravadiia 
pururea prada. Și au lovit și pănă aproape de Țarigrad, la Eni-Chioi, pre 
Boazi, pre scursura ceia, cu care să scură Marea Neagră în Marea Albă, 
supt cetatea Ţarigradului. Şi așea dodiind împărăției 'Turceşti, veniia de la 
turci ponoslu pentru prădzi ce făcea cazacii în părţile lor. Acele socotind 
de la o vreme l6şii, pentru să nu strice pacea cu împărăţiia Turcului, face 
cazacilor mare strânsoare, oprindu-ide pre mare, care hrană o deprinsesă ei, 
cu mare dobânde şi avuţii ce scotea de acolea. Și cu acele avuţii zidiia 
beserici de piatră, mănăstiri, cât o mănăstire la Chiev, căriia dzicii 
Arhanghelii, stă şi pănă astădzi cu o boltă, cea den mijloc, foarte mare şi 
toată bolta acoperită cu scânduri de aramă galbănă și poleite scândurile cu 
aur. Şi pentru să-i oprească de tot, să nu îmbie pre mare, au făcut l6șii o 
cetate, anume Godacul, la pragul cel dentâiu a Niprului, și ţinea acolea câte 
2.000 de nemți, pedestrime cu pusei, pentru opreală lor, care era foarte cu 
mare sită cazacilor, ca unor oameni carii altă hrană nu şti, fără oştenia. Şi 
den céia opreală s-au rădicat în câteva rânduri împrotiva l6şilor, cu 
Nalivaico hatmanul, apoi cu Sulima, mai pre urmă cu Căzima, hatmanii lor, 
ce tot îi răzsipea hatmanii leşăști. Pănă vădzândi neticneală cu dânșii, le 


rădicase şi hătmăniile, să nu hie și le trimite câte doi domni comisari mai 
mari și aceia comisari le făcea giudeţă şi-i cârmuia. Și cu vremea și alte 
volnicii le-au stricat toate, cât nu era cazacul cu nemică volnic. 


Zac. 8. Așea s-au tras asuprelele lor pănă la Vladislavă-crai, în anul... 
Acela Vladislav, craiul leşescù, precum s-au pomenit și mai sus în capul alu 
16, vădzându-se crăiia în virtute, după atâte izbânde și asu-pra Moscului, 
cumu-și era aşea că mai fericită Crăiia Leșască şi în tărie și în tot binile și 
bivşuguri nici la unu craii n-au fosti, cum au fostii pe atunce. Pentru acâia 
bine dzice un dascăl: „Si qui sunt in superiore valetudinis gradu, dum in 
eodem permanere non possunt, cadunt in deterius", adecă „Ceia ce sinti în 
scara virtuţii acea mai de sus, neputându a sta tot într-acâle stepene, cad 
foarte la mare slăbiciune". Așea toate împărăţiile, cându prea să suie la mare 
tărie, neavându loc să să mai sus suie, cad şi purced îndărăptu, cum vedem 
şi Crăiia Leşască. 


Zac, 9. Avându aceia crai Vladislav şi praxis, adecă ştiinţă, ce sântu 
turcii, cu războiul de la Hotin cu sultan Osmani, la care războia fusese 
singur el cu sine, trimis de tată-său, Jigmontu, craiul leşăscù, îndemnatii de 
papa de Râmi şi de veneţiieni, cu mare făgăduinţă şi cu bani gata de la 
papa, de anii în anu, pre 12.000 de oaste leafa de la sine și venețţiienii 
avându cu turcii începute războaie la Critu, au pus gândul craiul leșăsci 
numai să înceapă sfada cu turcii. Pentru care treabă și singur împăratul 
nemţăscii au mărsii, de s-au adunată la Vratislav, în ţara Silezii, care ţară 
împăratului nemţăscu să hotărăşte cu l6şii, şi acolea, după aședzată voroava 
cu împăratul, i-a orânduit Neamţul 12.000 de oaste n&mţască, făcându ştire 
şi papa, şi împăratul pe la toţi crai creștineşti, cum este craiul leșăscii ales să 
hie la toată creștinătatea gheneral, adecă purtătoriu de oaste împrotiva 
Turcului. 


Zac. 10. Deci întâi Hişpanul o sumă de bani i-au orânduit la crăiia lui 
de la Neapoli, că să rudiia Vladislav cu împăratul nemţăscii și cu craiul 
Hişpanii, fiindu feciori dentr-o nepoata împăratului n&mţască. Șfedul iarăş 
făgăduise 6.000 de oaste şi împăratul moschicescă 20.000. Acele toate 
vădzând gata Vladislav, au trimis şi la cazaci şi au chemat la sine pre unu 
căzacu bătrân, anume Barabașş, și pre Umil, care era pre atunce diiac 
ostiilor, cum dzicil ei, pisar. Dacă au venit Barabaş şi cu Hmil la craiul, cu 


dânşii au tăinuită cu multe voroave craiul, pentru gătirea lor, pentru Marea 
Neagră, pentru locuri pe lângă mare. Si au aședzat cu acei amândoi și dintr- 
acolă toată gătirea, dândi cu uricii lui Barabaş hăt-măniia pre cazaci, cu 
steag pre obicei bătrân şi lui Hmil pisariia de oaste, dându-le și câtăva samă 
de bani gata, să facă vase și ce ari trebui de aceia cale. Și așea gătindi toate 
craiul, înșălat de domni, carii toţi îi făgăduia că or priimi acela sfati şi 
oastea nemțască amu sosisă păn spre Liov, iară ascunsă giudéțul lui 
Dumnedzău toate gândurile omeneşti le strămută, lipsiia numai săimul, pre 
obiceaiul cra-iei, să fie cu sfatul tuturora şi pentru cheltuiele și pentru 
încălecatul leşilor. Deci, la săimă au stătut l6șii împrotiva craiului, 
întrebândiă pre crai ce pricini ari avea începăturii de sfadă cu turcii, 
aducându-i amente primejdiia strămoșului său la Varnal banuin-du pre crai 
că li-au băgatii oști streine în ţară, fără ştirea lor şi cum acâle ţări streine 
numai deodată or da agiutor, apoi ari cade sfada numai pre dânşii. Și să 
prilejise de murise și hatmanul lor cel vestit, Coneţpolschii. Și aşè 
împiedecat craiul, cu lucru gata, s-au poftit la leşi să-i pozvolească, cu 
cheltuiala lui, cu oaste streină, să margă asupra turcilor. Au strigat cu toții, 
în gura mare, că cât va trece hotarul, or rădica alticrai. Deci, numai ce i-au 
căutat a să surupă toate nevoinţele a craiului şi a merge în vântu. 


Zac. 11. S-au tras cuvântul în Țara Leşască păn astădzi, cumu craiul, 
dacă au vădzutii că-i stau împrotiva l6șii la acel gândi a lui, în pizma lor au 
îndemnată pre cazaci să se rădice asupra l6şilor, cum s-ari putea a-și cerca 
lucrul. De faţă am fostă la Bar, îmblăni la școală, la carte, cândă au trecut pe 
la Bar canţelieriul cél mare, anume Osolinschii, om foarte de la inima 
craiului şi mare cap, întorcându-se de la Chievă, unde s-au făcut a merge la 
moașştile sfinţilor ce sântă la Chievă pentru boala lui la picioare. Şi de la 
Chiev au îmbiat pe la câteva oraşe Căzăceşti și la întorsă au venit pe la Bar, 
unde era scaunul hatmanii. Era hatman mare, pre urma lui Coneţpolschii, 
Nicolai Potoţchii. Au şedzut vro trei dzile acolo la ospăta, la hatmanul, 
canţeleariul și sa mira oamenii ce era mai căpetenii, cum nu ţin minte să vie 
una canţelar, să îmbie pen Ucraina. De ieste așea, c-au îmbiat cu acâia 
treabă, nu ştiu, iară la ce am fostă de faţă, scriu. 


Zac. 12. Cazacii, macara că alte oști streine, după ce s-au răsipită 
lucrul si gătirea craiului, cineși în ţărâle sale să întorsesă, iară ei tot păziia 
treaba lor şi lucra la vase bărbateşte cu banii craiului și să gătiia pre mare. 


Pănă oblicindu hatmanul Potoţchii că tot să gătescă cazacii, și supt mână 
hatmanilor sintu toate părţile acele, au scris la Barabașă, să părăsască acesta 
lucru, să-şi aducă amente patimile lui Pavliucu și lui Suliina. Deci 
Barabașă, ca un omă bătrână, vădzândă cartea hatmanului, au lăsat lucrul 
mai în slabă, socotindu cea de apoi. Iară Hmil tot îndemna bărbateşte și pre 
Barabașă, și pe alţi polcovnici, pănă au trimis hatmanii leşeşti Potoţchii şi 
Calinovschii, de le-au arsii toate vasele, multe amu gătite de apă. Şi au 
începută a veni de la starostii cei leşăşti de la margine pâră la hatmani pre 
Hmil pisariul. 


Zac. 13. Avea Hmil danie de la crai, lângă Cea-hrin, unu locu de odaie. 
Acolea făcându-și şi beserecă lângă odaie și adăugându-să oameni den dzi 
în dzi, s-au făcut slobodziie, anume Subotov, loc de o milă de la Ceahrin, în 
câmpi, pe apa Tiasmănului. Și starostiia Ceahrinului fiindă pre sama lui 
Coneţpolschii Horunjii, feciorului lui Coneţpolschii hatmanul, ispravnicul 
lui, anume Ceaplinschii, totdeauna pârâia pre Hmil pisariul la stăpânu-său 
pentru Slobodzia aceia Subotov, dzicândii: „Pentru ce să ţie un mujicu 
târguri?" Și aşea prilejindu-să lui Horunjii, stapânul Ceahrinului, a trece cu 
oști asupra Orului, unde multă plean au luată de la tătari și au prădatil 
atunce ce era pe lângă Ori pre nohai și la întorsul său, au venit la starostiia 
sa în Ceahrin. Și acolea şedzându peste câteva dzile, pre gura ispravnicului 
său, lui Ceaplinschii, au închis pre Hmil și i-au luat și târgșorul lui, carile 
mai sus pomenim, Subotov, şi l-au dat pre sama lui Ceaplinschii. Și de nu 1- 
ar hi scos un leah den slugile lui Coneţpolschii, o slugă bătrână, anume 
Zaţvilinovschii, amu îl pusesă în proaşcă, să-l omoară. Ce, hălăduindu 
Hmili, pentru rugămentea lui Zaţvilihovschii, de moarte, dacă au purces 
Horunjii, feciorul lui Coneţpolschii hatmanul, de Ceahrin în sus, n-au 
răbdatu Hmil, ce au dzis: „Luatu-mi-au Ceaplinschii Subotovul și tot ce am 
avut, iară sabia den mână nu mi-au luat”. Şi peste puţine dzile au lăsat 
Ceahrinul şi s-au dus peste Nipru, în olatul Periiaslavului. Acolo oblicindu-l 
hatmanii leşești, au scris la polcovnicul de Periiaslav, să-l prindză. Ce, 
fiindu-i polcovnicul de Periiaslav priietin, i-au dat cale. Şi aşea neavându 
loc nici peste Nipru, au scăpat la cazacii de la praguri și de acolea, fără nice 
o zăbavă, s-au dus în Crâmi, la...1 hanul Crâmului și, la adunarea sa, i-au 
dzis hanului aceste cuvente: 


Zac. 14 „Crăiia Leşască cât şi ce slujbe are despre noi, nime ca Crâmul 
nu este martor. Cu noi l6şii ş-au lăţit crăiia, cu noi nu bagă în samă nice o 
împărăţiie, în nedejdea noastră mai multă să rădică asupra împărăției 
Turcești și Crâmul să-l ia de la turci cătră crăiia lor amu este gata. lar ce 
bine au cazacii şi ce volnicii de la dânşii? Robii în Crâm au mai bună viaţă! 
Ce-ţi adu aminte, luminate hane, slujba noastră, care o am făcut moșului 
tău, lui Şaan Ghieri-sultan. Nu lepăda de la tine mare izbânde și vestite în 
toată lumea, nu te lăsa de mare avuţie și dobânde, care în puţină vreme pren 
noi ţ-or veni la mână. Nu lăsa să să mai întărească nepriietini! tău şi 
călcătoriul de volmi'ciile noastre, Leahul. Au nu vedeţi că v-au început a vă 
călca şi pre voi leşii? Câmpii, cât ţin între Nipru și între Nistru, ei 
stăpânescu cu cetele lor. Bugeacul, cu oamenii săi, în toate dzile îl pradă. 
Coneţpolschii Horonjii v-au prădat pănă în Or, în ceste dzile. Aceste toate 
începături sântu. lată cărțile craiului! Citiţi-le, ce ne scriu, să lovim Crâmul, 
să cuprindem marea. Iară de te vei, îndoi, hane, și n-pi avea la tine credinţă, 
feciorul mieu la curtea ta zălog oi pune”. 


Zac. 15. Muâtu au statut hanul îndoit după aceste cuvinte a lui Hmilu 
şi căuta la ce ari ieși soliie ca aceia. La Hmil era cărţile crăieşti, cele ce 
didesă cazacilor pre Barabaș și pre dânsul la Varșeay, supt vremea gătirei 
asupra turcilor, precum s-au scris mai sus și le furase de la Barabaş Hmil. 
Iară tot nu priimiia hanul, ce Togai-beiŭ, care era pre atuncea beiu la Or, au 
luat asupra sa lucrul, dzi-cându hanului: „Dzi că fără știrea ta au fugit niște 
nohai". Şi aşea aședzându cu hanul Hmil toate legăturile, au purces 
depreună cu Togai-bei, deodată cu oaste ca 7.000 de tătari, însă tot într-ales 
oșteni. Zac. 16. Potoţchii hatmanul leșescii înțelegându de scăparea lui Hmil 
la praguri și de turburări care au început a face între cazaci, pănă nu s-ari 
îngloti cazacii, să să lăţască în amestecături, au purces din Bari spre Cercaz 
pre Nipru și cu al doilea hatman Calinovschii, dzicându aceștii cuvânt: 
„Șerpele, pănă nu ridică capul din iarbă, să-l loveşti"”. Ce aceia iarnă l-au 
apucat acolea, cât n-au putut trage oștile nici într-o parte, ce i-au căutati a 
ierna pre Nipru, pren olatele Cercazului și a Caniovului pănă în primăvară. 
Și cât s-au dezvăratu, îndată den 8.000 de oaste ce avea hatmanii leșăști, 
într-ales au orânduit 3.000, cu fecioru-său, Ştefan Potoţchii, pe us-catil şi 
1.000 de nemți şi 3.000 de cazaci de pen orașele Niprului cu Barabaș, pre 
apa Niprului în vase asupra pragurilor, să-i strângă pre cazaci de la praguri, 


să dea pre Hmil, care amu era bulucit cu 8.000 de cazaci de pen ostroave și 
7.000 de tătari cu Togai-bei. 


Zac. 17. Vadzându Hmil cu Togai-bei că vine Ştefan Potoţchii în puţină 
oaste asupra lor, au sfătuit întâi pre acei de pe uscat să-i lovească şi aşea au 
făcut. La unu loc ce să chiamă Julta Vodă au dat războia leşilor, carii fiindu 
în număr cu multă mai puţini' și în locuri depărtate, în câmpi, de la 
temeiul'său și tătarâi cu călăriia, iară cazacii cu pe-destriia den'sinâţe 
împresurându-i, au slăbit în loc l6şii și să să apere de năvala lar, s-au 
pedestrit toată oastea. Iară puţin loc au ţinut, de mulțimea care era cu cinci 
părți mai mulţi decât dânșii. Toată aceia oaste leșască și singur Ștefan 
Potoţchii, Sa-piha, Balabanj ce era capete, s-au topită acolea pre câmpi. 
Ștefan Potoţchii, rănit, au murit în războiu, Sapiha 'şi Balaban au cădzuţi! 
la robia tătarâlor. 


Zac. 18. Hatmanii leşăşti, audzindu de nevoia celor 3.000 de oaste ale 
sale, ales Potoţchii avându de fecior grije, au purcesu într-agiutor cu cele 
5.000 de oameni ce le mai rămăsesă. Ce a doua dzi după ce au ieşit la 
câmpi, i-au tâmpinat veste de oameni den războiu scăpaţi de răssipă oştii 
sale și de perirea în război lui ' Ștefan Potoţchii. Și înțelegându și de puterea 
lui Hmil, la carele curea de pe la toate ostroavele cazacii, ca la Mesiia 
jidovii și să adăogea şi tătarâi, au sfătuit să să întoarcă înapoi. Ce Hmil 
ştiindu şi de puterea hatmanilor slabă și îndrăzneţii după izbândă dentâiu, în 
loc au purces în urma oştii leșăști şi la Unu orașu, anume Corsun, agiun- 
gândi și pre hatmani, au sărit toate orașele Căzăcești, unii adăogându-se la 
Hmil, alţii ţiindă trecătorile și sapândiă drumurile pe la strâmtori, au venit şi 
aceia oaste a hatmanilor la primejdiie, den care puţini leşi au scăpati. 
Hatmanii amândoi au cădzut la robiie, Sinavschii și alte toate capetel. 
Gloata, câtă n-au cădzut pre mâna tătarilor, au perit de țărănime. 


Zac. 19. Iară oastea ce era trimasa pre apa Niprului, dacă au înţeles de 
perirea oştii de pe uscat cu Ștefan Potoţchii, s-au burzuluită pe biietul 
Barabaș, capul lor, vrându să ţie credinţa sa, că era căzacii bătrân şi vestit 
Barabași. Şi de mirat, şi nemţii cu cazacii au viclenitii, însă era nemţii aceia 
numai cu nume de némtți, iară toţi den cazaci era făcuţi. Au legat o piatră la 
grumadzii lui Barabaş şi l-au aruncat în Nipru si câte capete mai era 


nemţești cu dânsul. Și după acâia faptă, s-au dus toți şi s-au închinat la 
Hmil. 


Zac. 20. Să scrie de acmu l6șii ce pojar au purces dentr-aceasta 
scânteie în multe părți de lume, ce vărsare de singe, ce pustiitate țărâlor, ce 
surupare și slăbiciune puterii Crăiei Leșeşti, ce răsipă a mare și nedobândite 
cetăți, ce robii şi plean de creştini în mânule păgâneșşti. Noi să ne întoarcem 
la ale noastre. Și de aş avea la cineva pentru acesta lucru vreo hulă, că 
letopiseţul acesta mai multă de lucruri streine pomenește, decât de loc de 
ţară, făcut-am acestii cursă, pentru să să dezlege mai bine lucrurile țărâi, 
care la ce vreme s-au prilejit. Şi aceia să să ştie că această ţară fiindu mai 
mică, nice un lucru singură den sine, fără adunare și amestec cu alte ţări, n- 
au făcut. 


Zac. 21. S-au cutremurată toate țărâle acâstea prinpregiur de 
năprasnica turburarea Crăiei Leşeşti. Insă ţara cu nărocul, cu cârma și vâlfa 
vestitei domniei Ini Vasilie-vodă, câţva ani si după ce să rădicase Hmil, au 
stătutu neclătită de nimea, pănă la anul... într-acesti an începătorul spre 
mare scădere țărâi, întorcându-să tătarâi den [ara Leșască cu plean, 
bugegenii şi o samă de crârneni au lovit la întorsul său pren ţară și ca o 
oaste ce trecea, nu poate hi să nu și strice ceva. Au venit prutenii și de pe 
alte văi pe lângă Prut cu jalobă la Vasilie-vodă, jeluindu că-i pradă tătarâi și 
le strică pâinile. Şi într-una de dzile, prilejindu-se Vasilie-vodă vesel la 
masă și viindù jalobă iară pre tătari că strică ţara, cum au fostii la masă 
vesel, au chemat îndată căpitanii, dându-le poruncă să purceadă într-acea 
dată cu toți slujitorii şi din slugi boiereşti și din târgu, cineși ari vrea în 
dobândă, să lovască pre tătari. Au făcutu îndată porunca căpitanii și neamul 
den hirea sa a muldovenilor lacomi la dobândă, care cumi au putut şi den 
oraş a dobândi cal, fiindi orașul plin de toată sama de oameni pre atunce şi 
den slugi boiereşti mulțime și au mărsu depreună cu slujitorii, de au lovit 
pre tătari fără veste, negân-dindu tătarâi de una ca aceia. 


Zac. 22. Era descălecată orda cu temeiul la un satu anume Brătulânii la 
Răzina, încărcaţi tătarâi de robi şi de plean den Ţara Leșască. Nefiindu gata, 
au întratu ai noștri îndată într-ânşii cu săbiile. Perit-au mulți tătari și le-au 
luat ai noştri și pleanul și robii, carii numai cu fuga au putut a hălădui dentr- 


acela feredeu spre Bugeag, ce și pe cale, în multe locuri, le-au ţinutu calea 
ai noștri pe la Lăpușna. 


Zac. 23. Multă au stătut boierii, carii să prilejise la aceia masă, mai 
vârtos Catargiul, să nu se facă graba acel lucru și din socoteala de la masă. 
lară ce este să nu treacă, au anevoie să mută cu sfatul. Tătarâi, dacă au 
scapatii la Bugeag, îndată pren câteva capete au făcut ştire la hanul cu mare 
jalobă, cum i-au lovitii moldovenii fără veste, tre-cându ei spre locurile lor, 
fără nice o stricăciune ţărâi şi le-au luat atâta plean şi atâtea rohi. S-au 
împlut îndată şi hanul, și toate capetele a Crâmului de vrăjmăşiie, fiindu şi 
simeţi pre acâle vremi, din izbândile asupra l€şilor, îndată au trimis ştire la 
împărăţiie pre Vasilie-vodă şi pre toată țara cu pâră că este haină. Și 
turcilorii la mare socoteală, şi prepus era domniile cestor ţări, aşea de tare şi 
de temeinice; ce îndată au pozvolitu hanului, să hie volnici a prăda Ţara 
Moldovei, pentru fapta acâia. 


Zac. 24. Vasilie-vodă, după aceia faptă, să păziia foarte cu grije și la 
împărăţiie și la curtea hanului. Ce, de îmbe curţile i-au veniti înșălăciune, 
ales de la Sefer Cazi-aga, veziriulu hanului. Aşea îl aşedzase pre Vasilie- 
vodă pren cărţi cu cuvente blinde, cât să părea că nici în gândi n-are hanul, 
nici alte capetele a lor pentru aceia patimă a tătarâlor ce petrecusă aicea în 
ţară. Iară vrăjmăşiia acoperită mai rnulti rău aduce. 


Zac. 25. în anul 7158<1650>, sfătuinduă Crimul să răscumpere paguba 
făcută de Vasilie-vodă ordelor lorii la Brătuleni și să curmâdze și simeţiia 
pănă în câtă era în Vasilie-vodă, au porniti pre galga-soltan cu oști, cu acela 
glas că merge să lovască Ţara Moschicească. Și hanul didâsă știre și lui 
Hmil singur, să fie gata, să purceadă asupra lui Vasilie-vodă. Şi cât au sosit 
soltanul, amu mainte Hmil cu oștile gata era anume spre părțile Moscului. 
Au purces îmbe oștile cu mare taină spre Nistru. Sosincli, îndată au 
împărțită oastea, o samă de la Soroca, clireptă spre părţile Sucevei, altă 
samă spre Orheii şi Lăpușna, păn în Prut, oastea tătărască cu cazaci 
amestecată. Nespusă pradă aceasta este țărâi şi de prada de la lon-vodă cu 
puţin mai mică (alegândi de aceste cumplite vremi de acmu, cu care toate 
primejdiile acestui pământu covârșite sintu). 


Zac. 26. Nu ştiia nemică Vasilie-vodă şădzându la divan, una după alta 
veste viindi, cum pradă tătarâi ţara. Au vădzut la ce au ieșitu sfatul de la 


masă și în deșerti procitindu cărțile lui Sefer Cazi-aga, în nedejdea cărora 
cărți să lăsasă Vasilie-vodă. 


Zac. 27. Drâmbă aceia de oști, care era orânduită spre Suceavă, au 
cuprinsi cât ține Soroca și ţinutul l6șilor, pănă în târgu, în Iași, Hotinul, 
Dorohoiul, Hârlăul, Cernăuţii, pănă în cetatea Sucevei temeiul, iară aripile 
pănă în munte agiungândui. Cetatea Sucevei apucase Gavrilaș logofătul şi 
câtva boieri de la ţară, de să închisesă acolo; au dat cazacilor și tătarâlor o 
sumă de bani. Iară denafară, la ţară, au aflati ţara toată pre acasă, cu 
dobitoci, cu herghelii, de care era pre atunci plină ţara. Plean, robi au luat 
fără număr multe și case de boieri au robitu. Atunce au luat pre giupâneasa 
lui Miron Ciogolii stolnicul cu o cucoană a lui, care n-au mai ieşit den robie 
în veci şi au peritii şi Murguleţi Ștefan la Cernăuţi, pementean vestit între 
curte. Satele, oraşele, toate ardzându și prădândi, cu aceia vrăjmăşiie era 
tătarâi asupra ţărâi. 


Zac. 28. Iară câialaltă drâmbă de oşti au lovit Orheiul și Lăpuşna și 
Fălciul păn în Prut. Atuncea au robit casa Sturdzii jicniceriului, carele apoi 
au cădzut şi vistiernic mare şi multe case întemeiate le-au dus în robie. Iară 
codrului Chigheciului la Fălciiu foarte puţină pagubă au făcut tătarâi 
atuncea, că îndată au năzuitu la codrişorul lor, ce au ei acolea, anume 
Chigheciul, pădure nu așea înaltă în copaci, că copacii foarte puţini sintu, 
cum este deasă și râpoasă și de spini mai multii decât de altii lemnu 
crescută. Și s-au apărat chighecenii, de nu le-au putut strica nemică tătarâi. 


Zac. 29. Galga-soltan singur cu coșurile și Hmil hatmanul cu tabăra, de 
la Soroca direptii au tras la Ţuţora, unde soltanul cu coșurile tătărești au 
descălecat, iară Hmilu cu tabăra căzăcească au stătut pre Vladnie. 


Zac. 30. Vasilie-vodă vădzându-se la grije ca aceia și spaimă, că luasă 
tătarâi păn supt târgu hergheliile și a slujitorilor cai le-au apucati, au 
porniti pre doamna depreună cu casele boierilor pen frân-turile codrilor, pe 
la Căpotâsti, spre Cetatea Neamţului. Iar şi singur n-au ţinut multe dzile 
scaunul, ce s-au mutatii din Iaşi în neşte poieni a codrului, ce-i dzică codrii 
Căpotâştilor şi s-au aşădzat acolea în codru cu curtea, lăsindă puţinei 
darabani de apărarea curţii, carii, dacă au vădzut mulțimea de tătari, den 
ceas în ceas adăogându-se și cu cazaci amestecați, au lăsată cu noaptea 
curtea pustie. Şi au arsii atuncea tot oraşul. Unde și unde au rămas câte o 


dugheniță. Curtea cea domnească, casele boierilor şi tot orașul într-o mică 
de ceas cenușe au stă-tutu, iară mănăstirile au hălăduit, că n-au vrut cazacii 
să dodiească, den porunca lui Hmil hatmanul, și tătarâi n-au pututii, că era 
şi oameni cu sinéțe închiși pren mănăstiri. Numai la mănăstirea a Trei 
Sfetiteji, oamenii ce-au fostii închişi acolo au avut primejdie, că ardzândi 
târgul, din para focului s-au aprinsu și mănăstirea. Deci, au căutatii o samă 
de oameni, de arşiță și de groaza focului a ieși pre o portiţă ce este în zid, 
spre hăleșteulu orașului și acolo au luat pre mulți oameni în robie tătarâi şi 
mulți oameni s-au și înecatu în hălăsteu de groaza robiei. 


Zac. 31. Au oblicit sultanul și Hmil hatmanul de fuga lui Vasilie-vodă 
şi au trimis soltanul un mâr-zaciu la Vasilie-vodă, mtrebându-l că ce au fugit 
din scaun? (De șagă lucru este întrebare ca aceasta pre o vreme ca acâia?) 
Deci, Vasilie-vodă, dăruindu bine pre tătarul, au trimis de la sine boieri la 
soltanul, pre Ghica vornicul de Ţara de Gios, iară la Hmilu pre Ciogolea 
spătariul cel mare și au tocmitu lucrul cu soltanul, cu daruri și nu cu puţină 
cheltuială. Şi de atuncea au legat Vasilie-vodă banii ce să dau soltanilor den 
ani în anu și cabaniță și câte... pungi de bani. Iară lui Hmil hatmanul mainte 
încă de aceasta vreme intrase în gândi cuscrie cu Vasilie-vodă şi 
pomenindu şi mainte pren Ciogoleşti cu soliile pentru fata lui Vasilie-vodă, 
Roxanda, numai ce au căutată lui Vasilie-vodă a aședza și logodna fetii sale, 
Roxandei, după Timuşŭ, feciorul hatmanului Hmil, şi cu câteva daruri și lui. 


Zac. 32. În... dzile, au purces şi soltanul şi Hmil de la Ţuţora spre 
locurile sale, iară ţara au rămas prădată şi pen multe locuri pustie, 
schimbată den fericiia acea dentâiu. Au ieşiti şi Vasilie-vodă den codru în 
scaun. S-au prilejit atunce în bejeniile acele și moartea lui Toderașco 
logofătul. Făcut-au Vasilie-vodă câtăva jalobă la împărăţiie pre tătari, pentru 
stricăciunea țărâi, ce nice un folos n-au făcut. Darabanii la aceia fugă a lui 
Vasilie-vodă den scaun era gata să jecuiască carăle cele domneşti, ce, după 
ce s-au aședzat Vasilie-vodă în scaun, s-au făcut a le face căutare încinsu cu 
sabie şi nemţii ce avea, den poruncă, gata cu sinéțele pline, întâi le-au luat 
darabanilor armele, apoi pre toţi, cu capetele lor depreună, i-au închis, pre 
unii pen temniță, pre aîţii i-au trimis la ocnă și cu alte pedepse i-au certatu. 
Şi de atunce ţara au purcesii tot spre rău, den anii în anu, pănă astădzi. 


Zac. 33. Nu cu o certare numai ceartă direaptă mâniia lui Dumnedzău, 
dacă să porneşte spre vreo ţară, ce după ieşitul tătarâlor au lovit mare omori 
în oameni şi aice în oraş și pen tara toată. 


Zac. 34. La anul, Hmil hatmanul cu mare mulțime de oști Căzăcești şi 
singur hanul, pănă cu 70.000 de tătari, strânse oaste şi de pe la cerchieji și 
de la toată Dobrogea, au purces asupra craiului leşescii, cărora oști craiul 
leșască Cazimir le-au ieșit înainte la un târgşor anume Berestecico, cale de a 
treia dzi de la Cameniţă în sus, cu 40.000 de oaste leşască, în care oaste m- 
am prilejitu și eu. 


Zac. 35. Nu era toate voievodziile sosite, nice Litfa, că Litva avea de 
cazacii de peste Nipru mare dodeială. Și au ieșit craiul leșăscii cu acela 
războii birui-toriu şi asupra tătarâlor, și asupra cazacilor, cit au căutat 
hanului a lua fuga şi lui Hmil hatmanul a-şi lăsa tabăra cu toată oastea. De 
care izbândă a léşilor, dacă au înţeles Vasilie-vodă den lonășcuţă pârcălabul 
de Hotinii, l-au îmbrăcată cu haină cu soboli, avându nedejdea că cu aceia 
izbândă a l6şilor va hălădui de cuscriia lui Hmil. 


Zac. 36. Iară nu s-au tăiatu cu atâta răutăţile Ţărâi Leșeşti, că apoi, la 
anul după izbândă de la Berestecico, aşea au perit de rău oastea leşască de 
cazaci şi de tătari, lăsaţi leşii în nedejdea păcii ce să făcusă la Bela Ţercov, 
cât nici hatman, nici un cap, nici un sufletă oi dzice, de 8.000 de oaste 
pedeastră ce era, n-au hălăduit. Și den oastea călăreaţă, ce era pănă la 
12.000 de oameni foarte puţini de cei de gios, încă de or hi scăpat cineva, 
încungiuraţi de toate părțile de tătari. Iară ce era frunte, tot supt sabie au 
mărsii, că aşea aședzase Hmil cu soltanii, cum la cela războiii un rob să nu 
ia tătarâi, ce tot supt sabie să puie, să să mai împuţinedze oamenii de oaste 
den Țara Leşască. Și acolo au perit și singur hatmanul Calinovschii și cu 
feciorul lui, carele îl avea numai acâia. 


Zac. 37. Şi într-acesta anii au căutată a face lui Vasilie-vodă și veseliia 
fiei sale, Roxandei, după Timus, feciorul lui Hmil hatmanul căzăcescu, tn 
anul,.'. <1652>. 


Zac. 38. Mare netocmala în depotriva caselor şi a hirelor! Aceasta 
parte era o domnie de 18 ai şi împărăției cu bivşug și cu cinste sămănătoare, 
iară c6elaltă parte de doi ani ieşită den țărănie. Ruşcile7 cu „lado, lado2, 


pen toate unghiurile, ginirile singur faţa numai de om, iară toată hirea de 
hiara. 


Zac. 39. însă câte trebuia la o nuntă domnească, nemică n-au lipsit. Și 
după câteva săptămințice au ședzut Timus aicea în laşi cu assaulii, 
polcovnicii şi atamanii săi şi nepoţii lui Vasilie-vodă, feciorii lui Gavril 
hatmanul şi lui Gheorghie hatmanul și den feciori de boieri de ţară, Nicolai 
Buhuş și Ion Prăjes-cul, acolo în Ceahrin pentru Timus zelog, au purces cu 
doamna-şi la Ceahrini. Iară Vasilie-vodă au rămas îndată la prepusuri la 
turci, pentru urât numele cazacilor la dânșii si la megiiasi îndată la zarve, 
ales la Matei-vodă, neprietimil vechii, care siindu-se de unirea lui Vasilie- 
vodă cu cazacii şi la turci amesteca domniia lui Vasilie-vodă și cu Racoţii 
îndată au stătut în sfaturi. Că amândurora era învrăjbită Vasilie-vodă şi 
amândoi să siia de acâia unire, ales cându audziia solii ca acele Racoţii de la 
Vasilie-vodă, cum i-au trimis pre Ștefan Gheorghie logofătul într-un rândiă, 
poruncindu-i să şadză mâlcom Racoţii, că-i va face de va vărsa niști galbeni 
tătarâlor şi la ce va sosi, el va vede. Și să prilejisă și solul, unul ca câia care, 
neavândi cuconi, de atunceşi luasă gându spre domniie și mai multe 
adăogea spre vrajbă şi în locul trâbilor stăpânu-său, în solii au asedzatù 
treaba sa spre domnie și la Racoţii, și la Matei-vodă. 


Zac. 40. Precum munţii cei înalți şi malurile cele înalte, cândi să 
năruiescii de vreo parte, pre cât sintu mai înalţi, pre atâta și durât făcu mai 
mare, cându să pornescu și copacii cei înalți mai mare sunetu fac, cându să 
oboară, așea şi casele cele înalte şi întemeiate cu îndelungate vremi, cu 
mare răzsipă purcegù la cădere, cândù cad. într-acâia chip şi casa lui 
Vasilie-vodă, de atâtea ai întemeiată, cu mare cădere și răzsipă şi apoi și la 
deplină stingere au purces de atuncea. 


Zac. 41. Ştefan Gheorghie logofătul, care era logofăt mare la Vasilie- 
vodă, după moartea lui Tode-rașco logofătul, știindă Vasilie-vodă pre tată- 
său, Dumitrașco logofătul, la atâte domnii boierii! ves-tită cu ocine 
întemeiate, care nici o casă aicea în ţară moşii ca acele, ocine, sate, curți n- 
au avut. După ce ș-au gătit lucrurile spre domniie, precum s-au pomenit mai 
sus, la Racoţii și la Matei-vodă, au legatii voroava și cu o samă de boieri în 
țară, cu Ciogoleștii anume și cu Ștefan sărdariul, cuprin-dzându-i cu 


giurământii să ţie taina. Au ales cu sfatul lor, numai să aducă oști Ungurâsti 
şi muntenești asupra lui Vasilie-vodă. 


Zac. 42. Sunase amu den la câțva la urechile lui Vasilie-vodă acestea și 
întâi de la un turci la Focşeani și de la munteni încă au scris, ce n-au 
credzut Vasilie-vodă. 


Zac. 43. Spuni istoriile de Piri, împăratul epi-roților, că fiindu într-un 
războiu la Tara Italii împrotiva râmlnilor, îmblândă Pyru-âmpăratul în 
fruntea oștilor sale, tocmindu-și oastea și mutându-se și într-o aripă și într- 
altă, unul den copiei lui ce-i păziia s-au apropiiat și i-au dzis: „Să iei 
aminte, împărate, cel râmlean pre un cal negru. Den toţi alți oșteni, alta 
nemică nu păzeşte, numai ș-au pus pre împărăţiia ta ochii, ori încătro te 
întorci, elŭ tot aceia păzeşte şi cearc, cândi şi cândi să vie asupră-ţi cu 
sulița gata." Au răspunsu Pirii copilului: „Cu anevoie este hiecăruia a să feri 
de ce ieste să hie". Aşea să poate dzice şi de Vasilie-vodă, domnu cu paza în 
toate părțile şi pe la toate porţi, nu s-au putut feri, ce-i era să-i vie asupra şi 
mai ales de pri-rnejdiia den casă foarte cu anevoie a să feri hiecăruia. Zac. 
44. Macara că intrase la un sfat cu aceia şi Ciogoleştii, și Ștefan sărdariul, 
iară şagă le părea a sfătui niști lucruri ca acâle, ce șidea uitaţi, gân-dindu că 
nu va naște nemică dentr-acelea sfaturi. Iară Ștefan Gheorghie logofătul 
vădzândi ce soţii au dobânditu la aceia sfat, aștepta den dzi în dzi să să 
vădească sfatul lor despre Ciogolea spătariul la beţie, că la câteva mese, 
bătu, mai vadiia lucrul. Ce, nime nu lua aminte un lucru care în gându nu 
încape. Deci, au păzit singur Ștefan Gheorghie logofătul treaba care o luase 
şi însemnase dzua oștilor ungurești și muntenești, să iasă în ţară, tocma în 
serbătorile Paştilor. 


Zac. 45. Îşi trimisese Ștefan Gheorghie logofătul giupâneasa la ţară, în 
pilda că o trimite pentru trebile casei. Iară sângur, tocma în dzua cându 
cântă beserică canonul sfântului Andrei de la Critu, la 8 ceasuri de noapte, 
gătindu-se Vasilie-vodă de beserică, încă nime nu venise den boieri la curte, 
au mânecat să-și ia dzua bună, dându-i știre de acasă că-i ieste giupâneasa 
spre moarte, cu hârtiie scornită. Și întrebându Vasilie-vodă pe postelnici 
cine din boieri este afară, au spus postelnicii că ieste logofătul cél mare, 
dvorâşte să-şi ia dzua bună, că i-au venit veste de boală foarte grea 
giupânesăi. Să hie dzis Vasilie-vodă: „Ce omu fără cale, logofătul! Știindu- 


şi giupâneasa boleacă și nu o ţine aicea eu sine." Și i-au dzis să între, să-și 
ia dzua bună. Au intrat Ștefan Gheorghie logofătul cu faţa scornită de mare 
mâhniciune și ș-au luat voie să margă spre case-și. Spun să hie dzis Vasilie- 
vodă: „Să afle lucrul pre voia sa." Neștiutoriu gândul omului spre ce 
meneşte! îndată, fără nemică zăbavă, ca cela cu grije, si nu cu hie ce grije, 
au purces îndată de olac și într-acâiași dzi au sosit la Bogdana, la satul său 
supt munţi. Și amu era şi oastea ungurească toată, cu Chimini lanâș pe 
potici si oastea muntenească la Râbna cu Diicul spătar iul. 


Zac. 46. Spun de Vasilie-vodă că den beserică l-au lovit gânduri de 
purcesul logofătului, aşea fără nădejde. Și așeași de a doa dzi după purcesul 
lui, au început a vedere a suna glas de unguri și de munteni. La care sunet 
vădzându-să Ciogoleştii cuprinși și lăsaţi de logofătul, cu care își Știia 
voroava, au stătut la grije ca acâia, cât pri păşitul lor și pre căutătură, cine 
le-ar hi luat sama le-ar hi cunoscut îndată vina. Ce, mirându-se, cum or 
face, să fugă, să-și lase casele, carii era cu totul aicea în Iași, greu şi a doa 
moarte este si dzilele lor fârşite, poate hi? 


cum să dzice, s-au apucat de altă îndireptătura, scriindă un răvaş 
Ciogolea spătariul la Vasilie-vodă într-acesta chip: 


Zac. 47. „Milostive doamne. Eu, unul den slujitorii cei streini, 
mâncândi pânea și sarea măriei-tale dentr-atâţea ai, ferinclu-mă de osândă, 
să nu-mi vie asupra, pentru pâinea şi sarea măriei-tale, îți făcu știre pentru 
Ștefan logofătul cel mare, că-ţi este adevărat hiclean și s-au agiunsii cu 
Racoțţii şi cu domnul muntenescil și sintu gata oștile, şi a lui Racoțţii, și a lui 
Matei-vodă, să vie asupra mării-tale. De care lucru adevărat, adevărat să 
credzi măria-ta, că nu este într-alti chip." 


Zac. 48. Şi dacă au scris răvașul într-acesta chip Ciogolea spătariul, au 
chemat la sine pre egumenul de Aron-vodăl anume loasafu, care era pre 
acâle vremi pe la toți boierii duhovnic și cu ispovedanie giurândi pre 
egumenul, să nu-l vădească cine este şi întâi să arate răvașul la lordachie 
visternicul, apoi la domnie, l-au legat cu mare giurământi, așe să facă. 
Mirându-se călugărul de unu lucru ca aceia, au mărsi cu răvașul la 
lordachie visternicul, care, dacă l-au înţeles și ştiindi că s-au sunat acestea 
şi dintr-alte părţi, îndată au stătut la mare voie rea, ca un omi întreg ce era 
la toată hirea. S-au lepădat îndată de răvaș și au dzis egumenului numai să 


margă, să dea el răvașul la domniie. Au mărsiă călugărul cu aceia răvaș şi l- 
au dat la Vasilie-vodă și îndată ce l-au înțăles, s-au simțită cuprinsă de 
primejdii şi au stătut cu mare strânsoare asupra călugărului, să spuie de la 
cine au ieşit acela răvaș. Au stătut călugărul dentâiu foarte tare, priimindu și 
moartea, iară a vădi nu poate, că era dat cu taină de ispovedanie răvașul. Şi 
dacă s-au strânsu boierii la sfat şi arătându călugărului şi munca Vasilie- 
vodă, ca pentru un lucru ca acâia, ce să atingea de domniie și de atâtea case, 
deci luându-și egumenul şi de la vlădica Varlaam, care era mitropolit pe 
atunce, dezlegare, au spus călugărul, anume cine i-au dat răvașul. Şi îndată 
chemândi Vasilie-vodă pre Ciogolea spătariul, i-au spus toate de-amănuntul 
şi cum ieste și Ștefan sărdariul tot într-acâia sfat. 


Zac. 49. Cu puţine cuvinte i-au mustrat Vasilie-vodă pre amândoi 
Giogoleştii, ce ei amândoi să apăra tare, că i-au fosti tot cu credinţă și n-au 
priimit acestea și de i-ari trimite unul macara dentru dânşii, să aducă de 
grumadzi pre Ştefan Gheorghie logofătul. Și hie dzis Vasilie-vodă: „ân 
zedari această slujbă acum: să-mi hie spus acestea, pănă era în lași 
logofătul". Deci, pre Giogoleşti i-au pus la închisoare, iară în urma 
logofătului Ștefan au răpedzit întâi pre Sculi, apoi pre lacomi, ce era vătav 
de aprodzi şi pre Alexandru Costin, cu carte la dânsul, să vie cum mai de 
sirgi la curte, pentru mare tr6bi ce au nemerit de la împărăție, însă la mai 
mare grije au stătut Vasilie-vodă de serdariul, fiindu atâtea oști pre acâia 
vreme și marginea toată pre sama lui. Ce îndată au scris cărți si la serdariul 
Ștefan, să vie cum mai de sirgii la curte. 


Zac. 50. Să prilejise mainte de aceste începături o treabă de care 
învățase Vasilie-vodă pre serda-riul, să gătedze niști steaguri de slujitori, să 
hie gata şi cândii i-ari da ştire, să purceadă cu o samă de oameni la câmpi, 
peste Nistru, că-și deschisese cale neguţitorii grecii carii îmbla la Moscu 
pentru soboli, pre la Tighinea, pentru greul vămii și face scădere vămii aice 
în ţară. Ce pusesă gându Vasilie-vodă să-i sparie de pe acela drurn, peste 
câmpi. Cu prilejul acei trebi, scriindu Vasilie-vodă la serdariul să vie cum 
mai de sirgu la curte și pornindu cărțile, dederă ştire ca, iată şi serdariul au 
sosit la curte. Spun că după ce s-au apropiiat de orașii Ştefan serdariul și l- 
au tumpinat o slugă a lui, i-au spus de toate ce să sună în târg și la curte şi 
cum au purces logofătul cel mare den laşi și multe amestecături sintu şi 
cuvinte de unguri. Să hie stătut multi în gânduri serdariul, intra-va în târgu, 


au întoarce-să-va înapoi. Şi-i dzicea o slugă a lui:,„ântoarce-te,giupâine, că 
nice la unu bine nu mergi”. Iară osândă trage la plată, au biruitii gândul să 
între în târgù și îndată cum au sosit la gazdă, nemică nu zăbovindi, au 
mărsu la curte. 


Zac. 51. Vasilie-vodă, cum au înţeles de serdariul c-au venit la curte, 
nu s-au încredzut deodată, ce în doocă-trei rânduri au trimis să vadză, 
adevărat au sosit? Ce, clacă au știut că este în divan adevărat, îndată au ieșit 
în spătărie si l-au chematu la sine, la adunare. Și i-au fostă spus Vasilie- 
vodă cum au fostii scris şi cărţi, să vie pentru treaba acâia, care s-au 
pomenit mai sus, ce mai bine este c-au venit sângur. 


Zac. 52. L-au întrebatu după aceste și de lucrurile ce să vădesci despre 
unguri, cu amestecăturile lui Ștefan Gheorghie logofătul, știe ceva, au ba? 
Tare s-au apucat serdariul că nu știe nemică, cu mare giurământuri. Și cum 
să hie el amestecii la unile ca acelea, spre răul stăpânului său, dzicândă cu 
glas: „Cine au fostii, doamne, mai credzut la mări-ia-ta și cinstit ca mine ? 
Și m-ai scos den obiele și den sărac m-ai îmbogăţit”. I-au dzis Vasilie-vodă: 
„Așea ştiu şi eu". Şi i-au dzis să margă, să grăiască cu Ciogolea, să audze ce 
spune Ciogolea spătariul. 


Zac. 53. Cum au intrat serdariul în visterie ş-au văzdut pază de siimeni, 
s-au spăirnântat, știutoare de vina sa hirea şi îndată au început a-i spune 
toate de faţă Giogolea spătariul. Să apăra sărdariul de toate acelea, ce ca un 
vinovat într-acâle sfaturi, să apăra slabi. Deci, au cunoscut Vasilie-vodă tot 
lucrul, iară n-au vrut să-i omoară îndată, așteptândi ce s-ar mai înnoi despre 
Totruşi, unde au mărsi logofătul. Ce, nepestită vreme, sosi den fugă şi 
Alexandru Costin dândi ştire de perirea lui lacomi vătavul de aprodzi, de 
străjile Ungurâsti şi de oști ungurești trecute în ţară. Atuncea au vădzut 
Vasilie-vodă asupra sa toată cumpăna, care îi veniia asupra, nefiindù gata de 
nemică, la o primejdiie de sârgi ca aceia. 


Zac. 54. lacomii vătavul de aprodzi, dacă au sosit la Roman, n-au 
mărsu pre caii sei, care avea și buni si de agiunsu, ce ş-au lăsată caii săi la 
Roman, la hrană ş-au luat cai de olacul ca un om deşteptatu tot în bine și ce 
poate primejdiia neștiutorul. Și i-au dzis Alexandru Costin să nu-şi lase caii 
de lângă sine., ce n-au vrut să asculte priietenescii sfat, ce au purces pre cai 
proști. Și la Bacău îndată s-au tumpinat cu străjile Ungur6sti, care străji, cât 


i-au zerit, i-au luat în goană și îndată l-au agiunsi și așăși în goană l-au 
omorât den pistoale. Iară Alexandru Costin şi cine au fostii pre cai mai buni 
au scăpatu de perire. 


Zac. 55. Amu ajungea fruntea oștilor ungurești la Romani și de la 
Focşeani au dat ştire de Diicu spătariul, cum au trecut și el cu oștile 
muntenești Focşeanii. Și atuncea au dat pre amândoi Ciogoleştii și pre 
Ștefan serdariul pre sama siimenilor, de i-au omorât, noaptea înaintea jitniţii 
ce ieste în curtea înluntrul. Adusese și pre Mogâldea, fiindu-i unchiu lui 
Ștefan Gheorghie logofătul, ce nu l-au omorât, ce l-au luată la pusei pănă la 
Hotin cu siny. 


Zac. 56. Multă au stătut boierii, mai vârtos lor-dachie vistiernicul cél 
mare pre acâle vremi, să nu piaie Ciogol6ştii și Ştefan serdariul, ce 
temându-să Vasilie-vodă, după apropiiatul oștilor Ungurâsti, să nu facă şi ei 
vreo zarvă în curte, i-au omorât. Eram pururea în casă eu la lordachie 
visternicul- și ador-misă foarte cu greu lordachie visternicul do mare scârbă 
ce avea, cândi, pre amiadzănoapte, au dat ştire de la curte de perirea 
Ciogolştilor şi a serdariului. Și dacă l-am deşteptat, îndată au dzis: „Au, 
peri-t-au cei boieri?" Şi dacă i-am spus că au periti, au suspinat greu, 
dzicându: „Ah! Ce s-au făcut!" 


Zac. 57. Să mira Vasilie-vodă, încotro va năzui? La turci să temea de 
pâră ţărâi şi de lunicoase hirea turcilor și cu grije. La cazaci iarăși să feriia, 
să nu-şi mai strice numele de la turci. Iară a sta împotriva oștilor ce-i veniia 
asupra, nu era cum, nea-vându nici oaste gata şi ţara toată cu. ură şi gata la 
lucru noou, că Orheiul, ce era capete, era tot de-a lui Ștefan logofătul. Ce-au 
alesii cu sfatul să năztiiască la cetatea Hotinului, răpedzândi îndată la 
cuscru-său, la H mii hatmanul, dându-i știre de toate aceste începături, pre 
Stamatie Hadâmbul postelnicul cel mare. 


Zac. 58. La Cetatea Neamţului era toată inima avuţiei lui Vasilie-vodă, 
deci acolea au răpedzit Vasilie-vodă pre Ștefăniță paharnicul, nepotul său, 
să apuce avuțţiia, şi, ori că n-au ştiut Ștefan Gheorghie logofătul de avuţiia 
acâia în Cetatea Neamţului, ori au stătut după lucruri care începuse și n-au 
socotit acéia bani, iară era mai aproape de dânsul decât de Vasilie-vodă 
aceia avuţiie. 


Zac. 59. Amu. era oștile ungurești cu Chimini lanăş, hatmanul lui 
Racoţii și cu Ştefan Gheorghie logofătul la Roman, cându și Vasilie-vodă 
sculându-se cu toată casa şi curtea şi cu boierii de curte, au purces den Iaşi 
spre Hotin. Atuncea, ce slujbă am făcut lui lordachie vistiernicul, pren 
multe cuvinte nu lungesci. Iară inima agonesitei lui am trecut la Cameniţă 
şi-o am dat la un priietin a tătâne-niieu, anume Mihai stegariul și deplin 
acâle toate au venit apoi la mâna lui lordachie vistiernicului. 


Zac. 60. Solul pre carele trimisese Vasilie-vodă la Hmil hatmanul, 
precum s-au pomenit, pre Hadâmbul postelnicul, ori că l-au împiedecat 
logofătul Ştefan pârcălabul de Soroca pre acele vremi, ori den blăstămată şi 
lipsită hirea hadâmbului, s-au întorsi înapoi. Și aflândi pre Vasilie-vodă 
amu în calea Hotinului, au pârât la Vasilie-vodă pre pârcălabul Ștefan de 
viclean. Deci i-au căutat a trimite de iznoavă pre alţii de la Hotin, iară la 
hatmanul Hmil. Şi au trimis cu al doilea rându pe Grigorie comisul și pre 
nepotu-său, Ștefăniță paharnicul şi pre Nicolai Buhuș jitniceriul și lor au dat 
şi pentru Ştefan pârcălabul de Soroca învăţătură, să-l prindză şi să-l trimaţă 
legat de la Soroca la Hotin și aşea au făcut. Ei singuri au trecut Nistrul la 
Hmil hatmanul, iară pre pârcălabul Ștefan l-au dată pre sama a unora den 
Hânţești, carii să ţinea lângă Ștefăniță paharnicul, să-l ducă la Vasilie-vodă. 
Ce, pentru lăcomia sa, aducătorii, să hie a lor ce luasă și ce mai era pe lângă 
dânsul, l-au omorât pre cale. 


Zac. 61. Omii de miratii la întregiia lui de sfaturi şi de înţelepciune, cât 
pre acâle vremi de-abiia de era pementean de potriva lui, cu carile şi 
Vasilie-vodă sângur, deosebi de boieri, făcea sfaturi şi cu multe ceasuri 
voroava, așea era de deplin la hire. Iară la statul trupului său era gârbov, 
ghiebosi și la cap cucuiatuă, cât puteai dzice că este adevăratu Essopi la 
chipu. 


Zac. 62. Dacă sosi Vasilie-vodă la Hotin, s-au aşădzat cu tabăra sa 
aproape de cetate, deasupra. Iară Ștefan Gheorghie logofătul cu Chimini 
lanășu și cu Diicul spătariul lui Matei-vodă, cuprindzindă scaunul țărâi la 
Iaşi, îndată au alergat mulţi den toate părţile, de la ţară la Iași. Şi înglotindu- 
să, au marsii la Chimini lanăș, strigându: „Să ne hie domni Ștefan 
Gheorghie logofătul”. Le-au răspunsă Chimini lanăș: „Pre voie să le hie, 


precum poftescù". Spun de Diicul spătariul muntenesci că să ispitiia și cu 
acâia nedejde era, să hie el la domnie. 


Zac. 63. Deci, după obicei, au mărsu Ștefan Gheorghie logofătul cu 
câteva gloate de ţară la besâreca lui Svetii Nicolai și i-au cetit molitva de 
domnie Ghedeon episcopul de Huși, fiindă mitropolitul Varlaam ieşit la 
munte, la mănăstirea Sacul. Au stătutii domnu Gheorghie Ștefan-vodă în 
anul 7161 <1653>. 


Capulu alu optusprădzâce 


Încep. 1. Den cinci simţiri ce are omul, anume vederea, audzul, 
mirosul, gustul și pipăitul, mai adevărată de toate simţiri ieste vederea. Că 
pren audzu, câte aude omul, nu să poate aşedza deplin gândul, este așea ce 
să aude, au nu este, căci nu toate sintu adevărate, cate vin pren audzul 
nostru. Aşea și mirosul de multe ori înşală, fiindă multe mirodenii dentâiu 
grele, iară apoi mare și iscusit miros făcu. Gustul încă este așea, că multe ne 
păru că sintu dulci, apoi simțimu amărăciune și împotrivă, multe amare că 
sint ne păru si sintu dulci. Pipăitul, iară şi multe pipăim în chip de une și 
sântu altele şi nu le putem a le cunoaște cu singur pipăitul, fără vedere. Iară 
vederea singură den toate aşadză în adevăr gândul nostru și ce să vede cu 
ochii, nu încape să hie îndoială în cunoştinţă. 


Zac. 2. Aşea şi noao, iubite cetitoriule, cu multă mai pre lesne a ne 
scrie de aceste vrémi, în care mai la toate ne-am prilejit singuri și pentru 
lungimea capetelor ce s-au scris den îndelungată domniia lui Vasilie-vodă 
mai sus, den ieşitul cel dentâi den scaunul ţărâi a lui Vasilie-vodă, începem 
a scrie de domniia lui Gheorghie Ștefan-vodă, care ori cu direaptă cale, ori 
cu nedirepte mijloace (rădictn-du-se asupra domnului său, au luati 
domniia), tot unile ca acestea din orânduiala lui Dumnedzău că sintu, să 
credu. 


Zac. 3. îndată ce au şedzut Gheorghie Ștefan-vodă în scaunul domniei, 
cu sfatul lui Ghimini lanăş hatmanul lui Racoţii s-a Diicului spătariul lui 
Matei-vodă, domnului muntenesci, au ales şi den oastea ungurească, și den 
munteni și au ales o samă de oameni și den ţară cu Pătraşco Moreanul 
hatmanul și au trimis spre Hotin, în urma lui Vasilie-vodă. 


Zac. 4. Știia şi Vasilie-vodă de toate ce să lucra în lași pre urma lui și 
trimisă şi al doilea rândi de la Hotin sol la cuscru-său, Hmil hatmanul 
căzăcescu şi la ginire-său, Timus, cerândi agiutoriu cum mai de sirgă. 


Zac. 5. La l€şi încă m-au trimis pre mine, la starostele de Cameniţă, la 
Patru Potoţchii, feciorul hatmanului Potoţchii, la ieşitul căruia den robie 
Crâmului mare agiutoriu îi didâsă Vasilie-vodă cu banii săi. Ac6stea 


aducându-i aminte, îl poftiia să să afle la primejdiia lui. Şi cu aceia solie 
aflându-l pre starostele, cale de trei dzile mai sus de Cameniţă, la niște 
ocine a lui, îndată au lăsat toate trebile sale și au purces spre Cameniţă. 


Zac. 6. Iară pănă a sosi starostele la Cameniţă, la Hotin, într-o dzi, dau 
ştire lui Vasilie-vodă că iată că sosescii oștile lui Ştefan-vodă asupră-i. Au 
stătut în gânduri dentâi, să dea războiii cu câţi oameni avea cu sine, că încă 
era toţi boierii de scaun cu gloatele sale cu Vasilie-vodă si Boji căpitanul cu 
lefecii și darabanii cu Căra căpitanul lor și avea și siimâni vro 60 și nemți 
foarte buni, 100. Iară dacă au vădzut răceala tuturora şi slujitorilor, și 
căpitanilor, pre carii avea mare nedejde, pentru mila ce le făcuse cu multe 
vremi înainte, s-au apucat de trecătoarea Nistrului, suspimndu pre Boji 
căpitanul și pre Cară căpitanul de darabani. 


Zac. 7. Aicea s-au cădzut a pomeni mai sus pentru avuţiia cea ce era la 
Cetatea Neamţului, la care trimisesă pre nepotu-său, Ștefăniță paharnicul, 
Vasilie-vodă. Acolea pănă a clăti de la Hotin, au so-situ toate deplin la 
Vasilie-vodă. De care, dacă au dat ştire că soseşte și Ștefăniță paharnicul, cu 
toate deplin, s-au bucurat Vasilie-vodă, dzicându: „De acmu înainte, pănă în 
cămâşe mi-oi da şi n-or ride nepriietenii”. 


Zac. 8. Şi aşea, Vasilie-vodă, trecându Nistrul cu o samă de boieri, 
anume Toma Cantacuzino vornicul, , Gheorghie hatmanul, lordachie 
visternicul ji cu f câţi boieri mai era strânși de casa lui, boierii ceielalți toţi 
şi slujitorii cu pușcile s-au întorsii spre Iași, la 'domni tânar. Și tâmpinându- 
se cu oștile lui Ștefan-vodă în dumbrăvi, aproape de Hotin, pănă a să 
încrede unii cu alalti, au trecut câteva ceasuri, supt care zăbavă au trecut 
Vasilie-vodă Nistrul cu toate casele boierilor, însă nu fără mare pagubă în 
carăle boierilor la trecătoare şi mai multă de târgoveţi! de Hotin, carii, 
vădzându spaima şi graba la trecătoare, precum face vr&me ca aceia, au dat 
jacii în rămășiţa carălor și multe haine scumpe, argmturi au apiicatu, câtă de 
atuncea ştiu îmbogăţiți pre câtva hotinceni. 


Zac. 9. Apucase oștile lui Ștefan-vodă pre o samă de némți netrecuţi 
încă și dândi şi den cetate Mo-gâldea paharnicul (de care s-au pomenit c-au 
fostu pănă la Hotin legatii la pusei) den săcaluşe si năva-lindu și slujitorii de 
a lui Ștefan-vodă, au perit putinei némți la trecătoarea cu podul. Iară da şi 


siimenii lui Vasilie-vodă de peste Nistru den smeţe, cât nu să putea cobori 
nime la vad. 


Zac 10. N-am fosti într-acea dată acole, la trecătoarea aceie, că 
trecusăm Nistrul mainte, precum am pomenit, iară am înţeles de ceia ce au 
fosti acolea de faţă, cum singur Vasilie-vodă șidea de ceia parte de Nistru 
preunscăuieș. Au slobodzit târgoveţii (şi spun că cu învăţătura Mogâldei 
paharnicul) un săcaluș, den care sacaluş glonţul foarte pre aproape au lovit 
de Vasilie-vodă. Scârnavă şi nebuneasca faptă și nu fără osândă cât de 
târdziu. 


Zac. 11. Nu pociu tăcea aice pentru cetatea Hotinului, ce nesocoteala a 
o lăsa îndată pre mâna altuia, de nu de altă nedejde pentru trecătoarea, în 
care să hie fără grije, s-au cuvinit să să puie oameni sineţași. Și ce oameni? 
30 de nemți să hie pus, să o ţie despre oastea Muldovei și despre unguri cu 
aii. Au n-au fostii hrană? Pâinea a unui satu de la Hotin ar hi putut a ţinea 
un ani, sau câtă era numai în tirgil. Şi aceia cetate, oricine va vrea să 
socotească, va afla că au fosti a răssipei casei lui Vasilie-vodă pricina. Și de 
mi-i întreba, îţi răspundzii, că de ar hi fostă doamna lui Vasilie-vodă în 
cetatea Hotinului, nu la Suceavă, n-au fostii în puterea lui Ștefan-vodă a 
bate cetatea Hotinului, cum au bătut fără grije cetatea Sucevei, că și aşea 
venise Vasilie-vodă cu soltanii pănă în Prut, cu oști tătărăști, ce i-au întorsil 
hanul, că sosiia craiul leşăscii. S-au cum ar hi bătut Ștefan-vodă cetatea 
Hotinului și Hmil era la Husiatin, cale de o dzi de Hotin? Ce multe ar hi 
pututii a lucra Vasilie-vodă și domniia tot neclătită la Poartă îi sta, pănă 
târdziu, după luatul cetăţii Sucevei. 


Zac. 12. Nime dară să nu vinuiască sfaturile de acmu. Vedzi ce greşele 
s-au făcut la cei vestiți svât-nici. Și acela lucru era în putere a face, iară 
vremile de acmu nu sânti în putere şi nici un sfat nu încape la greu ca 
acesta, fără de mărturiia că este sosită perirea. Dzicem că de ar hi cutare și 
cutare, acum ar hi într-altii chip. Iară nu sintu vremile supt cârina omului, ce 
bietul om supt vrémi. Multe și mari smintele am apucat și în dzilele celor 
mai bătrâni, iară îți agiurigă aceasta una, cu lăsarea fără oșteni cetăţii 
Hotinului, den care lăsare ieste răssipă toată avuţiei lui Vasilie-vodă cu casa. 


Zac. 13. Pentru cetate, tumpinându-mă în cale cu Cotnarschii, 
credincios pisariul lui Vasilie-vodă (că el veniia de la crai trimis pănă la 


răscoale de Vasilie-vodă şi eu mergeam în sus, la starostele de Cameniţă), 
m-au întrebat, ca un om deplin ce era: „Grijit-âu bine cetatea Hotinului 
Vasilie-vodă? Pus-au oamenii săi şi puşcile, au ba?" Am răspunsi că nice 
un seninu, la purcesul mieu, să să grijască cetatea, n-am vădzut. Au suspinat 
Cotnarschii, cum ar hi ştiut că să va lăsa nesocotită cetatea aceia. Iară poate 
hi că giudeţul lui Dumnedzău spre ce trage, cu anevoie să mută cu sfatul 
omenesci. 


Zac. 14. întră Vasilie-vodă în Cameniţă, cându am sosit şi eu cu veste, 
că iată soseşte și starostele de Cameniţă, cu mare făgăduinţă şi cu căldură, 
să să afle la aceia vreme, precumușşi au fosti aşea. 


Zac. 15. N-au împlut Vasilie-vodă cu pribegiia sa o lună în Cameniţă și 
veni ştire, cum Timus, feciorul hatmanului Hmil, cu 8.000 de oaste în-tr- 
ales căzăcească, trece la Soroca Nistrul. Acmu caută hirea de priietinù 
leşască. Macara că cazacii pănă la inemă l6şilor intrase cu sabia și Vasilie- 
vodă o casă cu capul lor şi în nedejdea lor de a-și răscumpăra domniia, nice 
o opreală sau vreun bănat despre cineva n-au avut, ce, cum au venit fără 
grije aşea, cându i-au fostii voia, au ieşit. Fără numai de un polcovnic 
anume Condraţchii, ce era cu o mie de l6și de paza marginii, avea siială 
Vasilie-vodă. Ce p'repunea ca niște oameni streini, de siială, ai noștri. lară 
nici acâia nici un gândi rău, nice puterea aceia, să strice lui Vasilie-vodă 
ceva, n-au avut. 


Zac. 16. Timus cu oastea cum au trecut Nistrul, n-au mai aşteptat să să 
adune cu socru-său, Vasilie-vodă, ce, de la Soroca, întinsi la Coiceni au tras 
oastea și acolea au trecut Prutul. 


Zac. 17. Luându veste Ştefan-vodă de Timus că vine întinsă asupra 
l6șilor, Diicul spătariul domnului muntenesci pre porunca domnu-său, să 
nu se sune de tot lucrul, că au întrati cu oștile lui în raiava împăratului, să 
întorsesă cu câteva dzile înainte şi Chimini lanăş, ori temându-se de vreo 
sminteală oștilor şi den vreun hiclenșug de ţară, ori stiindi soliile 
s'tapânului său, lui Racoţii, la Hmil pentru Crăiia Leșască, că să agiungea 
Racoţii cu Hmil pentru crăiia la l6şi de atuncea, și-au por-nitù și el toată 
pedestrimea ce avea, nemți și cu pușcile pe la codrul Câpotâştilor, pre 
Cobâle, direptu la potica Difuzului, numai el singur cu călărimea rămăsese, 
pren rugămintea lui Ștefan-vodă, în lași, şi-au strânsil şi Ștefan-vodă oastea 


de tară câtăva, ca la 12.000 de oameni și au ieşit deasupra Popricanilor 
împrotiva cazacilor. 


Zac. 18. Timus, dacă au trecut Prutul, au purces spre Popricani cu 
tabăra legată. leşise o samă de oșteni a lui Ștefan-vodă înainte, peste Jijiia, 
în chip de harţii şi au coborât Ștefan-vodă şi darabanii la Jijiia, la vad. Iară 
puţin lucru au ţinut harțul oștenii lui Ștefan-vodă, i-au împinsă îndată 
călăreţii lui Timus. Și era și ai noştri, carii ţinea cu Vasilie-vodă, pe lângă 
Ștefăniță paharnicul, den Hăncești și den Hânţeşti o samă și câţi cercheji de- 
a lui Vasilie-vodă, carii toți aceste mărsese cu boierii cei trimişi de Vasilie- 
vodă la Hmil hatmanul. 


Zac. 19. Cazacii, cum au împinsii pe călăreţii ce le ieşisă den oastea a 
lui Ștefan-vodă înainte, au purces orbi la vad cu toată tabăra și unii pre pod 
mai mulți pe lângă pod, că era Jijiia mică, au dat cu tabăra. Care năvală 
vădzându darabanii, au plecat fuga de la vad la deal, spre rediu și oastea 
(câialaltă ce sta deasupra, pre culme, nedându-le nice un agiutoriu, i-au 
agiunsii pre coasta Popricanilor călăreţii lui Timus și el singur și au cădzut 
acolea multe trupuri den bieţii darabani. Alţii, carii au hălăduit pănă în 
rediu, ș-au scutit viaţa cu pădurea. 


Zac. 20. Vădzândi acâia primejdiie a darabanilor, Ștefan-vodă şi 
Chimini lanăş au tras oastea mai spre lași și au tocmit de îmbe părţile de 
drum călărimea. Şi era aceia oaste şi de ţară şi la Ghimini lanăș, cât să 
putea, la 24.000 fără greş să socotească. De ar hi fostă la un gândi, ce era? 
Nedândi război cazacilor, să le închidză hrana şi drumurile den toate 
părţile, ce ar hi făcut cu tabăra Timus? 


Zac. 21. La suitul taberii Căzăceşti pre coastă, la deal, sărisă o samă de 
oșteni de ţară și înfrâns6să pre călăreţii lui Timus, de i-au băgat pănă în 
tabără. Şi acolea în deal, dacă s-au suitu toată tabăra, că era îndesară, s-au 
aşedzat pre mas şi acolea au mas preste noapte. Iară den oastea lui Ştefan- 
vodă, într-acea noapte, mulţi lăsându oşteniia, au mărsu spre casele lor. 


Zac. 22. A doa dzi, Timus cu tabăra legată au purces direptă asupra 
oștilor lui Ștefan-vodă, spre oraş, fără nici o siială, dodeindu-i moldovenii 
câte oarece de pe de laturi. Ce vădzândi Ştefan-vodă și Chimini lanăş că 
scade oastea și într-acea noapte s-au scursă în giumătate, pănă între vii au 


ținut drumul orașului, iară dentre vii au luat Bahluiul în sus și câţiva boieri 
de casa lui Ștefan-vodă cu totul. 


Zac. 23. Timus într-aceiaşi dzi, după ce au îm-pinsu oștile lui Ştefan- 
vodă, au intrat în târg ș-au descălecat în curțile cele domnești și tabăra 
iezise toată înaintea curții și penpregiur. Și au ședzut așea, cu tabăra iezită, 
pănă la [venirea socru-său, lui Vasilie-vodă, în laşi de la Cameniţă. Iară 
pănă a sosi Vasilie-vodă, au prădat cazacii codrii lașşilor de la drumul 
Căpotâştilor, pănă aproape de Huşi, şi scosesă fără număr vită, care apoi, 
dacă au sosit Vasilie-vodă, pre câtă au aflatii nemâncată, tot câte un zlotii au 
dat cazacilor pre vită şi au dat ştire la oameni de ş-au luat vita, care o au 
cunoscutii. 


Zac. 24. Mulţi au perit atuncea de cazaci, oameni neştiutori ce sântu 
cazacii oploşiţi în târg. Alţii merge să să închine la Ștefăniță paharnicul, 
carele era cu Timus, ce nu agiungea pănă la Ștefăniță, că-i tum-pina cazacii 
şi-i omorâia, între carii și Tăutul armașul şi alții mulţi ş-au pus capetele de 
cazaci. 


Zac. 25. Pre Vasilie-vodă vestea de izbândă lui Timus l-au tumpinatii la 
Zvancea cu care veste Grigorie comisul singur mersesă și l-au îmbrăcat cu 
haină cu soboli. Și îndată au trecut Nistrul la Zvancea, că cetatea Hotinului 
nice într-un chip n-au vrut să o dea târgoveţi! cu pârcălabul lor, cu Hâjdău, 
ori că au vrut aşea de credincioși să hie lui Ștefan-vodă, care lucru n-aş da 
să hie într-ai noştri pănă într-atâta nevoinţa pentru singură credinţa, ori că s- 
au siit pentru jacuri ce făcusă târ-goveţii în carăle boierilor, pecum s-au 
pomenit, şi slobodzise câteva săcaluşe în sângur Vasilie-vodă. Şi aceasta 
ieste pricina, nu alta. Și în câteva rânduri au trimis Vasilie-vodă la Hâjdeu, 
carele era pârcălab pus de Ștefan-vodă, și la târgoveţi, cu mare giură- 
mânturi, ce nici într-un chip n-au vruti să dea cetatea şi au ţinut vro doao 
luni, pănă la a doa venire a lui Ștefan-vodă den Ţara Muntenească, îi încun- 
giurase Vasilie-vodă și cu niște nemți ai săi, de-i bătea și tot au ţinut cetatea 
toata vara închisă. Așea cu anevoie să agonesâște ce să pierde odată. 


Zac. 26. Vasilie-vodă dacă au sosit la Iaşi, după sfat ce au făcut cu 
ginere-său, cu Timus, s-au mutat Timus cu tabăra la Gălata, iară Vasilie- 
vodă au rămas în curte, gătindu-să asupra lui Matei-vodă, cu mare gătire, 


dându ştire ţărâi să încalece tot omul, iertând pre toți de toate vinile, de ari 
hi și greşit cineva, împrotiva domniei. 


Zac. 27. Aicea caută cum nu să poată trece ce ieste să hie, că după 
izbândă aceia, Vasilie-vodă să hie întorsu pre ginere-său înapoi, şi să se hie 
aşădzat iară cu paza trebilor la împărăţiie, întărin-du-să cu slujitorii streini, 
cum avea avuţiie, nime n-ar hi mai venit asupră-i. Și așea-i sfătuia pre 
Vasilie-vodă și o samă de boieri. Ce, în nedejdea neîndoită pre oști 
Căzăceşti, ce avea Vasilie-vodă, să-și răscumpere strâmbătatea despre 
Matei-vodă în-tâiu și mai pre urmă şi despre Racoţii, cumu-și dzi-cea Timus 
că den Țara Muntenească pen Ardealu să va întoarce, au biruit sfatul, numai 
să margă asupra lui Matei-vodă. Iară nu omul, ce Dumnedzău sfarâmă 
războaiele, precum dzice Scriptura. 


Zac. 28. Nu să cade să trecem poticala nemților de șaugăii țărâi 
noastre, la munţi pre Oituză, de care némți s-au pomenit că-i pornise 
Chimini lanăș den lași înainte pen strâmtori de-a dirâptul. Și apoi, amu în 
munţi, s-au îndemnat şavgăii de la Ocnă și au ţinut calea pedestrimei aceiia 
a lui Racoţii şi cu sfatul a unuia den șavgăi, dacă să vor apropiia de nemți, 
să cadză toți la pământu, pănă va trece focul sinâţilor, cum dau nemții odată 
toți. Așea au făcut, cădzindu toți la pământi. După ce s-au stâmpărat 
sânețăle, pănă a găti al doilea diresii nemții, au intrat şavgăii într-ânșii cu 
coase şi cu topoară, ce au ei lungi în coade şi-au perit câtva nemți acolea de 
dânșii, cât le-au căutat aceii pedestrime a lăsa şi puşcile în munţi și de-abiia 
s-au dezbărat de şaugăi bulucurile acelealalte de nemți. Pentru care fapte a 
şavgăilor, apoi Alexandru Costin, fiindă po-vaţă dată den lași acelor nemți, 
au şedzutu un anu încheiat în temniţă la Făgăraș, în obedzi. 


Zac. 29. Ştefan-vodă pănă în Trotuş au mărsu cu Chimini lanăș, iară 
den Trotuș, avându nedejde pre Matei-vodă de agiutor mai de sârg și trăgea 
şi boierii în [ara Muntenească și poate să hie că şi patima nemților de 
şavgăi făcea oarece sială, s-au despărțit de Chimini lanăș și au luat Totruşul 
în gios pren Focşeani, în Ţara Muntenească. 


Zac. 30. Aicea în laşi, pănă la purcesul lui Vasilie-vodă în Ţara 
Muntenească, au perit Cotnarschii pisariul leşescu de credinţă a lui Vasilie- 
vodă, omu deplin la toate trebile, de Timus ginerile lui Vasilie-vodă, den 
hirea lui acea de tiran ce era şi de om sălbatecă şi fără nice o frică de 


Dumnedzău, scornindu pricină că ieste leah şi el opriia pre Vasilie-vodă să 
nu-şi dea fata după Timus. Deci, într-o dzi au trimis, poftindu-l de la 
Vasilie-vodă, să-l trimaţă, că-i ieste de treabă. Negândindu Vasilie-vodă de 
una ca acéia, l-au trimis la dânsul, la Gălata mănăstirea și acolea dacă au 
mărsi, au învăţat pre cazaci de ai săi cu săbiile gata. După voroava ce-au 
avut scornită cu dânsul, la ieşitul de la voroava lui, au dat cazacii, ce era 
gata de aceia faptă, cu săbiile într-insul și l-au omorât cu mare tiranie, fără 
nice o milă. De care faptă a lui Timus, deaca au audzit Vasilie-vodă, numai 
nu să otrăviia de voie rea. Și îmbla Timus cu acâia gândi și pre Toma 
vornicul si pre lordachie visternicul, tot dentr-aceia pricină, dzicându că 
aceşti doi cu Cotnarschii opriia pre Vasilie-vodă să nu dea pre doamna 
Roxandra după dânsul. Deci îmbla si ei cu dzilele amână si s-au cerşut de la 
Vasilie-vodă să-i lase să margă la ţară. Ce Vasilie-vodă nu-i lăsa și au 
poroncit la ginere-său că mai bine mortu să hie, decât să hie boierii, carii 
are la inimă sa cu toată credinţa, la grije ca aceia. Sau cu ce inimă or veni 
c6ialalți boieri de la ţară la dânsul? Deci l-au mal mutat de la gândul lui. 
însă boierii aceşti doi tot cu fereală îmbla și tot pre ascunsi noaptea pe la 
poarta despre casăle despre doamna veniia la Vasilie-vodă. De care toate 
suspina greu Vasilie-vodă și-și frângea mânule de ginere ca aceia. 


Zac. 31. Au purces Vasilie-vodă den Iași în Țara Muntenească cu al 
treilea rându asupra lui Matei-vodă domnul muntenâscu. Şi întâi Timus cu 
tabăra căzăcească şi al doilea conac au stătut la Podul înaltă pre Bârlad şi 
acolea au făcut Timus oştilor Căzăceşti căutare şi le-au împărţit de la 
Vasilie-vodă lefe și căpeteniilor şi oștenilor tuturora. Era de capete 
Căzăceşti cu acâia oaste polcovnici Bohun anume şi altul Nosaci, vestiți și 
vechi cazaci. Şi tot acolea, fără nice o vină, Timus, pentru un cu-vântii ce au 
dzis în sfat Bohun, au scos sabia Timus și au lovit pre Bohun într-un umăr, 
de caTe rană în toată calea aceia Bohun au îmbiat cu mâna legată. Acéia om 
cu hirea de hiară sălbatecă era Timus! Nu cutedza nime un cuvânti, den 
polcovnici, să dzică, să îndireptedze lucrurile oștilor. Ce, dendată, pre 
purtatul trebilor, ce era den Timus, omu tânar și fără nice o socoteală, să 
cunoștea că nice la un folos nu vor ieși lucrurile. 


Zac. 32. De acolea au purces ostile în gios şi amu Vasilie-vodă în 
frunte cu oastea de ţară și să adaoge den dzi în dzi oastea de ţară de 


pretutindere și pănă la marginile ţărâi s-au strânsii de toată oastea de ţară, ca 
8.000 de oameni. 


Zac. 33. Matei-vodă, domnul muntenesciu, luândiă veste de scosul lui 
Ștefan-vodă den Muldova de oști Căzăcești, trimisesă pre Diicul spătariul 
său, să strângă toată oastea de la marginile țărâi sale, să hie la hotar între 
țări de straje şi cu dânsul și Ștefan Gheorghie-vodă, ciracul lui. Avea şi 
Ștefan-vodă ca 300 de oameni într-ales călăreți şi câţva feciori de boieri 
tineri cu sine. Şi întâi strajea lor, pentru limbă ce trimisese, s-au iviti în 
gura Berhe-ciului, mai sus de Tecuci, pre care o au gonit oamenii lui 
Vasilie-vodă câţva loc. Ce, sărindu târdzâu, le-au pierdut urma. 


Zac. 34. Venise apele Sirâtiului mare, pentru care au căutatii oștilor 
câteva dzile a face zăbavă, pănă a să face pod peste vase. Şi aşea trecându 
oastea, a doa dzi de la Șiret, au intrat pre la Focşeani în Ţara Muntenească 
şi îndată, fără nici o milă, au dat foc oraşului și ori pre undeşi agiungea 
cazacii, fuma a bieţălor lăcuitori nevinovaţi lăcaşurile, odăile și hrana. 


Zac. 35. Sta în tocmală cu oștile sale și Diicul spătariul a lui Matei- 
vodă, nu departe de oraș, de Focşeani, la o vale căriia-i dzicu Milcovul cel 
Mare, cu altii nume Cucata. Acelui pârâu râpile pusesă despre oștile lui 
Vasilie-vodă şi oastea sa tocmisă de Ceielaltă parte, stol toată oastea într-un 
şireag tocmită, ca 9.000 de oameni, că și de lefecii a lui Matei-vodă o samă 
era cu dânsul și oastea de ţară, câtă are Ţara Muntenească de la București, 
dincoace, pănă în margine, toată era acolea adunată și acolea şi Gheorghie 
Ștefan-vodă cu vro 300 de muldoveni. Şi așea în rându tocmită oastea 
muntenească aştepta pre Vasilie-vodă și pre Timus. 


Zac. 36. Întâi li s-au arătat Vasilie-vodă cu oștile sale şi au stătut frunte 
şi muldovenii, iară cazacii îşi tocmiia tabăra pe urmă. Și atâta au stătut 
muntenii la război, cât au făcut oarece harțuri cu muldovenii peste pârâu, 
trecândi muldovenii şi apoi trecându-i muntenii iar dencoace, aşea în dquă- 
trei rânduri, pănă au trimis Vasilie-vodă nemți ce avea și s-au supus pre supt 
maluri. Deci au luat călărimea muldovenilor si malul dencolea. Iară cât au 
vădzut muntenii apropiiată tabăra cazacilor de pârâu, au purces în răzsipă, 
cine încotro i-au părutii. Gonit-an muldovenii și o samă de călăreţi și den 
cazaci, pănă la Râbnicu, iară n-au perit oşteni aşea mulți den munteni, c-au 
luat devreme fuga. 


Zac. 37. După aceia răzsipă a oștilor munteneșşti, care s-au făcut mai 
multă den prostiia Diicului spătariului au fosti, că nicişi trebuiia să aștepte 
el pănă într-atâta pe oastea ce era cu foc şi el numai cu călărimea, au purces 
Vasilie-vodă cu Timus spre Târgovişte, stricându şi ardzându ce le-și sta 
înainte. Iară Matei-vodă, domnul muntenescu, lu-ândi veste şi de răzsipă 
oștilor sale la margine și că vine asupra lui întinsă Vasilie-vodă cu Timus, 
nemică cu acâia sminteală a oștilor dentâi nu s-au spăimântat, ce, 
strângându-și oastea de ţară şi lefecii ce avea, au purces și el den Târgovişte 
şi ş-au ales Ion foarte bun de dânsul, la o poiană între Ialomița apă curatoare 
şi între un pârâu foarte tinos şi de trecătoare rău, la un sat anume Hinta. Și 
acolea au stătut cu mare inimă, nu așe oștilor sale, cum elù singur, 
aşteptându pre Vasilie-vodă. Trimisesă Matei-vodă şi altă samă de oameni, 
siimeni și lefecii o samă, Diicului spătariului la margine într-agiutor. Ce, 
dacă s-au tâmpinat cu veste că s-au răssipit oastea aceia cu Diicul spătariul, 
au purces oastea acâia înapoi și i-au agiunsi la Teleajina fruntea oștii lui 
Vasilie-vodă. Au stătut muntenii călări la vadiă, pentru să să mai depărtâdze 
pedestrimea. 


Zac. 38. Părut-au şi lui Vasilie-vodă şi lui Timus că va hi acolea Matei- 
vodă sângur cu toată oastea', la Teleajina. Apoi dacă s-au vădzut că ieste 
oaste puţină, au dat oștenii lui Vasilie-vodă pre trei locuri preste apă şi n-au 
stătut muntenii, ce s-au dat înapoi. Iară gonașşii îndată au agiunsu şi pe 
siimeni și acâia dându-să înapoi, s-au apărat pen niște dumbrăvi, ce sântu 
acolea. Şi dându știre lui Vasilie-vodă de săimenii aceia, au purces și sângur 
Timus cu o samă de oaste călare căzăcească, lăsândii tabăra pre urmă cu 
Vasilie-vodă. Și dacă au agiunsii Timus au descălecat pre cazaci gios, la 
năvală, asupra săimenilor. Ce, tot au mărsu, apărându-să foarte tare den 
foci siimenii, pănă au intrat într-altă pădure, ce era lunca Praovii şi nu le-au 
stricat nemică cazacii păn în noapte, bătându-se den foc, fără ce au picat și 
den săimeni și den cazaci. Din cazaci au perit și doi sotnici atuncea. 


Zac. 39. Vesel Matei-vodă că i-au hălăduit siimenii şi c-au putut 
răspunde focului cazacilor, liândă mare inema și nedejde dentr-acâia 
tâmpinare siime-nilor cu cazacii. Iară Timus, după aceia goană, n-au vrut să 
să întoarcă la oaste, pre care au apucatu-o noaptea, cât au trecut apa 
Teleajinii, ce au rămas cu masul la unu satu, anume Cocorâştii la niște case 


boiereşti. Aflândi casele pline de toate bucatele, singur au pus de au dat 
focu caselor, dacă s-au sculat de la masă ameţit de vin. 


Zac. 40. A dooa dzi, oastea trudită den cale şi obosită tabăra, 
necercândi ce locii este înainte, unde şi cum stă și în ce loc nepriietini şi 
cum departe, de-abiia de'au îngăduit vro două, trei ceasuri, au și dzis 
trâmbiţile de purcesul oștilor. Multi au stătut Vasilie-vodă, sfătuindu-l să 
rămâie aceia dzi, să răsufle oastea, să să strângă bine toată şi să să cerce 
locurile şi pe altii loc, nu pe acolea, pre.unde anume alesesă' Matei-vodă, 
să-i hie îndemână a sta împrotiva. Ce, cui să dzicea aceste, sau cu cine să 
sfătuiia? Cu unu omu în hirea hierălor. Polcovnicii carii era, unul un 
cuvântii nu cutedza să dzică, că numai pentru un cuvântu, cu sabiia zmultă 
da ca-n-tr-un dulău într-ânsul. Și Bohun polcovnicul cu mâna legată de rană 
cu sabie, făcută de dânsul, îmbla ca fără sine. 


Zac. 41. Aicea caotă aceasta izbândă den ce şi cum s-au prilejiti lui 
Matei-vodă şi ca aceia izbândă, care nu să va hi prilejit alta ca aceia în toată 
viaţa lui, câte au avut den războaie în dzilele sale. Că cine ari putea să 
creadză în socoteală, să să înfrângă oastea căzăcească cu tabără, de oaste 
cum ieste oastea muntenească? Nu să defăima, ce, ori pedestraşul, ori 
călărețul vei socoti, nu vei afla să hie de potrivă sinetașului căzăcescii. Ce 
vei dzice: „Fost-au acolea sirbi, unguri, leşi, nu numai munteni". Așea ieste, 
l6și au fostii putini. Ce ari hi făcut ei numai, de ar fi fostii tocmală în oastea 
căzăcească pre obiceiul lor ? Iară pre unguri și pre sirbi nu-i aleg den 
munteni, nici sântu siimenii, sârbii sau ungurii atocrna cu focul cazacilor, 
cum nice darabantul muntenesci. Eu, ce ieste partea mea, toată izbândă 
aceasta a lui Matei-vodă de la Hinta (alegândi deosebi voia și orânduiala 
lui Dumnedzău, numai pre socoteala omenească grăindi) ieste den nebuniia 
lui Timus întâii şi den bărbăţiia şi a lui Matei-vodă al doilea, însă den 
nebuniia 'lui Timus cu câțva mai multă, că socotindi vitejiia lui Matei-vodă 
de atuncea, cum îmbla pe denaintea oștilor sale, îmbărbătândiu în frunte, să 
să hie apropiiat toată oastea căzăcească cu tabăra legată, nu rumtă, cum au 
rumtu-o Timus în trei părți să să hie lipit, să înceapă a da la ténchiu, nice ar 
hi scăpat Matei-vodă fără primejdi-ia sau morţii, sau ranei mai grelei, de 
cum i s-au prilejit tot atuncea, nice săimânii ar hi ţinut multă împotriva 
focului lor. Ce toată pricina au fostii izbândii aceia nebuniia lui Timus, care 
nice voroviia cu nime, nici întreba de polcovnicii săi sau de cineva. Oastea 


obosită cu atâta cale tot într-acâia dzi, cu tabăra rumtă în trei părți, precum 
ieste marșul și tocmala în războiii, socotește. 


Zac. 42. Ce, dacă au vădzut Vasilie-vodă că cu sfatul nu foloseşte 
nemică, au suspinat și lăsinclă în voia lui Timuşi toate, au purces cu oastea 
sa iară în frunte și pre urmă Timus cu tabăra, scârș-cându în dinți, cum că să 
laudă moldovenii că ei au făcut izbândă de la Focșeani și de la 'Telejina. 
Mergea oastea, ales tabăra cazacilor, cu greu pen locuri strimte şi tinoase şi 
pre pârâul Hintei numai un podeţ. Și întâiii, deaca au trecut oastea lui 
Vasilie-vodă podeţul în poiană, au luat aripa în-a-stânga şi s-au pus şirag în 
rându împrotiva aripii a lui Matei-vodă cei direpte. Iară în direaptă și singur 
mijlocul au lăsat Vasilie-vodă taberei Căzăceşti, împrotiva mijlocului şi 
aripii ceii den-a-stânga a lui Matei-vodă. însă tabăra căzăcească, dacă au 
venit pănă la un loc, au stătut şi n-au vrut Timus să o aducă în rândi, 
alăturea cu oastea moldovenească, dzicându: „Lasă, vitejii, moldovenii or 
bate ei pre munteni și singuri, fără de noi!" (Aicea caută că agiungea 
aceasta una nebunie la întreagă sminteală.) 


Zac. 43. lară Matei-vodă în tocmală sta într-acesta chip: aruncasă un 
şanţ penpregiurul taberii sale, den apa lalomiţii den sus, pănă în apa den 
gios şi au scos oastea denafară de acel șanții. Den-a-di-reapta au pus curtea, 
ce să dzice la dânșii roșşiil, şi altă oaste de ţară și au pus o samă de 
pedestrime, siimeni. Şi acâia aripă era împotriva muldovenilor. Iară el 
singur au stătut în mijloc cu livinţii și cu dărăbanţii și cu o samă de săimâni, 
cu pusei tocmite pentre pedestrime. lară în-na-stânga, ce să prinde 
împotriva cazacilor, au pus leşii lefecii și unguri. Şi așea, cu oastea scoasă 
den şanţuri, nu departe, au stătut și au așteptată pre cazaci și oastea 
Moldovei. 


Zac. 44. Câteva ceasuri au stătut oștile muldove-nești, aşteptândi să să 
apropie tabăra căzăcească și trimițându râridă după rându Vasilie-vodă la 
Timus, să să apropie tabăra, n-au vrut, ce au răspunsil: „Să înceapă 
dumialor războiul, că oi veni şi eu". N-au avut ce face Vasilie-vodă, au mai 
clătit cu toată oastea și au început muldovenii harțul cu muntenii. Da 
săimenii lui Matei-vodă în muldoveni cu foc, ce și Vasilie-vodă o sută de 
n6mţi foarte buni ce avea au trimis să sprijenească călărimea Moldovei. Au 
stătută nemţii împotriva focului săimenilor şi pre obiceaiul său, cum 


slobodiă o dată focul, s-au îndemnat mai multi de giumătate oastea 
Muldovei şi au făcut acâia năvală cu steaguri asupra muntenilor, cât toată 
curtea, ce să chiamă la dânșii roşii, au dat dos și amu unii și peste lalomiţe 
didese, nesocotindă vadul. Pănă în corturile muntenilor au mărsu 
moldovenii cu acâia năvală şi nime nu poate să dzică că nu era acâia năvală 
a mare viteji. Şi să hie fostii şi tabăra cazacilor odată, alăturea, cu focul 
asupra mijlocului şi aripii cei den-a-stânga a lui Matei-vodă, s-ar hi ales 
lucrul. Ce, neavândii Matei-vodă la mijloc, unde era el, nici o treabă și aripa 
lui Ceielaltă, s-au mutat singur cu capul său în aripa den-a-direapta, unde 
era înfrântă de moldoveni oastea lui şi au dat îndărăptii călărimea Muldovei, 
întorcândi toate pușşcile în muldoveni și toată pedestrimea. Și amu viindi 
mai des focul, s-au dat moldovenii încet iară înapoi şi într-acâia desime a 
focului picândi câţva den muldoveni, au perit și căpitanul de nemți a lui 
Vasilie-vodă, om oştean dirâptu, de neamul său leah. Pușcile nepăfă-site da 
în muldoveni. 


Zac. 45. Şi aşea puindu Matei-vodă războiul iară la loc la aripa sa den- 
a-diriapta, Timus, cu nebuniia sa, au rupt numai o samă de pedestrime 
căzăcească cu o samă de pusei, fără tabără, fără altă tărie și i-au apropiiat de 
mijlocul oștii muntenești, unde venise iară la loc Matei-vodă şi sta 
îndemnândi oastea sa asupra cazacilor, însă era atâta loc încă, cât de-abiia 
să agiungea cu glonţurile unii pre alalţi și lucra pușcile de îmbe părţile. 
Cazacii pre-ncet tot să apropiia de oastea muntenească pre furiș, că este 
locul foarte spinosii acela și cându da pușcile lui Matei-vodă într-ânşii, toţi 
cădea la pământu. Iară aripa den-a-stânga a lui Matei-vodă, unde era și l6şii, 
sta plecată pre cai neclătiţi, deprinși l6şii şi știutori hirii Căzăceşti. 
Vădzându-i fără tabără, pedestrime goală, singură în câmpi, aștepta cu 
inimă să să mai apropiie cazacii. Timus sta cu tabăra înapoi, des-părțidu-o 
în duă părți, fără nici o socoteală, pănă s-au scornit chiotul între cazacii cei 
den frunte si şi-au slobodzit focul. Den care foc au nemerit şi pre Matei- 
vodă un glonţii de sinețň aproape de închietura genunchiului și l-au priceput 
îndată un paicii și au năvălit la scara lui Matei-vodă, să nu cumva cadză. L- 
au gonit pre paicul de la sine cu sudalmă Matei-vodă și nearătându-să 
nemică de rană, au îndemnat oastea sa, ca un deplin oştean. Și atuncea au 
sărit leşii diraptň asupra pedestrimei Căzăceşti și îndată au înliat cu săbiile 
într-ânșii și într-un ceasii statură câteva trupuri de cazaci şi răniţi foarte 
mulți, că i-au călcatu călăreții păn aproape de tabără. Și după aceasta a doa 


îndereptătură a oștilor a lui Vasilie-vodă, ales a cazacilor, în carii era toată 
nedejdea şi ochii & tuturor, au cădzut tuturora inimile gios, cât nime n-avea 
nedejde de izbândă, ce mâhniţi toți şi înspăimaţi. Nebunul Timus ce să facă 
nu Știia, făr de nici o tocmală şi nice o rânduială. Striga cazacii: „Dziceţi- 
ne, în vro parte ori să mergem, ori să ne aruncămu șanțuri pre obiceiul 
nostru". Nu era amu nici sfat, nici orânduiala. Și totodată cu aceste să 
scornisă un vivor den sus cu ploaie direptii în faţa oșştii lui Vasilie-vodă şi ca 
acéè furtună, cu sunetul copacilor şi cu ploaie răpede, cât să părea că este 
anume urgiia lui Dumnedzău orânduită asupra câştiia oști, câtă era despre 
Vasilie-vodă. Și Matei-vodă cu tunuri adăogea groaza oștii și sămeţi amu 
oștenii lui. Deci întâi aripa oştii noastre, Moldovei, au purces în răzsipă. 
Vasilie-vodă, vădzindu a vedere răzsipă oştii sale, s-au mutatii cătră tabăra 
căzăcească, la Timus, carele încă căzniia cu tabăra, întâiu ce o rumpsese. să 
o împreune la loc. Pe o ploaie și furtună ca aceia nici de un sporiu nu era, 
ce, câți au putut a să încălăra cazaci, s-au încălărat şi au plecat și Timus cu 
Vasilie-vodă fuga, lăsându toată tabăra şi bieţii pedestrași la perire. 


Zac. 46. Perit-au în câstii războii oameni însemnați den boierii 
Muldovei, Bucium stolnicul den tun lovit și Hristodul cămănariul și den 
slujitori puţini, den pedestrimea căzăcească câţva den câia ce au fostii în 
frunte, precum s-au scris, den nemții a lui Vasilie-vodă în giumătate. Vii 
mulți și den oșteni de ţară și den cazaci au cădzut pre mâna lui Matei-vodă. 
Iară şi den munteni nu fără scădere în oameni au fosti si mai vârtos 
primejdiia lui Matei-vodă, cu rana ce i s-au prilejit, den care, cu adevărat şi 
bătrân au fosti, iarn cât ar hi mai putut trăi, rana aceia i-au scurtată rămășiţa 
dzilelor, că pănă la anul, netămăduit de acâia rană, au murit. Că să nu hie 
fosti rănit, de-abiia cineva de ar hi putut scăpa, den muldoveni şi cazaci, 
unde întrasă şi cu ce tocmală. 


Zac. 47. Aşea fârşindu şi acesta război Vasilie-vodă cu Matei-vodă, pe 
urma si nărocul celoralalte războaie ce au avut mainte, au luat cu Timus 
câmpii pre la Grădişte, trecândi Siretiul la Vădeni, au venit la laşi, la 
scaunul său, cu mare mâhniciune tuturor lucrurilor sale. 


Zac. 48. Nime nu s-au gândit pentru pedestrimea căzăcească să iasă 
cineva viu den câţi rămăsese după fuga oșştii ceii călări. De mirat hirea 
cazacilor la nevoie. După ce li-au fugit toate capetele şi hatmanul lor, ei în 


de sine în loc au rădicat capu și au legat tabăra şi s-au apărat pănă în noapte 
şi apoi noaptea în tabără au făcut focuri de carăle lor şi de spini, iară singuri 
au purces cu tocmală, fără tabără, numai pedestri și au ieșit toți păn într- 
unul, fără nici o dodeială, aicea în ţară. 


Capulu alu noosprădzecele 


Încep. 1. Aicea în lași, Timus odihnindă după ospăţul de la Matei- 
vodă dzâce dzile, au purces spre ţara sa, iară Vasilie-vodă iară s-au aședzat 
în scaun, că la Poartă îi sta domniia nestricată, însă, nu înde-lungi în 
pace,'că cerându Ştefan-vodă de la Matei-vodă agiutoriu, să margă în ţâră, i- 
au dat 400 de săi-meni şi den dărăbanțţii săi cine au vrut de bunăvoie în 
leafa lui Ștefan-vodă și din livinţi o samă. 'Și au în-tratu iară Ștefan-vodă în 
țara cu acel agiutoriii de la Matei-vodă pre la Focşeani şi s-au aşădzatu la 
Răcă-ciuni, la un sat al său, deodată, așteptândi şi altii agiutoriii şi de la 
Racoţii cneadzul Ardealului. 


Zac. 2. Cu anevoie să tocmăscii doi domni într-o ţară! Așea Vasilie- 
vodă, pănă a nu să mai îngloti şi a să întări partea lui Ștefan-vodă, au ales 
800 de oșteni într-ales, orheieni și lăpușnâni şi i-au trimis asupra lui Ştefan- 
vodă, cu nepotu-său, Ștefan paharnicul, şi den sate boiereşti câtăva samă de 
oameni, carii ţinusă calea lui Ştefan-vodă la fuga de la Popricani şi omorâsă 
țăranii aceia şi pre Morea-nul hatmanul lui Ştefan-vodă. 


Zac. 3. Strajea lui Ştefan-vodă era la Bacău, 400 de oameni călări și 
vro... săimâni şi amu era câţva den boieri şi feciori de boieri adunaţi la 
Ștefan-vodă: Andronic sărdariul, Darie spătariul, Antiphie-aga si alți boieri 
de mainte cu dânsul. Și cu strajea lui Ştefan-vodă din boieri au fosti 
Mogllde paharnicul şi Sturdzea vistemicul. Dacă au simţit venirea lui 
Ștefăniță paharnicul asupra sa cu oștile lui Vasilie-vodă, s-au dat la o râpă 
ce ieste aproape de sat de Faraoni anume Valea Saca, şi s-au tocmit acolea 
stol pre un piscu, alăturându lângă sine şi dărăbanţii ce era munteni. Și cum 
veniia întinsi' orheienii îa dânşii împiedecaţi cu trecătoarea râpii aceiia ce s- 
au pomenit, nu trecuţi bine toţi, au sărit călăreţii lui Ştefan-vodă și înloc i- 
au înfrântă pre orheieni. Au plecată fuga si Ștefăniță paharnicul și Hânceștii 
şi i-au gonit strajea acâia a lui Ștefan-vodă, pănă i-au trecut fără vad apa 
Bistriţii. Pre alţii, carii au luat drumul spre (Roma.n, i-au gonit pănă în 
Roman. Și i-au cuprinsi şi țărănimea aceia pre care Ștefan-vodă i-au 
omorât, iară altora le-au tăiat urechile. 


Zac. 4. După acâia izbândă, strajea lui Ștefan-vodă s-au mutat la 
Săboani, mai sus de Roman, iară Ștefan-vodă de la Răcăciuni s-au mutat la 
Bacău, adăogându-i den dzi în dzi oameni de Ţară de Sus toată şi den 
gioseni mulţi. Și acolea i-au venit și agiutoriul și de la Racoţii cneadzul 
Ardealului, 1.000 de oameni cu Boroș lanoş. 


Zac. 5. Vasilie-vodă vădzindu-să iară la cumpănă grea și ţara îndoită cu 
urâciune spre dânsul și doamna sa la Suceavă cu toată inema ce avea, 
cetatea Hotinului era ieșită de supti ascultarea lui, că era închisă cetatea și 
tot să ţinea pre numele lui Ştefan-vodă, unde era să mai năzuiască nu avea, 
cazacii amu înfruntaţi și ruşinaţi cu Timus în [ara Muntenească și doi 
nepriietini tari pre acele vrémi, şi Racoţii și Matei-vodă, să mira ce va face. 
Iară tot nelăsân-du-să, scrie slujitori şi au tras și orheienii și lăpușn6Dii la 
sine şi au răpedzit și la cazaci, şi-i lăsase Timus 200 de cazaci cu Hluh 
polcovnicul. Au făcut şi el de toată oastea vro 4.000 de oameni şi au ieşitii 
dentâiui la Movile pre Bahluiu. Apoi, dacă au lovit şi al doilea rândi strajea 
lui, ce era cu Grigorie paharnicul, iară strajea lui Ștefan-vodă au purces spre 
Târgul Frumos şi acolea, dencoace de Târgul Frumos, la Sirca, s-au 
tumpinat cu Ştefan-vodă. 


Zac. 6. Acest războii cum au fostă și cum s-au prilejit, nici unii părți 
nefățărindiă, că nemică nu strică credinţa aşè celora ce scriu letopiseţele ca 
făţăriia, cându veghe voia unuie și coboară lucrul cu hula altuia, noi, macara 
că am hi datori cu pomenire lăudată mai multă lui Ștefan-vodă, de la carele 
multă milă am avut, decât lui Vasilie-vodă, de la carele multă urgiie părinții 
noștri au petrecut, iară dreptatea socotinduă, nu poci scrie într-alti chip. 


Zac. 7. Deci, den hărnicia domnilor, departe mai în frunte a lui Vasilie- 
vodă, că s-au aflata pururea în fruntea oştii sale, singur învățând, mutându 
steagurile şi îndemnândi, iară Ştefan-vodă în oastea sa de faţă n-au fostu, 
ce au stătut departe de la oaste înapoi. Iară numărul oștii și hirea și acelea 
tot era mai tare Vasilie-vodă și mai mulţi oșteni la Vasilie-vodă şi mai buni 
călăreţi, însă toţi îndoiţi şi hirea neamului lacomă la înnoituri. La Ştefan- 
vodă era 1.000 de unguri călări, pre atâtea era si moldoveni și era 500 de 
pedestrași munteni şi altă strânsoare. Iară la Vasilie-vodă 3.000 de călări, 
400 de cazaci, 200 de săimeni cu darabani. Ce, a vedere au fostii voia lui 
Dumnedzău spre stângerea casii lui. 


Zac. 8. Tocmise oastea sa Vasilie-vodă cuprin-dzindu drumul carele 
vine de la Târgul Frumos preste Sirca. însă Borăș lanoș, oblicindu că pe la 
pod este loc râpos, au lăsat drumul și au purces în sus pre costişe, alăture cu 
pârâul. Vasilie-vodă încă au purces în sus pre culme împotriva lor și au 
stătut aşteptându războiul. Den oastea a lui Vasilie-vodă au ieșit harțul, iară 
Borăş lanoșş den oastea sa n-au lăsat, ce s-au arătat mai îndrăzneţ cu oastea 
lui Ștefan-vodă, decât Vasilie-vodă, că au trecut pârâul. 


Și lui Vasilie-vodă s-au cădzut, nu harţul, ce cu toată oastea să margă 
asupra, încet, cu tocmală, alăturea cu pedestrimea. Ce, așteptând Vasilie- 
vodă den loc neclătit, ceialalți încă stătuse şi deprinşi cu izbânde amu în 
câteva rânduri ei, au sărit întâi muldovenii în frunte şi ungurii după dânșii. 
De acâia săritură a oştenilor a lui Ștefan-vodă, cum s-au dat harțul lui 
Vasilie-vodă înapoi, cum ieste dedina harțului, cum au plecat și steagurile 
lui Vasilie-vodă fuga, fără nici o nevoie, care încotro, au stătut cu ochii, 
oilor, nu oștenilor sămănătoare oaste. Bieţii pedestrași n-au apucat nici 
focul să-l sloboadze deplin, ce îndată, într-o clipală, cum s-ari dzice, 
ochiului, s-au înșirat steagurile a lui Vasilie-vodă pre Bahlui în gios cu fuga. 
Iară pedestrimea au luat pre Bahluieţui la Cârlegătură. Și cazacii, cu puţină 
scăderea sa, iară au hălăduit pe la branişte și s-au năzuit la Nistru. Singur 
Vasilie-vodă, va-dzându răzsipă oştii sale, au purces şi el deodată foarte cu 
puţini lângă sine. Apoi s-au strânsi pe lângă dânsul den capete slujitorilor şi 
den Hâncești unii şi l-au luat între sine, apărându-l cu mare lauda sa și 
veste și pomenire cinsteșă. La vréme ca acâia să stai la nevoia domnului, cu 
cinste vecinică hie-căruia ieste. 


Zac. 9. Gonit-au gonaşii pre Vasilie-vodă pănă aproape de Prut şi l-au 
tot apărat carii era pe lângă dânsul, precum s-a pomenit. Și trupuri aşea 
multe n-au cădzut; den oameni mai însemnați: Nechita vamășul și Isar 
cluceriul. Și l-au prinsă viu şi pre Gheorghie hatmanul, fratele lui Vasilie- 
vodă, cădzut cu calul la coborâş. 


Zac. 10. Vasilie-vodă, după acesta războiu, au trecut Nistrul la Raşcov 
şi acolea petrecând câteva dzile s-au mutatii la Volodijin, un oraş căzăcesci 
si de acolea au trimis pre 'Tordachie visternicul sol la Hmilù hatmanul, la 
cuscru-său. Iară Ștefan-vodă, lăsindu Iașii, numai ce au venit pănă la pod și 
de acolea orânduindi la scaunul lașilor caimacami, singur au purces cu 


oștile sale la Suceavă, unde era casa lui Vasilie-vodă şi inema toată închisă 
în cetatea Sucevei, cu Toma vornicul den boieri, avându 80 de săimeni și 
pușcari de loc şi nemți 60 lefecii în cetate. 


Zac. 11. Ştefan-vodă clacă au sosit la Suceavă au descălecat la un satu 
aproape, anume $châia, în casele lui Toderaşco logofătul. Iară înpregiurul 
cetăţii s-au îngropat săimânii săi și o samă de unguri ș-au adus pușcile și de 
la Hotin şi de la Iași şi au început a bate cetatea, ce nu-i strica nemică. 


Zac. 12. Să adăogéa ţara de pretutindirea la domnu de iznoavă nou, iar 
şi Vasilie-vodă, unde era, nu dormiia. Ce, orice nevoinţa pune omul, sorocul 
lui Dumnedzău, amu orânduit așea, a-l clăti nu poate nime. 


Zac. 13. Preste scurte dzile sosi veste cum Timus iară cu 9.000 de 
oameni întră pre la Soroca în iară şi amu lovisă oamenii lui Vasilie-vodă şi 
pre Gru-madzè căpitanul, carele era în câmpii Sorocii cu straje. Și ştiia 
Ștefan-vodă că nu s-a lăsa cu atâta Vasilie-AAodă asupra lui, ce agiunsâse și 
el la Racoţii, cneadzul Ardealului şi la Cazimir, craiul leșescu, cărora 
amândurora era urât Vasilie-vodă pentru legătura cu cazacii. Deci, de la 
Racoţii îndată i-au orânduit cu Petchi Iştioan, cu toţi săcuii, ca pe 4.000 de 
oameni, iară craiul leșescuii cu polcovnicu ce avea la Cameniţă, anume 
Condraţchii cu 1.000 de léşi călări, i-au trimis porunca aceasta, de ari veni 
vro oaste asupra Moldovei căzăcească, să nevoiască CLI toată osirdiia, 
adunmdu-sa cu moldovenii, să-i smintească, care lucru apoi așea au fosti. 


Zac. 14. Dacă au simţit Ștefan-vodă oastea căzăcească apropiiată amu 
cătră Prut şi au oblicit că tătari nu sântu, nu spre Roman, ce spre Cotnari au 
purces, știindii că sosește şi Petchi Iștioan cu oastea ungurească. Vrea să ţiie 
calea cazacilor la loc largi, undeva pre Jijie. Și la Cotnarii s-au împreunat 
cu ungurii şi au purces spre Ștefănești, aşteptândi și pre l6şi. Ce, mai 
zăbovindu leşii, n-au îndreznit ungurii a să tâmpina cu cazacii. 'Și aşea 
cazacii au trecut codrul pre la Cucoreni, la Suceavă. Iară Ștefan-vodă au 
rămas pre şleahul lor despre Prut și a triia dzi au sosit și Condraţchii cu 
1.000 de leşi. 


Zac. 15. Timus, cum au sosit la cetate, de a doa dzi s-au desfrânat la 
jacurile mănăstirilor și întâi asupra Dragomirnei mănăstirii cu pusei au 
'mărsi şi au bătut mănăstirea. Și dacă i s-au închinat, toate odoarăle, 


veșmintele în jacii au dat și câţi bieţi neguțţitori era închiși acolea și mulți 
den boieri, ruşinândi cazacii fămei și fete şi nu 'ca creştinii, ce mai multi 
decât paginii s-au purtat cu 'acâia mănăstire. Și să hie mai avut vreme 
cevaşi Timus, nici o mănăstire n-ar hi hălăduit neprădată odoacă. 


Zac. 16. Oştile într-agiutoriu venite lui Ștefan-vodă, și leșăști şi 
Ungur6sti, după ce s-au adunati la un loc, au mărsi îndată l6şii în frunte. Și 
dacă au trecut toate oștile codru, au stătut pre 'Sirgtiu şi acolea, la unu sat 
anume Grigoreştii au făcut sfat împreună, Ștefan-vodă cu Petchii Iştioan 
ser-dariul lui Racoţii şi cu Condraţchii polcovnicul craiului lesăscu. 


Zac. 17. Sfatul alege den loc câtă osebire este între omu și omu. Intâiu 
Ștefan-vodă au poftit pre Condraţchii să priimască această cinste de cătră 
dânşii, cum i-ar părea.cu ce tocmală si cu ce socoteală și cu ce rindu s-ari 
cădea să margă cu toţii asupra acelui nepriietin, să fie toate pre sfatul lui şi 
pre socoteala, ca uuui vestiti slujitorii şi ştiutorii obiciaiul şi hirei acelui 
feliă de oaste a cazacilor. Au mulțemit Condraţchii de aceia cinste, carele îl 
tâmpină'de la Ștefan-vodă și întâi aceste cuvente au dzis cătră Ştefan-vodă 
şi cătră Petchi Iştioan: Eu, carile scriu acestea, m-am prilejitii la acestui 
tălmă-citiul şi la alte, mai pre urmă. 


Zac. 18. „âmpăraţii între împărați, craii între crai, domnii între domni, 
boierii între boieri, slugile între slugi au osebire unii decât alții cu scaune 
mai sus şi slugile între sine unii decât alţii cu cinstea să osebăscil. Graiul, 
stăpânul mieu, cu scaunul său, macara că ieste mai sus decât luminatul 
cneadzul de Ardeali, iară dumnealui Petchii Iștioan este la mai mare cinste 
la stăpânul său. Eu la stăpânul mieu sânti mai de gios; dumisale să va cădea 
să ia cârma asupra dumisale si noi, după porunca dumisale, omu face." 


Zac. 19. Acestea dacă am spus cătră Ștefan-vodă şi cătră Petchii 
Iştioan, au răspunsă Petchii Iştioan, cum, macara că 'este la stăpânul său 
serdar, va şi pofteşte să hie toate pre sfatul lui Gondraţchii, ca unuia' carele 
amu atâtea războaie au avut cu cazacii şi ştie rândul și hirea lor. Dacă au 
înţelesi răspunsul (cum ar hi știut că nu or face ei aşea amândoi, cum va 
sfătui el), au dzis: „De vreme ce mă aleg măriile-sale să să facă pre sfatul şi 
pre socoteala mea, pof-tescii dară pre dumnealor să înţeleagă hirea aceștii 
feliă de oști, cum ieste și ce sântù cazacii și în ce loc sintii, unde sintù 
acmu'. 


Zac. 20. „Oastea căzăcească dacă apucă să să îngroape, să arunce 
şanţuri pregiur sine, nu la ce loc, supt cetate ca aceasta, ce hie la ce pârâu, 
nedobândită este. Acmu vedem că încă șanțuri n-au, nici bine cred de 
numele nostru, că sintù şi l6şi aice. Pănă mâine, de or şi oblici, tot nu or 
crede. Gap cine le ieste, este şi tânar și nebun. Trebuieşte, de voim să ne 
mântuim într-un ceas de acestui nepriietin, pre lângă voia lui Dumnedzău, 
însă să facem aşea: 


Zac. 21. Oastea den loc de aicea, cât va trece pârâul, îndată să să 
tocmască stoluri, să-și ţie cineşi, bulucul, rândul, care după care va merge 
şi-şi va ţine locul. Noi, léşii, om ţine fruntea, după noi oștile mării-sale 
cneadzului de Ardeal, după oștile ungurești, măriia-sa Ştefan-vodă cu oastea 
sa, că hie cându capetele și mai pre urmă să hie să cade. leste, cum înțăleg, 
de aicea o dumbravă de ţine câţva. Deci, pănă om trece dumbrava, va merge 
încet oastea, iară cum om trece şi or ieși la vedere oștile, nemică neoprindu- 
se, să purceadă rândù după rândù în treapădul calului cel mare. Că să hie 
grije de vreo oaste în câmpii, să ne stea înainte, aceia grije nu ieste. Ce, cum 
ne vor vedea, de altă nu s-or apuca, ce îndată de şanţuri să facă. Să facem 
dară cu toții năvală, pănă n-au șanțuri și la grabă aşea de sirgi, nici sinéțele 
nu să slobod toate. Iară cetatea că ce va da cu pusei ori cu sacalușe, acelea 
puţină pagubă fac în oaste, ales care mișcă și la un loc nu stă. Nu toate câte 
să slobod glonţurile nemerescu, mai largu ieste pe de laturi decât omul. La 
noi este o poveste, că cine piere de glonti de tun, tot era de fulger să moară. 
Mică ţintă este omul cu sabie zmultă şi mai lesne streleţului a nemeri o 
vrabie, decât pe un om călare cu arme. Graba pierde, adevărat, de multe ori, 
iară de multe ori izbândâşte. Aicea anume graba trebuiește, cu dânsa să ne 
mântuim de acesti fel de nepriietin, că intr-altu chip, de nu om nevoi să-i 
spargernu până nu să întărescil cu şanţuri, nice noi, câți sintemiu, nice de ar 
veni singur craiul, stăpânul mieu și înăriia-sa cneadzul de Ardeal, nemică nu 
le vom face. La ce zăbavă va veni apoi lucrul, să să socotească şi noi aicea 
fără cară, fără hrană, ţărâi aceştiia va aduce zăbava noastră cu acesti 
nepriietin mare scădere." 


Zac. 22. Acestea sfătuia Condraţchii, care toate priimindu și Ştefan- 
vodă şi Petchii Istiuan, s-au slobodzit sfatul şi a dooa dzi dez-de-noapte, 
cum au trecut Siretiul în vad oastea, au purces deodată, pe cum să alesâsă la 
sfatul de cu sară. Iară numai deodată s-au ţinut ungurii de acâia socoteală, 


pănă au trecut dumbrava. lară cât au trecut dumbrava, leşii îndată au purces 
în bici spre cetate pre la luc-șeni, iară ungurii, cât au ieşit din dumbravă la 
vedere şi au zărit hărăţii! cazacilor tâmpinat cu fruntea l6șilor, că avea 
Timus cu sine şi 200 de tătari, în loc au stătut Petchii Iștuan și Ștefan-vodă. 
Léşii cum s-au tâmpinat cu tătarâi și cu cazacii călări, îndată i-au împinsi şi 
au statut în tocmală pre culme asupra taberii Căzăcești, așteptândi pre 
oastea ungurească și pre Ștefan-vodă cu oastea de ţară, totdeauna trimițând 
rând după rând, să vie mai curundui, ce n-avea cui dzice. Au așteptatil 
Condraţchii de doaî ceasuri aproape, să vie ungurii, ce, dacă au vădzut că 
nu folosește, au suduit în gura mare pe Petchii Iştuan serdariul lui Racoţii şi 
pre Ștefan-vodă şi au dzis să dzică trâmbiţa de război. Să rupsese den 
catane, den oastea lui Petchii Iştuan, vro 200 de catane, foarte de treabă 
oameni şi den moldoveni pre aceia samă şi au purces asupra cazacilor, 
direptu supt cetate. 


Zac. 23. Cazacii, cum au simţit de leşi că sântù, cum au început a săpa 
şanţuri împregiurul taberii sale. Unii să apăra de l6și, alții săpa barbatâşte, 
de arunca pământu pre căruţe și într-o mica de ceas au rădicat șanţiu, 
deodată mic, cât era amu piedică cailor. 


Zac. 24. Leşii cu năvala dentâi au mărsi pănă în tabără, ce daca au 
vădzut că nu vin celelalte oști, s-au dat înapoi cu steagurile, pe după casele 
Tătăraşilor și după besâreca de acolea și în nişte pomeţi ce era si au stătut 
păn îndesară. Şi de acolea apoi s-au mutat în prejma cetăţii despre Ipotâşti 
aproape de cetate, numai preste un dâmbi, cât covâr-șiia glonţurile den 
cetate. Au venit îndesară şi Petchi Iştuan cu oștile sale și au descălecat pre 
dâmbu despre lucșeni, iară Ştefan-vodă au venit și au descălecat aproape de 
l6și. Şi aceste toate nu-ţi scriu, lăudându vreo parte, ce tocma cum au fosti, 
nu să fac laudă oșştii leșăști, am prea mulţi de ţară martori. 


Zac. 25. Preste noapte au făcut cazacii şanţuri și ș-au întărit tabăra, cât 
nu era a gândi să-i mai dobândească. Şi așea s-au plinit toate cuvintele a lui 
Condraţchii grăite mainte. Nice mai năvălea nime la tabăra lor, ce îmbla 
numai cu harţuri și din tătari şi den slugile lui Timus ieşiia denafară. Iară 
tătarâi au stătut pănă a triia dzi şi fiindi preste hirea lor a hi închiși, s-au 
cerşut mârzacul carele era cu dânșii, să fie cu voia lui Timus, să-i 
sloboadze, pănă nu-şi pierdu caii. Ce trăgându-să mârzacul să margă, Timus 


den mâniie dobitocească i-au tăiată capul mârzacului. Iară tătarâi totuși într- 
acâia noapte au plecat den tabără și au luat dentâi în sus pe la Cernăuţi, apoi 
pre la Hotin spre Movileu. Acolo, la ţinutul Hotinului, le-au ieşit pârcălabul 
de Hotin, Jora, să le ţiie calea cu o samă de oameni. Ce, s-au supus tătarâi 
într-o vale şi s-au întorsii asupra pârcălabului cu toţii şi îndată au plecat 
fuga pârcălabul cu oamenii săi. Şi la goană, că i-au gonit tătarâi câţva loc, 
au perit câțva de ai noștri la acél războiaș, fără ispravă. S-au pomenit la 
sosirea lui Timus la Suceavă, cum au sosit el singur și au mărsu la 
Dragomirna mănăstirea. Iară alte cete pre la toate mănăstirile au purces în j 
acu. Ce Timus au apucatii cu o dzi înainte, de au întratii in tabără, iară 
celelalte cete de sirgu le-au plătit Dumnedzău plata pentru jacul caselor 
sale, că au mărsii oastea lui Ştefan-vodă de le-au ieşit înainte, de le-au ţinut 
calea și s-au topit câteva cete cu totul. 


Zac. 26. Ştefan-vodă, după ce s-au aședzat ostile împregiurul cetății şi 
taberii Căzăceșşti, au pus puşcile câte avea și bătea în tabăra căzăcească, cu 
puţină stricăciune cazacilor, că-și făcuse ei găuri în pământii. Apoi, pentru 
spaima şi cetăţii, au mutat pușcile în târg și den târgu au bătutù și alăturea 
cu cetatea și în tabără. leșiia dentâiu cazacii și călări cu harţuri, însă puţine 
dzile. Și după obiceaiul său, au dat într-o dzi năvală la pusei în târg și 
venise aproape de pusei, cât una ce era mai aproape amu o apucase. Ce, şi 
atuncea îndereptându-i l6şii, s-au întorsii cazacii în tabăra lor şi de atuncea 
numai ce ţinea șanțurile sale și fura hrană de cai şi apă despre apa Sucevei 
den vale, pănă au mutat Con-draţchii și dentr-acolea 4 steaguri de l6și şi i- 
au închis şi dentr-acolea cu acéia straje. Și apoi au mutat și ungurii o samă 
de oameni și aşea au rămas cazacii închiși şi strânşi de toate părțile. 


Zac. 27. Cându să lucra acâstea la Suceavă, craiul lișăscu Cazimir cu 
40.000 de oameni coborâia asupra cazacilor, de care coborâtul craiului 
ştiindi Ștefan-vodă, au trimis la craiul, cerândi agiutoriu den oastea sa, să-i 
poată sparge pre cazaci de supt cetate şi tot într-acâia dată și la Racoţii 
cneadzul Ardealului. De la amândoi fără zăbavă au venit agiutoriu, ca pre 
craiul leșăsci, timpinândi soliia la Halici pre Nistru, îndată au pornit pre 
Dinofi polcovnicul cu 600 de nemți, cu 4 pusei şi o pivă. Iară de la Racoţii, 
singur hatmanul lui, Chimini lanăș, au coborât ca vro 6.000 de oameni. Iară 
întâi de la craiul leşăscii sosindi nâmţii, s-au pus în deal, direptă asupra 
cetății, peste drumul carele vine den târgù pre supt cetate. Și au tocmit 


pușcile și pioa direptii deasupra taberii şi-i bătea foarte tare, cât și pen găuri 
îi nemeriia pușcile şi pioa. Și acéle pusei apoi curundu au scurtat dzilele și 
a lui Timus, cu direptii giudeţul a lui Dumnedzău, pentru prada care făcuse 
besericilor. 


Zac. 28. După acâia Chimini lanăș, dacă au sosit cu oastea cneadzului 
de Ardeal, au trecut spre locul unde stătusă și Petchii Iştuan, aședzândi și 
toată tabăra ungurească încă mai aproape de șanțurile Căzăcești. 


Zac. 29. Cazacii amu fiindi la mare strânsoare de hrană, închiși den 
toate părţile, amu pieile de pre cai morţi lua şi le herbea, și opincile, 
rădăcini mâncă, obosiţi de străji totdeauna și străbătuţi de pusei. Timus perit 
de glonţ de tun, cum dormiia supt cortul său, macara că era în pământi 
întins, l-au nemerit în picior glonţul, după care lovitură pănă a triia dzi au 
stătut mortii. Rădicase pre unul anume 'Theodorovici hatman, după moartea 
lui Timus, ce n-avea nici o putere amu cazacii, numai ce era de perire 
spăimântaţi. Şi într-o noapte, făcâridu-să spaimă în tabără a lor, au dat toți 
ca oile de la șanțuri la podul cetăţii și acolea împingându cei de pre urmă 
pre cei dinainte, au cădzut de pre pod în șanț, fărămându-se, alții pe- 
ntunerec sărindu de bunăvoie în şanții, și au perit mulți den cazaci într-acea 
noapte den spaima aceia. Şi să să hie știuţii de cei denafară spaima ce să 
făcuse la cazaci, luată era tabăra atuncea. 


Zac. 30. Făcusă o năvală nemţii craiului leşască asupra șanțului 
căzăcesci cu trei dzile mainte de ce să rănise Timus. Pre amiadzădzi era, 
cândi Di-nov polcovnicul de n&mţi, socotindi fără grije pe cazaci, au dat 
ştire şi la leşi şi la unguri, la vremea ce vor audzi doba lui, să dea de toate 
părţile năvală, făcându el cu oamenii săi năvala la șanțuri. Si aşea au fostii, 
că au mărsii nâmţii și cu năvala dentâiii luasă de la cazaci o bucată bună de 
şantu. Ce, ne-sărindi ungurii și ai noştri de pe alte locuri, să facă cazacilor 
spaimă, s-au pornit toată căzăcimea cu singur Timus la locul unde 
cuprinsesă nemţii și nu din sinâţe, ce apucândi drugi, hloabe, sinâţe de a 
tiiş, au împinsii pre nemți de la șanțuri şi sărindă după dânșii asupra unii 
râpi, cum să suie drumul de la târgu pe supt cetate, au perit némți la acâia 
râpă câţva, cât dzăcea tecsite trupurile de n&mţi dentr-a-câa năvală la râpă. 


Zac. 31. Graiul leşescii sosise la Cameniţă, împrotiva căruia si Hmil 
hatmanul, adunat cu hanul, purcesesă. Insă neștiindu încă de sosirea craiului 


la Cameniţă, au pohtită Hmil pre hanul să aleagă o samă de oaste tătărască, 
să răpadză cu Vasilie-vodă, să-i scoată pre doamna lui și averea și pre 
fecioru-său den chisoare. Au dat hanul pre sama lui Şirim-bei pre Vasilie- 
vodă și I-au pornit pre la Soroca. 


Zac. 32. Ce, într-aceleași dzile, amu neputânduă a mai trăi cazacii de 
supt cetate, flămândziţi şi străbătuţi, au legat tocmală cu Ştefan-vodă și 
Chimini lanăş (că Condratchii purcesesă bolnav la Cameniţă, den care boală 
i s-au prilejit şi moartea) ş-au dat cetatea cazacii pre sama lui Ştefan-vodă, 
cu doamna şi cu toată averea a lui Vasilie-vodă. Și ei, pre câţi rămăsese, au 
purces cu tabăra putină. Cineşi cum-părasă cai de la unguri, de la ai noștri și 
de la leşi, de supt cetate dendată s-au tras pen târgu, apoi pe Suceavă în 
gios, spre Şiret, cu oameni de zălog de la Ștefan-vodă, să margă cu pace. Şi 
aşea s-au fârşit războiul cazacilor de supt cetatea Sucevei. 


Capulu alu doodzecile 


Încep. 1. În mică cumpănă stau lucrurile oame-neşti şi răssipele a 
mare case şi domnii și bine au dzis un dascăl că lucrurile războaielor în 
clipala ochiului stau. Amu era Vasilie-vodă sosât cu ordele tătărăști la Prut, 
la Ştefăneşti, cândi l-au tumpi-nat vestea, cum amu cetatea au cădzut pre 
sama lui Ștefan-vodă şi cum au perit și Timus și cazacii, câți au rămas, 
puţini şi în giumătate morţi și liămne-siţi şi oblicise și Șirăm-bei, ce era cu 
Vasilie-vodă. Au stătut o dzi pre sfat, ce ari face cu un lucru ca acesta, 
ştiindu că acolea supt Suceavă era oști câteva și ungurești și leşeşti. Au ales 
cu sfatul mârzacilor o samă de tătari, să lovască de-a direptul la Roman, iară 
altă drâmbă să lovască direptu supt cetate, că îmbla Vasilie-vodă cu lacrămi, 
cădzândi la picioarele lui Șirăm-bei şi cu multe daruri. Ce, cându sta lucrul 
gata şi sfatul, numai să purceagă în ceambururi tătarâi, sosescii de la hanul 
olocari la Șirăm-beii, oriunde I-ari agiunge, într-aceia loc să lase toate, 
macara că ar hi şi asupra vreunii trebi si îndată să purceagă îndărăptii, 
dându-i ştire că iată a treia dzi are război cu craiul leşescil. 


Zac. 2. Dacă au înțăles Șirăm-bei porunca hanului de întorsi și cum 
era de aproape hanul de craiul leşăscu, au lăsat treaba lui Vasilie-vodă și s- 
au întorsu într-aceiaș dată cu oștile spre hanul. Iară Ștefan-vodă, luândi pre 
doamna lui Vasilie-vodă cu toată averea și cu ficiorul lui Vasilie-vodă, Şte- 
făniță-vodă, au purces de la Suceavă spre Roman și cu al doilea conac au 
stătut în Roman, în mare grije de tătari, de carii amu Știia den străjile sale 
că au agiunsu Șirăm-bei cu Vasilie-vodă la Prut. Iară luândi veste de 
întorsul oardelor tătărăști, singur s-au aședzat la Roman, în episcopie, iară 
doamna lui Vasilie-vodă și cu feciorul lui o au trimis la un sat al său cu 
pază, anume la Buciuleşti pre Bistriţe. Ghimini lanăș den conacul dentâi de 
la Suceavă pe Muldova, de la Răciuleni, au ales 800 de catane și Ştefan- 
vodă 300 de moldoveni și au trimis craiului leşescu într-agiutoriu la 
Cameniţă. Și după ce au pornit acesti agiutorii Chimini lanăș cu Ştefan- 
vodă, în loc de mulțămită craiului pentru agiutoriul lui, carele îl trimisese și 
el asupra cazacilor, iară cu celelalte oști Chimini lanăș au trecut în ţara sa, la 
Ardeal, cu izbândă la stăpânu-său, la Racoţii. Iară Ștefan-vodă s-au aşedzat, 
precum s-au pomenit, la Roman. 


Zac. 3. Aicea pre scurti ni să cade a pomeni de Condraţchii leahul, 
polcovnicul craiului leşăscă, carele s-au pomenit că au fostii venit într- 
agiutorii lui Ștefan-vodă asupra lui Timus, că, macara c-au fostii om strein, 
cade-să să nu să tacă hărniciia lui şi hirea deplin ce avea. Omil ales la 
lucrurile războaielor, că cine să va îndemna la bunătăţi, de nu să vor lăuda 
oameni harnici în lume, den carii unul era ales acest omu? 'Tăcut, îți părea 
că nu Știia nemică, iară unde trebuia să sfătuiască, izvor şi toate cu mare 
inemă şi pre cale; treaz, neînspăimat la războaie, cap oștenilor deplin, 
singur, unde tre-buiia, în frunte, cu deplină tocmală învățătorii. De multe 
ori, cu 1.000 de oameni, care avea supt mâna lui, pre trei mii de tătari au 
bătut și pre cazaci cu miile, oriundeși să tâmpina, îi înfrângea. 


Zac. 4. Nu s-au pomenit de semnele ceriului, carile s-au prilejit mainte 
de acéstea toate răutăți şi Crăiei Leșeşti și țărâi noastre și stângerea casei 
aceştii domnii a lui Vasilie-vodă, la rândul său. Că era să să pomenească la 
domnia lui Vasilie-vodă, pentru cometa, adecă steaoa cu coadă, care s-au 
prilejit cu câțva ani mainte de aceasta așea de grea premeneală aceştii 
domniei și întunecarea soarelui, în anul cela, în care an s-au rădicat Umil 
hatmanul cu cazacii asupra l6şilor, foarte groadznică întunecare în postul 
mare, înaintea Paştilor, în anul 7156 <1648>, într-o vineri şi tot într-acela an 
lăcuste neaudzite vacurilor, care toate semnele în loc bă-trânii şi astronomii 
în Țara Leșască a mare răutăţi că sintu acestor ţări meniia. Mă vei ierta, 
iubite cititoriule, căci nu ţ-am scris aceste semne la locul său. Crede 
neputinţii oamenești, crede valurilor și cumplitelor vremi, întreabă pe ce 
vremi am scris şi cât amu scris. Aș hi lipit aceste semne la rândul său, ce 
arnu era trecut rândul la izvodul cel curat si scriitori carii izvodesci, puţini 
să află, iară tipar nu-i. Deci aicea de aceste semne îţi dau știre și ales 
povestea lăcustelor, care cu ochii cumi veniia am prăvit. 


Zac. 5. Cu unu anii mainte de ce s-au rădicat Hmil hatmanul căzăcescu 
asupra l&şilor, aproape de secere, eram pre atuncea la şcoală la Bari, în 
Podoliia, pre cale fiindu de la sat spre oraș. Numai ce vădzum despre 
amiadzădzi unu nuor, cum să rădică deoparte de ceriu un nour sau o negură. 
Ne-am gândit că vine o furtună cu ploaie, deodată, pănă ne-am timpinat cu 
nuorul cel de lăcuste, cum vine o oaste stol. în loc ni s-au luat soarele de 
desimea muştelor. Cele ce zbura mai sus, ca de trei sau patru sulițe nu era 
mai sus, iară carile era mai gios, de un stat de om şi mai gios zbura de la 


pământi. Urlet, întunecare, asupra omului sosindi, să rădica oarece mai 
sus, iară multe zbura alăturea cu omul, fără sială de sunet, de ceva. Să 
rădica în sus de la om o bucată mare de ceia poiadă și aşea mergea pe 
deasupra pământului, ca de doi coţi, pănă în trei sulițe în sus, tot într-o 
desime și într-un chip. Un stol ţinea un ceas bun şi dacă trecea aceia stol, la 
un ceas şi giumătate sosiia altul și aşea, stol după stol, cât ţinea de la 
aprândzii, pănă îndesară. Unde cădea la mas, ca albinele de gros dzăcea; 
nice cădea stol preste stol, ce trecea stol de stol şi nu să porniia, pănă nu să 
încăldziia bine soarele spre aprândzi şi călătoriia pănă îndesară și pănă la 
căderea de rnas. Cădea și la popasuri, însă unde mânea, rămânea pământul 
negru, împuţit. Nice frundze, nice pai, ori de iarbă, ori de sămănătură, nu 
rămânea. Și să cunoaște și unde poposiia, că era locul nu aşea negru la 
popas, ca la masul aceii mâniei a lui Dumnedzău. Câteva dzile au fosti 
acâia urgie; den părţile de gios, în sus mergea. Și tot atuncea au fostii și 
aicea în ţară lăcuste și după acela anu și la al doilea, însă mai puţine. Şi apoi 
şi în dzilile a lui Ștefan-vodă, au fosti lăcuste, însă pre une locuri și nu ca 
acâia desime ca în céia anii, de care s-au scris. Iarna să găsiia în pământul 
îngropate pre multe locuri. 


Zac. 6. Ne întoarcem acmu iară la povestea de unde am părăsit. Şi 
fiindu acestea toate tot pe o vreme cu lucruri streine, ales cu lucrurile Crăiei 
Leșești si împreunate, cumil ai înțăles la războaiele Sucevei, nu ni să cade 
să trecem ce s-au lucrat între craiul leşăscii Cazimir și între hanul Crâmului 
şi hatmanul căzăcescii Hmil, atingându-să toate aceste și de ţară. Sta craiul 
leşescu cu oștile sale supt Cameniţă şi dacă i-au venit și de la unguri acel 
agiu-tor, de care s-au scris, luase sfat să purceadă de la Cameniţă împotriva 
hanului și lui Hmil, undeși să va timpina, să le dea război. Ce, luândi veste 
den limbi că au tras toate ordele hanului cătră sine, şi pre Șirâm-bei, carele 
îl despărţise și-i trimisesă în Moldova, să nu flămândzească undeva în gios 
oastea, au socotit să să lipască de Moldova, pentru hrana oștii, la Nistru, şi 
acolea să aştepte pre tătari și pre cazaci. Și aşea au făcut: s-au mutat de supt 
Cameniţă și ş-au pus tabăra la Zvancea. Și îndată au făcut pod mereu pre 
coşuri peste Nistru, preste carile îmbla oștenii leșăști, pănă preste Prut, la 
pâine, la fânuri, strica şi prisecile oamenilor. Și era la Hotin pâine în stoguri, 
cu mare bivşiug într-acela anu. Iară mulţi den l6și au plătit şi cu capetele 
hrana acéia de oameni de ţară, durându-i inema pentru munca sa. 


Zac. 7. Hanul cu Hmil, dacă au vădzut că-i trag I6șii la loc tare, să le 
hie a da războiù numai den frunte, s-au siiti a merge asupra l6șilor, 
aducându-și aminte războiul de la Berestecica. Ce, Hmil s-au suit în sus și 
au stătut cu tabăra la Husiatin, iară hanul au cuprinsă câmpii Cameniţii den 
sus cu ordele sale. însă n-ave cum să-i ilărnindzască pre l6și, că-i hrăniia 
Moldova. A merge iarăşi asupra lor, la strârntoare, nu vrea, nice l6şii la 
largu de tot vrea să iasă. Ce iară hanul au trimis pre Sefer Cazi-aga, veziriul 
său și craiului pre canţeliarul său supt cetatea Cameniţii şi acolea s-au legat 
pace și s-au întors oștile, cineși la locurile sale. Şi de atunceși Umil au 
început a strica legătura sa cu tătarii şi să cerca la Moscu. 


Zac. 8. Vasilie-vodă vădzindu-se în Ţara Căzăcească cădzut den 
domniie, despărțit şi de doamna sa şi de cuconi şi de avere (caută la ce 
aduce roata lumii mare case, că ce poate fi mai greu decât acâstea; dzicii ca 
nice moartea) și nici o nedejde nu i-au mai rămas în prietenşugul cazacilor, 
singur s-au tras cu hanul, la Crâm să margă. Și acolea ședzândi pre obrocul 
de la hanul în cetatea Ghiuzlăului, câteva luni, apoi de acolea l-au trimis 
hanul la Țarigrad, la împărăţiie, pre porunca împărătească. 


Zac. 9. Iară Ștefan-vodă cu aşedzată domniie la Roman, totu la Roman 
au şedzut, pănă i-au venit şi steagul de domniie de la împărăție, cu care 
treabă trimisese boieri şi pre Stamatie postelnicul, încă de la Suceavă. Au 
venit și unu agă mare cu caftan de domniie şi cu steagul în Roman de la 
împărăție. (Caută aicea la ce voie au fostă domniile țărâi, pănă nu de multă 
şi la ce sintu acmu.) 


Zac. 10. La Roman petrecindu Ștefan-vodă, cerca în toate părţile şi 
acmu unile, apoi altele de a lui Vasilie-vodă tupilate, ori odoară, ori bani. 
Den dzi în dzi să vădiia unile la un loc, altele la altii loc. S-au oblicit şi la 
sluga lui credzută încă den boieriia lui, anume Gătoaie, un surguci de a lui 
Vasilie-vodă tupilat la dânsul de câţva preţ, trimițâiidu-l pe dânsul la toate 
ce să lua den casa lui Vasilie-vodă, pentru credința și pre sama lui era 
odoarăle, câte să lua. Multi au stătut în gându Ștefan-vodă, cu ce gându l- 
au făcut acel furtuşag acea slugă a lui. Nu ştiu ce i-au părut pre dânsul și 
den-tr-alte semne mai denainte şi den fapta aceasta cu surguciul, i-au tăiat 
capul în Roman, dzicându că: „De ar hi oprit unu lucru ce i s-au cuvinit lui, 
1-ași hi iertat eu. El au furat un lucru ce să cuvine unui domni”. 


Zac. 11. A prăvi era aievea și pedeapsa și stângerea casei lui Vasilie- 
vodă şi cândai osânda-i osân-diia şi pre oamenii de casa lui, ales nepoții lui 
Vasilie-vodă, pentru multe doară cât au făcut și ei în vremile sale, sile şi 
scârnăvii. Și întâi pre Stefăniţă paharnicul, feciorul lui Gheorghie hatmanul, 
încă la Suceavă i-au tăiat capul, apoi pre Alexandru pahamicul şi pre 
Enachie comisul, feciorii lui Gavril hatmanul, nepoţii lui Vasilie-vodă, cu 
mare munci i-au omorât în Buciulești. 


Zac. 12. După ce au luat steag şi caftan de domniie Ștefan-vodă în 
Roman şi cu același agă, carele i-au adus steag, au porniti birul și 
pocloanele împărătești, au venit în laşi în scaun şi s-au aședzat cu 
întemeiată de atuncea domnie, fără grije, că împărăţiia era tânără, copil 
încă. Vezirii era bucuroşi să hie lucruri cu pace den toate părţile. Ce 
domniia Ştefan-vodă fără grije, numai o samă de lăpușneni, ales Hânceștii, 
nu era deodată aședzaţi şi fugisă Mihalcea Hâncul la turci. Ce, agiungându 
Ștefan-vodă cu bani la paşea de Silistra, l-au prinsi paşea şi l-au trimis în 
obedzi la Ştefan-vodă. Și l-au iertat şi l-au pus armaș al doilea. 


Zac. 13. Preste scurte vremi după aședzarea domniei lui Ştefan-vodă ș- 
au fârșit dzilele sale și Matei-vodă domnul muntenesci, omi fericit preste 
toate domniile aceii ţări, nemândru, blândă, direptii om de ţară, harnic la 
războaie, aşea neînfrântu şi nespăimat, cât poţi să-l asameni cu mari oșteni a 
lumii. 


Zac. 14. După moartea lui, au ales Ţara Muntenească pre Costantin- 
vodă, feciorul lui Șărban-vodă. Și macara că era ficior de domni, știut şi lui 
Matei-vodă şi altori domni mai înainte, tot au fostă feriti, numai la nasu 
puţin lucru era însemnat, încă nu ieşise sufletul den Matei-vodă deplin, 
cândi săimenii şi dărăbanțţii, carii la aceia simeţie să suise den izbânde cu 
Matei-vodă, cât nici domniia, nici pre boieri întru nemică nu băga în samă, 
precum s-au arătat apoi şi aievea fapta lor, au rădicat pre Gonstantin-vodă 
domnu și au dat cu pușcile și cu sinéțele de veselie. Și aceia domnie a lui 
Gonstantin-vodă au dat dzile Tomei vornicului și lui  lordachie 
vistiernicului. Toma vornicul cădzuse pre mâna lui Ștefan-vodă de la 
cetatea Sucevei, iară lordachie visternicul au venit singur de bună-voie, ca 
un miel spre giunghiere, den Țara Căzăcească, că fusese cu Vasilie-vodă 
scăpat acolea. Era numai de perire amândoi frații în Buciulești, închiși 


amândoi şi porunca mergea una după alta, să-i omoară. Iară cum au audzit 
Ștefan-vodă c-au stătut Costantin-vodă la domniia Țărâi Muntenești, în loc 
au răpedzit, să nu-i omoară, că era fratele lor Costantin postelnic în Țara 
Muntenească, cumnat cu Costantin-vodă. Şi aşea au hălăduit Toma vornicul 
şi frate-său, lordachie vistemnicul, atuncea de primejdiia morţii. Singur 
Dumnedzău, preste nedejdea omenească fereşte pe cei direpți de primejdii, 
că ce oameni au fostii aceşti doi aicea în ţara aceasta, ales lordachie 
visternicul, fără scrisoarea mea credzu că va trăi numele lor în veci într- 
această ţară de pomenirea oameniloră, den omi în omu. 


Zac. 15. Constantin-vodă, domnul muntenâscii, cu Ştefan-vodă, amu 
nu era în viaţa acâia, cum era cu Matei-vodă, însă era bucuroşi amândoi de 
aşedzarea sa, ca niște domnii noaocă. Aicea în ţară la noi s-au aşedzat pace, 
numai îmbla pre la margine oști Căzăceşti și tătărăşti, dodeindu-se cu l6şii, 
însă amu mai slabe războaie decât cele dentâi. Și curundi după aceia, s-au 
lăsat cazacii de tătari şi s-au legat cu împărăţiia Moscului. Şi era la noi în 
tară amu mai greu de dări, pentru mulțimea lefeciilor ce ţinea Ştefan-vodă 
pre pilda lui Matei-vodă, den carii nu fu mult și făcură zarvă aicea în lași 
mare între sine slujitorii. 


Zac. 16. Era săimeni de toţi. cu cei den Ţara Muntenească și cu cei de 
loc, de aicea, carii fusese în slujbă și la Vasilie-vodă, 1.000 și n&mţi cu Lon- 
ceţchii polcovnicul, 400 călăreţi, leşi 200 cu Voice-covţchii, căpitanul de 
lefecii, moldoveni cu l6şi amestecați cu Rușcit căpitanul 300, lefecii de ţară 
cu Grumadzea căpitanul, 400. Atâta samă de slujitori ţiindă Ștefan-vodă, 
nici de la unii zarva nu s-au început, numai de la munteni săimeni şi 
capetele lor şi luase în voroava cu sine și pre săimenii cești de loc asupra 
nemților. Nemţii era pre giumătate aicea în Iaşi, iară 200 de nemți cu 
polcovnicul lor îi ţinea Ștefan-vodă la Suceavă, în postul mare era, cându 
săimenii, den nebuniia căpitanilor săi şi den semeţiia de care să împlusă 
încă den Ţara Muntenească, ş-au dată cuvânt în de sine și au purces 
bulucuri pen târgù și pre câţi nemți au aflat pre la uliţe i-au omorât. S-au 
făcut îndată o spaimă, o zarvă în târg. Nemţii, unii scăpaţi răniţi la curte, 
căpitanul lor de-abiia scăpat de la gazdă, câți au putut a strânge de oamenii 
săi şi cu acâia ce era la paza curţii într-acâia dzi, au apucat cerdacul în curte, 
cél de piatră, și s-au orânduit de apărare acolea. Au stătut în mare zarve şi 
spaimă toată curtea şi singuru Ştefan-vodă la mare spaimă, altor slujitori 


<au luat> caii a mai mulţi pre la odăi. Un năroc au fostă că bulucbașii și 
căpitanul săimenilor celor munteneşti s-au înșelat şi au venit la Ștefan-vodă, 
chemându-i cu blândețe. Ce, cum au vinit înaintea lui Ștefan-vodă, și 
săimenii să buluciia atuncea toţi la un loc în preajma curţii, înloc au învăţat 
de le-au tăiat capetele și căpitanului s-a trei buliucbași. Și aceia au fosti 
potolitul aceii zarve a săimenilor, că cum au înţeles că le-au perit capetele, 
înloc au purces spre fugă. Acoperise iazul desimea şi apoi au luat spre 
Socola. în șes la ceirii, la pârâul ce vine pe acolea, stătuse. Și ieșise și 
oastea asupra lor, toată curtea și slujitorii şi nemţii, peste porunca lui 
Ștefan-vodă, amu cu steaguri, cu dobe, cât ce putea, veniia să-i agiungă, să- 
şi răscumpere den singele ce le făcuse săimenii lor. Ce au trimis poruncă 
tare Ştefan-vodă pre la căpitani, cine ari cutedza să facă vreun războii, cu 
capul va plăti, numai să să raspundze săimânilor celor muntenești, să-şi 
margă la ţara lor, iară cei de loc să rămâie pre iertare de acâia faptă. Deci au 
purces muntenii spre codru, can cu fuga și cești de loc o samă, iar o samă ce 
au rămas, i-au iertat Ștefan-vodă. 


Zac. 17. Nu era ca o nemică aceasta zarvă de aicea împotriva faptei 
care s-au făcut, curundi apoi după aceasta de aicea, în Ţara Muntenească, 
săimenii cu dărăbanţii, fapta care de-abiia de sa va afla în vreo ţară, ca 
acâia. S-au rădicat săimenii cu dărăbanţii şi toţi, preste toată ţara lor şi au 
abătut la casele boiereşti cu arme fărămându-i înaintea ochilor giupâneselor 
lor şi cuconilor, fă-cându râs pre multe locuri de fămeile lor, jecuindiă casele 
şi averea. Şi nu numai în București, ce și la ţara, la multe case, perit-au 
mulți boieri şi negu-ţitori jecuiţi de dânşii. Iară n-au răbdati Dumnedzău 
acâia faptă îndelungă, ce, la ce certare au sositu și ei, citi-vei la rândul său. 


Zac. 18. De simeţiia aceia acelor slujitori şi faptă aşea Scârnavă şi de- 
abiia audzită într-alte ţări, supt mare grije și ca-ntr-o robiie fiind 
Constantin-vodă la slujitorii săi, nu ce porunciia el, ce ce vrea ei să facă 
face, au agiunsu pre taină la Racotii craiul de Ardeal şi aicea la Ștefan-vodă 
domnul de Moldova, cerândi agiutoriii la mare nevoia sa de slujitori. 
Racotii, om tânar, în bine și mare avuţie, zbura cu gândul în toate părţile a- 
şi face ceva veste, bucuros acestui prilej, îndată s-au gătit cu oști în Țara 
Muntenească, dândi ştire şi la Ştefan-vodă aicea, numai să purceadă, să să 
adune cu dânsul la apa 'Teleajinului. Numai ce i-au căutat și lui Ștefan-vodă 
a purcede de aicea cu oștile sale. Ş-au întrat Ștefan-vodă în [ara 


Muntenească pe den sus de Focşeani și Racotii s-au pogorât den ţara lui pre 
apa Teleajinului. 


Zac. 19. Dacă s-au oblicit aievè la curtea lui Constantin-vodă ca 
coboară și craiul și Ștefan-vodă cu oști, au strânsii căpeteniile slujitorilor şi 
le-au dat știre de nepriietinsugul lui Racotii, cum vine asupra scaunului lui. 
„Ce să hiţi gata și nespăimaţi, precum aţi fostu la atâtea războaie, tot cu 
izbânde, ales aceia slujitori fiindiă, cari vestite oști în lume, Căzăceşti, au 
înfrântă". Acelea audzindiă, striga toți păn într-unul: „La ei, la ei, numai să 
ni-i arăţi. Și aşea gătindu-se Constantin-vodă, au purces den Bucureşti şi 
de la al doilea conac au fugit de la dânșii spre Dârstor spre paşea de Silistra, 
că să agiuns6să şi cu paşea, dându-i știre de toate aceste. 


Zac. 20. Vădzându-se săirnenii și dărăbanţii înșelați de Costantin-vodă, 
nemică den nebuniia sa n-au scăzut, ce în loc au rădicat domni pe Hrizica- 
vodă anume şi i-au pus surguciii în capii. îndată acel Hrizica-vodă au 
răpedzit cărți în toată Ţara Muntenească, dândi ştire că den mila lui 
Dumnedzău au stătut domni 'Ţărâi Românești; de sârg să să strângă ţara la 
dânsul, la Telejin. Un aprod de-a acelui domnișor cu cărți cădzindi şi pre 
mâna lui Ștefan-vodă, că neştiindă nemică de oști, mergea la slujitorii de 
giudeţul (cum dzic la dânșii) Buzeu-lui, să încalece cu toţii, au dat în străjile 
noastre. Și dentr-acelea cărţi şi din rostul aprodului au înțeles Ştefan-vodă 
toată povestea și de fuga lui Constantin-vodă şi de rădicarea la domniie lui 
Hrizică-vodă. 


Zac. 21. Ştefan-vodă cu oștile sale amu era la Sărata, iară Racoţii den 
munţi nu coborâse. Ce, nu era fără grije la noi, să nu vie acél domnișor 
întâi, să ne lovască pre noi, pănă a coborî Racoţii cu oștile sale. Deci, 
neştiindă nemică de Racoţii, în ce loc este, nu s-au suitii mai sus Ştefan- 
vodă, ce au stătut pre câmpii Buzeului preste trei dzile şi într-aceleaşi dzile 
s-au coborât oștile sale Racoţii în șes pre Teleajin. Și nedescălecat bine încă 
cu toata tabăra, i-au dat ştire străjile lui, cum sosescii săimenii la vad, 
pedestrimea și pușcile. La mare turburare şi spaimă cădzuse Racoţii, aşea 
degrabă oaste simaţa apropiiată şi cu Ștefan-vodă încă neîmpreunat, că 
acolea era să să împreune oștile. Să nu fie fostii Gaudi căpitanul de nemți a 
lui Racoţii la cumpănă, era să hie făcut săimânii o poznă oștilor Ungurâsti. 


Zac. 22. Că cum au auclzit de la Gherghiţe, unde rădicasă pre acel 
domnişor, capetele săimânilor si dărăbanţilor de Racoţii, că ieste mai 
aproape cu oştile lui şi cum cu moldovenii încă nu este împreunat, au sfătuit 
să margă, să lovască întâi pre Racoţii. Cum le-au spus capetele sfatul, cum 
au început a striga toți în toate părţile: „Haida, haida, la ei, la ei". 
Neașteptândii nice porunca, nice vremea, nici tocmală, nici pre lângă sine 
vreo tabără, cum să cade unii pedestrime să margă, ce, care cum putea mai 
înainte, cum ar hi la lucru gata, mâna bivolii carii trăgea pușşcilel, tot în 
bici, nice la un loc încă strânsă oastea, ce care cum putea, buluc după 
buluc mai tare. Și cum au sosit la vadul Teleajinului, cum au început a da cu 
sin6țele și deodată sa stoliia, pănă ari agiunge şi celelalte bulucuri. Iară ce 
tocmală să hie la o oaste care era ca un roi fără matcă. Pușcile cum au sosit 
la apă, bivolii pre hirea sa, năduşiţi și de căldură, că era vara şi de osteneala 
călii pripiţi, cum au vădzut apa, cum au năvăliții într-apă preste oameni și 
au băgat pușcile într-apă după sine. 


Zac. 23. Toate acestea socotindu neamţul Gavdi, căpitanul lui Racoţii, 
au îmbărbătat pre Racoţii să-și tocmască oastea, iară el singur, cu 
pedestrimea toată n&mţască si cu pușcile, au purces şi au stătut împotriva lor 
la vad şi au tocmit pușcile spre săimeni şi au început a da den tunuri în 
săimeni. Da şi săimânii din sinéțe și din pusei, câte mai rămăsese nentrate 
într-apă. Iară nu fu zăbavă, ce, cât s-au apropiiat oastea lui Racoţii şi Gavdi 
le-au datu foc, odată, cum dau nemţii, au şi început a să mesteca săimânii şi 
dărăbanţii cu domnişorul lor. Și vădzindu Racoţii turburarea lor și lucruri 
fără temei, au și început şi pe den sus şi pe din gios a trece oastea pen 
vaduri. Şi îndată au purces toată pedestrimea muntenească și domnişorul lor 
cu călărimea, de câtă avea cu sine, în răssipă. La fugă, ce sporii să hie 
pedestrașului înaintea călăreţului? îndată i-au agiunsu ungurii, călărimea. 
Nu era altă, fără direaptă osândă pentru faptele lor şi nu războia sau vreo 
apărare, ce direaptă mesâr-niţă. Trupurile dzăcea polog pre șleah și spinii de 
la laturi plini de trupuri omeneşti. Şi multe bulucuri încă nesosite, pre carii, 
cum și undeși i-au tâmpinat, aşea dzăcea, pănă în Ploești. Avut-au în ceasta 
zarvă Racoţii oaste cu sine ca 12.000 de oameni. 


Zac. 24. Lui Ștefan-vodă Racoţii, îndată cât au sosit la Telejin, didesă-i 
ştire să vie cum mai de sârg. Și au mărsu într-ac6ia noapte cu oastea câteva 
ceasuri, iară tot războiul nu l-au apucat, ce dizdimi-neaţă ne-au tâmpinat 


vestea de spartul săimânilor. Ce tot au mai mărsu în urma lui Racoţii, carele 
cu toată tabăra purcesese îndată după munteni. Aproape de Ploeşti au stătut 
Racoţii cu oastea tocmită în două părţi și Ștefan-vodă cu oastea sa pre 
mijloc trecândi, au mărsi de s-au adunat cu Racoţii. La adunarea lor au 
slobodzit toată pedestrimea lui focul şi tunurile şi apoi au purces oștile pre 
otace. Ștefan-vodă au avut cu sine pănă la 5.000 de oameni și foarte într- 
alesii oaste. 


Zac. 25. Tot într-aceiaşi dzi, după descălecatul lui Racoţii, au poftit 
Racoţii îndată pre Ștefan-vodă la masă, vesel şi voios de izbândă ce au 
făcut. Cium-poiașul cu cimpoi de urșinic la dvorbă cu dzicături. Și apoi, 
dacă s-au mai veselit, au poftit pre Ştefan-vodă pentru surlari să dzică şi au 
dzis şi surlarii. Era lângă Ștefan-vodă un mârzac, anume Rusten-mârza, pre 
acâia au poftit Racoţii să-l vadză şi dacă l-au vădzut om sprinten, cu dzea 
îmbrăcat și cu cojoc îmbrăcat cu soboli peste dzea, că-i purta Ștefan-vodă 
bine, cum şi pre alţi slujitori — de-abiia de au avut la vreo domnie în ţară 
milă, cum au avut la acâia domnii — l-au pus pre mârzacul Racoţii la masă. 
Și au petrecut acéia dzi cu masa, pănă aproape de sară. A doa dzi au purces 
oștile pre Praova în gios. Și aproape de Gherghiţă, a triia dzi, luându veste 
Constantin-vodă de răssipă săimânilor, au ieșit înaintea lui Racoţii cu 300 
de oameni. Și după adunarea și cu Constantin-vodă, Racoţii au trecutil 
Praova pre pod şi s-au aşedzat cu tabăra şi a sa şi cu amândoi domnii la 
Gherghiţă. 


Zac. 26. A doa dzi după descălecatul oștilor, au făcut Racoţii masă 
mare şi au cinstit pre amândoi domnii. El singur în capul mâsăi, den-a- 
direapta Ştefan-vodă, den-a-stânga Constantin-vodă. Boierii lui cu boierii 
amânduror ţărâlor vârstaţi; în fruntea tuturora Chimini lanăş hatmanul lui. 
Vrei vedea cum înghite Racoţii, mari și înalte gânduri, cum s-ari vedea crai 
preste crai şi domni preste domni. Orbi nărocul la suiş şi lunecos a stare la 
un loc, grabnicu și de sârg pornitoriù la coborâș. Toate acestea turcii prăviia 
cu coada ochiului, aceste tovărășii țărâlor acestora. 


Zac. 27. După aceasta petrecanie, Racoţii orân-duindu pre Borăș lanăș 
cu 2.000 de oameni și Ştefan-vodă lefecii săi și leşi şi muldovenii, să margă 
în urmă, unde ari înțelege vreo strânsoare de săimeni ori de dărăbanţi, să-i 
cerce. Iară Racoţii s-au în-torsu la Ardeal și Ștefan-vodă în ţară, iară Con- 


stantin-vodă la București. Şi atuncea să vedzi de sârg şi plata săimenilor s-a 
dărăbanţilor în toată Ţara Muntenească de Constantin-vodă. 


Zac. 28. Câţi săimeni au rămas de la războiul cu Racoţii la Telejina și 
capetele lor n-au răbdat mulţi în Ţara Muntenească să rămâie, ce unii au 
trecut Dunărea, iară alții, câți au rămas, n-au hălăduit de moarte, nice unul. 
Şi nu pănă la o vreme i-au cercat Gonstantin-vodă, ce vro doi ani. Undeşi să 
obliciia săiman sau dărăbanţui, îndată îl înțepa. Plin câmpul și pre lângă 
Bucureşti şi pe lângă alte oraşe de trupurile lor înțăpate. Şi cum aducea 
cineva la divan ori fără divanu si striga: „Doamne, ia, și iesta au fosti 
săiman!" în locù-1 înţepa și cine-l aducea lua plașcă, cum dzic muntenii. 
Pănă într-atâta să suise certarea lor, cât den pizmă unul pre altul giura c-au 
fostii dărăbanții și înloc pieriia. Să făcea unora și năpăşti den pizmă, care 
den oameni nu lipsește în lume nici dănăoară. Ce giura pentru dânsul alți 
oameni și hălăduiia sau de striga: „N-am fostă, n-am fostii dărăbanţi”, giura 
c6ia ce-i prindea, c-au fost şi înloc îl înțepa. 


Zac. 29. Făcut-au bogată dobândă Țărâi Muntenești Borăș lanăș și ai 
noştri, pănă şi la olatele cele turceşti n-au hălăduit. Fost-au în ceambuluri şi 
mârzacul ceia, de care s-au scris, Rusten-mârza, ce, acolea au rămas în Ţara 
Muntenească, aproape de Dunăre tâmpinându-se cu niște slujitori călări 
muntenești. Lovisă și pre unguri muntenii la sat la Călugăreni, pre sângur 
Borăş lanăş, ce apoi pre urmă i-au purtat rău slujitorii lui Ştefan-vodă. Fost- 
au acâstea în anul 7163 <1655>. 


Zac. 30. După acestea toate ce s-au lucrat în "Ţara Muntenească, aicea 
domniia lui Ștefan-vodă au fostii în pace, de să poate dzice că are casa acé'a 
pace, lângă cărei alta lipită de părete arde. Așea și ţara noastră nu să poate 
dzice că au fostu cu pace temeinică, cândi răutăţile din Ţara Leşască şt den 
cazaci nu ieșiia. 


Zac. 31. Să rădicase pre acâle vremi un tâlhariii anume Ditinca, carele 
a vederea, fără siială, îmbla în ţinutul Hotinului și a Cernăuţilor și porunciia 
satelor. Ce, au trimis Ștefan-vodă pre Bucioc stolnicul cu o samă de slujitori 
şi l-au spartu și toți oamenii lui i-au răsipit. Şi tot într-aceiași anii au purces 
hatmanii leşeşti asupra cazacilor iarna şi au poftit și de la Ştefan-vodă 
agiutoriu. Şi le-au dat 700 de oameni într-ales slujitori cu Voicehovschii 
căpitanul. Ș-au mărsu leşii asupra lui Hmil hatmanul, carele pierdzându 


nedejdea în tătari să-și scoate lucrurile la cap asupra l6şilor, să lepădase de 
tătari şi să legasă cu Moscul. Și au făcut leşii într-acea iarnă mare răutăţi, 
împreunaţi cu tătarâi și cu ai noştri în Ţara Căzăcească și închisese pre Hmil 
hatmanul cu moscalii la un loc, foarte fără veste şi cu puţin lucru n-au luat 
toată tabăra moschicească şi a cazacilor. Iară o samă de cară cu 24 tunuri au 
rupt. Ce, aceia gerî și viscol au lovit, cât multă oaste de îmbe părţile au perit 
de frig. Și să pomenește aceia război, de-i dzică Driji Pole, pănă astădzi. 


Zac. 32. La anul după acestea, împlut Racoţii Gheorghii, cneadzul de 
Ardeal de duhuri spre mare lucruri, îndemnat şi de șvedzi, carii rădicase şi 
ei cu Carol Gustavi, craiul lor, asupra l6şilor oaste, au început a să agiunge 
cu Hmil hatmanul căzăcescu, să hie în [ara Leşască crai Racoţii. Şi de 
atuncea îmbla solii şi a lui Racoţii la Hmil hatmanul și a lui Hmil la Racoții. 


Zac. 33. S-au întunecat soarele într-acel ani, la luna lui iunie, cu mare 
groaze, cât perise soarele cu puţin nu toată lumina, tocma amiadzădzi și 
mulți oameni, neştiindi a să feri de o întunecare ca acâia și privindu la 
soare multii, au pierdut vederea în toată viaţa lor. 


Zac. 34. La anul după aceasta, împreunat craiul șvedzăscii cu cneadzul 
de Prusi, domnul de Bran-deburgi, cuprinsesă toată Crăiia Leșască, 
scaunele amândoao, și Varşavul, şi Cracăul, înfrângându cu războiul de faţă 
pre craiul leşescu cu toată oastea lui. După care izbândă $vedul, cum s-au 
dzis, cuprinsesă mai toată Ţara Leșască și i să închinase și hatmanii leşăști, 
neavândi încătro lua, că din-tr-acolea $vedul, dencoace Hmil hatmanul cu 
oștile Căzăceşti şi cu câţva voievodzi moschicești, craiul leşăscii singur, 
Cazimir, ieșit den ţara sa în Ţara .Nemţască. N-ari hi gândit nime să iasă 
Crăiia Leșască de supt cumpăna ca aceia! Iară aceste lucruri mai de- 
amănuntul să să cerce, cine va vrea, la hroni-grafii lor. Noi ne întoarcemi la 
ale noastre. 


Zac. 35. Dacă au vădzut craiul șvedzăscii că el să stăpânească o crăiie 
preste mare, cum este Șve-dzască și alta dencoace de mare cum ieste Crăiia 
Leșască, nu ieste în putinţă, și neamurile osebite și din lege și din obiceaiuri 
şi hatmanii leşești încă îndată l-au părăsit și s-au dat spre nemți, au 
îndemnat pre Racoţii, cneadzul Ardealului, numai să vie asupra Crăiei 
Leșăști și cu acâia soliie au trimis şi la Umil hatmanul $vedul. Deci au 
stătut Racoţii pre gătire cu oști, trimițându și la domni, în Ţara Muntenească 


şi aicea la noi. Deci Hmil hatmanul i-au pornit 20.000 de cazaci cu Anton 
polcovnicul într-agiutorii şi Constantin-vodă, domnul muntenescu pre 
Odivoianul căpitanul său, cu 2.000 de oameni, iară Ștefan-vodă, domnul 
nostru pre Grigorie Hăbăşescul, sărdariul său și cu Frătiţa, căpitanul de 
Fălciiu, iară 2.000 de oameni. Și s-au adunat toate aceste oști, și ale noastre 
şi cele muntenești cu cazacii la Cernăuţi, ş-au întrat în Ţara Leşască pe la 
Sneatin. 


Zac. 36. Racoţii trăgându oastea preste munţi, au coborât în Ţara 
Leşască pe la un oraş anume Strâi si acolea şi cestelalte oşti Căzăcești, 
muldove-neşti, muntenești i-au ieşit înainte. Şi au luat pre supt munţi îndată 
la Cracau, la scaunul Crăiei Leşești, care oraş era amu cuprinsu de șvedzi. 
Și luândù Cracăul orașul Racoţii pre sama sa, au purces spre Varşeav și 
acolea s-au împreunat cu craiul şvedzăscui. Spun de craiul șvedzăscu să hie 
dzis, după ce au vădzut oastea ungurească: „Nu vei stăpâni tu pre l6şi cu 
aceasta oaste!" 


Zac. 37. împăratul nemţescu, vădzindă nevoia léşilor de şvedzi şi 
craiul de Daniia aşijdere temându-să de puterea șvedzilor, să nu crească 
pănă într-atâta, au stătut la un sfat amândoi, să nu lase Crăiia Leşască să 
cuprindză Şvedul. Și îndată, craiul de Daniia au întrat cu oștile sale în Țara 
Șvedului și împăratul nemţescă au dat craiului lesesci agiu-toriu. Deci, 
numai ce i-au căutat craiului șvedzăsci a lăsa pre Racoţii şi a merge <ân> 
apărarea ţărâi sale. Apoi şi Racoţii ce au păţit în Ţara Leşască, că nu om 
lungi mai multi, numai scrie scriitoriul lor anume Toppeltin. El dzice pre 
scurtă aşea: „Ce au petrecut leşii de Racoţii, să scrie l6şii. Iară la ce au sosit 
Ardealul den ceste îmblete a lui, noi O mie de ani să plângem cu lacrămi”. 


Zac. 38. Leşii, cum au lipsit craiul șvedzăscii de lângă Racoţii, îndată 
s-au îmbărbătat și hatmanii lor şi Cearneţchii-voievodul și încă puţină oaste 
având la un loc au lepădat carele şi numai cu călărimea, sprinteni s-au făcut 
a fugi de Racoţii, pănă l-au tras cu oștile lui aproape de Litva. Deci au 
răsărit şi i-au luat dosul și aşea Racoţii, Vădzându-să înşelat, au lăsat pre 
Gavdi căpitanul său cu o samă de pedestrime la un oraş anume Briscea 
Litovsca, sângur s-au întorsi înapoi cu l6şii în spinare la toate conacele. 
Didese léşii știre și la hanul şi amu purcesese și hanul cu oastea lui, cu 
toată, asupra lui Racoţii. Au pierdut sărita Racoţii curundu, însă nedejduia 


cazacilor, carii dacă l-au adus pănă la Meji Boje, la un târgu în Podoliia, au 
stricat toate podurile pre urma sa. Și de acolea au plecat fuga și ai noștri la 
Nistru și muntenii. Și așea au cădzut Racoţii în mâna l6şilor, cerându-și de 
la dânșii viaţă cu răscumpărare de doao milioane, să le dea lâşilor bani, 
pentru care bani zălog luândui leşii pre Apafi, fratele cneadzului de acmu 
Ardealului. 


Zac. 39. Amu apropiindu-se cu oștile hanul, au făcut creştineşte cu 
Racoţii leşii, l-au luat și l-au slobodzitii în ţara lui. Iară oastea lui cu 
Chimini lanăș lăsată, toată au mărsi în robiia Crâmului. Spun de nişte 
steaguri de catane, că cu năvală pen tătari ş-au făcut cale şi au hălăduit. Iară 
mainte decât aceste tâmplări, nemișii de Ardeal să rupsese de la Racoţii, 
fără voia lui, năzuindu la ţara lor pe aicea, pen ţară, pe la Câmpul-Lungi. 
De carii dândù ştire Racoţii la Ștefan-vodă, au trimis Ștefan-vodă la 
Câmpul-Lungu, de le-au ţinut calea. Mare osândă pre oameni, câți s-au topit 
atuncea unguri în ţara la noi, în munţi! Zălogul, care s-au pomenit mai sus 
dat leşilor de la Racoţii, au ședzut pănă au murit la Liov şi banii n-au mai 
luat l6şii. 


Zac. 40. Nu s-au pomenit de prada leșilor în Ţara Ungurească, cându 
Racoţii îmbla pen Țara Leşască spre Litva, iară Liubomirschii cu 4.000 de 
oameni au intrat în ţara lui Racoţii și multe sate şi târguri au arsă. 


Zac. 41. într-acestu an ş-au sfârşit şi Hmil hatmanul căzăcescii dzilele 
sale, începătura şi izvor a toate răutăţi acestor părți de lume, a multe ţări, 
cetăți, stingere și răzsipă. Purces6să cu oastea sa îri tâmpinarea lui 'Racoţi, 
înțelegând de Racoţii la ce slăbiciune au sosit de léşi și de hanul cum au 
mărsi asupra lui. Ce, nu să ştie cu ce gândi mergea si el, că spun că scârşca 
în dinţi, amu în tabără bolnav si dzicea: „Ah! De mi l-ar da Dumnedzău pre 
mâna mea pre acél dulău scurtul” Așea sintă cazacii la tovărăşiie de 
nedejde! Ce, curundu într-acesteş dzile, au murit Hmil hatmanul în tabără, 
precum s-au pomenit. 


Zac. 42. Preste voie era turcilor aceasta înălțare a lui Racoţii, cât amu 
poftiia să iasă la Crăiia Leşască şi împreunarea lui cu aceste două domnii, 
de Muldova şi de Țara Muntenească. Şi era la turci lucruri slabe, împăratul 
încă tânar. Au sfătuit capetele o samă și au alesi pre Chiupruliul, omiă cu 
hirea tare și vrăjmaș, ș-au grăitii împărătâsăi, îmmei împăratului: „De nu s-a 


pune un om ca acesta ispravnic împărăției, Ardealul, Muldova şi Ţara 
Muntenească sintă ieşite den mâna împărăției”. Deci cum au stătut 
Chiupruliul la vezirie, cum au luat asupra sa toate şi întâi au stătut după 
lucruri de casă a aședza, a lămuri lefele, cine cât ia fără ispravă de la 
împărăţiie, pre mulți omorândi den capete. Apoi aședzându acâstea toate, 
au pus gândii rău pre Racoțţii şi pre aceste doao domnii. 


Zac. 43, Ştefan-vodă vădzând patimile şi răzsipă lui Racoţii şi 
temându-să de hanul, că era în sus, au purces den lași la Suceavă. Și de 
atuncea, den vreme în vreme aştepta şi asupra sa primejdie. Și hanul, după 
ce au luat toată oastea lui Racoţii în robie și toate capetele Ardealului şi pre 
Chimini lanăș, hatmanul lui Racoţii, între carii den boierii Ardealului au 
fostii rob și Apafi Mihai, carele ieste acmu cneadzi de Ardeal, trimisese 
hanul doi agi mari ai săi, unul la împărăţiie, să știe împărăţiia de izbândă lui 
şi altul la Ștefan-vodă, cu poruncă să iasă hanului la Ţuţora înainte. Și au 
luat cu acâia spaimă de la Ștefan-vodă câteva pungi şi au trecută spre 
Crâmu pre la Orhei şi pe la Lăpuşna. Ștefan-vodă, după trecutul hanului, au 
venit în lași. 


Zac. 44. Toată povestea să Știia la împărăţiie de Ștefan-vodă şi de 
Costantin-vodă, cum sintii la sfat cu Racoţii una şi cum i-au dat asupra 
leşilor oaste, iară şi leşii cu laudă mare asupra ţărâi, cazacii aşijderea, pentru 
moartea lui Timus. Veziriul sângur amu să gătiia asupra lui Racoţii şi la 
domnii amândoi trimisese porunca pre un agă mare de la împărăţiie, anume 
Uzun Ali-bei (spun de aceştii turcii c-au fostii cap mare la turci şi cu sfatul 
lui s-au ales la vezirie Chiupruliul și apoi de Chiupruliul au perit), 
întrebându pre domni, apuca-se-vor ei să margă amândoi asupra lui Racoţii 
cu oști, să facă această slujbă împărăției, să să curățască şi de faptele sale cu 
amestecăturile ce avuse cu Racoţii? Și atuncea spun că pusese gândi 
Chiupruliul să aducă pre Vasilie-vodă den Edi Cula, de undo era închis, să-l 
puie crai la Ardeal în locul lui Racoţie, care lucru nu ştiu cum ar hi putut fi 
pentru lege, iară puterea ce nu lucreadză? 


Zac. 45. Care poruncă dacă au venit la Ștefan-vodă aicea şi pre atuncea 
purces6se Ștefan-vodă la munte, să aleagă loc de mănăstire care să cheamă 
acmu Cașinul, de la Răcăciuni m-au trimis pre mine în Ţara Muntenească, 
sfătuindu-se cu Constantin-vodă, ce răspunsi vor da, viindu-le ammdurora 


o poruncă și la un prepus fiindiă amândoi la împărăție şi amândooă domnii 
atocma într-un chip de primejdie aproape. Iară nestătătoare și lunecoase 
hirile omenești! La greu și la nevoie cineşi de sine să stea şi apoi și cela şi 
celalaltii mai lesne pieri! Și nice era putere alta, siliia care de care să iasă 
inai buni, cu primejdiia altuia la împărăție. 


Zac. 46. Nu s-au apucat de acela sfat Constantin-vodă cu Ștefan-vodă, 
ce încă să temea să nu iasă ceva de la dânsul, să vădească la împărăţiie 
Ștefan-vodă, ce-au răspunsu: „Cum ari socoti dumnealui, fratele nostru, mai 
bine, aşea să raspundze lui Uzun Ali-bei şi să ne facă ştire, pre aceia cale să 
răspundem și noi". Au priceput Ștefan-vodă îndată îndoită inema lui 
Constantin-vodă şi meșterşugul şi au scris la Uzun Ali-bei, cum el este gata 
pre toată porunca împărătească, unde va hi voia măriei-sale veziriului, acolo 
va merge cu toată oastea sa. însă nu era acestil răspunsu den toată inemă. 


Zac. 47. Constantin-vodă s-au apucat îndată de pungi, să-și tocmască 
domniia cu banii, că era avuţia lui Matei-vodă neclătită încă, cu multe 
pricine la împărăție, dzicândi că el n-au luat domniia cu sabiia sau cu 
nescai oști streine, ce l-au ales ţara după moartea lui Matei-vodă și el, de 
mare sile a lui Racoţie și a lui Ștefan-vodă, temându-se de dânșii, au dat 
puţină oaste, carii niciși era munteni, ce mărgineni de Muldova, cât să 
hălăduiască de la scârbă lor. Și cu de acestea siliia să-și tocmască domniia. 


Zac, 48. Vizirul deac-au vădzut că nu să apucă ei să să sfădească cu 
Racoțţii şi nu va face nemică cu aceasta, au stătut asupra domnilor, numai să 
vie să sărute poala împărăției de domnie și să-și margă iar la domnii. 
Atuncea s-au apucat Ștefan-vodă la Uzun Ali-beiii deodată că va merge, pe 
de altă parte giuruia toată avuţiia sa, numai să-l ierte vezirul de venit la 
Țarigrad. Şi aceia au mâncat capul apoi a lui Uzun Ali-bei, că domnilor aşea 
au răspunsii vezirul, că de ari împle unul câte o casă de galbeni de aur, nu 
poate acesti lucru să nu vie aicea. „Și de vor veni, iară domni vor fi. Iară de 
nu va veni Ștefan-vodă, într-un ceas oi pune pre acesta", arătându pre Ghica 
vornicul carele era capichihaia lui Ștefan-vodă la Poartă. Spun de Ghica 
vornicul, cum au dzis acesti cuvântii veziriul, el au şi alergatii de au 
sărutată poala veziriului. 


Zac. 49. Iară cât putem a înţelege den mulţi și den multe lucruri pre 
urmă, adevărat de ar hi mărsii Ştefan-vodă la Poartă, domni ar hi ieșit iară, 


că era Ghiupruliului cu mai mare veste să aducă pre domni la poala 
împărăției, pre carii îi ţine împărăţiia la prepus de hainie. Și spun de Vasilie- 
vodă că mare grije avea că va veni Ștefan-vodă la Poartă și să hie dzis în 
taină: „Să nu-l aducă dracul aicea!" 


Zac. 50. Iară cu anevoie este a merge de bunăvoie la grije și cumpăna 
vieţii, știindu-se Ja atâtea meste-cături şi avându acolea la Poartă atâţe 
pârâși greci, cărora să luase tot ce avea la începutul domniei lui și mulți au 
şi perit, că au fosti la începutul domniei aceştiia mare jacuri a oameni 
streini, ales a greci, de oamenii lui. 


Zac. 51. începuse Ștefan-vodă şi să lucra tare mănăstirea Gaşinul, iară 
la anul după urdzitul ei, i-au venit maziliia, viindă domni în scaunul ţărâi 
Ghica-vodă, însă întâi lui Constantin-vodă, cu câteva luni, cu Mihnea-vodă. 


Zac. 52. Domniia lui Ștefan-vodă au fostii cu mare bivșug țărâi la toți 
anii domniei sale, care s-au trăgănat tocmai 5 ani, în pâine, în vin, în stupi, 
mare roadă în toate. Om deplin, capu întregi, hire adâncă, cât poţi dzice că 
născu și în Moldova oameni. La învățături solielor, cărţilor la răspunsuri, 
am audzit pre mulți mărturisindi să hie fosti covârşindu pre Vasilie-vodă. 
Mesele şi petrecaniile ceștii domnii de-abiia la o vreo domniie să să hie 
prilejit, nu fără mare desfrânăciune la lucruri peste măsura curviei. Slujitorii 
mila şi cinstea care au avut la această domnie n-au avut nice la o domnie, de 
cândi odoacă ţara. Iară cum i-au plătit slujitorii lui la maziliie, citi-vei mai 
gios, la intratul Ghicăi-vodă în ţară si la ieșitul lui den ţară, în Țara 
Ungurească. Ieşirea lui Ștefan-vodă den ţară au fostii în anul 7165 <1657> 
tocma pre acâia vreme i-au venit maziliia, pe ce vreme au scos și eli pre 
Vasilie-vodă din scaunu. 


Capul doaodzeci şi unulu 


Încep. 1. Iară domniia Ghicăi-vodă, cum s-au prilejit, s-au pomenit la 
domnii trecute, cum fiind capichehaia la Poartă, au ieșit la domnie. Era 
aicea în ţară den dzilele altor domni, neguţitoriia țiinduă, pănă la domniia lui 
Vasilie-vodă. Fiindă de un neam cu dânsul, arbănaș, l-au trasu-1 Vasilie- 
vodă la curte şi deodată la boierii mai mănunte, apoi la vorniciia cea mare 
de Țara de Giosi au agiunsu. Și ţiindu-i Vasilie-vodă de credinţă, l-au trimis 
la Poartă capichihaia, vădzându-l şi om cuntenit la ţ toate şi scumpi, cum să 
cade hie cândi capichi-hăiei să hie. Şi aşea au stătut de tare cu Vasilie-vodă, 
cât, pănă în vremea ce s-au luat amu cetatea Sucevei cu doamna lui Vasilie- 
vodă, la toate răscoale, la pribegii, câte să prilejise lui Vasilie-vodă, de au 
ieşit în doao rânduri den scaun și după sminteala sa și în Ţara Muntenească 
cu cazacii, tot au ținut domniia lui Vasilie-vodă nestricată la împărăție, pănă 
ce au sosit Ştefan-vodă la Roman, după izbândă de cetatea Sucevei. 
Atuncea trimițindu Ștefan-vodă pre Stamatie postelnicul cu câţva boieri de 
țară, să-i isprăvască steag de domniie şi aicea pre fecioru-său, pre 
Gligorașco, care apoi a fostă domni în Ţara Muntenească, îl trimisese în 
Tara Ungurească, la închisoare. Deci n-au avut ce mai face şi împotriva unii 
țari şi audzindi de fecior la închisoare, au stătut și el cu boierii lui Ştefan- 
vodă alăturea pre trebile lui Ştefan-vodă şi au venit și singur cu aga, carile 
au venit cu steagul! și cu alți boieri în ţară. 


Zac. 2. Ștefan-vodă socotindi iară aceia care socotise şi Vasilie-vodă 
în Ghica vornicul, că este om de capichihăie, neavându gândi să poată să 
iasă unul ca dânsul la domnie, l-au făcut de casa sa, cu nepoată-sa, fata 
Sturdzii visternicului, după feciorul lui, Gligorașco postelnicul. Și după ce 
l-au făcut cuscru de casa sa, pre feciorul său boie-rindu-l cu agia, pre Ghica 
bătrânul l-au trimis iară la capichihăie, la Poartă și au fosti pe trâbile lui 
Ștefan-vodă, pănă ce i-au venit maziliia. Chemin-du-1 veziriul Chiupruliul 
la sărutarea poalei împărăteşti și necutedzându a merge Ștefan-vodă la 
Poartă, au dată Ghicăi vornicului domniia ţărâi. 


Zac. 3. Purces-au Ghica-vodă spre ţară cu doi agi, den carii era unul 
musaip la împărăție şi întâi pre Izmail-aga (carele apoi au cădzut agă 
spahiilor), Schimni-ceauș. Ștefan-vodă îmbla legănân-du-să, încotro va lua, 


că era unii de-i sfătuia să margă la cazaci, ce era aceia sfat fără temâiu, 
cândii vedea că de acolo Vasilie-vodă, cuscru fiindu lui Hmil, nu s-au putut 
pune în picioare, pănă au stătut cu gândul numai să purceagă spre Racoţii, 
de la care avea cărți cu giurământu, să nu se lase unul pe altul, pănă or avea 
o pâine, să o împarte. 


Zac. 4. Aicea caută ce mulțemită au avut Ștefan-vodă de slujitorii săi 
cei miluiți: La Podul Leloaie, cândi era Ștefan-vodă, s-au rădicat slujitorii 
toţi, să jecuiască carăle. Şi să nu hie fostii Gligorașco-vodă, ficiorul Ghicăi- 
vodă, arătându-le mare certare, n-ar hi fostă fără aceia. Striga: „Lefe, lefe să 
ne dea!" Ac6ia mulțemită au făcut atuncea lui Ștefan-vodă slujitorii pentru 
mila, care n-au avut slujitorii nici la o domnie. 


Zac. 5. De la Târgul Frumos Ștefan-vodă, dăruindiă cu un surgucii pe 
Gligorașco-vodă, domnesci, l-au întorsi cu slujitorii la Iași, iară el, lovind 
pre la Buciuleşti, la Cumănești, au intrat în munţi în Țara Ungurească. 
Ghica-vodă peste puţine dzile au întratii în laşi, tot într-acela anu 
7165<1657> mainte de Paşti cu o săptămâriă. 


Zac. 6. Și într-acâiaşi an veziriul împărăției, Chiupruliul, purcegându 
asupra Ardealului, mersese poruncă și la hanul să încalece şi amu era în 
Bugeag hanul. Şi încă bine neaședzat Ghica-vodă, stând îndată după gătire 
la oaste, că-i venise şi lui poruncă să încalece cu toată ţara, veni veste cum 
Ștefan-vodă trece munţii cu oaste în ţară. Şi viindu întinsă, au stătut cu 
tabăra dencoace de Roman, la Săboani, iar pre Tălmaci paharnicul îl 
trimisese cu străji spre Târgul Frumos. Cu puţine dzile mainte de aceasta 
veste de Ştefan-vodă, au perit Grumadzea căpitanul de Ghica-vodă. 


Zac. 7. Precum era Ghica-vodă plecat spre sânge, cu mare cuntenire 1- 
am cunoscut aicea, că era câteva cărți a o samă de boieri prinse la mâna lui, 
cu care chema pre Ștefan-vodă să vie, că avându Ștefan-vodă mare 
priietinșug cu Săfer Cazi, veziriul hanului, carele îi scrie de multe ori: „Ce 
porţi grije de mazilie? Au așea de neputernici ţii tu pre hanii de Crâm, că de 
ari vrea să ţie un domnu de Muldova supt aripa sa, nu I-ari putea să-l ţie şi 
preste voia altora?" Și aşea atunci pre Stamatie postelnicul au poruncit la 
Ștefan-vodă, cum va trece hanul spre Ţara Muntenească, el să vie în scaun. 
Iară ce le ieste lor a batgiocuri pre creștini? Și aşea viindu Ștefan-vodă în 


nedejdea lui Sefer Cazi-aga şi Ra-coţii vădzându asupra sa greul ce-i veniia, 
era bucuros să să tulbure țărăle aceste în vrun chip. 


Zac. 8. Ghica-vodă îndată au răpedzit pre Stamatie postelnicul la 
hanul, macara că era cartea lui la Ștefan-vodă scrise, prinsă de Ghica-vodă, 
că venise de curundi Stamatie de la Crâm. l-au giurat că n-are nici un 
bănat, ce iară pre dânsul nedejdea lase, să tocmească acestii lucru. Au mărsii 
postelnicul Stamatie şi au stătut la Sefer Cazi-aga, veziriul hanului și au 
scos pre singur Șărâm-bei aicea împotriva lui Ștefan-vodă. Nu vrea Sefer 
Cazi-aga, ce i-au arătat Stamatie postelnicul mare stricăciune țărâi, de să va 
face într-altii chip. Ce şi agiutoriul era foarte ciudat, că venise Șirâm-bei cu 
vro 300 de tătari şi nici la puţin războiu ce au fostu la Strungă, n-au fosti, 
nice s-au apropiiatu. 


Zac. 9. Ghica-vodă după ce au răpedzit pre Stamatie postelnicul la 
hanul în Bugeag și vădzindi apropiierea lui Ștefan-vodă, au purces spre 
Tutora și la Ţuţora preste puţine dzile s-au împreunat cu Șirăm-bei, 
făgăduindi și hanului și lui, pentru osteneala lui, daruri. Au purces în frunte 
Șirăm-bei şi feciorul Ghicăi-vodă, Gligoraşco-vodă. Și măr-gândi toată 
noaptea acâia şi pre amiadzădzi, a doa dzi au sosit spre Târgul Frumos. De 
la Podul Leloaie străjile care trimisese înainte Gligoraşco-vodă au dat de 
strajea lui Ştefan-vodă în Criveşti, cu care era Tâlmaci paharnicul. 


Zac. 10. Au simţit Tâlmaci oastea că vine, au silit să nu sa arate cu 
oastea sa, ce de după nişte piscuri au purcesi spre Strungă. Mai sprinteni 
oameni numai ce au fosti, au venit la podeţii pre drumul carele merge de la 
Târgul Frumos spre Roman şi acolea, pănă a sosi și ai noştri cu oastea, 
dentâiii voroava, apoi au început ai noştri și sfada. Iară dentr-acâia voroava 
dentâi sosise la urechile lui Șirăm-bei că ieste hitlenşugi. Pentru aceia, nice 
s-au apropiiat de oaste. Săjângrcșise amu şagă, cândi au sosit steagurile 
oştii noastre şi pre vo sută de tătari, că pre mai mulţi nu-i lăsa Șirăm-bei. Și 
la harțul acela de ai noştri au cădzut cu calul Gavriliţă-aga pre atuncea de 
darabani și-i apucase harţul lui Ștefan-vodă. Ce au săritii niște tătari și de ai 
noștri o samă şi l-au scos, iară rănit în cap foarte cu grea rană şi la o mână 
cu scădere la dâgite. De ai lor încă s-au rănit câțva, den care rane au şi râurit 
unit. Ce, dacă s-au apropiiat steagurile den partea Ghicăi-vodă şi cu tătarâi, 
n-au mai stătut nici harţul lor, nice Tălmaci paharnicul cu steagurile, ce au 


plecat fuga spre Șchei. Și acolea, aproape de Șchei, s-au întorsuă o samă de 
oșteni a lui Ștefan-vodă şi nişte unguri ce fusese cu Tâlmaciu paharnicul și 
la cela întorsu a lor au perit vro 30 de oameni, ai noștri gonași, ce era mai în 
frunte și au apucat și vii i-au dus la Ștefan-vodă, unde era cu tabăra, la 
Săboani. 


Zac. 11. Cum au oblicit Ștefan-vodă den limbi că este adevărat Șirarn- 
bei cu capul său, n-au stătut, ce niște nemți ce avea, vro 80 pedestri, i-au 
trimis la vad la Șiret, să apere vadul, iară el singur cu oastea călare au plecat 
fuga. Şi de atuncea n-au mai vădzut Muldova în toată viaţa sa Ştefan-vodă. 


Zac. 12. A sosit la Sirâtiu și Gligoraşco-vodă cu toată oastea, ce n-avea 
cumil să treacă Sirâtiul îndată, că era mare și să vedea în ceia parte și 
pedestrimea, care dacă au audzit c-au fugit Ştefan-vodă, ei s-au apropiiat de 
Siret şi s-au închinat la Gligorașco-vodă, pre carii apoi Ghica-vodă bă- 
trânul pre toți i-au dat în robia tătarălor a lui Șirăm-bei, care faptă 
necreştinească nime nu o laudă. Şi mult au stătut fecioru-său, Gligoraşco- 
vodă, să nu să facă un lucru ca acela, nişte oameni închinaţi fără război, 
creştini, ce n-au avut ce face. Și dacă au venit în laşi Ghica-vodă, au mai 
omorât pre niște vornicei a lui Ștefan-vodă, fără nice o vină, numai căci au 
fostu slugi. 


Zac. 13. Şi cu aceste fapte au ieşit Ghica-vodă vărsătoriii de sânge la 
vârstă bătrânâţelor ce era. Și aşea, mântuit de Ştefan-vodă, au stătut după 
gătirea la oaste şi de împreunare cu hanul. Au purces cu oastea, ca cu 7.000 
de oameni în Țara Muntenească și den Ţara Muntenească, amu împreunat 
cu hanul şi avea hanul 2.000 de cazaci cu Hanenco polcovnicul de Omani, 
au întratil în Țara Braş6ului. Acolea, ieşindi den Braşcu o straje, i-au lovit 
tătarâi fără veste, cât pănă la Braşeu de-abiia de au scăpat cineva dentr- 
acâia straje. 


Zac. 14. Pre unde am întrat în Țara Ardealului, în mijlocul munţilor era 
o palanca de zid și tras zidiul den râpă a unui munte, pănă în râpă altui 
munte. Acole să hie pus nescare pedestrime ungurii, fără vărsare de sânge 
n-ar fi fosti intratul nostru. Ce, cândi am sosită noi, am aflat palanca și 
locul acâia pustiiu de oameni. Au dzis Hanenco polcovnicul căzăcescii: „O! 
doamne, cum n-ai dat toate unor neamuri? La noi la cazaci, de ai hi dat 
aceste locuri, cine ari putea să între în ţara noastră?" 


Zac. 15. Dencolea, despre Timişvarăl, amu în-trase Chiupruliul 
vezirul și dencoace hanul cu domnul nostru de Muldova şi cu Mihnea-vodă, 
domnul muntenescu. Cine poate deplin să scrie prada, stricăciunea, robiia 
Ardealului de pre acâle vremi și părţilor aproape de Ardeal? Oastea Ghicăi- 
vodă au luat atunceși în Ţara Braşéului, care să chiamă cu altii nume Bârsa, 
trei pălănci, den care pălănci bieţii oameni închiși, toți în robiie au mărsù 
tăta-rălor vâcinică. 


Zac. 16. într-una den cele pălănci, gândindu Ghica-vodă că va hi multă 
avuţiie în cetățuie, câncli era arnu tecsită oastea, plină palanca de tătari, au 
intrat si el cu mare nevoinţa înlontru, unde nu era locul unui domni să între. 
Puțin au lipsit de nu s-au nădușit de desime acolea și cu puţin suflet de-abiia 
au ieșit și lovit de un tătar în cap. Nime să nu bănuiască, căci să pomenesci 
acâstea, că letopiseţile nu sintii numai să le citească omul, să ştie ce au fostii 
în vremi trecute, ce mai multi să hie de învăţătură, ce ieste bine şi ce ieste 
rău şi de ce-i să să ferească şi ce va urma hie cine: domnul den faptele 
domnilor, care cum au fosti si cu ce veste şi pomană, să ia urmă de viiaţa, 
boierii urmândi pre boierii cei cinsteșşi şi înțţălepţi, slujitoriul a slujitoriu, că 
cineşi după breasla sa, cine urmadză pre cel cinsteş, cinstit, cine urmadză 
pre cél rău, rău ieste şi rău să va săvârşi. 


Zac. 17. Den Ţara Bersii au purces oștile pe mijlocul Ardealului, spre 
scaunul acei ţări, unde era de pază a curţii crăieşti, cum dzic ei, nişte 
haiduci, deci și curtea și orașul Belgradul într-o mică de ceas au stătut 
cenuşe. De acolea s-au despărţit Şirâm-bei de la hanul, cu carele s-au poftit 
şi Gligo-rasco-vodă și au agiunsi cu prada pănă în olatele de Ungurimea de 
Sus. Și la Sibii, iară adunându-se oștile, au lovit pre la Oradia și au trecut la 
Inău, care oraş veziriul amu luase. Și vădzândi că nici o oaste nu este 
nicăiuri, au lăsat pre pașea de Buda, Sinan-pașea, să tocmască cetatea şi să 
o aşedze cu oaste și i-au orânduit şi pre domnul nostru, pre Ghica-vodă şi 
pre Mihnea-vodă depreună. Iară veziriul singur, Chiupruliul, înțălegând şi 
de niște amestecături la împărăţiie, precum era tânar încă împăratul, s-au 
întorsii cu mare sârguială la Țarigrad, iară noi cu acel pase am ședzut pănă 
la Simedriu, de am tocmit Inăul. Și au mai luat paşea de Buda niște pălănci 
pe aproape şi cu Șirăm-bei despărţit Gligoraşco-vodă au luat o cetăţuie 
anume Almașul. Şi de la cél paşea au luat Borcea lanoş domniia de Ardeal. 


Zac. 18. De la iulie, în care lună purcesesă Ghica-vodă, la dechevrie, 
pre la svetii Nicolai, au sosit în Suceavă ș-au iernat într-ace€ iarnă Ghica- 
vodă în Suceavă, pentru mare omor ce era aicea în lași. Hanul dentr-acea 
cale, dacă au sosit în Crâm, au omorât pre veziriul său, pre Seferi Gazi-aga, 
pre porunca Chiupruliului, că oblicise veziriul îmbletele lui într-aceste ţări 
şi dzicea el totdeauna hanului: „Nu te lăsa de toate să îmbli în voia turcilor. 
Nu de toate să-i asculţi, că ei, pre cât le vei îmbla în voie, pre atâta să suie 
în cap!" 


Zac. 19. Borcea lanoş, unul den slugile lui Ra-coţii, au luat domniia, 
cât să să potoale turcii. Și pentru să vadză turcii că este adevărat împotriva 
lui Racoţii, cât au purces oștile, îndată s-au făcut a cere de la turci agiutori 
şi îndată au venit porunca și la Mihnea-vodă în Ţara Muntenească şi la 
Ghica-vodă aicea, să-i dea lui Borcea lanoş agiu-toriu. Deci, îndată i-au 
trimis și Ghica-vodă cu Nicolai Cârnul agiutoriu ca 1.000 de oameni, ce n- 
au făcut zăbavă multă acolo. 


Zac. 20. La anul 7166< 1658>, Racoţii, ca acela ce să îneacă, de sabie 
goală să apucă, iară au coborât cu oști în Ardeal, încă fiindù cetăţile 
Făgărașul, Oradiia, Sibiiul cu oamenii lui. Iară Borci lanoş cu turcii s-au 
închis în Gliujvari spre partea turcească. Și având şi Costantin-vodă prilej 
bun, ca 4.000 de oameni, lefecii şi Ștefan-vodă amu mai slab ti cu 500 de 
oameni, au pus gândul iară să facă amestecături în îmbe ţărâle. Și aşea au 
orânduit pre Constantin-vodă iară în Ţara Muntenească și pre Ștefan-vodă 
aicea în ţară. Și stându așea sfatul, trimisese Ștefan-vodă cu bani pre 
Tâlmaci paharnicul m părţi Căzăcești, să facă oaste, pohtindi pre hatmanii 
leşăști să nu apere acestii lucru. Și amu strângea oameni Tâlmaci în Mo- 
vileu, iară acolea, la Racoțţii, s-au schimbat sfatul într-altiă chip. 


Zac. 21. Mihnea-vodă domnul muntenescii, om fără de nice o frică 
spre Dumnedzău, fără nice un temâiu, tiran direptii fantastic, adecă 
buiguitorii în gânduri, au pus gândi să să hăinească pre turci. Și mirându- 
se, cum va face să n-aibă siială de boieri ce era capete Ţărâi Muntenești, cu 
mare şi nespuse tiranie, 30 de boieri, tot fruntea aceii ţări, au omorât ş-au 
pus pre voia sa boieri. Şi după această faptă, au răpedzit la Racoţii, dându-i 
ştire că, ori la ce-i va scoate norocul și vremea, este tovarăș împotriva 
turcilor cu dânsul. Care lucru înțălegându Racoţii, dentâi n-au credzut pre 


Mihnea-vodă, apoi, dacă i-au trimis giurământuri și au vădzut adevărată 
voia lui, că este împotriva turcilor, au schimbat sfatul și au lăsat Ţara 
Muntenească să cârmuiască Mihnea-vodă despre acâia aripă, fiindu pre loc 
cu domniia şi cu prilej de oaste, iară pre Constantin-vodă l-au orânduit 
asupra Moldovei, avându iarăși și Constantin-vodă oaste mai gloată și prilej 
a ţinere oaste. Pre Ștefan-vodă l-au oprit, făgăduindu-i că, de va da 
Dumnedzău lucrurile spre folosul lui, iarăși eli va hi la domnie şi așea au 
rămas Ștefan-vodă înapoi. Nicolai Câmul încă vădzindă coborârea lui 
Racoțţii și amestecate lucruri, au venit cu oastea ce să trimisese. 


Zac. 22. Acestea audzindu Ghica-vodă că să lucreadză la Ardeal, cum 
iară să găteadză amestecături asupra ţărâi, au trimis la hatmanii leşăști pre 
Gligorie paharnicul, să nu priimască lucruri carile sintii împrotiva 
împărăției, de face Ştefan-vodă lefecii în ţara lor asupra țărâi. Ce hatmanii 
leşăști prea lesne s-au apărat, dzicând că în partea cazacilor să fac acelea, nu 
la dânşii. Și era Ghica-vodă cu tabăra într-acea vară la Cârniceni, ce dacă au 
vădzut de sfatul într-altă chip schimbat la Racoţii şi au oblicit că și Mihnea- 
vodă adevărat împrotiva împărăției hain şi Constantin-vodă gata să vie 
asupra țărâi, direptii peste munţi să coboară, s-au mutat cu tabăra la Capul 
Stâncii, despre Ţuţora, în preajma Bugeacului. 


Zac. 23. împărăţiia înțelegându de aceste turburări la Ardeal, stând 
veziriul după paza mării despre oști cu galionuri Veneţiei, trimițându la 
hanul, numai ori singur, ori pre un soltan cu oștile Crâmului să trimaţă în 
ceste țări împotriva Ardealului. Ce, încă nu sosise în Bugeag soltanul, când 
dencoace Constantin-vodă au intrat cu oști în ţară pre Oituz şi în Ţara 
Muntenească Mihnea-vodă au intrat în turci. Pre unii i-au omorât, pre alâii 
mulţi au și bote-dzat, câțiși s-au aflat turci în ţara lui, ori slujitori de ai lui, 
ori agi, ori neguţitori. Şi aşea s-au început ca de iznoavă amestecăturile în 
ceste țări. Mihnea-vodă după această faptă, singurii, sprinten, au mărsii de 
s-au adunat cu Racoţii de față, în munţi la strajea ungurească, unde venise şi 
Racoţii și ș-au dat credinţa unul altuia. Și s-au întors Mihnea-vodă în 
Târgovişte, unde era toate oștile lui strânse și Racoţii i-au dat o samă de 
nemți ai săi și catane. Și au purces Mihnea-vodă în olatele turceşti asupra 
Giurgiuvului singur, iară o samă de oaste asupra Brăilei, iară pre Comia 
despre Mehediia şi preste Dunăre, ardzândi și prădându. El singur au luat 
Giurgiuul și l-au arsi și Brăila iară au arsi oştenii lui şi au arsŭ și Galaţii 


atunci tot acéi căpitani ai lui şi la Dobrogea, asupra Hârsovei au trecut 
oastea. Ce aceia den locu n-au îmbiat bine, ce de-abiia au scăpat de turci. 


Zac. 24. Acâstea s-au început în [ara Muntenească, iară aice 
Constantin-vodă cu 5.000 de oameni au venit asupra Ghicăi-vodă. Avea 
limbi Ghica-vodă şi de la Roman apucate de ai noştri și amu de la Podul 
Leloaie şi vădzindu apropiiate oastea, au scos și Ghica-vodă toată călărimea 
împrotiva lui cu Hăbăşescul hatmanul şi Grigorie paharnicul. Iară singur 
Ghica-vodă cu toată pedestrimea și cu pușcile au trecut la 'Ţuţora în ceia 
parte Prutul. Feciorul său, Grigoraşco-vodă, era amu purces la Țarigrad la 
dvorbă. 


Zac. 25. Oastea Ghicăi-vodă, de care s-au spus, călărimea, dacă au 
trecut lașii noaptea, au mas în râpile Tăuteştilor şi acolea au făcut sfat 
capetele, cum să să dea război cu singuri călăreţii, fără focii, fără 
pedestrime. Și cu Constantin-vodă amu să ştia den limbi că era și nemți 
călări cu foc şi săimeni pedestri și oastea ungurească, nu este cu cale şi fără 
sminteală, ce au ales cu sfatul numai să să întoarcă toată oastea la ceialaltă 
oaste şi numai 200 de oameni, ca-n chip de straje, să să arate oştii lui 
Constantin-vodă. Și aşea au purces oastea îndărăptii, iară 200 de oameni 
cu Voicihovschii căpitanul au purces pre Bahlui în sus şi mai sus de Movile, 
îndată s-au tumpinat cu oastea lui Constantin-vodă, viindă în tocmală. 


Zac. 26. Oastea noastră, care să întorsese cu Hăbăşescul hatmanul, n- 
au păzit calea spre 'Ţuţora, ce hatmanul sângur descălecat la mănăstirea lui 
Aron-vodă şi cu alţi boieri, iară oastea de pe supt steaguri au împlut târgul, 
pen pivnițe slobode cu vinuri, pen case, pen poduri, morţi beţi pre uliţe, 
pren toate pivnițele, îi bătea căpitanii, să-şi margă la steaguri, ce, care bătu 
ascultă, la grabă ca aceia? Căpitanul Voicihovschii, dacă au vădzut în târgu 
mai toată oastea bată, s-au oprit de laturea târgului cu oamenii ce era cu 
dânsul. Iară Constantin-vodă, dacă au spsit amu la văiuga Copoului, au 
stătut, gândindu că este oaste în târgii supusă. Iară dacă au vădzut că nu 
ieste oaste, ce ieste o glogozală deșartă, au luat cu oastea pe deasupra 
Copoului şi pentre vii şi acolea, la capul viilor, ş-au tocmit în tocmală 
oastea și au stătut. 


Zac. 27. Era l€şii a lui Ștefan-vodă, carii fusesă la dânsul lefecii, cu 
Constantin-vodă în frunte şi o samă de catane. Cu acéia ai noştri beţi fără 


porunca nemerui, fără nici o tocmală, au început harțul întrându beţi cu 
săbiile zmulte păn în șiragurile Unguresti. Au căutat şi noao a sta cu Voice- 
hovschii căpitanul, să nu pieie atâtea oameni şi au stătut harțul aceia mai 
bine de un ceas, neputândi a-i dezbăra nice într-un chip pre oamenii beţi 
den-tr-acela loc. Şi amu perise de cei 4 oameni și să apropiia încet toată 
oastea. Am purces pen tir g direpti, gonașii au dat după noi, însă numai 
pănă la marginea târgului şi au stătut Constantin-vodă pre loc, pănă au 
cercat bine târgul şi curtea. Şi oblicindă de Ghica-vodă la Țuţora, n-au 
băgat oastea pen târgu, cum au făcut ai noștri, ce alăturea cu târgul, peste 
valea ce să dzice la noi Cucata, trecând cu oastea, au purces întins în 
urma noastră cu oastea tocmită, apucândi pre mulţi de ai noștri în târg, carii 
au plătit scurnpi aceia vin ce-i gătise, îndată cu capetele sale. 


Zac. 28. Oastea noastră, cum era răzsipită den purtatul prostu, aşea și 
cu mai mare proastă au venit poruncă, numai să li să dea războiu. Amu 
aproape de Capul Stencii, direptu pre culme, au stătut toate steagurile a 
noastre în tocmală și au aşteptatii pre oastea lui Constantin-vodă. 


Zac, 29. Amu nu l6şii, ce draganiia nâ&mţască era în frunte tocmită la 
Constantin-vodă cu foc şi un stol toată ceialaltă oaste, căriia nu era a 
noastră depotriva, că şi mai puţină cu mult și fără foc, oaste călăreaţă 
numai. Iară preste poruncă nea-vândi cum hi într-altă chip, au săritu 
steagurile noastre întâi la dânşii şi mai ales căpitanul Voice-hovschii ca un 
mare viteaz şi acmu, aicea şi la toate trâbile, hie cândi slujitoriu deplin, 
înloc au luat pre catane ce era în frunte la hartă în sabie şi pănă la némți au 
cădzut aceia mai toți, fiindu la aceşti ai noștri şi cai mai proaspeţi. Și au dat 
steagurile lui Voicehovschii dirept în focul nemților, den care foc înloci au 
picat câţva slujitori de ai noștri și un stegar de a lui Voicehovschii. Iară 
nemică nespăimându-se ai noștri de acâia cădere a celor slujitori, intrase 
amu cu săbiile în némți, cât n-ar hi putut a mai da foc al doilea rând, așea 
să amestecase, îndată au năvălit toată oastea și si aripile oştii lui Constantin- 
vodă, deci numai ce au căutat să să dea îndărăpt steagurilor noastre. S-au 
prilejit la întorsul oștii noastre peste trupuri de unguri, carii cădzuse la 
tâmpinarea dentâi, un ungur cădzut de rană, lăsat în loc de morti, au apucat 
o suliță care cădzuse lângă dânsul și vădzândi că fug ai noştri, au apucat 
sulița şi au tâmpinat pre un slujitorii de ai noştri direptii pen vintre şi înloc 
au cădzut bietul slujitoriu de pre cal gios. 


Zac. 30. Încătro era a năzui oştii noastre, era loc foarte rău și îndată 
coborâșul Jijii, singură Jijia de trecut rea şi tinoasă, nice de vad, nici de- 
notatii. La pod nu încăpea şi buldzându-se, cădea de îmbe părţile pe lângă 
pod acei de pe de laturi într-apă, cât de îmbe părţile pe lângă pod cuprinsă 
era Jijiia de cai şi de oameni. Şi acolea multă oaste de a noastră au perit și 
mai mulți de apă. Au cădzut și vii câtva pre mâna lui Constantin-vodă şi 
mai aleși den boieri: Bucioc, Buhuș sulgeriul cél mare pre atuncea și 
Gavriliţă Costachie jitnicer mare pre atuncea. Pre boieri, dacă i-au dus la 
Constantin-vedă, îndată i-au pus iară la boierii şi slobodzi, fără nici o pază. 
Peste podul Jijii n-au mai gonit oastea lui Constantin-vodă, ce au stătut pre 
deal la mas cu toată oastea. Iară Ghica-vodă cu oastea amu spăimată s-au 
sfătuit şi cu noaptea au purces spre Lăpușna cu pedestrimea și cu pusei, 
răpedzindiă îndată de olac la el-agasi de Bugeag dându-i ştire de aceste 
toate. 


Zac. 31. Mărs-au darabanii bine păn în Lăpuşna, acolea pre loc 
răsuflândi o dzi oastea, a doua dzi agiunşi darabanii de Constantin-vodă cu 
giuruită de milă şi de lefe, dimineaţa s-au sculat ș-au apu-catii puşcile câte 
era, depreună şi cu săimenii au purces înapoi, făcândù gâlceavă mare 
căpeteniilor si cine ari rămânea, cu moartea lăudându-i-să. Care gâlceavă a 
lor vădzându boierii pre câţi era, să nu-i apuce cu de-a sila, s-au dat în 
laturi. Iară singur Ghica-vodă au ieşit la dânșii cu şlicul amână, rugân-du-să 
să hie îngăduitori, nu mai mult de cinci-şase dzile, spuindu-le adevărat 
venirea sultanului. Ce n-au avut cui dzice, nebunite gândurile prostimei și 
turburate şi s-au aflatii ca aceia, carii nu s-au ruşinat de chip de domnu, ce l- 
au împins de la pusei pre Ghica-vodă si au purces cu puşcile spre Iaşi. Iară 
curundi au luat plată deplin pentru faptele sale, precum vei câți mai gios. 


Zac. 32. Rămâindi Ghica-voclă numai cu boierii, n-au cutedzat să mai 
zăbăvascja la Lapuşna, ce au purcesii spre 'Tighinea, pre Bâcù pănă la 
Luţcni și acolea au așteptat pre el-agasi. Iară darabanii şi cu săimenii au 
venit aicea în laşi și s-au închinat la Constantin-vodă cu toţii și de la 
Movileu într-acâs-teși dzile au venit şi Tâlmaci paharnicul cu câţva de' a lui 
Ștefan-vodă. S-au mirat Constantin-vodă de săirneni şi de dărăbanțţi, carii 
cu toții era pănă la 700 de oameni cu foc şi cu tunuri. 


Zac. 33. Și aşea Constantin-vodă aşedzându-se în scaunul țărâi, au 
trimis și la Țarigrad, cercându cu făgăduință să-și tocmască domniia, ce n- 
au apucat să-i vie răspunsul, nici era cum, ce om era Chiupruliul vezir pre 
atuncea, că într-aceleși dzile au sosit pre Botna şi el-agasi cu o samă de oști. 
Și s-au mutat şi Ghica-vodă de pre Bâc la Botna și amu împreunat cu el- 
agasi au stătut la Căușeni, pănă au sosit și sultanul. 


Zac. 34. Turburarea a lui Racoţii amu era la ştirea împărăției și hainiia 
a Mihnii-vodă. Deci asupra lui Racoţii era orânduit Ali-pașea, veziriul de 
Buda, iară asupra Mihnii-vodă, galga-sultan den Crâm. Și atunceși veni 
veste și de schimbarea Ghicăi-vodă den 'domniia Muldovei în Iara 
Muntenească cu domniia aceii țări, în locul Mihnei-vodă. Iară aicea în ţară, 
în locul Ghicăi-vodă, au dat domnia lui Ştefăniță-vodă, feciorul lui Vasilie- 
vodă, care lucru, pentru să nu să rășchire boierii de pe lângă Ghica-vodă 
asupra vremii acéie, s-au tăinuit multe dzile acestii lucru, apucându-să 
Ghica-vodă că va primeni acestea într-alt chip. Și tot cum ar hi pentru 
trâbile sale, au stătut împotriva lui Constantin-vodă cu sultanul. 


Zac. 35. Galga-soltan, macara că-i venisă amu de la împărăție porunca 
să rădice pre Ghica-vodă de la Muldova şi să-l ducă, să-l puie domni în 
Ţara Muntenească, aflându lucrurile în Moldova iară așea amestecate, să nu 
lase pre Constantin-vodă, hainul împărăției, în scaunul țţărâi, au purces în 
sus pre Prut şi au stătut cu coşuriule la Bolota, mai gios de Țuţora. Și acolea 
făcându sfat, singur au rămas cu coșurile ş-au oprit pre Ghica-vodă lângă 
sine, iară oastea toată sprintenă de război tătărască şi pre toţi boierii cu câtă 
gloată avea, au dat supt mâna lui Ahmet-aga el-agasi de Bugeag și au 
purces el serdariii asupra lui Constantin-vodă la Iaşi. 


Zac. 36. Luândi veste Constantin-vodă de sol-tanul că este amu aşea 
aproape, ş-au rădicat oastea den târgii și s-au mutat la Gălata de Sus, și 
acolea au pus darabanii noștri și pe săimâni şi câți pedestrași au avut şi elù, 
de au săpat un şanţii pe deasupra pârâului, carele să desparte den pârâul 
Bârno-vei şi vine pre supt Gălata de Sus și acolea după șanț au descălecat 
toată pedestrimea, iară călărimea în deal și au stătutu acolea cu tabăra toată. 


Zac. 37. Oastea tătărască, cum au purces stoluri după stoluri şi dacă s- 
au strânsu toată la Ciric, au început a dodei întâi cu harțuri, mărgândi 
tătarâi pănă la pârâu. Vărsa focul darabanii fără ispravă în harțù, cum ari 


vedea mare năvală, aşea strica iarba fără de nici o treabă şi pre nime nu 
răniia, care lucru era îndată semnu de mare frica lor. Toate acâstea socotiia 
el-agasi, om de-abiia în toate ordele Crâmului altul al doilea la sprinteniie și 
la lucrurile războaielor. Iară îndesară o samă de săimeni de ciia ai noştri, ce 
să închinase la Constantin-vodă, s-au îndemnată și au ieșit den șanțuri, 
viindi pre iaz, pre lângă pârâu, au venit pănă în podul Bahluiului și 
trecându podul preste Bahlui, ce era pre atuncea mai gios de iazi și așea să 
sime-ţise câtă pedestrime era si-n şes dencoace de pod ieşise câte 5—6 la un 
loc şi apucase şi case câteva în'Broşteni şi da în tătari cu sineţele. Iară și 
atuncea era de mirat, că pre nime nu răniia, fără doi cai, ci au rănit supt 
tătari la acél ieşit a lori. 


Zac. 38. Acéia semeţie a lor vădzândi el-agasi, au încălecat sângur ș- 
au coborât în şes pre Bahluii şi fiindù și doao steaguri de unguri, iară elù 
singur au îndemnat pre niște tătari sprinteni asupra săi-menilor, ce era în 
şes. Ș-au sărit tătarâi dirept asupra săimânilor, cu sinéțele la obraz săimenii 
fiindu. Și cum n-ari crede nime să margă tătarul la foc, aşea îndrăzneții, au 
mărsi, alesii cum am vădzut pre unu tătar bugegean dirept asupra a doi 
săimeni cu sinéțele în pravilă, au mărsi şi de aproape amu au slobodzit 
amândoi sinâţele în tătari, iar nici pre unul nu l-au nemerit. Cu sabiia zmultă 
tătarul, pre unul l-au rănit, iară pre al doilea săi-man l-au dus viu la el-agasi. 
Aşea să cunoștea de atuncea pedeapsa oștii lui Constantin-vodă! Iară în câia 
parte de Bahluiiă, în ceiriii, fugiia cele două steaguri de catane de la o vreme 
numai de un tătar, cu mare ocară și râs între toți că fugiia atâtea oameni de 
unul si fugindu da înapoi cu pistoalele în sus, nevădzândi unde dă! 


Zac. 39. Amu îndesară era acest harțù; preste noapte au ieşit den târg 
tătarâi la mas preste ceiriu, iară darabanii și săimenii un ceas n-au stătut, 
toată noaptea au dat cu sinețele și nu câte unul, ce totodată ca-n chip 
nemțăsci, strica iarba fără ispravă în vânt. Ne-am gândit întâi că or hi 
dodeindi tătarâi, ce n-ave dodeială de nime, numai să cunoaşte bine 
lucrurile blăstămate şi-nspăimate, 


Zac. 40. A doa dzi, vineri să prilejisă, deci tătarâi război să facă n-au 
vrut, ferindu vinerea, care dzi la dânşii să ţine, cum ţinem noi dumineca din 
dzilele săptămânii, ce au ședzut gata, cu caii amână pănă spre amiadzădzi. 
Au chemat el-agasi pre boieri la sine și le-au spus cum într-aceia dzi nu-i 


sloboade legea lor să margă asupra nemăruia, iară ei de ar veni, atuncea 
război om face. Și au întrebat de boieri, ce le-ari părea şi lor, în ce chip, a 
dooa dzi ari merge asupra lor și den ce parte s-ari lovi şi ce loc ieste, unde 
stă oastea lor. Acâstea voro-vindui cu boierii, că era om în faptele sale 
denafară de hirea tătărască, aşea de blândi, lin și la treaba oştii deplin, 
acâstea vorovindu, numai ce să audziră dobele și trâmbiţele în oastea lui 
Gonstantin-vodă și s-au vădzut fără zăbavă și clătirea oștilor la vale, spre 
Bahluii. Și aşea au ieșit toată oastea la șes, cu pedestrimea, cu puşcile, 
cuprindzindi oastea lor de la pârâul ce vine alăturea cu iazul, pănă la Galata 
de Gios şi aşea, cu acéia tocmală, au purces spre pod cu oastea Constantin- 
vodă. 


Zac. 41. Au încălecat şi tătarâi, era de toţi ca 3.000 de oameni și de ai 
noștri, moldoveni, vro 300 de oameni și i-au tocmit el-agasi pre tătari și pre 
ai noștri dencoace de Ciricu, pre podişii asupra Tătăraşilor, așteptândi pre 
Constantin-vod'ă în tocmală. 


Zac. 42. La Constantin-vodă de toată oastea va hi fost la 8.000 de 
oameni, în șes, la ieşitul harțului tătărăscu înainte, peste Bahluiui, n-au ieşit 
de la dânşii la hartă nime. Slobodziia pușcile câteodată şi era pușcile bune 
şi mari, de acele pusei ce făcuse Ștefan-vodă Gheorghie la Liov, dară 'așea 
da de bine dentr-ânsele, cât nu să lovască pre cineva, ce sunetul glonţului 
nu să audziia pre nicăiurea. Aceia tocmală era. Și să gândiia că ori înspăima 
pre tătari numai cu sunet, ce nu să sparie nepriietinul cu sunet în darn, fără 
moarte. 


Zac. 43. Dacă au sosit oastea lui Constantin-vodă la Bahlui, s-au 
apucat de trecătoarea Bahluiului și dacă au vădzut el-agasi că are gându să 
treacă oastea Bahluiul, au pus un tătar bătrân la o movila, care este de 
acolea, de unde sta oastea tătărască mai spre Aron-vodă, asupra Ciricului, 
învăţându-l cât va vedea de acolo, că va începe a să sui oastea lui 
Constantin-vodă spre malu, pre la marginile Tătărașilor la deal, să să 
învârtească pre movilă de trei ori. Si aşea au făcut tătarul. Deci, cum au 
vădzut semnul de la movilă, de unde era tătaru), el-agasi întâi singur, ca un 
leu și după dânsul ţoală oastea, cu glas: „Halla, halla, halla", au purces. Au 
slobodzit darabanii şi săimenii toţi focul şi pușcile, de care durât a sinéțelor 
să oprisă tătarâi câţva, iară dacă vădzură că nu cade nime den sinâţele lor, 


au răbdat, păn-au început a să mai rări focul. O samă de darabani, cum au 
vădzut că să stâmpără focul și tătarâi tot stau, de la coadă unii au plecat 
fuga înapoi, pre carii, cum i-au zărit tătarâi că fug, cum orbi au năvălit și au 
întrat în pedestrime cu săbiile zmulte. Să prăveşti moarte, să vedzi osândă și 
aşea de sârg vărsare de sânge de oameni! Era trei iazuri de trupuri, cum sta 
trei rânduri de pedestrime, unul preste altul de pe supt mal, pănă în pârâul 
Bahluiului. Constantin-vodă au luat drumul cel mare spre Scântâia, călăreţii 
care încotro au putut, unii pre Bahluii, alții pen Cârlegătură şi s-au topit 
mulți unguri şi den călărime și mulţi au dat şi de pe iazii în hălășteu, mulţi 
ş-au pus capetele si pen codri. lară carăle a lui Constantin-vodă toate au 
rămas la mănăstirea lui Pătru-vodă, la Galata de Sus. Și aşea mult tătarâi n- 
au gonit, ferindu-se de păduri. Atuncea au cădzut la robie şi Băleanul banul 
de la Craiova de Ţara Muntenească. Aicea în oraş era mănăstirile pline de 
bieţii oameni târgoveţi și sărăcimea au dat toată bani, de s-au răscumpărat 
ca den robie. 


Zac. 44. Soltanul după această izbândă, luându pre Ghica-vodă cu sine, 
după porunca împărăției, au purces pre la Huşi în Țara Muntenească și 
acolea, fără nici unu război cu Mihnea-vodă, l-au aședzat la scauni, fugindu 
den Târgoviște Mihnea-vodă şi simțindu-se în faptele sale cele mai multi 
dec? t păgânâşti, cu furiş la Racoţii, în Ardeal, unde-si s-au borât curând și 
sufletul în prăpăştile iadului. Și cum scrie sfânta Scriptura: „H norme 
IUMAT friv civ ujeMOAi" <,,Perit-au pomenirea lui cu sunet" >. Așea spun 
că l-au otrăvit Racoţii. Făcuse el o zarvă pe la Dârstor, pe la Giurgiuv cu 
turcii, pănă a-i veni vestea de răzsipă lui Constantin-vodă de aicea, care, de 
au făcut vreo vitejiie acolea, să scrie muntenii. Iară aicea au venit Ştefan- 
vodă, feciorul lui Vasilie-vodă, în scauni. 


Capulu alu doodzăci şi doi 


Zac. 1. Ştefăniţă-vodă, feciorul lui Vasilie-vodă, toată domniia a lui 
Gheorghie Ștefan-vodă fiindù aicea cu îmma-sa în opreală, de carele siindu- 
să boierii să nu iasă la domnie în viaţa lor, ales boierii carii era de casa lui 
Ștefan-vodă, îndemna pre Ştefan-vodă să-l semnedze la nas. Ce n-au priimit 
Ștefan-vodă, dzicindă: „Om muri noi pănă atuncea, pănă va hi unulu ca 
acesta domni", că era copilaş mic încă pre atuncea Ștefăniţă-vodă. Iară dacă 
au ieşit Ştefan-vodă Gheorghie den domniie ş-au venit Ghica-vodă în scaun, 
aducându-și aminte binele, mila și cinstea care au avut de la Vasilie-vodă, 
pre doamna sa și cu feciorul au trimis în Țarigrad cu cinste. Era încă 
Vasilie-vodă viu, închis la Edi Cula și dacă au mărsi în Țarigrad doamna lui 
Vasilie-vodă, era slobodă a merge la domnu său. Iară pre Ștefăniță-vodă l- 
au dat Vasilie-vodă la priietini, la carte și agiungândi amu la ai..., mergea 
câte cu un răvaş si la veziriul Chiupruliul cel bătrân, la nevoile sale. Spun, 
dacă l-au vădzut veziriul amu voinic, au dzis: „Voinic fecior are Vasilie- 
bei!" Și așea, fără zăbavă, au ieşitu la domnie Ștefăniță-vodă, mutândi 
veziriul pre Ghica-vodă în Ţara Muntenească, ca pre un om bătrân, pentru 
aşedzarea aceii ţări, după mare răscoale ce făcuse Mihnea-vodă în [ara 
Muntenească. 


Zac. 2. Bine nu s-au aşedzat aicea în scaun Ștefăniță-vodă şi acolea 
Ghica-vodă în ara Muntenească, în anul dentlii a domniilor lor, 
Constantin-vodă au și lovit iară fără veste pre Ghica-vodă şi aşea degrabă, 
cât cu noaptea au plecat fuga din scaun Ghica-vodă din Bucureşti și au 
apucat Con-stantin-vodă scaunul 'Ţărâi Munteneşti iară. 


Zac. 3. Soltanul era în Bugeag; îndată i-au marş porunca de la 
împărăție să margă asupra lui Con-stantin-vodă și îndată au purces sultanul. 
Iară Constantin-vodă au strânsii oaste foarte bună, că şi ţara venise la dânsul 
toată şi s-au tăbărât în munţi la loc aşea de tare, câtii soltanul, dacă au 
înţeles ce oaste are şi în ce loc ieste, nu să gândiia că aşea lesne îl va lua, că 
avea şi l€şi, şi nemți, și unguri, şi sirbi lefecii, că încă nu fârşisă banii a lui 
Matei-vodă. Ce, într-o dzi au ales soltanul 300 de tătari într-ales și le-au dat 
poruncă, oricum, numai să străbată la locul aceia unde era tabăra lui 
Constantin-vodă. Și au purces tătarâi şi s-au tâmpinat cu o straje a lui 


Constantin-vodă, care straje vădzându că vin tătarâi, s-au dat înapoi și 
luându-i tătarâi în goană, tabăra ceialaltă, nu să să apuce de război, în ce loc 
era, ce acâia spaimă le-au cădzut asupra, cum, care încotro au putut, au 
plecat fuga și au lăsat toată tabăra pustie. Numai Constantin-vodă, 
vădzândi spaimă ca acâia, ş-au strânsil lefecii ce avea ş-au purces preste 
munţi în Ardeal. Hiclenşug au fosti a muntenilor, că n-au vrut să să puie 
împotriva împărăției, au ce urgiia lui Dumnedzău au fostă la acéia spaimă, 
că spun că numai șâpte tătari au fostii aceia ce au gonit și au răzbit pănă la 
tabără, cât s-au mirat şi singur sultanul. Deci, după această izbândă, au 
şedzat soltanul iară pre Ghica-vodă, carele era fugit la paşea de Dârstor. 


Zac. 4. Constantin-vodă, după fuga sa den Ţara Muntenească, n-au 
mărsu la Racoţii, ce în număr ca la 800 de oameni, tot într-ales lefecii, s-au 
suit cu munţii alăturea în sus și aproape de Maramorăş, pe la Bistriţă, au 
luat potica preste munţi, pre la Dorna și au ieşit pre la Câmpulungi a ţărâi 
noastre şi trecândi mai pe den sus de Suceavă, au lovit pre la Hotin și au 
trecut Nistrul la cazaci pre la Movileu, ispitindu-să şi despre aceia aripă. 


Zac. 5. Ștefăniţă-vodă aicea, ca un om tânar, nevrându soru-sa, doamna 
Roxanda, să vie pre scrisorile tătâne-său s-a lui în ţară, den Rașcov, care 
târgu îi didesă H mii, după moartea feciorului său, lui Timus, au trimis oaste 
asupra Rașco-vului, să-l bată și să o ia cu de-a sila. Ce n-au pututù face 
nemică ai noștri Raşcovului, numai ce au făcut zarvă cu cazacii. Cândi şi 
cândi aștepta prilej ca acela cazacii să lovască aicea în ţară și prilejindu-se 
a nemeri lui Constantin-vodă la dânșii înloc i-au făgăduit oaste. 


Zac. 6. în Ţara Muntenească, după fuga acâia ce făcuse Ghica-vodă de 
Constantin-vodă, veziriul scârbit pre dânsul, nu preste multă vreme au 
trimis pe pașea de Dârstor de l-au luat den scaun și au dat domniia în locul 
lui, feciorului său lui Grigorie-vodă. 


Zac. 7. Şi aşea, tot într-acâiaşi an, anul dentâi a domniei lui Ștefăniță- 
vodă, toamna, au venit Constantin-vodă cu oastea căzăcească și asupra lui 
Ștefăniţă-vodă ispitindu în divuri, în chipuri, să încapă la domnie, nu fără 
agiutoriul și îndemnarea a lui Racoţii, că şi Racoţii, încă aședzat nu era şi-n 
Ardeal o cetate anume Oradiia cu oamenii lui Racoţii aședzată, pre atuncea 
o bătea Ali-paşea, care au şi luatu-o, ieşindu o fămeie den cetate și arătându 


turcilor apa de unde veniia, de-ncungiura cetatea. Acâia apă abătându-o 
turcii de la cetate în laturi, au luatu-o, vestită între cetăţile Ardealului. 


Zac. 8. Înţelegândii Ștefăniţă-vodă că trece Constantin-vodă Nistrul la 
Soroca, au ieşit la Coiceni cu oastea sa ş-au pus tabăra acolea, însă oastea 
era pre puţină, că ţara într-acâia foamete era într-aceia ani, cât mâncă 
oamenii papură uscată în loc de pâine, măcinându-o uscată. Și de pe aceia 
foamete porecliia și pre Ștefăniță-vodă, de-i dzicea Papura-vodă. Ce 
vremile și voia lui Dumnedzău nu sint în voia domnilor. 


Zac. 9. Iară şi pre câtă oaste era, o trimisesă Ștefăniță-vodă toată în 
frunte înainte pre Răut cu Catargiul și cu Grigorie paharnicul și cu Mihalcea 
Hâncul sărdariul şi călărașii de ţară şi toţi mazilii cei mai sprintini, aproape 
de 2.000 de oameni. Și aşea oastea acéia foarte cu proastă tocmală, cu 
orânduiala serdarilor ce era fără crieri, au lovit Chiașca cazacul noaptea, 
numai cu 300 de oameni și au răszipit toată oastea acâia, cu mare ocară, 
oaste numai den sunet răzsipită, nice gonită de cineva. Iară tot adunându-să 
la loc, amu pre giumătate decât era întâiii, au stătut de straje, pănă au sosit 
şi Constantin-vodă cu tabăra la dânșii, carele, dacă au luat veste den limbi 
că este la Coiceni Ștefăniță-vodă, au luat în gios, trăgândi oastea la Prut, la 
Zagarancea. Şi să nu hie dat această veste un căpitan leah, anume 
Voicehovschii, că Constantin-vodă este amu mai gios de noi cu oastea, de 
străjerii noştri l-am hi știut atuncea cândi ar hi trecut Prutul. Deci au purces 
şi Ştefăniță-vodă în gios pre la Posadnici și trecândi târgul pre deasupra 
mănăstirii lui Aron-vodă, au trecut la Tomești, pre Bahlui și acolea au stătut 
cu oastea. Iară Constantin-vodă într-acea noapte au mas la Prut de ceia 
parte. 


Zac. 10. A doa dzi Constantin-vodă s-au apucat cu cazacii de 
trecătoare, iară Ştefăniță-vodă au luat Prutul în gios, în preajma Bugeagului, 
că îndată au răpezit la el-agasi de Bugeag. Și era cu Ștefăniță-vodă şi balgi- 
başea hanului cu vro 100 de tătari, den care tătari şi de ai noştri au ales 
Ștefăniţă-vodă și au mărsii supt tabăra căzăcească, amu Prutul trecută, de au 
luat den oastea lui Constantin-vodă limbă, 


Zac. 11. Au spus limba, cum sint cu Constantin-vodă 5. 000 de cazaci 
den toate polcurile aleşi și 1.000 de lefecii a lui şi cumii mergea Constantin- 
vodă dirept la laşi. Acelea înțelegând Ștefăniță-vodă, cu sfatul lui balgi- 


başea, au luati cu tot de-a dinsul pre Prut în gios, în tâmpinarea lui el-agasi 
şi s-au tâmpinat cu el-agasi de Bugeag la codrul Chighâciului. 


Zac. 12. Trimisese Constantin-vodă în urma lui Ștefăniţa-vodă 500 de 
oameni cu Durac, cărora şi Ștefăniță-vodă, trimițândi înainte să cerce pre 
Hăbășescul şi pre Voicehovschii căpitanul, înainte numai cu o sută de 
oameni. De la Obileni s-au supus oamenii lui Constantin-vodă şi s-au făcut 
a fugi c6ia ce să arătasă, pre carii gonindu-i ai noştri, au ieşit toată strajea 
lor. Deci, numai ce au căutat a pleca cestora ai noștri fuga. Era cu ai noștri 
şi tătari puţintei, în carii era şi un comis a soltanului, ce venise pentru 
poclonul lui la Ștefăniţă-vodă. Au perit acolea acâia om a soltanului și alţi 
doi tătari cu dânsul, năvălindu preste Jijiia după cei dentâi ce să arătasă. 
Apoi la trecutul Jijii înapoi, li s-au înglodat caii. îl apucase alt tătar pre 
comisul acâia a sultanului după sine pre cal, ce apoi au pus capul şi el şi 
comisul aceia. 


Zac. 13. Dacă s-au tâmpinat Ștefăniță-vodă cu Şah Bulat-aga, el-agasi 
de Bugeag, ca 2.000 de oameni cu dânsul și cu Ștefăniță-vodă pre 1.000 de 
oameni, au purces dirept asupra lui Constantin-vodă la lași. Amu adunase la 
sine Constantin-vodă pre vlădici şi câţva boieri susenil. El-agasi îndată au 
ales o samă de tătari sprinteni și i-au trimis să lovască Iașii fără veste. Şi 
așea degrabă au lovit, cât au luat orașul în lungii, de au apucat mulţi oameni 
în robie den târgii. Constantin-vodă vădzându că-i vin tătarii asupra, au ieşit 
cu tabăra și au stătut cu oastea de laturea târgului, pre pârâul Căcăinii, mai 
gios de podul lui Ștefan-vodă. Iară Ștefăniță-vodă cu el-agasi au cuprinsă 
Tătăraşii. 


Zac. 14. Mergea ai noștri o samă mai bine, departe asupra taberii, decât 
tătarâi şi săimenii îi bătea den sinâţe de după case. într-aciași dzi au ieşit o 
samă de capete Căzăceşti la el-agasi la voroava şi cerea de la dânșii el-agasi 
să dea pre Constantin-vodă şi să margă ei slobodzi. Pre un păr au stătut 
atuncea viata lui Constantin-vodă, că solii amu pozvoliia, ales Stamatenco, 
carele era mai mare pre cazaci. Numai cazacii singuri den sine, den 
făgăduinţa lui Constantin-vodă că pe tot omul va da la Movileu câte 20 de 
lei şi dândi o samă de bani la sotnici și mai mult lui Chiașco sotnicul, au 
strigat cazacii pănă într-unul, chiuindă „HfX<iH CMB.A Haun» Ht 


rXHEHfr" adecă: „Să nu piară cinstea noastră", or sta și acest lucru nu or 
face. Spun să hie luat bani de la Constantin-vodă și el-agasi. 


Zac. 15. A dooa dzi pre amiadzădzi, au purces tabăra legată den loc și 
la suitul malului pre de laturea Tătărașilor, să hie fost o tocmală și nevoinţa 
lui el-agasi, era de-a să rumpere tabăra la acela loc de ai noştri. A doa 
năvală au făcut ai noştri amu pre deal spre Aron-vodă şi mfrânsâse pe 
pedestrimea căzăcească pănă în cară şi au picat acolea cazaci, iară şi supt ai 
noștri cai s-au aflat răniți câţva și morți. 


Zac. 16. Şi aşea au hălăduit Constantin-vodă și dentr-acâia dată de supt 
cumpăna mare a vieţii, n-au mai cercat zarve de atuncea, ce s-au aşedzat în 
Crăiia Leşască. Mărs-au Ştefăniță-vodă cu el-agasi în urma cazacilor pănă 
preste Prut, iară petrecătorilor, nu oștenilor și gonașilor sămănători. Și s-au 
întors el-agasi la Bugeag, iară Ștefăniță-vodă în laşi. Cazacii cu 
Constantin-vodă au trecut la Movileu Nistrul şi acolea mare nevoie au avut 
de cazaci pentru lefe. 


Zac. 17. Bine nu s-au mântuit Ştefăniță-vodă de el-agasi de Bugeag, au 
sosit și paşea de Silistra, Mustafa-pașea și cum au sosit, au descălecat dirept 
la curtea cea domnească și au strânsi toți boierii la sine şi întrebându-i de 
aceste oşti Căzăceşti, cum de au venit asupra țărâi împăratului, faeindu pre 
boieri haini, i-au luat pre toţi, câţişi au fost boieri, de i-au închis, țiindù rău 
şi pre Ştefăniță-vodă și făcându-i omu de nemică. Au ședzut aicea trei dzile, 
cu mare cheltuială și sile în oraș de oștenii lui şi la purces au ales den toţi 
boierii pre Toma vornicul și pre Şeptelici hatmanu si pre Prăjescul vornicul 
în pază şi pănă n-au dat 60 pungi de bani, nu i-au slobodzit pre boieri, carii 
mai sus să pome-nescu, amu de la marginea ţărâi. 


Zac. 18. Ștefăniță-vodă toate faptele acâstea a paşii dându ştire la 
Chiupruliul veziriul și amu și Vasilie-vodă ieşisă den Edi Cula slobod, înloc 
au răpedzit la paşea de l-au dus la Țarigrad şi cu puţin de n-au perit sângur 
pașea; iară chehaia lui au plătit acele fapte cu capul. 


Zac. 19. într-acest anu ş-au fârşit dzilele vieţii sale și Vasilie-vodă, 
domni vestit între domnii ţărâi şi cu fericită domniie. Ștefăniță-vodă, cât s- 
au dezvărat, îndată i-au venit poruncă să trimită oastea în [ara Ungurească 
şi de la munteni iară așea, asupra lui Racotii și au trimis Ștefăniță-vodă pre 


Voicehovschii căpitanul de lefecii cu 1.000 de oameni și pre Mihalcea H 
incul serdariul. 


Zac. 20. Sărascher de la împărăție era asupra lui Racotii un pase, 
anume Săidi-paşea. Nu-l pot uita turcii pănă astădzi pre acel pase și aceia 
om era de războinic și tare, cât (precum spunea și ai noştri de dânsul) eu 
hatmanii cei vestiți în lume poate să să puie hirea lui. Cu acela adunându-se 
şi oastea muntenească și a noastră, au purces asupra lui Racotii şi la 
Cliujvar, la oraș, le-au ieşit Racotii înainte cu oștile sale. 


Zac. 21. Paşea n-avea mai mult de 6.000 de oameni, fără oastea cestor 
doă ţări, însă, cum spun, neînfrânt om la războaie. Iară Racotii avea 8.000 
de oameni, de mare scumpete ce avea acel om, că de ar hi avut oaste mai 
multă, cum era oastea turcească puţină atuncea asupra lui, la dânsul era 
acâia dată izbândă. Și cum au fost acela război, n-am vrut să-l trecem cu 
pomenirea. 


Zac. 22. Tocmise Racotii toată pedestrimea sa şi puşcile den-a- 
direapta, împotriva muldovenilor s-a muntenilor, știindă că aceste neamuri 
împotriva focului nu stau. Iară singur cu capul său, cu toată călărimea (că 
avea aleasă călărime), au stătut împrotiva oştii turceşti. 


Zac. 23. Iară Săidi-paşea tocmise pre 2.000 de munteni și pre 1.000 de 
muldoveni den-a-stânga sa, iară călărimea turcească o samă în frunte 
înaintea sa, iară o samă de călăreţi și o dată cu pedestrimea, câtă avea şi cu 
pușcile, au stătut pe după călărimea ceii dentâi. Și dacă au tocmit așea 
oastea, au chemat toate capetele, şi-a noastre și muntenești, şi le-au dat 
poruncă aşea: „Câinilor! lacă eu oi purcede dirept asupra ghiaurului .și nu 
cu altă armă, numai cu sabia. Den voi carele să va apuca, ori de arcu, ori de 
altă armă, aceluia capul îi voi tăia şi întâi voao, capetenilor. Deci, eu cum oi 
purcede şi oi începe războiul, voi să treceţi preste pedestrime şi să loviți 
oastea nepriietinului den dosu. Daca oi înfrânge, că știu eu că oi înfrânge, 
unul den voi să nu cumva să să apuce de jacii, să descalice cineva la vreo 
boarfă sau să alerge după cai slobodzi cineva, să prindză, ce să goniţi strânși 
pre nepriietinul, ca de goană sinteți voi mai buni decât oastea a mea 
ceastălaltă. Şi aceasta învăţătură să ţineţi, cum vă dau poruncă. Iară că nu oi 
bate pre nepriietinul, nime den voi să nu gândească, că eu ştiu că oi bate." 


Zac. 24. Și după aceasta poruncă, cum au sosit capetele oșştii noastre la 
bulucurile sale, au şi purces pașea întâi cu oastea, așea tocmită cum s-au 
dzis şi ai noștri alăturea. Dacă s-au apropiiat turcii de oastea lui Racoţii, au 
sărit Racoţii cu toată oastea o dată, sângur fruntea cu aleși catane ce avea și 
îndată au înfrânt toată călărimea turcească, câtă era în frunte şi așea au 
buldzitu-o, cât începusă a da preste paşea, carele venea cu temeiul pre urmă. 
Ce, au stătut paşea singur cu sabiia zmultă, oprindu oastea care o înfrâns6să 
den frunte ungurii. Şi păşind singur cu sine și cu bulucul său înainte, s-au 
amestecat oștile turceşti în săbii cu ungurii. Ce turcii pre carii îi buldziia 
sângur cu chipul său pașea, au lovit şi aripa cea de muldoveni și de munteni 
asupra pedestrimei lui Racoţii, amu den dosul lui Racoţii, că trecuse Racoţii 
înainte și rămăsesă şi muntenii și muldovenii amu can înapoia lui. Au 
slobodzât focul nemţii lui Racoţii şi pușcile în ai noștri, care foci 
nesuferindă ai noștri, s-au dati în loc înapoi, ca-n chip de fugă. Acolea 
mare greşeală au făcut Racoţii, de n-au pus lângă pedestrime şi ceva 
călăreţi. Să hie încălecat pe munteni și pre muldoveni, atuncea cându i-au 
înfrânt focul, n-ari hi mai îndireptat în veci ai noştri. Ce, dacă au vădzut ai 
noștri că altă grije n-au, fără numai focul, cum s-au deșertat sinéțele, cum s- 
au întorsu o samă de căpetenii, ales Voicehovschii căpitanul și Cantimir, pre 
atuncea ceaușş la munteni, care apoi ani fost și serdar aicea în ţară și alţii și 
îndată după dânşii toată oastea. Şi pănă a împle némtții sinețele, deşertate 
fiindù, au intrat ceştea-lalti cu săbiile zmulte în pedestrime și îndată au 
amestecat toată pedestrimea și au pornit-o în răzsipă, rărnâindi și pușcile și 
armele pedestrimei în deşertu. Și aşea vădzândi ungurii perirea pedestrimei 
sale şi amu în dosul său, i-au început a slăbi şi mai vârtos luptându Racoţii 
sângur în războiu l-au rănit un turcu dirept în capii cu rană foarte grea, den 
care rană i s-au prilejit și moartea. 


Zac. 25. Vădzândi ungurii pre Racoţii domnul său așea cu grea rană, l- 
au şi apucat catanele între sine şi s-au abătutu în lături, cum au purces toată 
oastea ungurească în răzsipă. Goană așea grea n-au fost, că turcii pre 
obiceaiul său n-au gonit, ai noştri încă, fiindu aproape îndată de păduri, nu 
s-au lăţit cu goana. Și așea au fostu fârşitul și lui Racoţii, domnu în mare 
fericie născut, între cei fericiți cnedzi, mare fericit. Dară la ce nu aduce 
nesățioasă hirea oamenească la măriri. După această izbândă asupra lui 
Racoţii, Săidi-pasea au aședzat tot Ardealul în partea împărăției şi oștile 
noastre le-au slobodzit pre acasă. 


Zac. 26. Aicea în ţară în cest an domniia cu pace Ştefăniță-vodă preste 
toată vara, iară bine n-au sosit oastea céia ce era trimasă la Ardeal, au și 
venit poruncă și alta de la împărăție, să purceadă singur Ștefăniță-vodă la 
Nepru, să fie de agiutor acolea pașii de Silistra și hanului la lucrul unor 
cetăți, care au făcut împărăţiia din pajiște pre Nipru, pentru apărarea 
cazacilor, să nu poată îmbla pre mare. Numai ce au căutat a purcede 
Ștefăniță-vodă şi-n cale mergându, amu de Tighinea aproape, pe Bâcù, la un 
sat anume Luţenii, au cădzut în boală foarte grea, lungoare, care boală au 
priceput îndată doftorul că trebuie să ia sânge, ce n-au ascultat și 
adăogându-să boala și ales toamna amu, așea de greu l-au cuprinsi 
herbinţeala, cât pănă la Tighinea au stătut frănitic, adică buiuguit de hire. 
Cu chipul ciumii era boala, că i-au ieșit și bolfa la o mână, însă nu era 
ciuma, ci direaptă lungoare carii boale îi dzic doftorii maligna. Și cât au 
trecut la Tighinea Nistrul, au stătut a treia dzi mortu. De aceia boală au 
murit acolo și Dumitrasco Dră-guţăscul de la Suceavă, om cunoscut și ales 
la toată curtea. Hirea aceştii domnii a giudeca nu putem, că nu era încă 
coptă în vârstă sa. Multe să cunoaş-tea într-ânsul den hirea tătâne-său, iară 
la mânie răpitorul. 


Zac. 27. Turcii agalarii de Tighinea, cum au audzit de moartea lui 
Ștefăniţă-vodă, încă nu era ieșit sufletul, s-au înglotit şi au venit să ia ce or 
găsi domnescu tot pre sama împărăției. Puțin lucru au lipsit de nu s-au făcut 
mare zarvă între noi și între turci, că intrase ca-n chip de jac în tabără o 
samă de dânşii. Ce, daca au statut cu boierii la socoteală, nu le-au oprit 
boierii, ce le-au răspunstii: „Luaţi! Ce, apoi să nu daţi de mai mult samă!" Și 
luându-și sama agii, să nu dea apoi mai multă de precum or lua, s-au lăsatil. 


Zac. 28. Boierii după fârşitul lui ȘŞtefăniță-vodă, îndată au ales pre 
Chiriţa Dracon' Ruset, carele apoi au cădzut și domnu și cu dânsul și pre 
Alexandru Costin postelnicul şi i-au răpedzit îndată la împărăție, dândi ştire 
de moartea lui Ștefăniță-vodă şi să arate mare rugămintea ţărâi pentru 
domni de ţară și să pomenească îndată de Dabijea vornicul, însă nu era cu 
ştirea tuturor pentru Da-bijea-vodă, alţii trăgea cu alte chipuri, pre carii să-i 
treacă condeiul nostru pentru urâtă pomenire. Iară oasele lui Ștefăniță-vodă 
luând boierii cu sine, au purces deodată pre Nistru în sus, pe de câia parte şi 
trecândi la Bilacău Nistrul. Și au venit în lași şi l-au astrucat în mănăstirea 
tătâine-său, care să pomenește pre numele Trei Svetitelei. 


